
FØRSTE  DEL. 


Var  icke  du  mitt  hjertas  morgondrom  : 
Esaias  Tegner. 


•Ikke  langt  fra  Udløbet  af  Lønborg  Aa  ligger 
en  \  ammel  Gaard,  hvis  Hartkorn  ikke  er  i  Højde 
med  Arealet.  En  Mængde  skarpe  Jorder  strækker 
sig  paa  et  Punkt  endog  saa  vidt,  at  den  yderste 
Grænse  ender  i  en  vidtløftig,  vildsom  Klitrække 
ude  i  Vesterhavet. 

Stuehuset  er  ældgammelt,  uden  i  mindste 
Maade  at  være  imponerende,  uagtet  det  i  gamle 
Dage  —  maaske  helt  op  til  Vikingetiden  —  har 
huset  mange  adelige  Slægter. 

Bygningen,  som  den  nu  staar,  er  kun  én 
Etage  med  Kjælder  og  Kvist  midt  paa  Facaden. 
Den  har  faa  Vinduer  med  smaa  Ruder  og  en 
snurrig  gammel,  jærnbeslaaet  Indgangsdør,  halvt  i 
Kirke-,  halvt  i  Fængselsstil,  dertil  røde,  forvitrede 
Mure,  hvor  gammelt  Mos  og  store  Græstotter  føre 
en  frodig  og  uforstyrret  Tilværelse. 

Gaardspladsen  er  ødsel  stor,  delt  i  Midten  af 
en  anselig  Dam  eller  Park,  altid  rigt  dekoreret 
med  svømmende  Gjæs  og  Ænder.  Det  hænder  af 
og  til,  at  en  Flok  Vildænder  slaar  sig  ned  her, 
saa  at  Ejeren  fra  sine  Vinduer  kan  nyde  Jagtens 
Glæder. 

Skiftende  Tider.  I 


Rummene  indenfor  ere  ubekvemme  og  saa 
store,  at  man  i  morke  Dage  knap  kan  overse 
Værelsernes  fjærne  Kroge. 

Men  om  Vinteraftenen,  naar  den  store  Ovns 
varmende  Lue  med  sit  flakkende  Skin  oplyser 
Dagligstuen,  er  her  i  disse  dunkle  Kroge  en 
Drommeplads,  som  man  ikke  kan  ønske  sig 
bedre. 

Især  naar  en  Snestorm  udenfor  hylende  og 
hvirvlende  farer  hen  over  den  flade  Egn  for  at 
torne  imod  Klitterne  og  piner  sig  ind  og  ud  imel- 
lem de  lunefulde  Rækker  til  det  skummende  Hav, 
hvis  Bølger  taarne  sig,  som  om  de  i  et  rasende 
Stormløb  vilde  opsluge  Jorden. 

Man  kan  ikke  ønske  sig  noget  smukkere  Ak- 
compagnement  til  en  Drøm  end  Tonerne  i  denne 
grandiose  Koncert. 

Sikkert  er  det  ikke  noget  for  de  atlask-  og 
kjoleklædte  Tilhørerinder  og  Tilhorere  i  en  elek- 
trisk oplyst  Koncertsal,  men  til  Gjengjæld  er  det 
alt  for  dem,  der  med  aabne  Øren  forstaa  at  tyde 
Naturens  mægtige  Røster. 

Saa  intensivt  opfatter  stundom  Jyden,  som 
er  født  og  lever  paa  disse  Steder,  dette  vilde  Kor, 
at  Øret  aldrig  slipper  det,  men  fører  det  med  sig 
og,  uden  alle  Fonografers  Hjælp,  hører  det  alle- 
vegne, længes  derefter,  higer  tilbage  dertil  som  til 
Længslens  vilde,  blaa  Blomst.  I  det  hele  har 
Vestjyden  en  Kjærlighed  til  sine  store,  melankolske 
Egne,  som  næppe  nogen  anden  af  Danmarks  Be- 
boere i  de  mere  rige,  lykkelige  Egne. 


Maaske  paa  Grund  af  de  store  Vandmassers 
Xærhed  har  Gaarden  —  den  gamle  Sogaard  — 
Navn  herefter.  Sagnet  ved  ogsaa  at  fortælle  om, 
at  her  i  længst  forsvundne  Dage  var  et  Sørøver- 
hjem.  Ingen  Levninger  af  gamle  Mure  fortælle 
dog  om,  at  Sogaard  nogensinde  har  været  en  be- 
fæstet "Borg.  Ude  i  det  store  Bassin,  som  Ring- 
kjobing  Fjord  danner,  laa  fordum  Skibene,  altid 
færdige  til  at  stikke  i  Soen,  saasnart  der  var  et 
Bytte  at  hente  paa  de  vaade  Veje  eller  en  Fare 
fra  Landsiden  at  undgaa. 

Alt  dette  er  forlængst  forbi! 

Ejeren  er  i  den  Grad  en  Fredens  Mand,  at 
han,  skjont  ikke  saa  langt  fjærnet  fra  vor  sydlige 
Grænse,  ikke  kan  begribe,  at  noget  Forsvar  eller 
Værn  er  nødvendigt  for  vort  en  Gang  i  f jaerne 
Tider  saa  berømte  og  selvstændige  Land!  Tem- 
pora mutantur! 

Proprietær  Lasson  er,  naar  man  tager  ham 
for,  hvad  han  er,  en  brav  Mand.  Han  er  i  de 
tres,  Sports  og  Idrætsmand.  Dernæst  er  han  — 
man  kan  sige  —  Opdrætsmand;  hans  Besætning 
af  rode  Koer  ude  i  Danmarks  fedeste  Enge,  er 
berømt,  særlig  Syd  paa,  hvorfra  Kjøberne  komme 
i  Flokke.  Dernæst  er  han  Pengemand,  men  forst 
og  sidst  en  ægte  fuldblods  Jyde,  snild,  fiffig,  be- 
regnende og  meget  langsom  til  at  ytre  sig,  især 
naar  det  drejer  sig  om  at  tage  bestemt  Parti  eller 
markere  en  bestemt  Stilling.  Al  Politik,  dette 
de  sidste  Aars  altopslugende,  al  anden  Interesse 
nedbrydende    Problem ,     staar    han    saaledes    uden- 


for,  at  han  ler  i  Skjægget  ved  at  sejle  snart  i 
højres,  snart  i  venstres  Kjølvand,  alt  eftersom  hans 
sunde  Fornuft    eller  egen  Fordel  kræver  det. 

Selvfølgelig  har  han  aldrig  —  trods  utallige 
Opfordringer  —  været  Rigsdagsmand  eller  i  det 
hele  optraadt  paa  Vaigtribunen.  Og  alle  fristende, 
tilhviskede  Lofter  om  rode  og  hvide  Baand,  om 
Kors  hist  eller  her,  om  Titler  —  f.  Ex.  hele 
Skalaen  med  Jagt  og  Jæger  foran  sig  —  har  han 
afvist  som  en  Helt  for  til  sin  Dødedag,  fri  og 
frank  at  traske  omkring  paa  sin  egen  Jord  i  Træ- 
sko eller  lange  Støvler,  ganske  som  det  maatte 
behage  ham. 

Derfor  er  han  i  fuldeste  Maal  en  fri  Mand. 
Og  i  Virkeligheden  er  «Han  deroppe »,  som  han 
udtrykker  sig,  den  eneste  Potentat,  som  han  fuldt 
ud  erkjender  og  mener  at  have  Mellemværende 
med,  naar  Regn  eller  Solskin,  Kulde  eller  Varme 
kommer  ham  akavet  i  Høsten  eller  ved  Gaardens 
Drift. 

Han  blev  Enkemand  for  nogle  og  tyve  Aar 
siden  og  har,  saa  vidt  vides,  kun  en  Gang  siden 
da  været  udsat  for  erotiske  Tilbøjeligheder. 

En  ung,  fattig  Mejerske  foretrak  mærkelig 
nok  den  lige  saa  fattige  og  mere  jævnaldrende 
Forvalter  Krause  for  den  rige  Lasson. 

Siden  hin  Begivenhed  fik  han  noget  imod 
Kvindfolk,  blev  nonchalant  i  sin  Paaklædning  og 
mindre  godhjærtet  end  før. 

Rigtignok  gik  han  lidt  senere  i  en  meget 
kneben    Kaution    for    Krause,    som    etablerede    sig 


paa  en  Gaard  Nord  paa  med  trange,  utaknemlige 
Jorder,  men  nægtede  haardnakket  senere  at  komme 
ham  til  Hjælp,  da  daarlige  Aar  og  slet  Host,  i 
Forbindelse  med  total  Mangel  paa  Kapital  saa  at 
sige  tilintetgjorde  begge  de  unge  Folks  Slid  og 
Møje. 

Tomhændede  som  de  begyndte,  maatte  de 
forlade  Gaarden  med  deres  lille  Datter,  toge  der- 
efter bort  fra  Egnen  for  at  forsvinde  et  Sted  paa 
Norges  barske  Vestkyst,  hvor  den  unge  Kone 
havde  en  gammel,  gnaven  Onkel,  der  i  Bunden 
af  en  af  de  tusende  Fjorde,  der  splitter  hele  Ky- 
sten,  havde  en  liden  Bedrift. 

Lasson  havde  en  Son,  som  han  paa  en  Gang 
tilbad  og  frygtede,  idet  han  vexelvis  forkjælede  og 
formanede,   beundrede  og  hovmestererede  ham. 

Aldrig  var  det  faldet  ham  ind,  at  denne  Son 
—  Kjeld  Fabritius  —  kunde  og  burde  blive  andet 
end  hans  Efterfølger  og  Arvtager,  og  havde  han 
anet,  at  hans  Experiment  med  at  sætte  ham  i 
Latinskole  skulde  faa  det  Udfald,  at  han  en  skjonne 
Dag,  ovenpaa  at  have  set  ham  som  juridisk  Kan- 
didat, yderligere  skulde  modtage  den  vordende 
Ejer  af  Søgaard  som  en  elegant  Skoleofhcer,  da 
var  han  aldrig  i  Verden  kommen  ud  fra  den  hjem- 
lige Tugt  og  Arne. 

Alene  at  tænke  sig,  at  denne  Søn  ikke  havde 
den  ringeste  Interesse  af  alle  de  berømte,  rode, 
behornede  Individer  ude  i  de  store  Enge,  ikke 
brød  sig  noget  om,  hvor  fede  eller  hvor  magre  de 
vare,  ja  ikke  en  Gang  om  Størrelsen  af  det  uhyre 

Antal,  hvori  de  opmarscherede  —  det  var  saa 
forsmædeligt,  at  der  gaves  Øjeblikke,  hvori  han 
privatissime  holdt  Forhor  over  sig  selv  og  sin  af- 
døde Hustru,  om  dette  ogsaa  kunde  hænge  rigtig 
sammen. 

Jo,  hans  Paternitet  lod  sig  ikke  bortræson- 
nere;  han  vidste  det  med  sig  selv.  Men  ubegribe- 
ligt var  det,  saa  meget  mere,  som  hans  afdode 
Halvdel  aldrig  havde  haft  andre  Ønsker  eller  en 
anden  Vilje  end  hans. 

Hendes  Fader,  en  forgjældet  Landmand  med 
et  v.  foran  sit  Navn  og  Ejer  af  en  forsømt  Xabo- 
gaard  havde  været  ligesaa  lykkelig  som  Datteren 
over,  at  Partiet  kom  istand.  Alle  Jorderne,  der- 
imellem en  smuk  Plantage  af  Fyrretræer  i  Klit- 
terne, smeltede  sammen  med  Søgaards,  og  Faderen 
forduftede  kisteglad  med  sin  lille  Kapital  til  sin 
Slægt  i  Holsten,  medens  Datteren  i  fuldt  Maal 
nod  alle  Glæderne  ved  at  være  i  Besiddelse  af  det 
store  Jordegods. 

Men  saa  kommer  Sønnen,  en  smuk,  fuldblods 
Fyr,  som  ikke  bryder  sig  det  bitterste  om  at  fort- 
sætte denne  Ronde  paa  Besiddelserne  for  at  udvide 
eller  forbedre  dem. 

Han  foler  sig  langt  mere  tiltalt  af  at  slaa  sig 
ned  og  begynde  at  nyde  af  de  Masser,  der  alt 
ere  opsparede,   end  yderligere  at  foroge  dem. 

Han  sværmer  mere  for  helt  og  halvt  Blod  i 
ædle  Heste  end  for  det  uhyre,  behornede  Kom- 
pagni paa  Engene. 

Og    han    har    en    ubændig  Lyst   til  at  faa  sig 


et  Sejlskib  paa  Fjorden  for  stundom  at  befare  det 
aabne  Hav. 

Livets  Forhaabninger  ere  som  en  Perlekrans 
med  store,  skjønne  Perler  og  enkelte  smaa  iblandt. 
Det  er  kun  faa  givet  at  bevare  dette  dyre  Smykke 
med  enkelte  Perlers  Forlis,  og  der  er  vel  ingen, 
for  hvem  Snoren  ikke  bristede  flere  eller  færre 
Gange,  medens  Kransen  snævredes  ind  — .  For 
enkelte  holdt  Kransen  sammen  gjennem  lange  Ti- 
der; det  saa'  undertiden  ud,  som  om  den  kunde 
være  uforgængelig.  Saa  kom  der  pludselig  et  lille 
Knæk,  og  den  ene  Perle  efter  den  anden  trillede 
tungt  ned,  uden  at  Snoren  atter  kunde  knyttes  — 
før  den  ene  Perle  var  borte,  var  den  næste  alle- 
rede i  fuld  Fart  efter  den.  Kun  nogle  uanselige 
smaa  bleve  tilbage. 

Da  sker  det  stundom,  at  de  mest  uanselige 
paa  den  bare  Snor  straale  med  et  saa  ædelt 
Farvespil,    at  de  give  Erstatning  for  alle  de  tabte. 

Den  Dag,  da  Lasson  fik  sin  Søn  hjem  paa  et 
kort  Besøg  som  ung  Artilleriløjtnant,  gik  der  et 
Brist  paa  hans  Forhaabningers  Perlekrans;  men 
Snoren  —  det  var  dog  kun  et  Tidsspørgsmaal  — 
holdt  endnu. 


Kjeld  Fabritius,  som  han  helst  kaldte  sig, 
havde  været  paa  den  uundgaaelige  Ronde  med  sin 
Fader  omkring  paa  alle  Gaardens  Enemærker. 

Betydelig    skuffet    følte     den    gamle    sig,     da 


Kjeld  erklærede,  at  han  var  træt,  netop  som  de 
skulde  til  Engene,  og  han  undlod  da -heller  ikke 
at  ironisere  over,  at  Kjeld  kunde  være  medtaget 
over  saa  lidt. 

I  Stedet  for  at  folge  [Markvejene,  sloge  de 
ind  paa  en  bugtet  Sti,  der  forte  til  Gaarden.  I 
Virkeligheden  var  den  længere  end  Passagen  ned 
over  Engene,  noget  den  gamle  tænkte,  men  ikke 
sagde. 

Det  var  en  af  disse  saa  skjonne  Efteraarsdage, 
at  man  har  benævnet  dem  indiansk  Sommer. 

Kjeld,  som  gik  bagerst,  indaandede  i  lange 
Drag  denne  rene,  styrkende  Luft,  medens  hans 
Blik  i  fuldt  Maal  opfangede  Naturens  Skjonhed. 
Ud  og  ind  i  Bugter  gik  det  langs  Lonborg  Aa; 
en  Gang  imellem  maatte  de  over  et  Gangtræ,  naar 
den  i  vild  Lunefuldhed  ligesom  dannede  en  Krolle 
om  sig  selv.  Over  Lyngen  og  over  Agrene  laa 
Efteraarets  blinkende  Slor,  den  flyvende  Sommer, 
udspændt  med  sine  Milliarder  af  blinkende  Draa- 
ber,  saa  man  over  den  vidunderlige  Pragt  glemte 
at  raillere  over,  at  Egnen  ind  ad  Landet  til  er 
flad  som  en  Pandekage.  Ud  mod  Havet  tegnede 
de  hvide  Klitrækker  sig  som  lysende  Bjærge  i 
Horizonten,  nærmere  Himlen  end  Jorden  syntes 
det,  og  det  blaa  Vand  i  Fjorden  foran  dem  tonede 
højt  i  den  lette  Ostenvind,  medens  en  sagte  Brum- 
men lod  dæmpet  fra  Havets  evige  Bølgegang  bag 
Klitterne. 

«Hvor    her    dog    i    Grunden    er   smukt  —  jeg 


har  aldrig  for  lagt  saaledes  Mærke  dertil !»  udbrod 
Kjeld  og  stod  stille. 

«Ja,  her  er  s'gu  pænt  nok,  hvis  man  kunde 
leve  af  det!»  svarede  Lasson  med  et  halvt  for- 
trædeligt,  halvt  gemytligt  Smil  og  traskede  videre. 

Der  var  en  næsten  humoristisk  Forskjel  mellem 
de  to. 

Lasson  var  af  Middelstørrelse,  bred,  uden  at 
være  svær,  godt  ved  Magt  uden  at  være  tyk. 
Velkonditioneret,  som  en  af  de  firbenede  paa  En- 
gene. 

Hans  Ansigt  havde  nærmest  ingen  Træk. 
Man  lagde  kun  Mærke  til  et  Par  lyse  Øjne,  graa 
eller  blaa,  halvt  tilslørede  af  buskede,  røde  Øjen- 
bryn med  enkelte  lange,  hvide  Haar  iblandt,  og 
en  lang  Mund  med  smalle  Læber,  inden  for 
hvilke  nogle  stærke,  grøngule  Tænder  skinnede 
frem.  Øjnene  vare  mærkelige  ved  det  rolige  Lys, 
der  skinnede  ud  af  dem.  Undertiden  var  det,  som 
brændte  der  en  Ild  nede  paa  deres  Bund,  men 
Blikket  tabte  dog  ikke  sin  Ro.  Det  kunde  være, 
som  om  Pupilerne  udvidede  sig  af  den  skjulte  Ild, 
saa  de  fik  en  mere  gjennemtrængende  Seevne. 
Nogle  smaa  røde  og  graa  melerede,  tæt  klippede 
Bakkenbarter  omrammede  hans  vejrbidte,  brune 
Kinder. 

Hans  Hænder  vare  smaa  og  næsten  laadne, 
hvad  der  i  Mythesproget  skal  betyde  Rigdom. 
Hovedhaaret  var  glat  og  fint  og  nøjagtig  følgende 
den  lille,   runde  Hovedform. 

Xaar    han    en    sjælden    Gang    kom    i    Pudsen, 

var  han  efter  Folks  Mening  en  pæn,  lille  Mand, 
men  til  Fortrolighed  indbod  han  aldrig;  der  var 
ligesom  en  Ring  uden  om  ham.  Hans  Væsen  var 
altid  det  samme,   stille  og  tilbageholdende. 

I  alle  Henseender  dannede  Sonnen  den  mest 
fuldendte  Kontrast  til  ham. 

Han  var  lidt  over  Middelstørrelse  og  saa  fuld- 
komment bygget  og  hærdet  gjennem  al  Sport,  at 
han  i  sin  Gang  og  alle  sine  Bevægelser  var  som 
føjet  sammen  af  Staalfjedre.  Et  brusende,  dunkel- 
blondt Haar  omgav  et  paa  en  Gang  godt  og  ud- 
mærket intelligent  Ansigt.  Panden  var  bred  og 
glat  med  smukke,  let  hvælvede  Øjenbryn  over  et 
Par  brune  Djne,  i  Almindelighed  blide,  men  saa 
trolig  gjengivende  enhver  Sindsstemning,  at  de  ved 
Lejligheder  afspejlede  alle  Lidenskaber,  trods  den 
øvrige  Personligheds  Beherskelse.  Næseryggen  fin 
og  saa  let  bojet,  at  Profilen  beholdt  den  lige  Linje. 
Munden  stor  med  tætsluttede,  fyldige  Læber  og 
fuld  af  Karakter.  Hagen  bred  og  kraftig  med  en 
lille  Indsnævring  under  Underlæben,  saa  Munden 
fik  et  fyldigere  Udseende  og  blev  —  som  det 
hedder  i  Almuesproget  —  en  kysselig  Mund. 

En  Kløft  i  Hagen  dannede  en  smuk  Afslut- 
ning til  Ansigtet  og  en  fin  Begyndelse  til  Halsen. 
Engelske  YViskers  af  en  brunrød  Farve,  rundt  om 
et  velplaceret,  fint  bygget  Øre  fuldendte  dette 
ualmindelig  behagelige  Ydre.  Man  udbrod  ikke, 
naar  man  saa'  ham:  hvilken  smuk  Mand!  —  der 
var  intet  enkelt  hos  ham,  der  strax  faldt  i  Øjnene ; 
det  var  Ensemblet  — ,   men  jo  mere  man  betragtede 

ham,  des  mere  forbavsedes  man  over  den  ualminde- 
lige Harmoni,  der  var  i  hans  Legemsbygning,  i 
hele  hans  gode  Habitus.  Han  taalte  at  blive 
dissekeret  som  kun  faa  dodelige,  man  vilde  ikke 
stode  paa  nogen  Uregelmæssighed,  og  uvilkaarlig 
blev  man  slaaet  af  den  Tanke,  at  hvis  det  aande- 
lige  svarede  til  det  legemlige,  da  maatte  man  have 
Urtypen  fra  Mesterens  Haand  for  sig. 

Man  forstod  til  Xod,  at  Sonnen  kunde  have 
saadan  en  Fader,  men  man  begreb  ikke,  at  Faderen 
kunde  have  denne  Son. 

Kjeld  blev  staaende,  medens  den  anden  tra- 
skede videre,  tilsyneladende  i  samme  Tempo,  men 
i  Virkeligheden  saa  raffineret,  at  hvert  af  hans 
Trin  kun  havde  Halvdelen  af  deres  almindelige 
Længde,   hvorfor  Afstanden  kun  blev  diminutiv. 

At  vende  sig  efter  Sonnen,  vilde  han  have 
anset  under  sin  Værdighed,  men  i  Maaden,  hvor- 
paa  han  hver  Gang  gjorde  en  indbydende  Sving- 
ning med  sin  Stok,  idet  den  berorte  Jorden,  gjættede 
Kjeld,    at  han  ønskede  at  tale  nærmere  med  ham. 

Men  det  var  ikke  Sonnens  Hensigt  at  gore 
ham  Sagen  saa  let;  han  vilde  i  det  hele  ikke  be- 
gynde Samtalen. 

Kjeld  var  forst  ankommen  til  Gaarden  den 
foregaaende  Aften  og  havde  efter  almindelige  smaa 
Velkomsttalemaader  begivet  sig  til  Kojs. 

Han  kom  først  op  efter  Frokosttid,  som  var 
9  — ,  og  gik  strax  derefter  med  ud  og  besaa' 
Gaardens  Herligheder,    det  eneste  Felt,    hvor  Las- 

sons  Veltalenhed  satte  Blomst  —  en  Evigheds- 
blomst, tor  og  stiv  og  altid  lige  kjedelig  for  Sonnen. 
De  mange  Brændpunkter  mellem  Fader  og  Son  vare 
endnu  ikke  berørte,  og  end  ikke  den  sidstes  straa- 
lende  Uniform  havde  tilsyneladende  gjort  det  mindste 
Indtryk  paa  den  gamle,  uagtet  dens  mindste  De- 
tailler nu  vare  Ole  Lasson  lige  saa  bekjendte,  som 
de  vare  det  for  selve  Bæreren  af  hele  Herligheden. 

Dette  var  det  forste,  store  Brændpunkt  saa  at 
sige  Indledningen  til  alle  de  folgende. 

Hvad  Lasson  tænkte  om,  at  hans  eneste  Son 
og  Arving,  medens  han  aftjente  sin  Værnepligt,  i 
fuld  Uniform  begav  sig  op  paa  Universitetet  og 
med  Glans  tog  sin  mundtlige,  juridiske  Examen, 
er  ikke  til  at  beskrive.  Han  folte  sig  paa  en  Gang 
gjennemsyret  af  en  saa  maallos  Forundring  og  Be- 
undring, at  han  for  forste  Gang  lod  sig  henrive 
til  et  Kraftudbrud  saa  ubetimeligt  som  vel  muligt, 
idet  han  ved  en  Festmiddag  i  Præstegaarden  be- 
svarede Værtens  Tale  om  at  han  haabede,  at  den 
begavede  Kjeld  ikke  i  Juraen  havde  tilsat  sin 
Barnetro,  med  et:  'Ja,  hvem  skulde  tro,  at  den 
Fandens  Knægt  var  saadant  et  Jærn !  men  det  for- 
staar  sig,  han  koster  ogsaa,  saa  Ojnene  lober  i 
Vand  paa  mig ! 

«Ja — a  —  denne  Verdens  Born  har  mange, 
saare  mange  Fornodenheder ! »  svarede  Præsten 
koldt,   hvad  der  strax  kaldte  Lasson  til  Orden. 

Han  betænkte  allerede  at  ville  overraske  Son- 
nen med  noget  uhørt,  som  f.  Ex.  en  fuldblods, 
opsadlet  Ridehest. 

Sønnen  kunde  jo,  om  han  behagede,  med 
Tiden  blive  Herredsfoged,  ja  Amtmand,  faa  Uni- 
form, og  Søgaard  med  Herligheder  havde  han  i 
Ryggen. 

Uniformer  vare  ham  ellers  noget  Abekatten 
—  til  at  gaa  i  en  dum  Krig  og  blive  vanskabt 
eller  blive  slaaet  ihjel,  foretrak  han  ubetinget  f.  Ex. 
en  graa  Slavemundering  som  det  eneste  rigtige  — , 
men  at  en  Herredsfoged  var  pyntet  med  nogle 
blanke  Knapper  kunde  han  nok  lide;  det  klædte 
ganske  godt  og  imponerede  ved  offentlige  Lejlig- 
heder. 

Men,  i  Stedet  for  at  faa  Sønnen  hjem  bliver 
han  underret  om,  at  Kjeld  har  bestemt  sig  til  strax 
at  læse  til  Officersexamen  og,  o  ve!  —  lader 
sig  forlyde  med,  at  hele  den  Stilling  passede  ham 
bedre. 

Da  gik  den  berusende  Glædesrus  over  i  en 
nagende  Uro.  Ja,  der  gaves  Øjeblikke,  naar  han 
traskede  om  paa  sine  nedarvede  Besiddelser,  midt 
imellem  alle  de  røde,  behornede,  hvor  han  følte 
Jorden  usikker  under  sig.  Hans  Blik  var  saa  vant 
til  at  søge  Muldet,  at  han  glemte  aldeles  den  lyse 
Himmel,  der  hvælvede  sig  over  alle  jordiske  Her- 
ligheder. 

Det  hændte  da,  at  han  i  sin  Beklemthed  under- 
tiden nu  saa'  opefter  for  i  det  hemmelighedsfulde, 
uudgrundelige  Rum  at  søge  en  Løsning  paa  en  saa 
urimelig  jordisk  Gaade  som  den,  Kjeld  beredte  ham. 

Megen  Uro  kunde  følge  paa,  men  den  fulde 
Bevidsthed  om,    at  han,   Ole  Johan  Lasson  ene  og 

alene  raadede  over  hele  sin  Status  Hemmeligheder, 
og  at  Status  i  det  hele  var,  som  den  var,  undlod 
aldrig  at  udøve  sin  Indflydelse  paa  ham.  Det 
Knæk,  han  kunde  fole  i  sin  Ryg,  blev  atter  og 
atter  opstivet  ved  Tanken  om  de  fyldte  Penge- 
sække og  saa  den  magelose  Hær  paa  Engene. 
Desuden,  naar  Kjeld  blot  fik  Penge  nok  —  og 
det  var  rasende,  hvad  den  Knægt  brugte  —  plejede 
han  altid  at  være  fojelig  som  et  Lam.  Heldigvis 
kunde  da  for  Pokker  en  Uniform  vel  ikke  omskabe 
en  Karakter! 

Alligevel  hans  straalende  Forhaabningers  Perle- 
krans havde  et  Brist,  der  var  et  meget  svage  Punkt, 
han  kunde  ikke  skjule  det  for  sig  selv. 


Hvor  megen  Kunst  end  Lasson  udviste  for  at 
holde  Vejlængden  paa  samme  Punkt,  vandt  han 
dog  mere  og  mere  Terræn. 

Sonnen  stod  alle  Øjeblikke  stille,  bukkede  sig 
og  granskede,  som  om  han  skulde  lose  et  eller 
andet  botanisk  Problem. 

Lasson  gjorde  Holdt. 

Han  kunde  ikke  gaa  længere.  Hans  Hjærte 
bankede,  saa  han  kunde  hore  det  slaa,  og  hans 
Øjne  havde  en  formidabel  Lysglans,  som  om  al 
L'roen  med  Magt  vilde  trænge  sig  igjennem  Kjeld 
for  at  se,  hvad  der  gik  af  ham. 

Han    lænede    sig    paa  Stokken    og  betragtede 

ham    saa    stift,     medens    han    kom    imod    ham,    at 
Kjeld  havde  Følelsen  af  at  gaa  imod  et  Uvejr. 

Han  tog  det  dog  med  Ro,  fast  bestemt  paa 
at  holde  Stillingen. 

«Du  interesserer  dig  nok  ikke  videre  for  Gaar- 
den  mere!»  udbrod  den  gamle.  Stemmen  var  paa 
en  umærkelig  Rysten  paa  de  sidste  Ord  nær,  hans 
sædvanlige;  men  det  brændende  Blik,  som  Øjen- 
laagene  og  de  lange  Øjenhaar  forgjæves  søgte  at 
dæmpe,  traf  Kjeld  som  en  kold  Straale. 

1 1  voraf  slutter  du  det  ? »  spurgte  han .  «Jeg 
har  vel  den  samme  Interesse  som  altid.  Land- 
væsen horer  jo  ikke  til  mit  Fag.» 

«Dit  Fag!  —  ja,  hvad  er  egentlig  dit  Fag, » 
begyndte  den  gamle  udfordrende.     «For  dette  her» 

—  han    pegede    paa    en  af  hans  Knapper  —   «det 

—  det  er  vel  for  Fanden  ikke  dit  Fag? t 

Det  brændte  Kjeld  paa  Tungen  at  sige  en 
eller  anden  Spas  om  at  være  Knapmager,  men 
han  betvang  sig  og  udbrød: 

«Det  var  et  løjerligt  Spørgsmaal,  Fa'er — jeg 
forstaar  ikke.» 

«Du  forstaar  ikke.  Ja,  jeg  forstaar  det  meget 
mindre,  min  gode  Ven.  Du  var  jo  juridisk  Kan- 
didat —  —   — » 

«Jai  jeg  haaber,  at  jeg  fremdeles  er  det,» 
svarede  Sønnen  med  et  ufrivilligt  Smil.  Han  havde 
ondt  ved  at  tilbageholde  en  Skoggerlatter.  Men 
han  vidste  af  Erfaring,  at  intet  i  Verden  vilde 
irritere  den  gamle  mere,  og  han  maatte  fremfor 
alt  have  ham  i  Humør. 


«Ja,  det  er  ikke  godt  at  vide,  hvad  du  er. 
Du  bruger  mange  Penge,  min  gode  Kjeld.  Hvad 
denne  Forestilling  her  skal  betyde,  gaar  langt  over 
min  Forstand.  Jeg  undrer  kun  paa,  at  du  har 
Raad  til  alt  det  Dingelgangel.» 

«Hvad  mener  du  med  Dingeldangel?»  spurgte 
Kjeld  drillende. 

« Dermed  mener  jeg  disse  Knapper,  røde  Streger, 
Sabel,   Gehæng  og  Fanden  og  hans  01demo'er.» 

«Nu  skal  jeg  sige  dig  noget,  Fa'er, »  svarede 
Kjeld,  og  hans  Stemme  var  ganske  lav.  «Jeg  har 
vel  brugt  mange  Penge,  men  —  du  har  Raad  dertil 
—  ogsaa  har  jeg  baade  juridisk  Examen  med  bedste 
Karakter  og  dernæst  min  Officersexamen  paa 
samme  Maade,  saa  Pengene  ere  ikke  smidte  ud  af 
Vinduet  —  — » 

«Jo,  Gu'  ere  de  smidte  ud  af  Vinduet.  Hvad 
skal  du  med  juridisk  Examen;  her  paa  Gaarden 
er  nok  at  tage  Vare  paa  og  intet  nogensinde  at 
føre  Processer  om  —  jeg  har  aldrig  ført  Processer. 
Naa,  men  det  vil  jeg  nu  lade  gaa.  Men  dette 
sidste  —  Pøj !  —  det  er  mig  en  rent  ud  ubegribelig 

Historie.     Jeg  finder  det  latterligt,   naragtigt 

dumt.» 

Det  var  vist  aldrig  for  arriveret  Lasson,  at 
han  i  saa  kort  Tid  havde  sagt  saa  mange,  især 
ikke  saa  afgj ørende  Ord. 

Kjeld,  som  var  opbragt  og  ærgerlig,  havde 
arvet  Faderens  kolde  Sindsligevægt  —  hans  eneste 
Arvedel    fra    den    Side   —   fortrak    ikke    en    Mine. 

Han    var    noget    blegere,    end    han    plejede,     men 
svarede  med  knusende  Ro: 

»Jeg  har  nu  absolut  ikke  Lyst  eller  Evner 
til  at  passe  Koer.  Du  skulde  hellere  være  stolt 
af,  at  det  er  gaaet  mig  saa  godt,  at  jeg  ikke 
kommer  hjem  som  Baronen  derovre  og  er  drattet 
baade  hist  og  her.» 

« Stolt  af!  —  ja,  jeg  var  ganske  fornøjet  med 
den  Jurist  Examen;  men  denne  Maskeradedragt  er 
jeg  helst  fri  for  at  se.» 

Kjeld  havde  indtil  nu  i  Grunden  tænkt,  at 
den  gamle  ikke  mente  synderlig  med  sine  Ord. 
Han  var  forberedt  paa  en  Overhaling,  naar  han 
præsenterede  sin  Ekviperings  Regning  m.  m.  — 
men  den  umiskjendelige  Harme,  hans  Fader  folte, 
krænkede  ham  dybt  og  var  i  uhyre  Modstrid  til 
den  Glorie,  hvormed  han  var  hilset  og  kjendt  i 
Hovedstadens  Kredse. 

Hvis  min  Dragt,  som  jeg  er  stolt  af,  er  dig 
ubehagelig,  véd  jeg  ikke  bedre,  end  at  du  lader 
spænde  for,  at  jeg  kan  tage  bort.  Toget«  —  han 
tog  sit  Ur  op  af  Lommen  og  saa'  paa  det  —  gaar 
om  to  Timer;   er  du  saa  god!» 

Som  en  Stormvind  for  han  sin  Fader  forbi  og 
ilede  med  lange  Skridt  hjem  til  Gaarden. 

« Satans  Knægt !  hvad  bilder  han  sig  ind.  jeg 
kunde  gjore  ham  arveløs !»  mumlede  han  og  vendte 
ud  efter  ad  Engen  til. 

Da  han  havde  gaaet  en  Tid,  saa  meget  som 
et  godt  Kvarter,  horte  han  en  galoperende  Hest 
bag  sig. 

Skiftende  Tider. 

«Hej,  Niels!  hvor  Fanden  skal  du  hen  i  det 
Trav  ? 

« Forvalteren  sa'e,  te  a'  skull'  hent'  de  tou 
Brun'   ved  e  Molk   til  Løjtnanten. » 

«Gu'  skal  du  ikke  nej  —  det  kan  vente  til 
en  anden  Gang.» 

Xaa    saadan' !   —  vil  Hosbond    saa    sjelv  sej, 
at  a  er  bleuvven  omkommandiret? 

Karlen  vendte  om.      Lasson  ligesaa. 

Uagtet  sit  indædte  Arrigskab,  folte  han  sig 
imponeret  og  en  Del  urolig.  Det  sidste  vilde  han 
for  alt  i  Verden  ikke  været  ved.  Uden  at  ville 
lade  saa,  fremskyndede  han  sine  Skridt  og  halvt 
ubevidst  drog  han  en  Sammenligning  mellem  den 
ublandede  og  den  stærkt  blandede  Glæde. 

Han  havde  kun  denne  ene  Son,  som  havde 
været  langt  mere  skikket  til  at  være  Fattigmands 
Barn,  der  skulde  slide  for  Foden,  læse,  studere, 
altid  læse.  Saa  snøredes  hans  Hjærte  sammen  ved 
Tanken  om  alle  de  unyttige  Penge,  alt  dette  havde 
kostet.  Sandt  nok,  det  var  heller  ikke  for  Fattig- 
folk. Ja  Gud  maatte  vide,  hvordan  ubemidlede 
Folk  fik  deres  Sønner  frem  ad  den  Vej.  Ja,  men 
Kjeld  maatte  jo  ogsaa  være  rent  binde,  bindegal. 
Xu  kom  han  sagtens  til  at  rykke  ud  med  ja,  lad 
se  —  en,  to,  kanske  tre  hundrede  Kroner  til  alt 
dette  Skidt  —  nej !  de  Uniformer  forsonede  han 
sig  aldrig  med.  Og  dog!  i  en  Krog  af  Hjærtet 
sad  en  ondskabsfuld  Nisse  og  hviskede,  at  Kjeld 
var  dog  en  storartet  Fyr,  og  Pokkers  som  denne 
Paradedragt    klædte    ham.     Saa    saa'    han   for  sine 

Ojne  de  galoperende  Ben  med  de  røde  Rabatter 
hale  gjennem  Græsset.  Han  havde  saa  mødt  For- 
valteren og  strax  udstedt  Ordre  om  Vognen. 

Det  var  ham  frygteligt  imod,  at  nogen  af 
Folkene  skulde  faa  Færten  af,  at  han  og  Kjeld 
havde  haft  noget  udestaaende. 

Og  hjemad  halede  han,  saa  Sveden  dryppede 
ned  fra  hans  Haar. 


Kjeld  var  ingen  Steder  at  se.  I  Førstningen 
tog  han  det  med  Ro,  men  da  der  var  gaaet  en 
halv  Time,  og  Løjtnanten  fremdeles  var  usynlig, 
maatte  han  gjøre  noget. 

Med  al  mulig  Majestæt  begav  han  sig  op  til 
Gjæstekamret  ud  til  Haven,   hvor  Sønnen  sov. 

Døren  var  lukket  indvendig  fra. 

Han  bankede  paa. 

«Hvem  der?» 

« Luk  op  !   det  er  mig !   tys  !   luk  op ! » 

«Er  han  gal?»   hviskede  han  til  sig  selv. 

Nøglen  blev  drejet  om  og  ind  traadte  Lasson, 
just  som  Kjeld,  der  nu  var  omklædt  i  en  elegant 
Løbefrakke,   lukkede  sin  tilpakkede  Kuffert. 

Denne  Løbefrakke  var  en  ny,  uhyre  Dosis  for 
den  gamle.  Han  var  absolut  ikke  med  paa  den, 
kort  og  godt,  han  kjendte  den  ikke,  og  hvis  de 
skrammererede  Buxer  ikke  havde  været,  havde  han 
troet,  at  det  .var  en  ny  Mode  paa  en  —  Løve- 
frakke. 

Imidlertid,  Faren  var  overhængende,  en  Frakke 
mere  eller  mindre  var  ikke  saa  farlig.  Han  skjon- 
nede  nok,  at  han  slap  ikke  mindre  end  med  de 
tre  Hundrede,  godt,  han  vilde  saa  sige  fire,  fire 
Hundrede. 

«Er  Vognen  derr»  spurgte  Kjeld,  da  den 
gamle  intet  bemærkede. 

Han  talte  med  sig  selv. 

«Snak  om  en  Ting,  lad  nu  det  være  godt, 
Kjeld.  Sig  mig  bare  —  blot  et,  hvad  Grund  du 
har  for  dette?     Har  du  en  Grund :» 

«Ja  vel  har  jeg  en  Grund, »   svarede  Kjeld  mut. 

«Kan  du  ikke  sige  denr» 

«Ikke  nu,  maaske  en  anden  Gang.  Bliver  jeg 
kjed  af  dette,   studerer  jeg  Medicin. » 

«0g  —  og  —  — »  han  fik  et  Stammeanfald 
—  —  —  «og  saa  vil  du  være  Doktor  ogsaa  — 
ovenpaa.» 

Han  tænkte,   om  Kjeld  ogsaa  var  normal. 
Akkurat ;    men  det  er  ikke  rimeligt,   saaledes 
tror  jeg  da  nu.» 

«Hor  nu,  Kjeld  \»  han  klappede  ham  paa 
Skulderen.  «Lad  nu  dette  være  godt.  Pak  Tojet 
ud.  Og  —  —  saa  vil  jeg  extra  betale  dig  tre, 
lad  mig  sige,  fire  hundrede  Kroner  til  dine  —  — 
dine  Uniformer. » 

Det  var  svært  for  ham  at  fremføre  det  sidste 
Ord.  Som  skudt  ud  af  en  Kanon  busede  det 
endelig  frem  gjennem  Alunden. 

Ja  Tak  skal  du  have,   Fa 'er,    det  er  pænt-  af 

dig;  men  min  Ekvipering  er  fem  Gange  fire,  saa 
omtrent. » 

«Det  var  som  —   —  — » 

Han  gav  et  Hop  —  den  lille  Mand  og  — 
for  at  bruge  et  Slagord,  stejlede  bogstavelig.  «Det 
er  aldeles  ruinerende,   Kjeld. » 

«Nej,  Fa'er,  der  skal  nok  mere  til  at  ruinere 
dig.  For  Resten,  vil  du  ikke  betale,  saa  maa  jeg 
som  saa  mange  Mennesker  i  min  Stilling  gjøre 
Gjæld  og  lade  staa  til  » 

«Vi  kunne  jo  tale  derom, »   indvendte  Lasson. 

«Der  er  intet  at  tale  om.  Saa  meget  maa 
jeg  have  for  at  klare  mig. » 

«Pak  nu  ud,   Kjeld,   pak  nu  ud!» 

«Det  beror  paa  dig,  Fa'er.  Enten  betaler  du, 
eller  du  betaler  ikke.  I  første  Tilfælde  kan  jeg 
blive  til  i  Morgen  Aften,  i  sidste  Tilfælde  rejser 
jeg  om  fem  Minutter. » 

Kun  den,  der  elsker  Penge  for  Penges  Skyld, 
kan  forstaa  den  lille  Mands  Kvaler.  Han  saa' 
maaske  i  Aanden  denne  evig  unge,  evig  gamle 
Historie  om  det  Slægtled,  der  samler,  for  at  det 
andet  eller  tredje  kan  sprede  det  ud  for  alle  Vinde. 


Men  om  Eftermiddagen  holdt   Kjeld  Jagt   paa 
vilde  og  tamme  Ænder  i  Parken  i  Gaarden. 

En  Times  Tid  for  hans  Afrejse  kom  hans 
Fader  hen  til  ham,  tog  en  meget  stor  og  meget 
fedtet  Tegnebog  op  af  Lommen  og  begyndte  at 
tælle  Hundredekronesedler  op. 

Da  han  var  kommen  til  fire,  drog  han  et 
dybt  Suk;  men  saa  greb  den  lille,  laadne  Haand 
rask  til  og  i  ligesaamange  Sekunder  var  han  naaet 
til  1200,  saa  gik  det  atter  meget  smaat.  Da  han 
naaede  1500,  saa"  han  smertefuldt  og  spørgende 
til  Kjeld. 

«Ja,   det  er   1500,*   svarede  denne  lakonisk. 

«Det  er  1500, »  gjentog  den  gamle  langsomt. 
-Jeg  havde  ellers  tænkt,  Kjeld,  at  jeg  vilde  have 
foræret  dig  Lise  til  Ridehest  og  saa  mit  sidste 
Ridetøj,   men  —  —  — » 

«Tak  skal  du  ha'e,  Fa 'er!  det  er  udmærket 
pænt  af  dig.  Den  Krik,  jeg  rider  paa,  har  Vand- 
spat,  og  jeg  er  kjed  af  den.» 

Men,  men,  indvendte  Lasson,  «nu  kan  du 
virkelig  ikke  ogsaa  —  —  — » 

Dit  Ridetøj  kan  du  beholde  selv.  Det  er 
altfor  gammeldags,  og  jeg  vilde  blive  til  ordentlig 
Grin  imellem  Officererne,  dersom  jeg  mødte  op 
dermed.  Det  kan  jeg  bestille  i  Kjobenhavn  og 
sende  dig  Regningen. 

Det  var  ikke  den  gamle  muligt  at  komme  til 
Orde,  og  trods  al  hans  Fiffighed  indeholdt  Søn- 
nens Ord  dog  noget,  der  berorte  hans  Hjærtes 
Inderste  paa  et  af  de  saarbare  Steder,  hvor  han 
kunde  træffes. 

«Er  du  ogsaa  aldeles  vis  paa  Kjeld,   at  —  at 

—    den  har  Spat  —   —    ja    —    Vandspat    kan   jo 
kureres  —   —  — » 

« Aldeles  vis.» 

I  Aanden  saa'  han  sin  Son  fare  af  Sted  paa 
en  spattet  Krikke,  det  kunde  han  ikke  døje,  hver- 
ken som  Jyde,  Penge-  eller  Landmand,  end  sige 
Fader  til  den  flotte  Son. 

Ja,   Dyret  er  jo  bleven  overanstrængt,  natur- 
ligvis —  og  —   kan  komme  sig.» 

Det  sidste  blev  indvendt  saa  svagt,  at  Kjeld 
ikke  lod  Øjeblikket  gaa  ubenyttet  forbi. 

Han  drog  tilbage  til  Staden  med  en  Tegne- 
bog mere  spækket,  end  han  havde  turdet  haabe, 
med  en  Ridehest,  som  paa  Ruten  vilde  vække 
Opsigt  og  —  Udstyr  skulde  den  ikke  komme  til 
at  mangle! 

Kjeld  foretrak  at  ride  til  Stationen.  Da  han 
tog  Afsked  med  sin  Fader,  lagde  han  kjærtegnende 
Armen  om  hans  Hals. 

«Naa,  Farvel,  Fa'er.  Du  har  været  umaade- 
lig  god  imod  mig;  men  jeg  haaber  da  ogsaa,  at 
du  kan  se,  at  du  ikke  har  Skam  af  mig.  Tak  for 
Lise,  jeg  er  meget  glad  over  den! » 

«Det  troer  jeg  nok!»  svarede  den  gamle  og 
strog  sig  med  Frakkeærmet  hen  over  Øjnene,  saa 
ondt  gjorde  det  ham  at  se  det  stolte  Dyr  komme 
dansende  hen  foran  Døren  til  Afsked.  «Lise  er 
sine  atten  hundrede  værd  mellem  Brødre.  Pas 
godt  paa  hende !  hun  er  kun  vant  til  gode  Dage ! » 

Da  han  saa'  Kjeld  svinge  sig  i  Sadlen,  følte 
han  noget  ukjendt  bruse  op  i  sig,    og   maaske  for 

første  Gang  i  hans  Liv  gik  det  tydelig  op  for 
ham,  hvilken  smuk  Son,  han  havde.  Men  sammen 
med  denne  Opdagelse  —  en  saadan  var  det  virke- 
lig for  ham  —  gik  en  saa  bitter  Smerte,  at  han 
for  anden  Gang  i  dis9e  Minutter  folte  sine  Øjne 
nær  ved  at  svømme  over  ved  Tanken  om,  at 
Kjeld  ikke  havde  hverken  Øje  eller  Tanke  for  sin 
Faders  Bedrift  og  Ejendom,  højst  kun  for  dens 
materielle  Værd. 

Uagtet  alle  sine  Rigdomme,  folte  han  sig  saa 
ene,  saa  arm,  at  han,  da  Sønnen  sendte  ham  sin 
sidste  Hilsen  med  Ridepisken,  ikke  vidste,  hvor- 
hen han  skulde  vende  sig  med  al  sin  uforstaaede 
Sorg. 

Hvad  var  det  hele  —  om  nogle  Aar  var  hans 
Arbejde  endt  — ,  intet  kunde  han  tage  med  sig. 
Hvad  var  hans  hele  Gjerning,   hans  hele  Liv  — r 

Alt,  hvad  han  havde  samlet  og  fredet  om, 
skulde  maaske  splittes  for  alle  Vinde,  og  fremmede 
Fodtrin  nedtrampe  disse  Steder,  hvor  han,  hans 
Fader,  Bedste-,  Olde-  og  Tipoldefader  alle  havde 
levet  saa  vel. 

Ikke  én  af  dem  alle  havde  været  paa  Højde 
med  Kjeld  —  han  lignede  en  Kongesøn  — ;  men 
hvad  nyttede  det  alt  sammen. 

Han  gik  ind  og  tog  en  endnu  mere  gammel 
Frakke  paa  end  den,  han  alt  var  iført.  Saadan 
passede  det  ham  bedst  nu  sammen  med  hele  hans 
aandelige  Armod,  og  saa  stilede  han  med  Stok  i 
Haanden  —  en  gammel  Mands  Gang,  ti  Aar  ældre 

end  nogen  havde  set  ham  —  ned  mod  Engene, 
om  han  dér  kunde  finde  Trost  i  Beskuelsen. 

Der  var  Brist  paa  hans  Forhaabningers  Perle- 
krans, og  den  tungeste  og  skjonneste  Perle  trillede 
langsomt  bort  —  andre  vilde  folge  efter. 

Men  ude  i  Marken  lo  Forvalteren  ad  ham  og 
hviskede  om,  at  det  kreperede  den  stakkels,  fattige 
Lasson,  at  hans  egen  Son  havde  faaet  en  af  hans 
bedste  Heste,  saa  han  var  ved  at  krybe  i  Jorden 
derover  —  som  om  Sonnen  ikke  skulde  have  hele 
Re'eligheden  til  Slut! 


I  den  fashionable  Del  af  Dronningens  Tvær- 
gade boede  paa  anden  Sal  Etatsraad  Daa. 

Alle  Vinduer  vare  oplyste,  og  man  fejrede  en 
Fest  for  Husets  yngste  Datter,  Minona,  som  samme 
Dag  havde  bestaaet  sin  medicinske  Examen  med 
forste  Karakter.  Foruden  hende  var  der  endnu  en 
lidt  ældre  Datter,   Ida. 

Fru  Daa  tog  glædestraalende  imod  Gratula- 
tionerne. 

.  «Hun  er  jo  saa  godt  som  en  Son  for  os,» 
bemærkede  hun,  «dog  maa  De  ved  Gud  ikke  tro, 
at  hun  ikke  ogsaa  forstaar  sig  paa  anden  Gjer- 
ning.  Hun  kan  heldigvis  stoppe  sine  Stromper 
selv;  det  er  vist  mere  end  Justitsraaden,  i  alt  Fald 
mere  end  min  Mand  kan.» 

Fru  Daa  tilhorte  i  hoj  Grad  Selskabet,  som 
hun    dog    ofte    forbavsede    ved   sine  mangen  Gang 

meget  drastiske  Skildringer  og  en  vis  massiv  Lige- 
fremhed. 

Hun  var  en  kraftig,  korpulent  Skikkelse  henad 
de  tres  med  store,  ret  smukke  Træk  og  livfulde 
Øjne,   en  flot  Husmoder  og  en  god  Karakter. 

Etatsraaden  var  lille,  en  Smule  forvoxet  og 
kunde  i  enkelte  Øjeblikke  se  ud  som  et  Menneske, 
der  er  præket  til  Dode. 

Fordums  Kammerater  vidste  at  fortælle  om 
en  lebendig  Ven,  som  altid  var  oplagt  og  altid 
med,  naar  der  var  et  muntert  Lag  eller  en  og 
anden  Basseralle,  hvor  Gjækken  skulde  slaas  los. 

I  den  lille,  spagfærdige,  meget  stille  Mand, 
som  Etatsraaden  nu  var,  skulde  vanskelig  nogen 
have  gjenkjendt  den  lystige  Student. 

I  hans  store,  forstandige,  brune  Ojne  kunde 
der  af  og  til  være  et  stikkende  Blik,  en  sjælden 
Gang  et  skjælmsk  Udtryk;  i  Almindelighed  laa 
der  et  Præg  af  Aandsfraværelse,  stundom  Sorg- 
modighed i  dem. 

Hans  lange  Hage  og  tæt  sluttede  Mund  havde 
ofte  noget  vibrerende  —  han  var  en  meget  ner- 
vøs og  meget  arbejdsom  Mand,  som  forlangte 
meget  af  sine  Undergivne,  men  selv  altid  afgav  et 
lysende  Exempel  paa  Flid. 

Ida,  som  lignede  sin  Fader  i  Sind  og  Skind, 
var  hans  erklærede  Yndling  og  fortrolige. 

Minona  havde,  uden  i  mindste  Maade  at  være 
smuk,   noget  af  begge  Forældrene. 

Hun  havde  sin  Faders  Øjne  og  tætte  Mund. 
sin  Moders  store  Xæse   og   gode  Profil,    et    tyndt, 


lyst,  noget  purret  Haar,  en  høj  Væxt  og  en  me- 
get behagelig  Talestemme;  dertil  sin  Faders  for- 
dums Lebendighed.  Alen  hans  sorgmodige  Øjne 
lyste  hos  hende  af  Intelligens,  undertiden  hende 
selv  ubevidst  af  lidt  Overmod. 

Etatsraadens,  som  havde  et  umaadeligt  Be- 
kjendtskab,  havde  ladet  deres  Venner  forstaa,  at  de 
i  Anledning  af  Examenen  toge  imod.  Kandidatens 
skriftlige  stod  nemlig  saaledes,  at  Fruen,  trods  sin 
pyramidale  Feber  godt  vidste,  at  Minona  ikke 
kunde  risikere  videre,  selv  om  hun  blev  —  hvad 
der  ikke  laa  for  hende  —  noget  forfjamsket  ved 
det  mundtlige.  Men  heller  aldrig  er  nogen  Vædde- 
løbshest bleven  holdt  flottere  og  mere  hensigts- 
svarende,    hvad  alt  det  materielle  Velvære  angaar. 

Hver  Gang  Datteren  demonstrerede  imod  alle 
de  Leverancer  af  faste  og  flydende  Madvarer,  der 
uafladelig  bødes  hende,  plantede  den  moderlige 
Herkules  sig  foran  hende  og  sørgede  ved  Over- 
talelser og  ihærdige  Oomuntringer  for,  at  Karrene 
kun  vendte  mere  eller  mindre  tomme  tilbage. 

Følgen  var  da  ogsaa  den,  at  den  unge  Cand. 
med.  &  chir.  med  al  Glans  kunde  tage  imod  den 
idelige  Bemærkning  om,  at  Kxamen  ikke  havde 
taget  noget  videre  paa  hende. 

«Jo,  hun  er  nu  nervøs,  hun  er  nervøs!  —  Vil 
De  blot  lægge  Mærke  til,  hvor  hun  kan  fare  sam- 
men, hver  Gang  en  Dør  gaar!»  docerede  Fruen 
hele  liden  mellem  de  talrige  Gjæster. 

Minona,    som    ofte    hørte    denne  Bemærkning, 

gjorde    sig    den    yderste    Anstrængelse    for    at    be- 
herske sig. 

Det  vakte  et  vist  Rore  i  Selskabet,  da  den 
unge  Cand.   Yinter  traadte  ind. 

Han  havde  været  oppe  samme  Dag,  havde 
hele  Tiden  læst  sammen  med  Minona,  var  en 
Barndomsbekjendt  og,  som  alle  vidste,  en  intim 
Yen  af  hende. 

Man  ventede  sig  intet  mindre  end  en  Dekla- 
ration ved  samme  Lejlighed.  Hele  Anledningen 
var,  som  en  gammel,  konservativ  Kammerherreinde 
hviskede  til  en  aandsbeslægtet,  theologisk  Professor 
ved  Universitetet,  saa  pikant,  som  kun  Slutningen 
af  dette  forfjamskede  Aarhundrede  kunde  levere  den. 

«Ja,  Gud  være  lovet,  Deres  Xaade,  er  mit 
Fakultet  betrygget  for  det  Slags  Særsyn,  jeg  haaber 
i  al  Evighed. » 

«Det  skal  De  saamænd  ikke  sige,  min  gode, 
i  andre  Lande  gaar  det   jo    ret  livlig,    ogsaa  der.» 

«Jeg  beder  om  Forladelse,  kun  i  Amerika, 
kun  i  Amerika.  Amerika  vil  aldrig  komme  til 
at  skrive  Love  for  Evropa,  og  man  vil  —  allerhojst 
i  Frankrig  —  efterabe  en  enkelt  Extravagence  eller 
maaske  optage  en  flygtig  Mode.» 

«Jo,  undskyld  mig,  men  er  der  ikke  i  England 
kvindelige  Præster  ?» 

«I  Folkekirken,  nej,  Deres  Xaade.  Det  er  jo 
stik  imod  Biblen. » 

«Oh,  Gud  ja  Biblen, »  svarede  hun  med  et 
Skuldertræk.  «Der  staar  jo  saa  meget  i  Biblen, 
som  man  jo  ikke  saaledes  kan  rette  sig  efter. 

«Det  er  nu  en  hel  farlig  Theori,  som  man 
maa  vogte  sig  for  at  give  Indpas, »  svarede  Pro- 
fessoren stift.  Han  vidste  af  Erfaring,  at  det  var 
voveligt  at  komme  i  Disput  med  den  gamle  Dame, 
som  havde  den  Svaghed  altid  at  ville  beholde  det 
sidste  Ord. 

Hun  holdt  nogle  yderst  flotte  og  behagelige 
Ugemiddage,  hvor  man  kom  i  exkvisit  Selskab. 
Professoren    satte  Pris    paa    disse,    hans  Frue    ikke 

mindre. 

Under  Paaskud  af,  at  det  trak  fra  et  aabent 
staaende  Vindu,  bod  han  hende  Armen  ind  til 
Kabinettet  og  begyndte  at  tale  om  mange  unge 
Damers  store  Hojde  i  Nutiden.  Det  var  et  af 
Kammerherreindens  Themaer,  en,  sagde  hun,  selv- 
stændig Observation.  — 

«Naa,  Minona,  saa  fik  vi  da  den  Dyst  fra  os, 
og  paa  én  Dag  —  altid  have  vi  fulgtes  ad, »  sagde 
Vinter,  som  endelig  blev  ene  med  sin  Flamme, 
«og  du  kjender  mine  Anskuelser  om,  hvor  umulig 
vi  to  kunne  skilles. » 

« Foreløbig  blive  vi  jo  begge  i  Byen,  saa  vi 
skilles  altsaa  ikke,»   svarede  hun  og  lo. 

«Du  véd  jo  godt,  at  jeg  taler  om  noget  helt 
andet.  Nu  er  Examenstrykket  —  den  tidligere 
Undskyldning  —  forbi.  Vi  have  intet  at  vente 
efter,  Sig  ja,  Minona!  —jeg  kan  ikke  tænke  mig 
min  Fremtid  skilt  fra  din.» 

«Du  kunde  dog  saa  daarlig  finde  dig  i,  da  jeg 
for  Alvor  gav  mig  til  at  studere  Medicin.  Kan 
du  huske  i  Førstningen  ?» 


« Gammel  Fordom!  —  der  skal  Tid  til  at  faa 
sligt  ud  af  sin  Tankegang,  og  —  for  Resten,  du 
kjender  mine  Anskuelser  om  andre,  f.  Ex.  Frk. 
Fries. » 

«Tys!  lad  os  ikke  tale  ondt  om  Kollegaer. 
Hver  har  sin  Maade  at  være  paa,»  svarede  hun 
og  truede  ad  ham. 

«Du  er  rent  fortjusande  i  Dag.  Jeg  traf  en 
hel  Flok  Theologer,  som  overværede  Examen,  og 
som  vare  væk  i  dig,  —  der  er  noget  ved  din 
vissengrønne  Silkekjole,  som  ingen}  kan  staa  for, 
jeg  tror,   at  det  er  Solvlivbaandet. » 

Xaa  ja,  jeg  synes  ogsaa  selv,  den  er  pæn, » 
sagde  hun  og  lo.  «Jeg  maatte  jo  vælge  en  diskret 
Farve,  som  ikke  skulde  irritere  Professorerne,  for  f 
sort  gad  jeg  ikke  mode.» 

Hun  saa'  ned  ad  sig  selv  med  fornøjet  Mine. 
Kjolen    sad    udmærket    og  klædte  hende  fortrinlig. 

«Du  ser  selv  godt  ud  i  den  nye  Ekvipering, » 
sagde  hun  og  saa'  ligesom  undskyldende  fra  sig 
hen  til  ham, 

Han  var  en  spinkel  ung  Mand  med  et  smukt 
Ansigt,  blegt  og  forsynet  med  en  markebrun 
Knebelsbart. 

« Vi  se  jo  allesammen  ens  ud  i  vore  Svale- 
haler,  en  ækel  Mundering, »   svarede  han. 

Pludselig  saa'  han  med  en  Elskers  Instinkt  et 
Glimt  i  Minonas  Øjne  og  en  forhojet  Farve  i 
hendes  Kinder.  Uvilkaarlig  rettede  han  sit  Blik 
mod  Indgangen. 

Han    horte    et  Par  Gange  den  ham  modbyde- 

lige  Lyd  af  et  Par  besporede  Hæle,  der  sloge  mod 
hinanden  og  gjorde  til  sin  Ærgrelse  den  Opdagelse, 
at  en  elegant  uniformeret  Lojtnant  i  det  finere 
Selskab  gjør  en  vis  Lykke. 

Et  Sekond  til,  og  Pladsen  ved  Siden  af  ham 
var  tom. 

Cand.  med.  Minona  floj  den  indtrædende  i 
Mode,   aldeles  beruset  af  Glæde. 

For  en  Iagttager  var  der  nok  at  bemærke  i 
denne  Manøvre. 

Det  var  interessant  at  faa  afvejet,  hvor  mange 
Procent  af  den  besjungne  Kvindelighed,  der  var 
gaaet  i  Løbet  paa  Studiernes  Konto.  Vist  er  det, 
at  ikke  en  af  de  mange  til  Stede  værende  unge 
Damer  vilde  have  vovet  eller  blot  tænkt  paa,  saa 
umaskeret  at  vise  sin  Overraskelse  over  en  ung 
Mands  Ankomst. 

Kammerherreinden  fik  et  nyt,  uhyre  Vaaben 
i  Hænde  imod  Nutids  Amfibierne,  som  hun  lige 
saa  hæftig,  som  det  blev  følt,  udgjød  i  den  trofaste 
Professors  Barm. 

Det  var  nydeligt  af  Dem,  Cand.  —  jeg 
mener  Løjtnant  —  eller  vil  De  ikke  heller  kaldes 
Kandidat?  For  naar  De  har  Uniform  paa,  kan 
alle  Mennesker  jo  se,  hvem  De  er;  men  at  De 
ogsaa  er  Kandidat,  staar  jo  ikke  skrevet  bag  paa 
Deres  Ryg.» 

«Etatsraadinden  behage  at  kalde  mig,  hvad 
De  vil , »   svarede  Kjeld,  —  ham  var  det. 

«Hvor  har  De  været  saa  længe  r»  spurgte 
Minona,     slemme  Menneske. » 

horte  nogle  af  Deres  Præstationer  i  Dag, »   svarede 
Kjeld  med  endnu  et  Buk  for  Kandidaten. 

«Det  er  en  Lykke,  at  en  stakkels  Examinand 
er  blind, »   svarede  Minona  dybt  rødmende. 

« Ligesom  Amor, »  bemærkede  Justitsraad  Buk, 
der,  som  Selskabets  Satiriker  og  med  den  fineste 
Stovernæse  i  alle  erotiske  Tilfælde,   nod  Situationen. 

«Vi  ere  alle  blinde  ved  saa  mange  Lejlig- 
heder, »  indvendte  Fru  Daa  for  at  bortlede  Op- 
mærksomheden fra  Datterens  Henrykkelse. 

«Det  er  hørt,»  svarede  Justitsraaden ,  «men 
man  skjelner  imellem  frivillig  og  ufrivillig  Blindhed. 
Den  forste  er  helt  almindelig,  den  sidste  derimod 
ikke,>/   saa  blinkede  han  til  Fruen. 

«De  er  en  Drillepind!  kom  og  hjælp  mig  at 
tælle  Gjæsterne.  Ja,  Mad  have  vi  saamænd  nok 
af,   men  det  kniber  med  Pladsen. » 

Deres  Ord  indeholde  en  stor,  baade  Op- 
muntring og  Beroligelse,«  svarede  Justitsraaden 
med  Lune  og  bod  hende  Armen. 

Det  gamle  Ord  om,  at  de,  der  ville  finde 
hinanden,  altid  have  Held,  bekræftede  sig  ogsaa 
med  Kjeld  og  Minona. 

Inden  ret  længe  havde  de  en  ubemærket  Krog, 
midt  i  hele  Mylret.  Skjønt  de  havde  en  Mur  i 
Ryggen,  lob  de  i  Virkeligheden  Spidsrod  for  Sel- 
skabet. 

Ubetydelige,  smaa,  unge  Damer  kunde  ikke 
begribe,  at  Frk.  Daa,  som  var  saa  begavet,  kunde 
opfore  sig  saa  lidet  passende  som  aabenlyst  at  lobe 

næsten  i  Armene  paa  en  fremmed  Herre  —  saa 
var  det  saamænd  kun  til  liden  Nytte  at  være 
saa  klog. 

Ældre,  mere  pebrede  Individer  morede  sig 
over,  at  ingen  Lærdom  altsaa  var  Betryggelse  mod 
Koketteri  og  Giftesyge;  gjenkjendte  de  sig  selv? 

Gifte  unge  Damer  ærgrede  sig  over,  at  de 
for  hurtig  havde  ladet  sig  indfange  og  vingestække, 
naar  de  saa',  hvor  Minona  —  hun  var  mindst  over 
26  —   havde  Tiden  for  sig. 

De  gamle  Damer  løftede  Øjnene  mod  Himlen 
og  rystede  paa  Hovedet  over  at  se,  hvor  Menne- 
skene vare  underlige.  For  dem  var  der  vendt  op 
og  ned  paa  Verden. 

«Gud  ja.  Mændene  komme  til  at  sidde  i 
Barnekamret  for  Fremtiden!  kunde  de  blot  fode 
Bornene  med!»   sukkede  én. 

I  Mændenes  Kreds  blev  der  ogsaa  talt.  Imellem 
de  ældre  laa  Tyngdepunktet  ved  Undtagelse,  Ab- 
surditet. 

De  middelaldrende  mente,  at  det  kvindelige 
Element  nærmest  var  en  Overfylding  paa  den  alt 
overfyldte  Embeds-  og  Studievej. 

Enkelte  af  de  yngre  vare  helt  med,  nogle 
Undtagelser  tog  det  som  Brødnid. 

«Naa,  min  kjære  Minona !»  hviskede  Justits- 
raaden  i  forbigaaende  til  hende,  «det  glæder  mig 
at  se,  at  Eros  og  Æskulap  enes  saa  godt  hos 
Dem.» 

«Hvad  sagde  han?»  spurgte  Kjeld,  som  saa' 
hende  blive  blodrød. 

Skiftende  Tider.  3 

Man  kan  virkelig  ikke  svare  paa  alt,  kjære 
Løjtnant.  Xaa,  hvor  længe  har  De  saa  været  i 
Byen,   inden  De  fandt  Vej  herop  ?» 

«Jeg  vidste  jo,  De  havde  travlt  og  vilde  ikke 
forstyrres. » 

:Aa,  De  vidste  meget  godt,  at  det  altid  kun 
vilde  være  mig  en  Opmuntring,  lad  os  sige  Op- 
stivning  at  se  Dem.» 

«For  nu  at  tale  om  noget  andet,  saa  er  det 
vidunderligt,  som  Kandidatværdigheden  klæder 
Dem,»  sagde  Kjeld.  «Den  har  formelig  forskjønnet 
Dem.» 

«Gid  der  blot  var  et  Sandskorn  af  Sandhed 
deri,  for  nu,  da  jeg  er  fri  for  al  Slidet,  faar  jeg 
en  umaadelig  Levelyst,»  svarede  hun  med  straa- 
lende  Øjne. 

«Levelysten  giver  virkelig  ikke  altid  Skjønhed,» 
svarede  han  leende. 

«Aa  jo,  den  meddeler  Liv  til  Organerne,  det 
vil  sige  opfrisker,   elektriserer  dem.» 

«Saa,  der  har  vi  Lægen;  men  De  stadfæster 
altsaa  mine  Ord,  hvad  ikke  behøves;  for  ærlig 
talt,  saa  tror  jeg  mange  Gange  mere  paa  mine 
egne  Øjne,   end  paa  alle  lærde  Postulater.* 

«Hør,  jeg  har  aldrig  før  set  Dem  i  Uniform. 
Den  klæder  Dem  storartet;  men  at  tænke  sig  Dem 
paa  den  Galej.  Hvad  gik  der  af  Dem?  Jeg  har 
været  ved  at  dø  af  Nysgerrighed  over  Dem, 
hvorfor  forlod  De  Standen  ?» 

«Som  om  det  lod  sig  afhandle  her  i  en  Snub, 

hvor  40  Par  Øren  kan  hore  det,»   svarede  han  og 
saa'  sig  omkring. 

«Er  det  en  Hemmelighed?  Det  gor  Sagen 
endnu  mere  pikant.  Jeg  maa  have  det  at  vide, 
horer  De,  jeg  maa?» 

«I  Morgen  paa  Langelinje  Kl.  12,  i  Fald  det 
passer  Dem,»   hviskede  han. 

«Det  er  et  Ord,  jeg  kommer. » 

«Har  De  været  hjemme  ?»  spurgte  Etatsraaden 
stille  og  vendte  sig  til  Kjeld.  «Det  er  saa  længe 
siden,   vi  saa'   Dem.» 

«Ja  en  lille  Tur,  kun  nogle  Dage  for  Resten, 
men  min  forandrede  Stand  giver  en  Del  nye  Plig- 
ter,»  —  saa  nu  skal  han  da  ogsaa  til  at  spørge 
mig  ud,  tenkte  Kjeld. 

Men  det  laa  langt  fra  Daa. 

«Det  er  saa  rimeligt,  helt  rimeligt, »  bemær- 
kede han  paa  sin  stille  Maade.  « Udmærket  mor- 
somt maa  det  være  saaledes  at  kunne  bevæge  sig 
paa  flere  Felt.  De  fleste  naa  hojst  at  kunne  det 
paa  et,  og  ofte  daarlig  nok  det!» 

Kjeld  havde  altid  haft  dyb  Respekt  for  den 
lille  Mand,  især  holdt  han  af  at  se  ham  i  Øjnene. 
Der  stod  altid  saa  meget  at  læse  i  dem,  som  den 
tavse  Mund  ikke  fik  talt,  og  saa  var  der  af  og  til 
noget  kvindelig  mildt  i  dem.  Men  i  hans  sidste 
Ord  var  der  noget,   som  slog  Kjeld. 

«Ja,  det  vil  nu  komme  an  paa,  hvad  jeg  kan 
faa  ud  af  det  Held,  som  hidtil  har  fulgt  mig,» 
svarede  han  beskedent. 

«Det    er    granske    vist    mere    end    blot    Held,> 

svarede  Daa  stille.  «Som  Regel  er  jeg  ingen 
Ynder  af  Changement,  og  jeg  tilstaar  rent  ud,  at 
hvis  De  havde  studeret  modsat,  havde  jeg  bedre 
forstaaet  det.» 

«Endt  som  Jurist ?»  spurgte  Kjeld  spøgende. 
«Ja — a,  hvem  véd,  hvorledes  man  ender.  Jeg  for- 
skrækkede min  gamle  Fader  med  at  sige,  at  jeg 
maaske  gik  over  til  Medicinen. » 

«Han  gjorde  ret  i  at  blive  forskrækket.  Livet 
er  ikke  langt  nok  til  saa  store  Spring, »  svarede 
Etatsraaden  med  et  Glimt  i  Øjnene,  for  hvilket 
Kjeld  rodmede. 

Han  var  netop  ved  Overmodets  farlige  Grænse, 
blev  ærgerlig  paa  sig  selv  og  fandt  ikke  paa  anden 
Bemærkning  end  den  trivielle,  at  ingen  vidste,  hvor 
langt  Livet  var  o.   s.   v. 

« Meget  sandt,*  svarede  Etatsraaden  og  spa- 
serede til  den  næste  Gjæst,  som  var  Kammerherre- 
inden. 

«Hvem  er  den  nydelige  Officer,  De  talte  med, 
Etatsraad.  Han  er  meget,  meget  chic!»  spurgte 
den  gamle  Dame. 

«Han  er  en  Son,  Deres  Xaade,  af  en  Kohol- 
der  i  det  store, »  hviskede  Justitsraaden  bag  Haan- 
den  til  hende,   forend  Værten  kunde  svare. 

«Det  var  yderst  mærkeligt,  maa  jeg  sige,» 
svarede  Kammerherreinden  og  hxerede  Kjeld,  som 
nu  var  i  Samtale  med  Ida  Daa,   meget  skarpt. 

«Hans  Fader  er  jysk  Herremand, »  svarede 
Etatsraaden  formildende. 

«Ah!  det  forandrer  strax  Sagen.  Justitsraaden 
maler  grelt. 

«Aa,»  vedblev  Justitsraaden,  «P'aderen  har 
Grunker  nok  til  at  forgylde  Sonnen,  saa  Kostalden 
gor  intet !  —  ja  vist  er  han  nydelig,  altfor  nydelig 
min  Tro!» 

Kammerherreinden  rystede  paa  Hovedet  og 
nærmede  sig  til  Husets  Datter.  Hun  vilde  selv 
tage  ham  for. 

Men  vips  var  han  borte  med  sin  Dame. 

Kjeld  havde  nemlig  opdaget  Vinter  og  Minona 
i  en  fortrolig  Duo  og  foreslog,  at  de  skulde  slutte 
sig  til  dem. 

Men  til  hans  Ærgrelse  forsvandt  de  begge 
ind  gjennem  den  lukkede  Spisestuedør;  samtidig 
hermed  gik  det  op  for  ham,  at  de  to  vare  Gjen- 
stand  for  alles  Øjne. 

Han  gav  sig  til  at  konversere  Ida  med  ner- 
vøs Hast. 

Skulde  han  spørge  hende?     Umuligt. 

Uden  at  vide  og  uden  at  ville  det  blev  hans 
Opførsel  overfor  Husets  anden,  upaaagtede  Datter 
saa  mærkbar,  at  Etatsraadinden  ved  hvert  stjaalent 
Øjekast  hen  til  dem  næsten  skjælvede  af  Glæde. 

Hun  vidste  intet  lifligere  paa  denne  Jord  end 
at  faa  sine  Døtre  godt  gifte.  Og  til  godt  gift 
vidste  hun  intet,  der  vejede  op  mod  en  fyldt 
Pengesæk,  for,  som  hun  bemærkede,  man  kan 
være  meget  ulykkelig  med  Penge,  men  aldrig  helt 
lykkelig  dem  foruden. 

Og  Kjeld!    dette   mageløse    Menneske  med  to 

Examener  til  to  Leveveje,  en  Herregaard,  Masser 
af  Penge,  og  dertil  smuk;  for  smuk  og  fin,  det 
véd  da  Gud,   at  han  var! 

Det  var,  maa  man  indromme,  endog  for  en 
Etatsraadinde  af  virkelig  god  Familie,  et  mage- 
lost  vue. 

Men  —  saa  mærkeligt  kan  et  Menneskes  Tan- 
ker i  et  Nu  forandre  sig  —  hidtil  havde  hun  ikke 
dromt  om  nogen  anden  Sammensmeltning,  næppe 
ønsket  anden  end,  at  Minona  og  Kjeld  maatte  faa 
hinanden. 

Hvor  havde  hun  ikke  i  begejstrede  Øjeblikke 
udviklet  dette  for  sin  tavse,  alligevel  i  dette  Til- 
fælde —  demonstrerende  Mand.  Kjeld  var  den 
eneste,  absolut  den  eneste  i  hendes  Bekjendtskab, 
som  passede  for  Minona,  som  var  god  nok,  som 
kunde  holde  hende  Stangen,  for  i  et  velordnet 
Ægteskab,  —  tilfojede  hun  —  maa  alligevel  Ko- 
nen i  visse  Tilfælde  underordne  sig  sin  Mand.  Den 
.eneste,  som  Minona  vilde  taale  sligt  af,  var  Kjeld, 
absolut  Kjeld;   og  saa  fremdeles. 

Men  nu;   hun  fik  helt  andre  Tanker. 

Minona  tog  dog  rimeligvis  Vinter,  de  kunde 
praktisere  sammen,  ja,  have  hver  en  Del  i  Verden 
sammen.  Det  maatte  være  magelost.  Hun  tænkte, 
om  hun  altid  kunde  fulgt  sin  Mand  til  Kontoret, 
det  havde  rigtignok  været  noget  andet.  Men  i 
hendes  Tid  naaede  Kvinderne  ikke  saa  vidt  des- 
værre ! 

Og  saa  Kjeld  fri  til  lille  Ida,  den  gode,  lille 
Ida!    —    hun    var    lis^e    ved  at  kvæles,   men  straa- 

lede  af  en  saadan  Livsglæde,  at  Justitsraaden  for- 
sikrede hende,  at  hun  var  mindst  ti  Aar  yngre  i 
Aften. 

Ikke  en  Gang  en  Meddelelse  om,  at  Fiske- 
farcen til  forste  Ret  var  mislykket,  formaaede  at 
nedslaa  hendes  straalende  Humor. 

I  det  store  Vindue  i  Spisestuen  havde  Minona 
og  Vinter,  midt  under  Borddækningens  Travlhed 
taget  Plads.  De  ræsonnerede  som  saa,  at  ingen 
havde  Tid  til  at  hore  paa  dem,  og  desuden  La- 
tinen, som  Lægerne  ere  vante  til  at  bruge,  blot 
de  skulle  beskrive  et  Tilfælde  i  en  Tommelfinger, 
kunde  her  komme  dem  til  gode. 

«Jeg  véd  det  godt,  Minona,  det  nytter  ikke 
at  nægte  det;  det  er  ene  og  alene  Lasson  —  den, 
naa,  ja  det  kan  nu  være  det  samme!  —  som  er 
Skyld  i  din  Vægelsindethed, »  sagde  Vinter.  <Jeg 
har  altid  trot  det,  og  havde  jeg  tvivlet,  saa  fik 
jeg  i  Aften  Syn  for  Sagen,  da  jeg  saa',  hvor  du 
ved  hans  uventede  Komme  blev  forandret  —  helt 
elektriseret,   forsikrer  jeg.» 

«Dum  Snak,  Karl;  er  det  ikke  andet,  du  vil 
mig,  spurgte  hun  og  forsøgte  at  le.  <Det  er  alt- 
saa  kun  —  Jalousi?« 

«Jo  vist!  —  sig  hellere  Sagen  rent  ud.  Jeg 
har  ingen  Brug  for  dig,  min  gode  Karl;  jeg  — 
aa  Minona!  nej!  jeg  kan  ikke  udtale  det.  Du  véd 
selv,  hvorledes  vi  have  levet  sammen,  hvorledes 
vore  Tanker,  ja  jeg  kan  sige,  dine  Forestillinger 
have  været  mine.  Og  —  du  véd,  hvor  du  har 
været  min  gode  Aand  gjennem  Ungdommens  Skjær, 

aldrig  var  det  gaaet  saaledes  uden  dig.  En  Tanke, 
et  Haab  holdt  mig  oven  Vande.  Skal  det  briste, 
véd  jeg  nok,   hvor  det  bærer  hen  med  mig. » 

«Det  gider  jeg  ikke  hore  U  udbrod  hun  og 
sprang  op.  Lad  det  blive  ved  personligt  Ansvar 
og  vælt  ikke  umulige  Byrder  over  paa  andre. » 

Hun  gjorde  Mine  til  at  gaa. 

«Bliv!»  sagde  han,  greb  hende  i  Kjolen  og 
tvang  hende  atter  ned.  Vi  maa  dog  have  en 
Ende  paa  dette. » 

Hvorfor  just  nu,  Karl?  Paa  en  saa  glad 
Dagr 

(<J0>  Jeg  maa>;  —  han  greb  hendes  Haand  — 
«Hvad  er  det,  der  er  saa  uimodstaaeligt  ved  Las- 
son  :  Han  er  ganske  vist  ret  flink,  men  har  det 
storste  Held,  jeg  har  kjendt.  Han  er  rig,  ganske 
vist:  men  rasende  forfængelig.  Den  Slags  raffine- 
rede Forfængelighed,  som  a  tout  prix  vil  være 
mere  end  alle  andre,  man  færdes  iblandt,  og  ende- 
lig hans  Sæder ja,  jeg  véd  da,  at  en  Sanger- 
inde fra  Kisten  har  boet  hos  ham  og     —  —  — » 

Minona  rejste  sig.  Hun  var  bleg;  den  faste 
Mund,  som  oftest  lukkede  op  for  en  frisk  Latter, 
fortrak  eig  i  Vrede,  da  hun  i  en  irriteret  Tone 
svarede : 

« Blandt  mange  Træk,  jeg  i  min  stadige  Om- 
gang med  Mænd  har  lært,  er  ogsaa  det,  at  Sladder- 
agtighed hersker  fuldt  saa  godt  imellem  dem,  som 
blandt  os  Kvinder.  Der  er  den  store  Forskjel,  at 
Mændene  beholde  alt  hos  deres  eget  Kjon  — 
mangen    Gang    af  gode  Grunde  — ,   medens  Kvin- 


4i 

derne  —  altfor  ofte  —  befordre  Skandalerne  over 
i  deres  Protektorers,  Mændenes  Lejr.  Jeg  hader 
nu  en  Gang  for  alle  al  Slags  Sladder  som  mer 
eller  mindre  usand,  altid  depraverende.  Toujours 
perdrix.» 

«I  Realiteten  har  du  Ret  nok,»  svarede  Vin- 
ter —  «men  jeg  véd  nu  ikke,  hvorledes  en 
saadan  Salve  passer,  naar  man  anforer  bestemte 
Kjendsgjerninger. » 

«Her  turde  maaske  Visdomsordet :  hvem,  der 
er  ren,  kaste  den  første  Sten,  være  paa  sin  Plads, » 
svarede  hun  med  dirrende  Stemme. 

«Skal  det  være  en  Insinuation  fra  din  Side, 
saa  har  du  gjort  Fejlskud,  Minona, »  sagde  han  og 
rettede  et  frejdigt  Blik  paa  hende. 

«Jeg  insinuerer  aldrig  noget,  hver  —  har  sin 
Achilleshæl.» 

Hendes  Pande  lyste  formelig  af  ren,  sædelig 
Harme  —  alligevel  saa'  han  med  det  nøje  Kjend- 
skab,  han  havde  til  hende,  at  hans  Ord  havde 
ramt  hende  haardt;  næppe  til  Fordel  for  ham 
selv. 

Hvad  han  løst  havde  antydet,  maatte  i  den 
Forbindelse,  det  kom,  for  hende  se  ud,  som  om 
han  vilde  nedsætte  en  Rival,  altid  en  farlig  Posi- 
tion for  en  Tilbeder.  Han  havde  ofte  villet  an- 
tyde til  hende,  at  Lasson  efter  hans  Overbevisning 
ikke  var  hende  værd,  men  havde  ikke  før  fundet 
Anledning  dertil. 

Der  blev  en  Pavse,  hun  beredte  sig  til  at 
forlade  ham.     Men  hendes  glade  Lune  var  forbi. 

Studierne  forte  med  sig,  at  hun  mest  omgikkes 
andre  studerende,  særlig  unge  Mænd,  det  var  Aar- 
sag  til,  at  mange  smaa,  kvindelige  Finesser,  f.  Ex. 
Beherskelsesævne,  ikke  laa  for  hende.  Banebryderne 
kunne  ikke  faa  Detaillerne  med;  de  ere  nodte  til 
at  tage  Stormskridt  og  lade  det  tilsyneladende 
smaa,  som  mangen  Gang  udgjor  Livets  Kjærne, 
blive  liggende. 

Nu  er  du  vred  paa  mig,  Minona,»  sagde 
han  blodt,  «men  tro  mig.  Du  har  ingen  mere 
trofast  Ven.» 

Der  var  noget  saa  tilsioret  sorgfuldt  i  hans 
Rost,  hans  Blik,  hans  hele  Skikkelse,  at  hun  maatte 
give  Agt  derpaa. 

« Hvorfor  kunne  vi  ikke,  kjære  Karl,  som  al- 
tid være  gode  Venner  og  Kammerater, »  sagde 
hun  inderlig.  «Glem,  hvad  vi  have  talt  om,  eller 
rettere,  kom  over  det!  —  aldrig  lader  det  sig 
praktisere  —  jeg  har  tænkt  flere  Gange  derpaa  — 
men  jeg  kan  ikke  —  ingensinde  —  lad  os  være 
Venner. » 

Hun  saa'  ham  ind  i  Øjnene  med  det  klare, 
trofaste  Blik,  som  var  hende  egent  og  tilføjede 
med  langsom  Stemme,  hele  Tiden  seende  vist  paa 
ham. 

Vær  min  Ven,  som  altid  —  en  trofast  Ven, 
som  saadan  har  jeg  ikke  Raad  til  at  miste  dig, 
ikke  Spor  af  Raad,   Karl!» 

Hun  folte  hans  Haand  bæve  i  sin  og  maatte 
tilsidst  tage  Øjnene  bort  fra  hans  Øjne,  saa  store, 
saa  sorgfulde,   som  de  vare. 

«Godt,  jeg  skal  se  at  komme  over  det, »  sagde 
han  —  «det  var  min  hele,  fulde,  skjønne  Livs- 
el  rom.     Farvel !» 

«Karl,  Karl!  for  Guds  Skyld,  gaa  ikke,  bliv 
—  aa  denne  ene  Aften  — » 

«Du  be'r  mig  om  det  umulige, »  svarede  han 
halvt  bortvendt. 

Du  maa,  du  maa,  Karl, »  hviskede  hun,  da 
et  Par  Piger  kom  ind  fra  Kokkenet  med  Stabler 
af  Tallerkener. 

«Betænk,   hvor  Sladderen  vil  gaa!   bliv!» 

Hun  omslyngede  ham  næsten  med  begge  sine 
Arme. 

De  opmærksomme  Terner  smilede  til  hinanden 
og  nikkede.  Nu  havde  de  da  set,  som  Frøkenen 
holdt  af  ham. 

«Som  du  befaler, »  sagde  han  med  en  Røst 
uden  Klang,  fremmed  for  hans  eget  Øre. 

Hun  skød  ham  sagtelig  gjennem  Døren  til 
Salen  og  ilede  selv  op  paa  sit  Værelse. 

Lidt  efter  hørte  hun  sin  Moder  puste  og  stønne 
udenfor  Døren. 

«Mino,   lille  Mino,   er  du  der?» 

Mama  traadte  ind. 
«Had  bestiller  du  her,  Barn,  det  gaar  ikke  an, 
at  du  saadan  forsvinder,  Aftenens  Helt!  man  sav- 
ner dig!  hvad  er  der  i  Vejen?  Er  du  forlovet 
med  Vinter?  —  Han  har  ogsaa  været  forsvun- 
den ! »   — 

«Nej,  Moder!  det  bliver  jeg  heller  aldrig  i 
Evighed,  kom  lad  os  gaa  I 

«Du  bliver  det  aldrig!  —  hvorfor?  —  Jeg 
tænkte  netop  nu,  at  det  blev  til  noget  med  jer?» 
spurgte  Fruen  med  et  Liv,  som  endog  var  hendes 
Datter  paafaldende. 

«Jeg  kjender  Karl  altfor  godt  og  vil  helst  be- 
holde ham  som  Ven,»  svarede  Minona  kort  og 
tort. 

Klask! 

Etatsraadinden  folte  sig  som  Konen  med 
Æggene. 

Den  salige  Drom  var  væk. 

Det  nyttede  ikke,  at  en  indvendig  Stemme 
hviskede:  ja,  men  Kjeld  gjor  jo  Kur  til  Ida.  En 
anden  Stemme  svarede:  han  mener  maake  intet 
med  hverken  den  ene  eller  den  anden. 

«Ja,  vi  skulle  spise!  det  er  sent!»  svarede 
hun  og  gjorde  omkring. 

Hun  kom  pludselig  i  Tanker  om  Fiskefarcen 
og  folte  Livets  Aag  paa  sine  brede  Skuldre. 
Drømmenes  gyldne  Vinger  bar  hende  ikke  læn- 
gere op. 

Selskabet  blev  ikke,  hvad  man  ventede.  Selv 
Champagnen  gjorde  ingen  Underværker. 

Etatsraadinden  fik  intet  Forlovelsesgilde  for 
nogen  af  sine  Dotre,  og  det  lykkedes  hende  ikke 
helt  at  skjule  sin  Skuffelse  for  alle. 

Gjæsterne  maatte  nojes  med  det  pikante  fe- 
minine Kandidatgilde. 

Vinter  var  unaturlig  opromt. 

Minona  ligesaa  unaturlig  stille. 

Kjeld  Lasson  var  hjærteknusende  i  sin  smukke 

Uniform ;  han  udbragte  en  Skaal  for  sin  Borddame, 
Frk.  Ida,  og  tournerede  heldig  et  Par  Udfald  af 
Justitsraaden  paa  flere  Felt.  Han  var  Selskabets 
Fugl  Fonix,  og  Indbydelserne  væltede  ind  over 
ham. 

Han  talte  ikke  senere  med  Minona,  men  da 
han  tog  Afsked,  hviskede  han  sagte  til  hende: 
Langelinje  Klokken   1 1   — ,  tolv  er  der  saa  mange. 


Lidt  over  halv  elleve  arriverede  Kjeld  ud  paa 
Langelinje.  Han  havde  saa  omtrent  udregnet 
Situationen  fra  den  foregaaende  Aften  og  var  i 
Perlehumor. 

I  det  eleganteste  civile  Toilette,  hvor  alt  var 
afpasset  lige  til  Spaserestokkens  fine  graa  Farve, 
et  Supplement  til  Benklæderne  og  Handskerne, 
tog  han  Plads  paa  en  diskret  Bænk  i  det  forste 
Buskads. 

Morgenpromenaderne  vare  indstillede,  forst  om 
nogle  Timer  begyndte  Beaumondens  egentlige  Val- 
fart. 

Luften  var  tilsioret,  uden  at  være  skytung, 
yderst  behagelig  at  indaande. 

Kjeld  var,  som  alt  sagt,  en  stor  Elsker  af 
Naturen  med  særlig  Forkjærlighed  for  Vandet. 

Sundet  laa  fuldt  af  Sejlere,  og  han  nod  i 
fulde  Drag  det  stolte  Syn,  uagtet  han  omtrent 
hvert  andet  Minut  saa'  paa  sit  Ur  og  samtidig 
hen  mod  Indgangen,   hvorfra  hun  skulde  komme. 

Da  Viseren  stod  paa  elleve,  sagde  han  ved 
sig  selv:  naturligvis  kan  hun  ikke  være  præcis. 
Det  ligger  kun  for  Mænd  —  og  med  et  overlegent 
Smil  saa'  han  ned  ad  Vejen  og  tænkte,  at  der 
vilde  gaa  mange  Minutter.  Hun  var  ikke  en  Gang 
til  at  se. 

En  let  Latter  fik  ham  til  at  vende  sig.  Hun 
stod  bag  ved  ham  med  Uret  hængende  i  Kjæden 
og  pegede  paa  Viseren. 

«De  har  gaaet  hele  Linjen !»  udbrod  han  og 
sprang  op.      «A1  den  Tid  er  rovet  fra  mig.» 

«Ja  vist  saa!»  svarede  hun  og  satte  sig.  «Ros 
mig  hellere,  fordi  jeg  er  saa  præcis !» 

« Skulle  vi  blive  her?»  spurgte  han  og  fulgte 
hendes  Exempel. 

«Hvis  jeg  skal  begynde  at  rose  Dem,  bliver 
jeg  aldrig  færdig. » 

«Da  gider  jeg,  som  Wessel  nok  hort  det  — 
af  Dem!»   sagde  hun  og  lo. 

«Du  gode  Gud,  hvor  skulde  jeg  begynde!  for 
Resten  —  er  jeg  saa  sparsom  med  at  rose  Dem  ?» 
spurgte  han  og  tog  hendes  Parasol  fra  hende  for 
at  lege  med  den. 

«Giv  saa  mig  Stokken, »  sagde  hun  og  snap- 
pede den.  «Ja  naturligvis  er  De  sparsom  —  jeg 
har  jo  i  et  halvt ^Aar,  ja  mere  —  ikke  set  Dem.» 

«Jeg  troede  ikke,  De  brod  Dem  derom, »  sva- 
rede han  og  saa'   stift  paa  hende. 

«Af  hvad  Grund ?»  spurgte  hun  og  saa'  ham 
frejdig  igjen  i  Øjnene. 

« Naturligvis  af  den  Grund  —  den  samme  som 

igaar  — ,   at  De  helst  holder  Dem  til  Videnskaben, » 
vedblev  han  uden  at  tage  Øjnene  bort. 

« Igaar?  Hvad  var  der  igaar ?»  spurgte  hun 
og  rynkede  Panden.  «De  er  paa  Vildspor.  Vinter 
°S  Je§"  —  f°r  det  er  naturligvis  ham,  De  mener 
—  ere  nu,  som  for  Venner,  gode  Kammerater; 
derved  bliver  det.» 

Hun  havde  talt  saa  ligefrem,  at  Kjeld  folte 
sit  Hjærte  banke. 

Skulde  han  aldeles  have  taget  fejl  ? 

Han  var  maaske  ogsaa  en  saadan  god  Ven 
og  Kammerat  som  Vinter  og  saa  mange,  mange 
andre,  naar  det  kom  til  Stykket.  Hun  var  saa 
ikke  Cand.  med.  for  ingen  Ting.  Maaske  skulde 
Emancipationen  gjennemfores  til  alle  Konsekvenser. 

Kjeld  havde  det  som  mange  Mænd  med  at 
blive  bleg  ved  Sindsbevægelser.  Han  folte,  at  han 
var  ved  at  tabe  Herredømmet  over  sig,  og  Tan- 
ken om,  at  hun  med  rene  Doktorojne  kunde  læse 
det  som  i  en  aaben  Bog,  harmede  ham,  saa  han 
sprang  op. 

« Skulle  vi  gaa  lidt  ? »   spurgte  han  utaalmodig. 

«Vist  ikke!  lad  os  dog  blive  siddende.  Her 
er  svalt  og  ensomt.     Man  taler  saa  godt  her.» 

Han  satte  sig  igjen. 

Der  blev  en  lang  Pavse,   saa  sagde  hun: 

«Det  har  gjort  mig  meget  ondt,  at  De  for- 
svandt, og  hvis  jeg  ikke  ventede  at  faa  det  til- 
fredsstillende opklaret,   var  jeg  nu  ikke  her.» 

«Ja  saa!  —  det  er  altsaa  en  stor  Gunst?, 
spurgte  han. 

Han  havde  faaet  Bugt  med  sig  selv  og  var 
tilsyneladende  aldeles  rolig. 

«En  Gunst, »  svarede  hun  uden  at  bemærke 
hans  ironiske  Tonefald.  «Ja,  De  kan  godt  kalde 
det  saaledes,  da  jeg  i  Grunden  skulde  have  været 
paa  mindst  fem  andre  Steder. » 

«Og  alle  de  Skuffelser  er  jeg  Skyld  i?» 

«Nu  skal  De  være  ordentlig!  —  hvad  gaar 
der  af  Dem?»  sagde  hun  spøgende.  «De  er,  som 
jeg  altid  har  sagt,  lunefuld,  forkjælet,  saa  det  er 
næsten  et  Under,  at  man  alligevel  holder  af 
Dem.» 

Han  vendte  sig  om  og  saa'  hende  ind  i  An- 
sigtet,  og  denne  Gang  slog  Minona  Øjnene  ned. 

«Med  os  to,»  begyndte  han  i  en  lav  Tone, 
«maa  Kortene  paa  Bordet,  enten  —  eller. »  Han 
holdt  inde  nogle  Øjeblikke  og  stirrede  stift  paa 
hende. 

Minona  sad  og  betragtede  hans  Stok,  som 
om  den  var  et  videnskabeligt  Problem. 

Ikke  en  Gang  et  utaalmodigt  nu?  kunde  han 
aflokke  hende.     Hende,   der  var  saa  livlig. 

Han  kunde  næppe  sidde  rolig  paa  Bænken, 
saa  betaget  følte  han  sig. 

« Enten  —  enten  maa  vi  elske  eller  —  afsky 
hinanden !    — 

«Det  sidste  var  nu  lovlig  haardt,»  — svarede 
hun  med  et  lille  Smil  og  rødmede  helt  op  i 
Panden. 

«Det  sidste  er  ligegyldigt,  hvis  vi  kun  ere 
enige    om    det    første,    Minona,    kjære  elskede  Mi- 

nona.     Svar!»   hviskede  han  til  hende  og  strog  sin 
Kind  ind  mod  hendes. 

Hun  gjorde  en  komisk,  rystende  Bevægelse 
bort  fra  ham,  fordi  hans  Wiskers  strog  hende  i 
Ansigtet. 

•   «Skal  jeg  barbere  dem  af  r»   spurgte  han  med 
Skjælmeri. 

« Derom  kunne  vi  altid  tale,   min  Herre  i » 

Han  lagde  Armen  om  Livet  paa  hende  og 
drog  hende  ind  til  sig. 

«Jeg  kysser  dig,  Minona!   maa  jeg?» 
Nej,    nej!    ikke  nu!    ikke  her  —  slip,  Kjeld, 
det    gaar    ikke    an!   —  der    kommer   nogen,    Tak! 
jeg  kjender  den  Hat.     Slaa  min  Parasol  op.» 

De  tilbragte  et  Par  berusende  Øjeblikke  under 
Minonas  Parasol. 

«Men  —  men,»  indvendte  hun.  Xu  maa  du 
sige  mig,  Kjeld,  hvad  alt  dette  i  den  sidste  Tid 
har  haft  at  betyde, »  spurgte  Minona  pludselig  al- 
vorlig. 

Hendes  store,  smukke  Øjne  forekom  Kjeld 
dobbelt  saa  store  som  for.  Han  saa'  ind  i  dem, 
dybt  nede  i  deres  Bund  laa  hans  Skæbne,  hele 
hans  Livslykke,  fortalte  han  hende. 

Xaa,   Kjeld  —  men  især  dette  Officersvæsen 
—  jeg  er  frygtelig  nysgjerrig  — »,  frittede  hun  ham. 

«Det  er  ikke  saa  let  at  forklare  —  du  var 
altid  sammen  med  Vinter  —  da  jeg  saa  blev  Sol- 
dat, fik  jeg  som  saa  mange  Lyst  til  at  være 
Officer. » 

Skiftende  Tider.  4 

«Du  vil  maaske  være  Auditor:  For  du  kan 
da  umulig  blive  staaende  herved ?»   spurgte  hun. 

«Ja,  jeg  kjender  jo  nok  dine  Anskuelser  om 
Militarisme,  Forsvar  o.  s.  v.  Jo,  foreløbig  i  alt 
Fald,  bliver  jeg.» 

«Hør    Kjeld!  —  hvorledes    har    du    dog    ikke 

selv    talt    tidligere »   sagde    hun    levende    og 

hævede  sig  med  et  Sæt  ud  af  hans  Arm. 

Bevægelsen  var  en  Mands,  baade  med  Hensyn 
til  Kraft  og  Manglen  paa  Ynde. 

Trods  sin  Forelskelse  saa'  Kjeld  Manøvren, 
som  han  dog  snarest  fandt  komisk,  vant  som  han 
havde  været  til  hendes  Kammeratskab  i  forrige 
Tider,   medens  hun  var  Student. 

«Jeg  vil  ikke  være  Avditør,  aldeles  ikke,» 
svarede  han  med  en  Skjælm  i  Øjet.  « Derimod  vil 
jeg  omvende  dig  —  bringe  dig  ind  paa  Krigs- 
stien.» 

«Aa  ja  —  jeg  kan  jo  altid  komme  med,  naar 
det  virkelig  gjælder,  for  at  lappe  eder  sammen, 
for  saa  vidt  passer  det  jo  udmærket.  Hør,  Kjeld 
—  der  er  endnu  ét  —  som  for  Resten  ikke  er  saa 
let  at  komme  frem  med.» 

Denne  Gang  stoppede  hun  op  og  blev  helt  rød. 

« Du  gjør  mig  meget,  meget  nysgjerrig, »  sagde 
han  og  tog  hendes  Haand,  en  kraftig  formet  Haand. 
Hans  smukke  Øjne  saa'  fast  ind  i  hendes,  men 
hun  slog  dem  ned. 

«Naa,  ja,   det  var  det  Verbum  amare 

du    véd  vel,    man  har  sagt  —  —  —  at  du  havde 

«Aa,  det  Lapperi  —  jeg  skal  en  anden  Gang 
fortælle  dig  hele  den  Historie.  Ingen  vil  lettere 
forstaa  den  end  du.  Din  var  for  saa  vidt  hele 
Skylden.   — » 

«Min?»     Hun  saa'   forundret  op. 

«Ja  din.  Du,  som  kun  havde  Øjne  for  Vinter. 
Jeg  er  skinsyg,  meget  skinsyg. »  Han  knugede 
hendes  Haand  i  sin  og  blev  helt  bleg. 

«Ja,  dele  med  nogen,  Kjeld,  det  vil  jeg  ikke, 
det  forsikrer  jeg  dig,  saa  maa  vi  have  Kortene  paa 
Bordet,  som  du  selv  sagde  før.» 

Der  var  et  Lyn  i  hendes  Øjne,  da  hun  atter 
saa'   op,  denne  Gang  vist  paa  ham. 

Han  følte  sig  stolt  over  en  saadan  Erobring 
samtidig  med,  at  det  lob  ham  koldt  ned  ad  Ryggen. 
Stødte  de  en  Gang  Panden  mod  hinanden,  da  blev 
det  et  Sammenstød  derefter. 

« Frygt  ikke,  Minona!  du  vil  fylde  mig  med 
en  saadan  Rigdom,  at  alt  vil  være  smaat  og  flovt 
ved  Siden  af  dig.  Tror  du  mig?»  spurgte  han  og 
vedblev  at  se  hende  ind  i  Ansigtet. 

Det  var  aldeles  ikke  hendes  Agt  saa  let  at 
ville  give  sig  eller  forlade  denne  Sag,  tværtimod, 
hun  vidste,  at  hun  vilde  vende  tilbage  til  den; 
men  der  var  en  saadan  Ømhed  og  Inderlighed  i 
hans  Blik,  ikke  at  tale  om  det  pirrende  ny,  at  hun 
ikke  kunde  modstaa  ham. 

Halv  ubevidst  lagde  hun  sit  Hoved  nærmere 
ind  til  ham,   idet  hun  hviskede: 

«Der  maa  ingen  eller  intet  komme  imellem 
os  —  —  jeg    er   ogsaa  skinsyg  —  meget !  —  jeg 

vil  hore  mere  om  Fortiden,   at  Fremtiden  kan  være 
min  —  ubeskaaren. 

«Du  skal  faa  alt  at  vide,  Minona,  det  sværger 
jeg  dig  til. » 

Han  trykkede  hende  heftig  ind  til  sig. 

Aldrig  havde  hun  været  fortryllende  som  i 
denne  Stund.  Kjeld  var  altfor  reflekterende  til,  at 
han  ikke  strax  skulde  opfatte,  hvor  smukt  det 
blide,  hengivende  klædte  hende.  Uvilkaarlig  faldt 
denne  Linje  ham  ind: 

«Det  er  en  ny,   en  usædvanlig  Tilstand. » 

Han  havde  aldrig  tænkt  sig  Muligheden  af, 
at  hun  kunde  være  saa  smeltende  blid  og  folte  for 
forste  Gang  den  fulde  Beruselse  af  —  om  man  vil 
—  Modsætningernes  Sammensmeltning. 

« At  tænke  sig  min  Rigdom ! »  udbrod  han  ude 
af  sig  selv,  «jeg  finder  i  dig  en  Forening  af  Kund- 
skabsfylde, Aand  og  Dannelse,  dertil  Ynde,  alle 
Dyder!  —  er  det  maaske  ikke  Topmaalet!  det 
vidunderlige ! » 

«Hvor  du  kan  smigre!  —  men  jeg  vil  ikke 
robe  alle  mine  Mangler.  Desværre  de  komme  alle 
spaserende  af  sig  selv.  Giv  Tid!  —  saa  maa  du 
være  overbærende,   som  du  nu  er  blind,   hører  du?» 

Hun  trak  ham  i  Skjægget. 

«Jeg  kan  ellers  ikke  fordrage  \Viskers,»  ved- 
blev hun  smilende. 

«Jeg  skal  tage  dem  bort  —  allerede  i  Dag 
om  du  vil.     Du  har  at  befale. » 

«Xej,  nej!  du  falder  mig  i  Talen.  Ellers  kan 
jeg  ikke  udstaa  dem ;   men  dig  klæder  det  —  lige- 

som    iøvrigt   alt.     Lad   dem  endelig  sidde,    de  ere 
udmærkede  til  at  ruske  i ! » 

«Kom!  lad  os  gaa,  eller  jeg  gjør  Skandale!« 
udbrød  han  og  loftede  hende  op  med. 

«Véd  du,  hvad  jeg  ærgrer  mig  over,  Minona,» 
spurgte  han,  da  de  gik  hen  ad  den  smukke  Spa- 
serevej. 

«Nej?» 

«At  jeg  ikke  har  friet  til  dig  for  over  et  Aar 
siden,  da  min  Forelskelse  begyndte.  Vi  ere  be- 
dragne for  et  Vidunderaar. » 

«Jeg  har  ogsaa  tænkt  paa  dig  i  al  denne  Tid, » 
sagde  hun,  «men  det  var  jo  godt,  ellers  havde  jeg 
maaske  ikke  haft  min  Examen  nu.» 

«Hvad  saa?» 

«Hvad  saa!  jeg  kunde  da  ikke  løbe  fra  saa 
mange  Aars  ihærdig  Arbejde.  Min  Prestige  og 
min  Interesse  vilde  heller  aldrig  tilladt  mig  det.  — 
Hør !  i  min  Rus  glemmer  jeg  aldeles  at  spørge  om 
din  Fader.  Hvad  vil  han  sige?  Vil  han  synes 
om  mig,  tror  du?» 

«Det  er  ogsaa  et  Spørgsmaal!  —  han  gaar 
desværre  saa  ensom  og  tuller  om  derovre  uden 
Hygge  og  videre  Omgang  og  bliver  lidt  rustificeret. 
Han  holder  lidt  vel  meget  af  sit  Jordegods,  ellers 
er  han  i  alle  Maader  brav.» 

« Skulle  vi  tage  over  og  hilse  paa  ham?» 
spurgte  hun  med  Liv,    « eller  maaske  vente » 

«Til  vi  ere  gifte ?»  spurgte  han,  « holde  Hvede- 
brødsdage   paa    den    gamle    Gaard    —    den    ligger 

prægtig,  ud  til  Vesterhavet  —  og  saa  derfra  gaa 
en  Tur  til  Syden. » 

Der  gik  en  Glædesrødme,  dyb  og  varm  hen 
over  hendes  Ansigt. 

«Det  var  fortræffeligt,  men  hvorfor  vente  saa- 
længe  med  at  hilse  paa  ham.» 

« Længe  ?»  spurgte  han  med  en  saadan  For- 
undring og  Iver,  at  hun  maatte  le.  «Om  en  Maaned 
højst  holde  vi  Bryllup,  tænker  jeg.  Jeg  hader  nu 
en  Gang  Forlovelser,   især  lange. » 

«Jeg  maa  nu  først  være  helt  færdig  med 
Studierne.« 

«Studierne?  Jeg  mener,  at  du  er  udmærket 
færdig, »   svarede  han  leende. 

«Xej,  nej !  jeg  mangler  endnu  min  Tid  paa 
Stiftelsen,  den  vil  jeg  sandelig  have  med, »  svarede 
hun  paa  den  naturligste  Maade  af  Verden. 

Hun  var  atter  Studenten  ud  til  Fingerspidserne, 
og  denne  Gang  var  Overgangen  saa  brat,  at  han, 
selv  i  sin  Forelskelse  ikke  kunde  undlade  at  føle  den. 

Hertil  kom  endnu  noget  langt  mere.  Det  var, 
som  om  denne  Antydning  forrykkede  deres  Forhold. 

Hans  Experiment  med  at  forlade  Juraen  var 
et  Udslag  af  en  Frygt,  som  var  gaaet  Haand  i 
Haand  med  hans  Forelskelse,  at  han  ikke  skulde 
formaa  at  hævde  sig  ved  Siden  af  Minona.  Var 
der  end  en  god  Portion  af  smaalig  Forfængelighed 
i  denne  Frygt,  saa  var  der  ogsaa  en  mandig,  klar 
Bevidsthed  om,  at  han  dog  for  alt  i  Verden  maatte 
være  hende  en  fuldt  ud  værdig  Støtte.  Og  den, 
gjennem    Tusender    af  Aar    nedarvede   Forestilling 

om  værdig  Støtte,  var  ganske  vist  baseret  paa,  at 
han  mindst  maatte  være  et  Hestehoved  foran  hende, 
hendes  Herre,  men  tillige  altid  i  Stand  til  at  sætte 
Ryg  til,  hvor  hun  vilde  være  den  svage.  Hans 
Forfængelighed  vilde  fole  mangt  et  Knæk  ved,  at 
hun  paa  ethvert  Felt  omtrent  vilde  være  ham  jævn- 
sides; men  at  hun  skulde  være  ham  overlegen, 
kunde  han  ikke  bære. 

Hvad  var  nu  hendes  Mening  med  dette  Studium  ? 

Vilde  hun  byde  ham,  den  rige  Godsejerson, 
som  kunde  vælge  mellem  flere  Veje  at  slaa  ind 
paa,  at  optræde  fortjenende,  fungerende,  som  Jorde- 
moderen derhjemme  paa  hans  Faders  Mark? 

Det  kunde  ikke  ske. 

Selv  hans  gamle  Fader  vilde  oprøres  herover 
og  finde  det  bagvendt. 

Løbe  op  og  ned  ad  Trapperne  i  Husene  i 
Kjøbenhavn  og  praktisere,  det  var  rædsomt;  men 
det  vilde  ogsaa  være  aldeles  frygteligt  at  se  hende 
blive  hentet  og  flyve  om  paa  Landevejene  ved  Dag 
og  Nat. 

Nej,  Doktor  var  hun,  det  var  pikant;  men 
som  hans  Hustru  benytte  sin  Videnskab !  —  derom 
kunde  der  ikke  være  Tale.  Doktor  con  amore, 
derved  maatte  det  blive. 

Denne  sidste  Oplysning  om,  at  hun  for  at 
være  aldeles  færdig,  maatte  gjennemgaa  et  Kursus 
paa  Fødselsstiftelsen,  faldt  ham  allermest  for  Bry- 
stet. Han  havde  glemt  dette  Moment  og  var 
ikke  langt  fra  at  have  Følelser,  som  mere  lignede 
en  gammel  Jomfrus  end  en  Mands. 

Der  blev  en  Pavse,  inden  han  kunde  fatte  sig, 
overvældet  indtil  det  feberagtige,   som  han  følte  sig. 

« Dette  sidste  Studium  kan  du  med  god  Sam- 
vittighed sløjfe, »  sagde  han  endelig,  «for  som  min 
Hustru  faar  du  i  det  hele  aldeles  ingen  anden  Brug 
for  din  Videnskab  end  den,  jeg  vil  sige,  inden  Døre.» 

« Aldrig  i  Verden  vil  jeg  renoncere  paa  mit 
Studiums  Fuldendelse  —  om  den  senere  praktiske 
Brug  deraf  kunne  vi  altid  tale.  Nogen  Anvendelse 
haaber  jeg  nok  at  faa  for  mine  Kræfter, »  svarede 
hun  med  en  Fasthed,  som  ikke  var  til  at  tage 
fejl  af. 

Et  Øjeblik  fløj  det  ham  igjennem  Hovedet,  at 
han  vilde  afkræve  hende  Lofte  om,  at  hun  nu 
vilde  sige  stop  med  Studierne,  i  Fald  hun  virkelig 
elskede  ham. 

Alen  det  var  ikke  Kjeld  givet  i  alle  sine  For- 
hold at  gjøre  Skridtet  fuldtud.  De  faa  Gange,  som 
f.  Ex.  sidste  Gang  hjemme  hos  Faderen,  hvor  han 
havde  vovet  det,  var  Manøvren  længe  forberedt  og 
Trykket  af  hans  Gjæld  saa  stærkt,  at  han  havde 
maattet  lade  staa  til. 

Men  her  —  hvis  nu  Minona  valgte  Viden- 
skaben — ,  han  kunde  ikke  byde  sig  selv  at  blive 
slaaet  af  Marken.  Han  vilde  pro  ve  en  langsom 
Belejring,  uagtet  han  folte,  ikke  med  Urette,  at 
hun  ikke  vilde  give  efter  i  dette  Stykke,  hvor 
blid-  og    god   hun  kunde  være  paa  andre  Punkter. 

Som  efter  en  tavs  Overenskomst  gik  Vejen 
nu  hjem  efter,  hvor  de  bleve  modtagne  med  Jubel 

af  Fru   Daa,    med    venlig   Ro    af  Daa    og    en  Del 
Forundring  af  Ida. 

Men  paa  Kjelds  unge,  straalende  Lykkehimmel 
var  der  alt  en  Sky,  stor  nok  til  at  den,  om  det 
gik  hojt,  kunde  trække  op  og  give  Uvejr. 


Taagen  laa  tungt  mellem  Himmel  og  Jord. 

Paa  Højfjældet  dannede  den  en  tæt  Masse, 
som  for  Dalens  Beboere  skjulte  Bjærgkjædens 
milelange,  takkede  Ryg. 

En  Gang  imellem  fejede  Vinden  Huller  i 
Taagemasserne  saa  Fjældtoppene  kom  frem  som 
sorte  uformelige  Kegler  mod  den  blakkede  Himmel. 

Da  lagde  Skyerne  sig  i  fantastiske  Former 
ned  ad  Fjældsiderne  og  som  uhyre  Bunker  af 
kartet  Uld  tonede  de  alle  Nuancer  i  en  graa  Skat- 
tering omtrent  lige  fra  sort  til  hvidt,  alt  eftersom 
Vinden  samlede  eller  glattede  ud  paa  de  uldne 
Masser. 

Ikke  nogen  anden  Lyd  end  en  sagte  Skvulpen 
af  Vandet,  der  skar  ind  imellem  Fastlandet  og  de 
mange  Øer  og  Skjær  paa  Norges  forrevne  Vest- 
kyst, afbrød  den  monotone  Stilhed.  Ikke  et  Men- 
neske, ikke  et  Dyr,  ej  nogen  Fugl  en  Gang  var 
at  øjne. 

Naturen  laa  som  i  Skabelsens  første  Morgen- 
taager  og  ventede  paa  det  forløsende  Ord  om  Lys 
og  Liv. 

Kun    kort    fra   Indlobet    til    Hardangerfjorden 


58 

ligger  Valen  og  har  over  for  sig  den  skjønne,  be- 
rømte Stordø*),  hvis  Klipper  bunde  dybt  i  Vandet 
og  aflokke  de  rejsende,  som  komme  indenskjærs, 
beundrende  Udraab. 

Efter  mange  Forsøg  af  Solen  og  Vinden  lyk- 
kedes det  den  første  at  trænge  igjennem  og  oplyse 
det  storartede  Landskab. 

Som  i  et  Drømmesyn  steg  Fjæld  efter  Fjæld 
ud  afUldtaagen,  indtil  det  hele  stod  belyst  af  den 
nordiske  Sol,  klar  og  mild,  men  uden  Glød  og 
livfuld  Varme. 

Som  uhyre  Strømme  af  Graad  flød  Elve  og 
Fosser  ned  ad  Stordøens  mægtige  Fjælde  og  dan- 
nede blanke  Aarer  i  det  brakkede  Vand,  der  var 
saa  mættet  med  Nordsøens  salte  Vover,  at  det 
ikke  vilde  blande  sig  med  de  ferske,  rindende 
Strømme. 

En  lille  Baad,  Gud  véd,  hvor  den  var  fragtet 
gjennem  Taagen,  skød  sig  ind  i  en  af  disse  mange 
klare  Aarer  og  satte  Kurs  over  mod  Stordøen. 

Baaden  blev  roet  af  en  ung  Pige,  den  eneste 
Passager.  Hun  var  snarere  lille  end  stor  og 
spinkel  af  Væxt,  men  af  Baadens  Fart  var  det  let 
at  se,  at  hun  ofte  havde  øvet  denne  Sport,  og  i 
hendes  Holdning  var  en  Sikkerhed,  som  tydede 
paa,  at  hun  følte  sig  hjemme  paa  det  Element, 
hun  befor. 


*)  Det  var  her,  at  den  norske  Konge  Hakon  Adelstens- 
fostre  blev  overfaldet  og  dræbt  af  Harald  Erikssøn  (senere 
Graafeldt)  i  Aaret  960,   medens  han  holdt  et  stort  Gjæstebud. 

For  hun  nærmede  sig  Øen,  hvilede  hun  paa 
Aarerne  og  spejdede  op  imod  et  lidet  Hus,  som 
laa  midt  Fjælds,  men  da  der  ingen  var  at  se,  blev 
hun  liggende  i  Betragtning  eller  i  dybe  Tanker, 
maaske  kun  for  at  hvile  ud. 

Imellem  mange  Mennesker,  paa  Gader,  Stræder 
eller  i  Selskabssale  vilde  sikkert  ingen  lægge  Mærke 
til  hende,  men  paa  ensomme  Steder  fostres  ofte 
Mennesker,  der  fylde  forunderlig,  der  hvor  de 
høre  hjemme. 

Undertiden  fordunster  denne  Fyld  ved  en  Om- 
flytning, men  følger  den  med,  da  har  man  en  Per- 
sonlighed for  sig,  der  altid  vil  gjøre  sig  gjældende 
paa  alle  Steder  og  til  alle  Tider. 

Constance  Krause  var  en  saadan  Personlighed 
fostret  op  i  Ensomhed  og  smaa  Kaar.  Aldrig 
havde  hun  kjendt  til  andet  end  Møje  og  Arbejde 
—  Dagen  og  Vejen  — ,  men  hendes  Livssyn  havde 
ikke  lidt  Skibbrud.  Hun  var  blid  og  god,  sand 
og  pligtopfyldende,  som  kun  selvfornægtende  Men- 
nesker forstaar  at  være  det. 

I  en  Alder  af  sex  Aar  maatte  hun  hjælpe  sin 
svagelige  Moder  inden  Døre  og  sin  Fader  uden 
Døre,   i  Mark  og  Skov. 

Krause  havde  haft  trange  Aar,  siden  han  for- 
lod Danmark  og  megen  Sorg  med  en  syg  Kone, 
der  ikke  kunde  bære  Helbredet  oppe  under  det 
daglige  Slid,  og  smaa  Børn,  der  døde  kort  efter  en 
smertefuld  Fødsel. 

Paa  Kirkegaarden  langt  inde  i  en  af  de  dybe 
Fjorde,    i    et  Hjørne    var    der    en    indhegnet  Plads 

med    fem,     smaa,    snittede    Kors,    som    i    al    deres 
rørende  Simpelhed  fortalte  en  Livshistorie. 

Constance  var  den  eneste,  der  var  bleven  til- 
bage. 

Efter  sin  smukke  Moder  havde  hun  et  pragt- 
fuldt, brunt  Haar  og  et  Par  store,  sorgmodige, 
gronliggraa  Øjne,  der  altid  saa'  vidt  ud  som  for 
at  spejde  efter  noget  langt  borte.  Hendes  Træk 
vare  ikke  regelmæssige.  Næsen  ubetydelig,  Hagen 
lidt  for  lang,  Munden  lidt  for  stor;  men  naar  hun 
en  sjælden  Gang  lo,  blev  den  næsten  smuk,  og  i 
de  lyse  Kinder  kom  der  nydelige  Smilehuller. 
Desværre  vare  de  oftest  godt  gjemte,  paa  den 
anden  Side  overraskede  de  saa  meget  mere,  naar 
de  traadte  frem. 

Hun  var  klædt  i  sort,  noget  tykt,  stridt  Toj, 
og  havde  en  Sølje  i  Halsen  paa  sin  Kjole.  Det 
var  alt.  Men  Kjolen  passede  hendes  elastiske  Fi- 
gur, som  den  var  støbt  om  hende,  og  over  den 
hele  Personlighed  hvilede  der  et  Præg  af  Orden 
og  Renhed,   som  ligefrem  var  Pynt. 

Ud  af  det  lille  Hus  eller  den  liden  Gaard, 
hvorhen  hun  spejdede,  kom  en  høj,  lidt  bøjet  Mand 
og  styrede  sin  Gang  nedover  mod  Vandet. 

Hurtig  tog  hun  atter  fat  og  en  halv  Snes  Mi- 
nutter efter  mødtes  Fader  og  Datter. 

«Jeg  var  svært  bange  for  dig  i  Taagen,  Con- 
stance —  du  skulde  ogsaa  faaet  en  med  dig  i  et 
saadant  Mørke.  Hu  —  han  hostede  —  jeg  kan 
ikke  forvinde  min  Angst. » 

«Der  har  saamænd  ikke    været    det  mindste  i 

Vejen,  lille  Fa'er,  men  det  tog  lidt  Tid  at  orien- 
tere sig.  Kalle  var  ikke  paa  Fjorden,  ellers  havde 
jeg  prajet  ham.» 

Hun  tog  ham  om  Halsen  med  et  vemodigt, 
rorende  Udtryk,  der  syntes  at  være  hende  egent, 
og-  kvssede  ham. 

Men  i  Mandens  furede,  forgræmmede  Ansigt 
var  der  nogle  Trækninger  som  af  undertrykt  Graad, 
da  han  sagde: 

«Har  Du  saa  Brev  fra  Danmark  ?» 

«Ja,  Fa'er. » 

«Gaa  saa  op  og  se  til  Mo'er,  det  er  rent 
smaat  med  hende.  Jeg  skal  sørge  for  Baaden  og 
kommer  strax  efter !» 

Hun  forstod  saa  godt,  at  han  vilde  læse  Bre- 
vet i  Ro  for  at  være  ene  med  den  Skuffelse,  som 
det  sikkert  indeholdt. 

Paa  Maaden,  hun  ilede  op  ad  Fjældet,  saa' 
man,  at  her  havde  hun  traadt  sine  Børnesko.  Hvem 
andre  kan  gjøre  denne  lette  Opstigen  efter! 

Gjennem  en  lille  Forstue  ilede  hun  ind  i  Dag- 
ligstuen, hvor  Moderen  sad,  indhyllet  til  Næse- 
tippen. Skønt  Ilden  knitrede  i  Ovnen  og  Luften 
var  saa  varm,  at  den  slog  kvælende  mod  Con- 
stance, rystede  Fru  Krause  ved  det  mindste  Pust 
af  koldere  Luft  fra  en  af  de  andre  Stuer. 

Derfor  gik  Datteren  sindig  henimod  hende. 
Hun  vidste,  at  Berøringen  med  hendes  kolde  An- 
sigt eller  Kinder  vilde  gjennemisne  den  elskede 
Skikkelse. 

«Havde    du    saa    Brev    med    fra    Danmark ?» 


spurgte  Fruen  med  ængstelig  Stemme;  men  Klan- 
gen var  saa  varm  og  behagelig,  at  den  ligesom 
karakteriserede  den  hele  Person. 

«Ja,»  svarede  den  unge  Pige  kort  —  men 
Fa'er  blev  nede  ved  Baaden,  han  har  det!» 

«Saa  véd  du  ikke,  hvad  det  indeholder ?» 
spurgte  Fruen. 

«Xej!  —  men  hvorfor  skulde  det  indeholde 
noget  videre.  Saa  længe  jeg  kan  huske,  har  jeg 
da  aldrig  oplevet  andet  end  Skuffelse,  hver  Gang 
Fa'er  har  henvendt  sig  til  den  rige  Knark, »  sva- 
rede Constance  med  slet  dulgt  Harme. 

«Denne  Gang  kan  jeg  ikke  andet  end  haabe,» 
vedblev  den  anden.  Lasson  véd  godt,  at  han 
ingen  paalideligere  Mand  kan  faa  end  Krause  til 
at  bestyre  den  fjærne  Ejendom. » 

«Det  er  jo  saa  mange  Aar  siden,  han  har  set 
noget  til  Fa'er, »  svarede  Datteren  kort,  «og  naar 
han  saa  er  saa  mistroisk  og  pengekjær,  som  Fa'er 
siger,  hvad  er  der  da  at  stille  op?  Han  kan  saa 
prægtig  undskylde  sig  med,  at  han  ikke  mere  kjender 
noget  til  nogen  af  jer !  —  Nej !  —  uh !  —  jeg 
hader  ham!» 

«Kjære  Constance !»  indvendte  Moderen,  «man 
maa  altid  huske  paa,  at  hver  har  sine  Fejl  og 
Fristelser  og  sine  gode  Sider. » 

«Ja,  det  vil  jeg  nok  sige  —  det  manglede 
blot,  at  du  skulde  undskylde  ham,  den  gjerrige 
Knark,  som  med  et  Pennestrøg  kunde  gjort  os  til 
de  lykkeligste  Mennesker,    uden  at  det  kunde  ska- 

det  ham  mere  end  os  at  give  en  Øre  ud,  ja  ikke 
en  Gang  saa  meget !» 

Det  var  ikke  med  Heftighed,  at  disse  Ord 
kom  frem,  men  med  et  intensivt  Hads  kolde  Ro. 

Forgjæves  sogte  Fru  Krause  endnu  en  Gang- 
et formildende  Ord.  Ungdommen  dommer  paa 
Indicier,  de  har  den  bitterkolde  Erfaring  i  Mente, 
den,   der  senere  enten  lofter  eller  ihjelslaar. 

Krause  traadte  ind  efter  Constances  afsluttende 
Bemærkning.  Hun  behøvede  kun  at  se  sin  Faders 
Ansigt  for  at  være  klar  over  Brevets  Indhold,  og 
hun  følte  Hadet  gnave  indvendig,   stærkere  end  før. 

«At  tænke  sig,  at  man  endnu  en  Gang  har 
nedladt  sig  til  at  bede  ham  om  noget, »  sagde  han 
og  kastede  den  laadne  Hue  henad  Gulvet.  «Jeg 
sagde  det,  Marie!  men  jeg  har  føjet  dig  endnu 
denne  Gang.» 

Han  forlod  Stuen.  Lidt  efter  hørte  de  ham 
fløjte  ad  sin  Jagthund,  og  strax  efter  gik  han  forbi 
Vinduet,  idet  han  raabte: 

«Jeg  gaar  lidt  paa  Jagt.» 

Moder  og  Datter  vare  ene. 

Den  sidste  gik  ud  at  stelle  med  Huset,  og 
den  første  kunde  ikke  tilbageholde  sine  Taarer. 

Efter  alle  de  svundne  Aars  Kummer  og  Slid 
havde  Familien  ved  den  gamle  Slægtnings  Død 
arvet  nogle  faa  tusend  Kroner.  Det  var  deres 
Haab  ved  Hjælp  af  denne  lille  Sum  at  naa  tilbage 
til  Danmark  for  dér  at  opnaa  en  liden  Stilling. 

I  Bladene  havde  de  set  et  Avertissement  om 
en  Forpagtning  af  Lynghøj;  Gaarden  tilhørte  Las- 

son  og  laa  over  12  Mil  borte  fra  Søgaard.  Den 
havde  'et  stort  Areal  af  Hede  og  Engjord  og  græn- 
sede som  Hovedgaarden  ud  til  Vesterhavet. 

Medens  Krause  havde  boet  i  Norge,  var  For- 
pagtningen nu  anden  Gang  ledig. 

Første  Gang  var  hans  Andragende  herom 
bleven  afslaaet  med  den  Oplysning,  at  en  af  Las- 
sons  daværende  Forvaltere  skulde  have  den. 

Krause  hørte  senere,  at  den  tværtimod  blev 
bortforpagtet  til  en  Møller  paa  Stedet. 

Den  Gang  tog  Krause  sig  ikke  Afslaget  saa 
nær.  Dels  vare  han  og  hans  smukke  Hustru  den 
Gang  for  ny  paa  den  norske  Egn  til  at  vide, 
hvad  der  ventede  dem  af  Slid  og  Modgang  hos 
den  gamle,  gnavne  Onkel,  dels  mødte  de  med 
alle  Ungdommens  lyse  Forhaabninger  og  tænkte, 
at  de  lettelig  vilde  naa  at  komme  tilbage  til  Dan- 
mark med  Lommerne  fyldte  for  ret  at  imponere 
Lasson. 

Men  de  kjendte  ikke  de  nøjsomme  Kaar  paa 
Norges  Vestkyst.  Den  megen  Sygdom,  mange 
Skuffelser  og  Ærgrelser  i  Forening  med  den  for- 
andrede Levemaade,  det  ublide  Klima  og  det  møj- 
somme Slid  blev  deres  Livskaar. 

Da  endelig  den  gamle  Onkel  døde,  var  Krause 
en  udslidt,  halvgammel  Mand,  og  hun  en  syg 
Stakkel,  som  ikke  mere  taalte  det  ublide  Klima 
og  kun  levede  og  aandede  for  endnu  en  Gang  at 
komme  hjem  til  Danmark,  for  i  det  mindste  at 
faa  en  Grav.  Selv  Tanken  om  at  skilles  fra  alle 
de    smaa  Kors  derinde  paa  Kirkegaarden  i  Vigen 


65 

omsluttet  af  de  høje  Fjælde,  kunde  ikke  dæmpe 
den  brændende  Længsel  efter  Fødelandets  hellige 
Jordbund. 

I  over  et  halvt  Aar  havde  de  forgjæves  spej- 
det efter  en  Stilling.  Da  kom  denne  Forpagtning 
af  Lynghøj  som  det  Lysglimt  paa  deres  mørke 
Horizont,  der  forekom  dem  som  en  Forjættelse 
om  lykkelige  Dage,  Slut  paa  al  Trangheden  og 
Sorgen. 

Fru  Krause  havde  i  sin  Mands  Brev  til  Las- 
son  lagt  et  godt  Ord  ind  selv,  appelleret  til  hans 
Godhed  for  hende  i  gamle  Dage,  fortalt  om  sit 
Helbred,  der  absolut  ikke  taalte  Klimaet,  hvor  hun 
levede,  og  at  hun  havde  lidt  saa  meget. 

Taarerne  randt  og  randt.  Der  var  saa  mange 
dybe  Følelser  og  Sorger,  de  skulde  slukke.  Denne 
Skuffelse  berørte  alt  det  nærværende  og  alt  det 
svundne. 

Længst  forglemte  Minder  kom  til,  det  blev 
saa  endeløst  alt,  hvad  der  mundede  ud  i  denne 
Graad ! 

Tilsidst  sank  Hovedet  ned  paa  de  foldede 
Hænder  paa  Bordet,  og  Graaden  blev  til  Hulken, 
denne  Hulken  til  en  Slags  Krampe. 

Forskrækket  kom  Constance  ind. 

Med  Ansigtet  fortrukket  af  Fortvivlelse  og 
indelukket  Had  nærmede  hun  sig  Moderen.  Det 
var  hende  ikke  muligt  at  fremføre  et  Ord,  hun 
kunde  kun  klappe  og  kjærtegne  hende.  Fik  hun 
først  begyndt  paa  Graaden,  vidste  hun,  at  den, 
som  Elvens  Løb  vilde  være  ustandselig. 

Skiftende  Tider.  c 

Tilsidst,  da  intet  hjalp,  tog  hun  Moderen  i 
sine  Arme  og  bar  hende  ind  paa  Sengen,  losnede 
Tojet  og  dækkede  hende  til,  som  om  hun  var  et 
lille  Barn. 

«Græd  ikke!»  fik  hun  endelig  sagt,  «er  det 
noget  at  græde  over,  at  Folk,  der  have  Penge, 
ere  lige  saa  kolde  og  haarde  som  deres  Penge- 
sække. Vi  komme  nok  Verden  igjennem  alligevel. 
Jeg  foler  en  ubændig  Kraft  i  mig  —  det  er  sandt, 
lille  Mo'er!  t —  jeg  synes,  jeg  kan  flytte  Huse. 
Græd  ikke!  du  gjor  Fa'er  og  mig  saa  ulykkelige 
med  din  Graad!» 

Lidt  efter  lidt  stilnede  Udbrudet  af,  og,  som 
det  altid  gaar,  hvor  Kjærlighed  raader,  spredtes 
alt  det  tnnge  i  Sjælen.  De  legemlige  Kræfter 
havde  derimod  ikke  mere  nogen  Spænstighed; 
Constances  Hjærte  krympede  sig  sammen  ved  Sy- 
net af  den  afkræftede  Skikkelse,  som  den  laa  med 
tillukkede  Øjne,  med  Kinderne  endnu  vaade  af 
Graad. 

Den  sammenkrympede,  kantede,  magre  Haand 
ovenpaa  Dynen  fængslede  især  Datterens  Blik. 
Oprindelig  var  denne  Haand  fint  bygget,  men 
haardt  Arbejde,  Sygdom  og  Gigt  havde  i  Tidens 
Lob  omformet  den.  Nu  laa  den  saa  kraftesløs, 
saa  unyttig,  saa  dod,  at  hun  ikke  orkede  at  be- 
tragte den. 

Hun  syntes,  at  hun  Draabe  for  Draabe  kunde 
tappe  sit  Hjærteblod  for  at  skaffe  denne  Moder 
blidere  Dage,   og  alt,    hvad  der  hed  blidere  Dage, 

var  i  Aarvis    ligesom    indpodet  hende,    kunde  kun 
oprinde  i  Danmark. 

Dette  lille  Land,  hun  aldrig  havde  set,  Ølan- 
det med  de  mange  Sunde,  Slettelandet,  som  hendes 
Forældre  hele  deres  Liv  havde  længtes  tilbage  til. 
Snurrigt  nok,  hun  kunde  aldeles  ikke  tænke  sig, 
hvorledes  det  saa'  ud.  Hun  havde  aldrig  været 
udenfor  Klippernes  Kreds  og  forstod  ikke,  hvad 
de  mente  med  den  vide  Horizont. 

Til  Fjælds  havde  hun,  mente  hun,  set  den 
vide  Horizont,  men  altid  fandt  hendes  Fader  den 
alligevel  begrænset,  snart  af  denne,  snart  af  hin 
Fjældmasse.  Ubevidst  blev  Tanken  om  Danmark 
hendes  Livsdrøm,  samtidig  med,  at  hun  nærede 
Frygt  for  alligevel  at  blive  skuffet. 

Ofte  havde  hun  hørt  Nordmændene  tale  om 
det  flove,  flade  Land  og  det  magelige,  forvænte 
Folk,  som  de  alligevel  holdt  af  at  drage  ned  til. 
Hun  vidste  ikke,  hvad  hun  skulde  tro,  men  var 
opfyldt  af  hele  Ungdommens  ubændige  Længsel 
efter  selv  at  erfare,  for  selv  at  dømme,  og  dertil 
længtes  hun  efter  blidere  Dage;  hvor  møjsomme- 
ligt var  det  ikke  blot  at  tilendebringe  den  spar- 
somme Høst,  altid  op  ad  Fjældet  gik  det. 

Tidligere  havde  de  haft  en  lille  Hest,  den 
trofaste  Bella;  men  ogsaa  dens  Tid  var  forbi;  den 
døde  et  Aar  før  den  gamle,  vrantne  Onkel,  og 
siden  da  var  ingen  anden  anskaffet.  Hvad  den 
før  slæbte  hjem  til  Huset,  bares  nu  paa  Menneske- 
ryg, naar  der  ingen  firbenet  Hjælp  var  at  over- 
komme hos  fjærne  Naboer. 

Dagen  var  ved  at  hælde,  endnu  var  Krause 
ikke  vendt  tilbage. 

Taagen  laa  atter  tæt  over  Fjældene,  og  Reg- 
nen strømmede  ned,  saa  det  formelig  susede  i 
Luften. 

De  sidste  Turistskarer  havde  forladt  Landet. 
Snart  vilde  Vinteren  sænke  sig  ned  over  alt  det 
levende  og  livløse,  iklæde  Fjælde,  Strømme  og 
Dale  et  glimrende  Dronningesmykke,  koldt  og 
hvidt,  en  Dødningekappe,  tung  af  glimrende  Perler, 
hyllet  ind  i  et  blændende  Rimslør. 

Som  aldrig  nogensinde  før  følte  Constance  sig 
nedslaaet. 

Længslen  efter  Forandring  trykkede  hende 
som  en  Mare,  dobbelt  svær  nu,  da  alle  Forhaab- 
ninger  vare  bristede,  dem,  hun  følte,  hun  havde 
levet  altfor  meget  paa. 

Hun  var  ung,  hun  kunde  som  en  Trækfugl 
svinge  sig  ud  over  alle  Fjælde  og  styre  Farten 
Syd  paa,  baaren  af  Længselens  mægtige  Vinger; 
men  —  —  sørgmodig  bøjede  hun  Hovedet  og 
græd  over  sig  selv,  at  hun  et  eneste  Øjeblik  kunde 
give  en  saadan  Tanke  Rum.  Hun,  der  var  det 
bindende  Kit,  som  holdt  hele  det  lille  Samfund 
oppe. 

Hvad  længtes  hun  efter?  Det  kjæreste,  hun 
ejede  paa  Jorden,  var  hun  forenet  med,  og  Baan- 
dene,  der  bandt  de  tre  sammen,  vare  Menneske- 
livets stærkeste. 

De  havde  én  Tro,  ét  Maal,  ikke  som  noget 
tillært  konventionelt,    men  som  en  dyb  Overbevis- 

ning,  udviklet  i  Livets  daglige  Kamp  og  styrket 
gjennem  mange  trykkende  Sorger,  altid  sejrrig, 
naar  Tiderne  vare  sværest  at  stride. 

Stormen  susede  om  Stordoren  og  gjorde 
ærligt  Forsøg  med  Regnen,  den  ene  søgende  at 
overbyde  den  anden.  Som  Constance  sad  paa  en 
lille  Skammel  med  Ansigtet  bedækket  af  Hæn- 
derne, fangede  Øret  mer  og  rner  denne  Lyd  ude 
fra  Naturen,  efterhaanden  som  hendes  eget  Sind 
faldt  til  Ro ,  og  hun  begyndte  at  ængstes  for  den 
fraværende  Fader. 

Forlængst  var  det  tarvelige  Middagsmaaltid 
forbi  —  den  evige  Fisk  — ,  og  Moderen,  som  kun 
ved  Overtalelser  havde  nydt  en  Smule,  maatte  for 
alt  i  Verden  ikke  mærke  hendes  Uro. 

De  havde  imidlertid  i  over  en  Time  spillet 
Komedie  for  hinanden. 

Lampen  blev  tændt,  de  begyndte  begge  paa 
Haandarbejder ,  medens  de  i  Smug  spejdede  til 
hinanden. 

Time  efter  Time  gik. 

Den  lille  Pige,  som  malkede  Køerne  og  saa' 
lidt  efter  Smalerne*),   var  forlængst  gaaet  hjem. 

Det  susede  og  bragede  i  det  lille  Hus,  som 
om  Stormen  vilde  forsøge  at  gribe  det  og  føre  det 
med  sig. 

«Det  er  forfærdeligt,  Fader  maa  være  kommen 
til  en  Ulykke,  at  han  ikke  er  kommen  hjem,»   sagde 


*)  Faarene. 


endelig  Fru  Krause,  ude  af  Stand  til  længere  at 
bære  sin  Uro. 

Nu,  da  Ordet  var  udtalt,  udtømte  de  sig  i 
Gisninger,  men  endelig  lykkedes  det  Constance  at 
faa  sin  Moder  indpodet  den  Tro,  at  Krause  natur- 
ligvis var  gaaet  til  Doktoren,  som  han  længe  havde 
villet  tale  med,  og  at  han  saa  var  bleven  der  for 
at  se,   om  Vejret  ikke  stilnede  af. 

Skjønt  Fru  Krause  hele  Tiden  bemærkede,  at 
det  lignede  ikke  Fader  saaledes  at  forvolde  dem 
Uro,  maatte  hun  dog  tilsidst  strække  Gevær  over 
for  den  opfindsomme  Tilforladelighed,  hvormed 
Constance  docerede  sine  Paastande. 

Tilsidst  fik  hun  sin  Moder  bragt  til  Ro  og 
med  en  Selvbeherskelse,  der  var  vidunderlig,  blev 
hun  hos  hende,   til  hun  faldt  i  Søvn. 

Saa  var  hendes  Ro  forbi. 

Ud  i  Xatten  listede  hun  sig  alle  Øjeblikke  for 
at  lytte;  men  Spektaklet  af  Regnen  og  Stormen 
var  ikke  skikket  for  andre,  finere  Lyde.  Af  og 
til  troede  hun  at  hore  en  Hunds  Gjøen  og  tænkte, 
at  det  var  Freja,  det  var  før  sket,  at  hendes  Fader 
havde  brugt  den  som  Sendebud;  men  rigtignok 
kun,   naar  han  ikke  havde  Bøsse  med  sig. 

Freja  var  altfor  hengiven  til  Jagtens  Glæder 
til ,  at  det  var  at  tænke  paa ,  at  den  forlod  sin 
Herre,   saa  længe  han  bar  Bøssen. 

Hun  kom  atter  og  atter  ind  og  opsendte 
brændende  Bønner  til  Himlen. 

Tilsidst  ud  ad  Morgenstunden  slumrede  hun 
ind  og  vaagnede  ved  en  Hunds  Halsen. 

Hun  troede,  at  hun  havde  drømt,  men  medens 
hun  endnu  gned  Søvnen  af  Øjnene  og  følte  sig 
gjennemkold,   raabte  Fru  Krause: 

«Det  er  Freja,   Constance!   luk  den  op!» 

En  unævnelig  Angst,  saa  hun  var  en  Afmagt 
nær,  greb  hende.  Langsomt  gik  hun  mod  Døren, 
Hunden  gav  Hals  udenfor. 

Hun  lukkede  op;  et  hvinende  Stormhyl  for 
gjennem  Huset,  Yderdøren  sprang  op  paa  vid 
Gab,  og  Regnen  slog  hende  i  Ansigtet,  medens 
Hunden  kjærtegnende  strøg  sig  op  ad  hende  og 
derpaa  fløj  forbi  hende  ind  i  Stuen,  bestandig 
gjøende. 

Selv  ilede  hun  ud,   raabte  og  skreg. 

Den  graa  Morgen  var  brudt  frem;  men  intet 
uden  Stormen  gav  Svar  paa  al  hendes  Kalden  og 
Klagen. 


Aldrig  havde  noget  Efteraar  været  tristere  paa 
Søgaard  end  det,   der  fulgte  paa  Kjelds  Forlovelse. 

At  Lasson  skulde  opleve,  at  hans  eneste  Søn 
blev  forlovet  med  en  medicinsk  Kandidat  var  for 
ham  noget  saa  bagvendt ,  at  han  hartad  folte  sig 
som  Gjenstand  for  Naboernes  Medlidenhed  og  — 
endnu  langt  værre   —  deres  Latter. 

Naar  Folk  skjæmtende  ytrede  noget  om,  at 
hans  unge  Svigerdatter  vilde  blive  en  Gevinst  for 
Egnen,  at  man  var  i  Stand  til  at  faa  gratis  Læge- 
hjælp   —    for   en  saa  rig  Frue  kunde  da  ikke  lade 

sig  betale  — ,  var  han  færdig  at  synke  i  Jorden. 
Det  hele  var  ham  saa  absurd,  at  han  i  Enrum  ofte 
forsøgte  at  tænke  rigtig  efter  paa,  hvorvidt  han 
havde  forstaaet  rigtig  eller  ikke. 

Naar  han  saa'  den  praktiserende  Læge  paa 
Egnen  jolle  forbi,  indpakket  i  en  svævende  Doktor- 
stol,  var  han  ikke  langt  fra  at  faa  ondt. 

Synet  var  ham  en  levende  Illustration  til  hans 
nærmeste  Forhold.  Han  blev  næsten  menneske- 
fjendsk og  saa  urimelig,  at  alle  paa  Gaarden  vare 
nærved  at  hade  ham. 

Kjeld  havde  først  skrevet,  at  han  vilde  komme 
over  og  præsentere  sin  Brud ;  men  strax  efter  kom 
der  Brev  om,  at  hun  studerede  videre,  han  syntes, 
der  stod  paa  Stiftelsen.  Han  vidste  ikke,  hvad 
det  vilde  sige  og  agtede  ikke  at  spørge  et  eneste 
Menneske  derom. 

Endvidere  bad  Kjeld  ham  om  at  skrive  et 
Lykønskningsbrev  til  Minona.  Herpaa  kunde  han 
dog  ikke  indlade  sig.  Han  undskyldte  sig  til 
Sønnen  med ,  at  han  ,  som  han  vidste ,  ikke  var 
stiv  i  at  føre  Pennen,  han  sendte  hende  hellere  en 
Foræring,   som  han  bad  Kjeld  overbringe  hende. 

Pakken  indeholdt  et  uformeligt  Uhyre  af  en 
Guldbrosche,  som  havde  tilhørt  hans  salig  Kone. 

Kjeld  var  lige  ved  at  putte  Gjenstanden  i 
Kakkelovnen,  men  kom  i  Tanker  om,  at  hans 
Moder  havde  baaret  den,  saa  kom  den  ned  paa 
Bunden  af  en  Servanteskuffe.  Han  gik  saa  ud  og 
kjøbte  et  smagfuldt  Armbaand,  som  han  forærede 
hende  fra  Faderen. 


Minona  vilde  strax  til  at  skrive  et  Takkebrev, 
saa  maatte  Kjeld  meddele  hende,  at  den  gamle 
ikke  kunde  fordrage  at  blive  takket;  det  kunde 
vente,  til  hun  en  Gang  saa'  ham,  foreløbig  skulde 
han  selv  besørge  det. 

Som  dette  stod  paa,  dode  Forpagteren  paa 
Lynghøj.  Lasson  maatte  gjore  en  Rejse  derop 
og  kom  om  muligt  end  mere  gjerrig  tilbage.  Han 
fandt  ikke  Gaarden  i  den  Drift,  han  havde  ventet 
og  var  alt  andet  end  medgjorlig  overfor  den  be- 
drøvede Enke,  som  havde  haabet  at  blive  ved 
Gaarden  og  faa  sin  ældste  Son  anbragt  i  Faderens 
Sted. 

Lasson  vilde  ikke  hore  Tale  herom. 

Til  al  Ulykke  skulde  Forpagtningen  netop 
fornyes  samme  Efteraar.  Den  afdøde  havde  alle- 
rede om  Foraaret  skrevet  til  Lasson  derom,  uden 
Svar. 

Nu  fulgte  Opsigelsen  ubarmhjærtig  efter  Døds- 
faldet. 

Gaarden  blev  averteret  til  Salg  eller  helst  til 
Forpagtning. 

Der  meldte  sig  kun  faa  Lysthavende,  mellem 
disse  var  Krause. 

Da  Lasson  læste  Fru  Krauses  Linjer,  var  hans 
Hjærte  lige  ved  at  løbe  af  med  ham.  Men  Tanken 
om,  at  hun  havde  forsmaaet  ham  for  at  sætte  sig 
op  paa  en  bar  Klippespids  i  Norge  med  en  ung 
Fyr,  der  intet  ejede,  var  alt  andet  end  skikket  til 
at  blødgjøre  ham  paa  det  Tidspunkt,  han  nu 
befandt  sig. 

Han  skrev  et  frastødende  Afslag  og  tænkte, 
at  gik  det  højt,  vilde  han  sætte  en  Forvalter 
hjemme  fra  Gaarden  derop,  en  lille,  rødhaaret  Fyr, 
som  han  rigtig  havde  Krammet  paa,  og  som  ikke 
turde  kny,  fordi  han  en  Gang  havde  været  i  en 
Situation,  som  Lasson  mærkelig  nok  havde  frelst 
ham  ud  af. 

Sandt  nok,  det  kostede  ham  ikke  noget,  hans 
Ord  vare  nok. 

Alt ,  hvad  Enken  opnaaede ,  var ,  at  hun  fik 
Lov  at  blive  paa  Lynghøj  otte  Dage  ud  over  Ud- 
lobstiden. 

Saadanne  Ting,  som  Lettelse  i  Afgiften,  Hjælp 
til  Flytning  o.  s.  v.,   derom  var  der  ikke  Tale. 

Lasson  rullede  atter  hjem  og  tænkte  efter 
Udflugten,  at  det  ikke  var  umuligt  at  gjore 
denne  Tur  nogle  Gange  om  Aaret  og  inspicere 
selv. 

Høsten  var  i  fuld  Gang,  da  Lasson  fik  den 
meget  uventede  Underretning,  at  Kjeld  kom  hjem, 
foreløbig  paa  et  halvt,  maaske  et  helt  Aar.  Han 
var  (efter  derom  indgivet  Ansøgning)  stillet  a  la 
suite.  Det  hed  sig,  at  han  vilde  befatte  sig  med 
videnskabelige  Studier;  men  i  Virkeligheden  var 
der  to  andre  væsentlige  Grunde  eller  endog  tre. 

Først  var  han  led  og  kjed  af  Minonas  Viden- 
skabelighed, som  i  Forening  med  hans  militære 
Pligter  næsten  afbrød  al   Omgang  imellem  dem. 

Dernæst  maatte  han  bese  Herregaarden  for 
at    faa    den    i    en    nogenlunde    menneskelig    Skik- 

kelse,  Haar  Minona  for  eller  efter  deres  Bryllup 
kom  derover. 

Endelig  maatte  han  have  sine  Pengeaffærer  til- 
fredsstillende ordnede,  have  Rede  paa  sin  Mødrene- 
arv, (noget  den  gamle  hidtil  var  gaaet  udenom). 
Kjeld  mødte  selvfølgelig  civil  denne  Gang,  hvad 
der  strax  virkede  beroligende  paa  Lasson. 

Det  var  Kjelds  Haab  at  komme  paa  ret  Kjol 
med  den  gamle,  og  da  han  til  Evidens  følte,  at 
han  havde  meget  at  gjøre  godt,  kunde  han  ikke 
tænke  sig  dette  ordnet  paa  anden  eller  bedre 
Maade  end  ved  at  tage  hjem  og  leve  en  Tid 
sammen  med  Faderen,  saa  meget  mere,  som  han 
var  i  Tvivl  med  sig  selv  om,  hvilken  Vej  han  til 
Stadighed  vilde  slaa  ind  paa.  For  Tiden  følte  han 
nærmest  Lede  ved  alt,  hvad  Embedsbanen  frembød. 

Maaske  kunde  han  en  Gang  rinde  Smag  i 
Landlivet.  Han  havde  altid  elsket  denne  jyske 
Egn  med  det  store  Hav,  Marehalmen  og  Fyrre- 
plantagen,  de  vide  Udsigter,  de  græsrige  Enge,  de 
lyngklædte  Flader,  hvor  Fata  morgana  i  disede 
Dage  fremviste  sine  Æ ventyr.  Desuden  fik  han 
først  Minona  herover,  glemte  hun  nok  sine  Doktor- 
nykker. 

Hun,  der  elskede  Naturen,  Dyr  og  landlige 
Omgivelser  vilde  lide  alt  dette.  Hun  skulde  lære 
at  ride,  og  han  vilde  kjøbe  en  Lyst-  eller  en  lille 
Dampbaad,  hvormed  de  i  smukke  Dage  kunde  sejle 
ud  paa  Havet. 

Jo  mere  han  tænkte  over  denne  Idyl  —  hvor 

der  kun  var  Glæder  og  Nydelser,  ingen  Pligter  — 
desmere  passioneret  blev  han. 

Den  forste  Modtagelse  var  dog  strax  et  kølende 
Pulver.  Han  fandt  sin  Fader  mere  nøjsom  og  inde- 
sluttet end  nogensinde  og  næsten  umulig  at  faa 
i  Tale. 

Maaden,  hvorpaa  han  modtog  et  Billede  af 
Minona ,  var  heller  ikke  skikket  til  at  elektrisere 
hendes  Elsker.  Den  gamle  tænkte,  saa  at  sige 
højt.  I  alle  hans  Miner  stod  at  læse,  at  han  absolut 
ingen  Sympathi  følte  for  hende,  ligesom  det  var 
let  at  se,   at  han  aldeles  ikke  fandt  hende  smuk. 

«Hun  er  nok  stor!»  sagde  han  og  kunde  næppe 
undertrykke  en  Grimace. 

«Det  vil  sige,  hun  er  høj,»  svarede  Kjeld  og 
havde  Møje  med  at  skjule  sin  Ærgrelse.  «Maaske 
er  Minona  kun  smuk  i  mine  Øjne,  men  ingen  - 
selv  ikke  du  —  vil  kunne  frakjende  hende  det  elsk- 
værdigste Udtryk  og  et  Par  mageløse  Øjne.» 

Den  gamle  indskrænkede  sig  til  at  svare  med 
en  let  Hoste  og  pudse  sin  Xæse  med  mere  Larm, 
end  han  plejede. 

Kjeld  havde  stor  Møje  med  at  lade  være  at 
buse  ud  med,  at  nu  var  det  bedst,  han  fik  det 
ordnet  med  sin  Mødrenearv,  som  han  gjorde  For- 
dring paa;  men  han  betvang  sig.  Han  havde  lovet 
Minona,  at  han  vilde  overvinde  sig  og  fare  frem 
med  Lempe,  den  eneste  Betingelse  under  hvilken 
hun,  selv  for  en  kortere  Tid,  kunde  tage  Bolig 
paa  Søgaard. 

Nogle  Dage  senere  kom  Anledningen  saa  at 
sige  af  sig  selv. 

Kjeld,  som  havde  været  tidlig  oppe,  sad  i  et 
Hjorne  af  den  uhyre  Dagligstue,  tæt  ved  den  halv- 
aabne  Dor  til  Kontoret,  da  hans  Fader  —  der  intet 
anede  om  hans  Nærværelse  —  traadte  ind  med  den 
lille,  rødhaarede  Lauritsen,  der  lignede  en  spæd 
Kalv,   i  Hælene. 

«Gjør  Dem  færdig  i  Formiddag  for  at  tage  til 
Lynghøj.  Tag  Enspænderen  med  den  graa  Hoppe 
og  lad  hende  hale  ud,  saa  De  kan  være  der  en 
Gang  i  Nat.  Se  efter,  at  Enken  kommer  ud  med 
alt  sit  Skrammel  og  tag  Værelserne  i  Øjesyn. 
Skriv  op,  hvad  der  mangler  inden  Døre,  visitér 
Vinduer,  Døre,   Lofter,   Gulve  og  Vægge.     Maaske 

faar  min  Søn  Lyst  at  bo  der  med »   han 

rømmede  sig  og  fortsatte:  « Se  Folkene  paa Fingrene, 
og  er  det  nødvendigt,  saa  bliv  dernede,  men  skriv 
strax ! » 

«Ja  vel !  —  men  hvis  der  nu  er  Vanskeligheder 
med  Enken,  der  er  nok  smaa  Kaar  og  megen 
Nød,»   indvendte  den  røde  frygtsomt. 

«Hvad  rager  det  mig,»  svarede  Lasson  med 
knusende  Kulde.  «De  siger  blot,  at  den  anden 
Forpagter  kommer  i  Morgen,  forstaar  De?  Fourage 
og  Proviant  til  Hesten  og  Dem  faar  De  hér  og 
tager  dér.  Pas  paa  Regnskaberne!  af  Sted  med 
Dem!»   og  ud  ad  Døren  ilede  den  lille  røde. 

Kjeld  rejste  sig,   det  kogte  i  ham. 

Uventet  som  et  Lyn  fra  klar  Himmel  traadte 
han  ind  til  den   gamle. 

«Er  du  saa  tidlig  oppe,  Hillemænd!*  udbrød 
den  gamle,   ikke  rigtig  vel  til  Mode. 

At  han  dog  ikke  havde  tænkt  paa  den  aabne 
Dør,  men  naar  i  Verden  plejede  Kjeld  at  staa 
tidlig  op. 

«Hør,  Fa'erU  begyndte  Kjeld,  « kunde  jeg 
ikke  gjøre  den  Tur  op  til  din  Gaard  ved  Lemvig, 
det  vilde  netop  tiltale  mig,  baade  som  Jurist  og 
Turist  ?» 

«Det  kan  der  ikke  være  Tale  om, »  svarede 
den  gamle  med  begge  Hænder  i  de  luvslidte 
Lommer.     «Der  er  Jerusalems  Forstyrrelse  og » 

«Jeg  har  før  set  en  Flytning,  ogsaa  en  sørgelig 
Flytning,  Fa'er!»  han  tvang  sig  til  at  lægge  Haanden 
kjærtegnende  paa  Faderens  Skulder,  «giv  mig  nu 
Lov,   hører  du!» 

«Gu'  gjør  jeg  ikke  nej  —  det  forstaar  du  dig 
aldeles  ikke  paa  —  om  ti  Minutter  er  Lauritzen 
desuden  af  Sted  —  — » 

«Ja,  ja!  saa  be'er  jeg  for  den  stakkels  Enke, 
at  —    — » 

Men  Kjeld  kom  ikke  videre. 

Den  gamle,  som  kun  et  Par  Gange  i  sit  Liv 
havde  tabt  Herredømmet  over  sig,  mistede  det  i 
nogle  Mintter. 

« Stakkels  Enke!  ja,  jeg  skal  s'gu  love  for  det! 
Manden  har  snydt  mig  for  flere  tusend  Kroner  — 
det  Rakkerpak!  —  dem  skal  du  slet  ikke  ulejlige 
dig  for.  Jeg  er  nødt  til  at  passe  paa  som  en 
Smed,  om  ikke  alt  skal  gaa  i  Skuddermudder,  alene 
dine  Fornødenheder  —  —  — » 

«Nu  er  det  nok!,  —  tordnede  Kjeld  i  en  alt 
andet  end  sønlig  Tone.  «Jeg  skal  fortælle  dig, 
hvad  jeg  gjor.  Den  smukke  Ridehest  med  Op- 
sadling,  du  gav  mig,  da  jeg  var  hjemme,  bod 
Baron  Rosengren  mig  et  Par  Tusende  for,  for  jeg 
rejste.  Jeg  vilde  forst  raadfore  mig  med  dig;  men 
nu  skriver  jeg  til  ham,  at  den  er  hans,  og  hver 
Øre  vil  jeg  give  den  stakkels  Enke,  saa  vist  som 
jeg  hedder  Kjeld  Fabritius  Lasson!  —  skal  du 
slide  for  at  skaffe  til  mig,  er  det  ikke  mer  end 
billigt,   at  jeg  troster  dem,   som  du  sejgpiner!» 

Med  taktfaste  Skridt  gjorde  han  omkring  og 
forlod  Lokalet. 

«Han  er  gal,  gal,  gal!»  gjentog  den  gamle 
ude  af  Stand  til  at  finde  en  nærmere  Betegnelse. 

Saa  satte  han  sig  ned  i  sin  tarvelige,  slidte 
Kontorstol  og  sukkede  — :  «Han  gjør  det!  Gud 
forlade  mig,  han  gjør  det!  han  er  ravruskende, 
bindegal ! » 

Undertrykt  Raseri,  fuldstændig  Ubehjælpsom- 
hed og  Mangel  paa  Mod  overfor  Sonnen,  som 
siden  den  sidste  Affære,  da  han  som  Officer  gjorde 
sit  store  Kup,  beherskede  ham  ubevidst  og  lammede 
ham  aldeles. 

Han  følte,  at  ihvad  Sønnen  end  fandt  paa, 
hvor  højt  han  saa  spændte  Buen,  kunde  han 
aldrig  bryde  med  ham.  Dybest  paa  Hjærtets 
Bund  voxede  der  en  Beundring  saa  stærk,  at  han 
kun  med  den  yderste  Møje  kunde  dække  over  den. 
Opdagede  Sønnen  dette  svage  Punkt  —  og  han 
skjælvede    tit   i    Tanken   for  hans   skarpe  Øjne  — , 

kunde  han  gaa  hen  og  lægge  sig,  han  havde  saa 
intet  mere  at  skulle  have  sagt. 

Da  han  endelig  tog  sig  sammen,  listede  han 
hen  til  Døren  og  spejdede  med  Haanden  over 
Øjnene  hele  den  store  Stue  over.  Der  var  ingen, 
ikke  en  Lyd  hørte  han.  Saa  gik  han  ind  i  sit 
Sovekammer  ved  Siden  af  Kontoret.  Det  havde 
kun  den  ene  Dør  og  kun  et  Fag  Vinduer  ud  til 
den  skyggefulde,  noget  primitive  Have.  For  Vin- 
duet var  der  forsvarlige  Jærnstænger,  og  den  hele 
Egn  vidste  i  mange  Miles  Omkreds,  at  hér  var 
Lassons  Skatkammer. 

Værelset  var  en  Spartaner  værdigt.  En  tar- 
velig, rødmalet  Træseng  med  —  aldeles  modsat 
Egnens  Brug  —  kun  faa  Dyner  og  Puder.  Væggen 
over  Sengen  var  rigt  dekoreret  med  Bøsser,  Krudt- 
horn, Jagttasker,  Hundepiske,  Fiskeredskaber  etc, 
og  ved  Hovedgjærdet  af  Sengen  stod  en  forsvarlig 
Stok,  som  gjemte  en  Dolk.  Endvidere  to,  gamle, 
højryggede  Stole  med  afslidt  Gyldenlæder,  et 
gammelt  Klædeskab,  et  Vaskebord  med  Porcel- 
lænsplade  af  høj  Alder  og  et  brandfrit  Penge- 
skab, saaledes  indrettet,  at  det  i  Ildebrandstilfælde 
kunde  forsvinde  i  Jorden  blot  ved  at  trykke  paa 
en  Knap. 

Dette  Skab  havde  i  sin  Tid  opvakt  Beundring 
ved  en  af  de  store  Udstillinger  og  var  pr.  Kommis- 
sion rekvireret  til  Søgaard. 

Om  Indholdet  gik  der  paa  Egnen  æventyrlige 
Rygter,  som  Virkeligheden  dog  overtraf.  Da 
Lasson  var  kommen  herind,   lukkede  han  omhygge- 

lig  Doren,  trak  et  Gardin  for  Vinduerne  og  aabnede 
saa  Skabet  med  en  Nogle ,  han  bar  om  Halsen 
imellem  Skjorten  og  en  forsvarlig  Uldtrøje. 

Med  de  smaa,  laadne  Hænder  undersøgte  han 
alle  Papirer,  først  de  uendelige  Stabler  af  Værdi- 
papirer, hvoraf  hvert  enkelt  var  nok  til  at  skabe 
mange  Familiers  Velvære,  saa  de  store  Bunker  af 
Sedler,  Guld  og  Sølv,  hvilke  sidste  han  især  som 
en  fuldblods  Jyde  havde  en  ganske  speciel  Kjær- 
lighed for.  Man  vidste  paa  Egnen,  at  han  altid 
havde  rørlige  Kontanter,  saa  at  vederhæftige  Folk 
ofte  kunde  spare  den  længere  Rejse  til  Ribe  eller 
Varde  til  de  respektive  Banker. 

Viste  en  Mand  sig  mindre  præcis  med  Tilbage- 
betalingen, fik  han  paa  den  yderst  primitive,  men 
sikre  Liste,  Lasson  holdt  over  Udlaan  et  Kryds 
ved  sit  Navn. 

Naar  han  kom  næste  Gang  opnaaede  han  med 
Vanskelighed  et  nyt  Laan  eller  en  ny  Udbetaling. 
Havde  han  opnaaet  tre  Kryds,  blev  der  sat  en  rød 
Streg  over  hans  Navn.  Han  var  i  Fremtiden 
umulig, 

Alt  som  Lasson  fordybede  sig  i  sine  Optæl- 
linger og  overbeviste  sig  om,  at  hans  Status  kunde 
bære,  hvad  det  skulde  være,  blev  hans  Sind  mere 
ligeligt.  Da  han  kom  til  den  næste  Bunke  Sedler, 
tog  han  med  et  Suk  et  dybt  Greb  i  dem  og  luk- 
kede samtidig  Øjenlaagene  ned  over  de  brændende 
Øjne,  som,  for  ikke  at  se,  hvormeget  der  gik  i 
Løbet.      Sedlerne    bleve    saa    stukne    i    den    store, 

Skiftende  Tider.  6 

fedtede  Tegnebog,  han  altid  bar,  hvorefter  han 
omhyggelig  lukkede  Skabet. 

Det  bankede  i  det  samme  paa  hans  Dor  og 
paa  et  arrigt:  hvem  der?  svarede  Forvalteren,  at 
det  var  de  holstenske  Kjøbere,  som  begjærede 
ham  i  Tale. 

Nu  fik  han  travlt,  det  gjaldt  Hæren  derude 
paa  Engene. 

Et  Stykke  Papir,  falden  ud  af  Skabet  uden 
hans  Vidende,  sparkede  han  til  med  Foden  for  at 
se,  om  det  var  en  Værdi;  men  da  han  flygtig 
havde  overbevist  sig  om,  at  det  kun  var  et  Brev, 
gav  han  sig  ikke  Tid  til  at  tage  det  op;  —  her- 
inde havde  ingen  noget  at  gjøre ,  og  han  havde 
Hast  —  hans  smaa  Øjne  skinnede  som  Gløder, 
han  skulde  ud  og  tjene  Tusender! 


Næppe  havde  Kjeld  fuldendt  sit  Brev  til  Ba- 
ronen og  forseglet  det,  førend  han  modtog  Brev 
fra  Minona,  der  meddelte  ham,  at  hun  til  Julen 
vilde  være  færdig  og  saaledes  ingen  Grund  havde 
mere  til  at  udsætte  deres  Bryllup. 

Vær  endelig  mild  imod  den  gamle,  kjære 
Kjeld,  skrev  hun.  Jeg  holder  af  ham,  først  fordi 
han  er  din  Fader,  og  dernæst  fordi  han  er  saa  en- 
som. Lad  os  være  enige  om  at  faa  ham  tøet  op 
og  rigtig  sprede  Lys  over  hans  gamle  Dage.  Jeg 
strømmer  over  af  Livsmod  og  Glæde;  jeg  mangler 
kun   Vinger    for    hver    Dag    at    flyve    over    til    dig 

mellem  Akterne  og  sætte  al  Ting  paa  den  anden 
Ende. 

Brevet  meddelte  Kjeld  en  Strøm  af  den  Jubel 
og  Glæde,  det  indeholdt,  og  varm  og  fuldblodig 
som  han  var,  vilde  han  strax  opsøge  sin  Fader  og 
se  at  opnaa  det  vidunderlige,  som  i  saa  forskjellige 
Skikkelser  ligger  færdig  til  Opvaagnen  i  ethvert 
Menneskebryst. 

I  Kontoret  var  han  ikke,  maaske  i  Skat- 
kammeret! 

Han    ilede  ind  i  Sovekammeret,    heller  ingen. 

Han  bøjede  sig,  ordenskjær  som  han  var,  og 
tog  Papiret  op,  og  uden  at  tænke  derover  fløj 
hans  Øjne  hen  over  Skriften. 

Han  saa'  Lynghøj  og  Forpagtning,  og  da  det 
maaske  gav  nærmere  Oplysninger  om  Enken,  tog 
han  ikke  i  Betænkning  at  læse  det. 

Brevet  var  fra  Krause  med  Efterskrift  af  hans 
Kone.  Hele  Tonen  deri  var  saa  nobel  og  ind- 
stændig, at  Kjeld  strax  fattede  Sympathi  for  ham, 
men  da  han  kom  til  Efterskriften,  blev  han  for- 
bavset og  noget  afficeret  over  at  have  læst  det. 

Han  havde  aldrig  tænkt  sig  den  Mulighed,  at 
den  gamle  —  efter  hans  Moders  Død  —  kunde 
været  udsat  for  erotiske  Tilbøjeligheder.  Men 
der  stod: 

I  Betragtning  af,  at  De  en  Gang  har  gjort 
mig  det  Tilbud  at  blive  Deres  Hustru,  bønfalder 
jeg  Dem  om  -  nu,  da  jeg  er  saa  svag,  at  jeg 
ikke  taaler  at  være  i  dette  barske  Klima  længere 
—   at    komme    os    til    Hjælp.     Vi    ville    alle,    min 

kjære  Mand,  Datter  og  jeg  selv  arbejde  ærlig  for 
Dem,  og  vi  længes  saa  inderlig  tilbage  til  vort 
Fædreland.   — 

Kjeld  var  ikke  længe  om  at  komme  til  det 
Resultat,  at  de  naturligvis  skulde  hjælpes,  saa  vel 
som  Enken.  Krause  maatte  have  Forpagtningen, 
ihvordan  det  skulde  gaa. 

Længe  var  han  i  Tvivl,  om  han  skulde  tage 
Brevet  eller  lade  det  ligge.     Han  valgte  det  første. 

Den  halve  Dag  gik  hen,  inden  Prangerne  for- 
lode  Gaarden,  og  ved  Bortkjorselen  var  det  let  at 
se,  at  den  gamle  var  i  Perlehumor.  Hans  Øjne 
lyste. 

Han  havde  mindst  tjent  1 5000  ved  Salget, 
forsikrede  Forvalteren. 

Kjeld  havde  heller  ikke  ligget  paa  den  lade 
Side.  Han  havde  ved  mange  snilde  Samtaler  med 
Forvaltrene  og  nogle  gamle  Folk  saa  omtrent  faaet 
Rede  paa  den  Krauseske  Affære  og  i  Tilgift  faaet 
en  ret  god  Oversigt  over,  hvad  den  store  Ejendom 
kastede  af  sig,  saa  han  folte  ikke  Spor  af  Skrupler 
over  at  rykke  i  Marken. 

Det  gjaldt  kun  om  at  træffe  den  rette  Maade. 

Strax  den  gamle  kom  ind  i  Stuen,  hvor  Kjeld 
sad,  greb  han  den  store  Tegnebog  og  lagde  en 
antagelig  Bunke  Sedler  foran  Sønnen. 

«Jeg  vil  saa  nodig,  Kjeld,  at  du  sælger  Lise. 
Lad  hende  komme  herover  paa  Gaarden,  og  tag 
saa  det!«  han  skrabede  Sedlerne  helt  over  paa 
Kanten  af  Bordet  for  at  faa  dem  saa  langt  bort 
som   muligt,   da  han  dog  skulde  miste  dem. 

Kjeld  sprang  overrasket  op.  Han  var  baade 
varm  og  barnlig  af  Gemyt,  lige  let  til  at  blive 
vred  og  god. 

«Det  skal  du  have  mange  Tak  for,  Fa'er!  — 
jeg  vil  selv  saa  nødig  af  med  den  Hest.  Heldig- 
vis er  Brevet  endnu  ikke  sendt  af  Sted.» 

Han  greb  ned  i  Lommen,  tog  det  op  og 
lagde  det  paa  Bordet. 

Den  gamle  saa',  at  det  altsaa  var  Alvor  og 
kunde  ikke  tilbageholde  et  Suk.  Maaske  havde 
han  dog  været  for  rundhaandet,  Kjeld  var  saa 
meningsløs  flot. 

«Men  hør  nu,  Fa'er,  jeg  har  meget  at  tale 
med  dig  om.  Allerførst  vil  jeg  spørge  dig,  om 
du  ikke  vil  lade  mig  faa  min  Mødrenearv,  for  til 
Jul  holder  jeg  Bryllup.  Vi  ville  gjærne  gjøre  en 
Tur  udenlands,   førend  vi  komme  herhjem  til  dig.» 

«Her,  her  hjem?»  stammede  den  gamle.  Han 
forstod  ikke  et  Muk  af  det  hele.  Var  Sønnen 
Officer,  Jurist,   eller  hvad  var  hanr 

«Ja — a.  Du  véd  jo,  at  jeg  har  søgt  et  Aars 
Permission,  og  jeg  har  ladet  mig  indskrive  paa 
alenlange  Lister,  baade  i  Justits-  og  Indenrigs- 
ministeriet ;  men  maaske  ender  saa  det  hele  med, 
at  jeg  bliver  Landmand  som  du!  —  det  har  du 
vel  ikke  noget  imod?» 

Blodet  for  op  til  det  øverste  af  Panden  paa 
den  gamle.  Det  var  jo  hans  kjæreste  Drøm. 
Rigtignok  forstod  Kjeld  sig  ikke  det  bitterste  paa 
Landvæsen.  Men  saa  længe  han  selv  levede,  be- 
hovedes   det   jo    ikke,    og    hvis  Kjeld    ellers  holdt 

Ord  og  blev  paa  Gaarden,    saa  hang  der  nok  om- 
sider noget  ved. 

Lasson  vidste  ikke,  hvad  han  skulde  sige,  og 
af  bare  Glæde  gjorde  han  endnu  et  Greb  i  Brev- 
tasken og  langede  et  Par  Sedler  over  til   de  andre. 

Kjeld  smilede  og  nikkede  til  ham. 

Alligevel  tænkte  den  gamle  —  saa  modsigende 
er  Menneskehjærtet  —  skulde  Kjeld  slet  ikke  have 
noget  Udbytte  af  al  sin  Lærdom,  og  —  han 
kunde  ikke  tilstaa  det  for  sig  selv  en  Gang  — 
den  straalende  Uniform,  skulde  han  aldrig  mere  se 
ham  i  den  ? 

i Ja  men,  ja  men,  sagde  han  langsomt.  «Du 
vil  maaske  fortryde,  at  du  ikke  bruger  nogen  af 
dine  Examiner.» 

Han  sagde  virkelig:   nogen. 

Kjeld  var  altfor  interesseret  til  ikke  at  be- 
mærke det;  men  han  lod,  som  om  han  overhørte 
det  og  fortalte  ganske  nøgternt  Situationen  og 
endte  med  den  Bemærkning,  at  han  saaledes  altid 
havde  frie  Hænder  til  at  vælge. 

Men,  Faer,  der  er  mere  endnu, »  vedblev 
han.  «Du  kunde  vel  ikke  have  Lyst  til  at  give 
mig  Skjode  paa  Lynghøj,  saa  vilde  jeg  forpagte 
den  bort. 

Det  begyndte  at  blive  den  gamle  noget  vildt. 

«Jeg  troede,  du  vilde  bo  der:»  spurgte  han. 
«Hvad  ellers  r» 

Han  huskede  Scenen  i  Morges,  og  skjønt  intet 
Træk  robede  ham,  saa'  Kjeld,  at  han  ikke  mere 
var  saa  fornøjet  som  førl 

«Jeg  vil  helst  bo  her, »  svarede  Kjeld.  «Du 
véd  nok,  at  jeg  altid  har  holdt  saa  svært  meget 
af  denne  Egn,  og  jeg  har  lovet  Minona,  at  vi 
skulde  blive  hos  dig. 

Da  han  nævnede  Minona,  gav  det  et  lille  Ryk 
i   Lasson. 

«Men  hvad  vil  du  saa  med  Lynghøj?  Du 
maa  vist  hellere  -  for  det  første  —  faa  Renten 
af  en  lille  Kapital.  Det  er  jo  naturligt,  at  du  skal 
have,  saa  du  kan  leve.  Men  du  maa  jo  ogsaa 
være  fornuftig,  Kjeld,  og  huske  paa,  at  Tiderne 
ere  svære.  Du  har  kostet  rasende,  og  du  ser, 
hvor  jeg  maa  hænge  i. 

Kjeld  kunde  næppe  lade  være  at  le,  men  be- 
tvang sig  og  vedblev: 

«Ja,  men  lad  mig  saa  faa  Lynghøj,  Fa'er!» 

«Det  maa  hellere  blive  med  Lynghøj,  som  det 
er, »  sagde  den  gamle.  «Den  er  forkludret  og  maa 
først  sættes  Skik  paa.  Det  kan  kun  en  dygtig 
Landmand  gjøre.« 

«Godt,  det  er  ogsaa  det  samme,  hvis  jeg  blot 
maa  faa  Lov  til  to  Ting.» 

«Hvad  er  det?> 

« Først  at  sætte  Forpagtningskontrakten  op  og 
dernæst  vælge  Forpagteren. » 

«Det  første  forstaar  du  vel  nok,  da  du  er 
Jurist,  naar  du  ellers  faar  Tallene, »  sagde  den 
gamle,  ikke  uden  Lune.  «Men  det  andet  har  du 
sikkert  ingen  Forstand  paa.  Du  mener  maaske, 
at  jeg  f.  Ex.  kan  bruge  en  eller  anden  lille  Løjt- 
nant ?» 

Kjeld  blev  ærgerlig,  uagtet  han  ikke  vilde 
lade  sig  mærke  dermed. 

For  ham  var  det  et  af  disse  Xaalestik,  der 
betod  Mangel  paa  Anerkjendelse  —  en  Tanke  han 
altid  rugede  over  — ,  det  som  Vinter  kaldte  hans 
enorme  Forfængelighed.     Lidt  af  hvert. 

Nu  skal  du  faa  at  vide,  hvem  det  er, «  sagde 
han  og  greb  i  Lommen.  « Dette  Brev  fandt  jeg  i 
Morges  inde  paa  Gulvet  i  dit  Sovekammer,  da  jeg 
sogte  efter  dig.     Jeg  tog  det  op  og  læste  det.» 

Lassons  Øjne  gnistrede,  men  han  sagde  intet. 
Han  kj  endte  pludselig  Brevet. 

Mange  Tanker  belejrede  ham  fra  for  og  nu. 
Men  allermest  kjed  var  han  over,  at  Sonnen  havde 
læst,  hvad  hun  skrev.  Det  var  Folgen  af  at  være 
uforsigtig;   altid  straffede  det  sig. 

At  han  dog  ikke  havde  bukket  sig  og  puttet 
det  i  Lommen,  Faarehoved  som  han  var.  Han 
tænkte  kun  paa  den  store  Forretning,  han  skulde 
gjore.  Han  undsaa'  sig  for  sin  Son,  han  vidste 
altsaa  nu,  at  han  havde  friet  til  denne  fattige 
Mejerske  og  var  bleven  forsmaaet.  Det  var  rent 
forsmædeligt. 

Hvad  kunde  den  Knægt  ikke  finde  paa,  naar 
han  blev  gal  i  Kalotten! 

Saa  tænkte  han,  om  Kjeld  havde  forstaaet, 
hvad  hun  skrev,  og  anstrængte  sig  for  at  huske 
Ordene.     Jo,   desværre !   det  var  tydeligt  nok ! 

Kjeld  paa  sin  Side  var  lidt  uvis  over  Faderens 
Tavshed.      Folte    han    sig    krænket    over,    at    han 

havde  læst  Brevet,  som  laa  aabenlyst  for  enhver, 
der  vilde  bukke  sig  efter  det. 

Hvad  skulde  han  gjøre:  —  Nu  var  det  sagt, 
og  der  var  intet  at  glatte  af  paa. 

Det  var  ærgerligt,   at  han  tog  det  saadan. 

Saa  rejste  Kjeld  sig  med  Ungdommens  raske 
Vendinger,  gik  hen  til  den  gamle  og  sagde  ind- 
smigrende : 

«Faar  jeg  saa  Lov  at  give  Forpagtningen  til 
Krause  og  sætte  Kontrakten  op?» 

«Det  kan  vel  ikke  blive  anderledes, »  lød  det 
spagfærdige  Svar,  som  Kjeld  ikke  var  i  Stand  til 
at    udregne,    men   halvvejs  frygtede  var  en  Fælde. 


Da  Constance  intet  Svar  fik  paa  alle  sine  Raab, 
ilede  hun  ind  og  tog  Overtøj  paa.  Hun  vilde 
med  Hunden  gaa  ud  og  se  at  finde  Faderen  og 
paa  Vejen  faa  en  fra  Naboens  til  at  være  hos  den 
svage  Moder  saa  længe. 

Fru  Krause  vidste,  at  intet  vilde  holde  Con- 
stance tilbage  fra,  hvad  hun  ansaa  for  sin  Pligt. 
Hun  bad  hende  kun  om  at  se  at  faa  Kalle  — 
deres  eneste  Nabo  —  med  sig,  selv  vilde  hun 
helst  være  alene. 

Freja  blev  jublende  glad,  da  Constance  lukkede 
Døren  op  for  at  følge  den,  og  sprang  gjøende  op 
ad  hende. 

«Ja,  nu  maa  du  være  ordentlig  og  alvorlig, 
Freja    og    vise    mig    hen    til    Fa'er, »     sagde    hun, 

medens     Taarerne     dryppede     ned     paa     Hundens 
laadne  Pels. 

Og,  som  om  den  forstod  det  hele,  logrede 
den  med  Halen,  satte  Næsen  ned  i  Jorden  og  be- 
gyndte Vandringen,   stik  modsat  Kalles  Hus. 

Regnen  var  begyndt  at  sagtne  af,  og  Con- 
stance kunde  ikke  bære  det  over  sit  Hjærte  at 
sinke  sig  med  at  gaa  til  Kalle,  som  boede  mindst 
et  Kvarters  Gang  derfra. 

Forst  gik  det  henad  Sognevejen,  gjennem 
Krattet,  men  noget  efter  bojede  Hunden  til  venstre, 
nu  gik  det  til  Fjælds. 

Freja,  som  løb  foran,  kom  ofte  tilbage  og 
strøg  sig  kjærtegnende  op  ad  hende,  saa  Constance 
tvivlede  ikke  et  Øjeblik  om,  at  hun  var  paa  ret 
Spor. 

Hun,  der  aandede  saa  let,  kunde  næppe  i  den 
første  Tid  faa  Vejret,  saaledes  knugede  Angsten 
hende;  men  den  hurtige  Gang,  den  friske  Morgen- 
luft og  en  inderlig  Bon  til  Gud  styrkede  hende. 

Under  hele  Vandringen  saa  hun  tydelig  sin 
Fader  for  sig,  bleg  og  lidende,  holdende  den  venstre 
Arm  oppe  med  den  højre. 

Hun  havde,  som  mange  Mennesker  i  disse 
ensomme  Egne  Syner,  som  altid  for  hende  sloge 
mere  eller  mindre  til. 

Og  da  de  pludselig  gjorde  en  brat  Vending 
paa  Højfjældet,  hvor  der  allerede  laa  et  let  Snelag, 
gav  Hunden  saa  højlydt  sin  Glæde  til  Kjende,  at 
hun  vidste,   de  vare  ved  Maalet. 

Et  Øjeblik    forsvandt    den    for    hende    ned   ad 

den  glatte  Skrænt,  ind  bag  nogle  smaa  Buske, 
og  lidt  efter  saa  Constance  Synet  virkeliggjort 
foran  sig. 

I  det  hurtige  Lob  henimod  sin  Fader  snublede 
hun  flere  Gange  og  tænkte  med  Skræk  paa,  hvor- 
ledes hun  skulde  komme  op  over. 

Drivvaad  og  forkommen  stod  han  dér  og 
holdt  med  den  hojre  Arm  den  venstre  op,  som  var 
brækket.     Netop,   som  hun  havde  set  det! 

Hun  vidste  det  jo  alt  og  sukkede  forstaaende 
til  hans  Forklaring  om ,  at  han  ud  paa  Aftenen 
var  styltet  ned  gjennem  Halvdelen  af  Ulvefjældet 
og  i  Faldet,  ved  at  forsøge  at  stoppe  op,  tilsidst 
var  tørnet  saa  uheldig  mod  en  Stenkant,  at  han 
havde  brækket  Armen. 

I  flere  Timer  kom  han  saa  at  sige  ingen 
Vegne.  Regnen  og  Glatheden  hindrede  ham  i  at 
komme  frem. 

Endelig  fik  han  den  lyse  Idé  at  jage  Freja 
hjem  med  en  Lap  Papir  bunden  fast  inden  for 
Halsbaandet,  hvorpaa  han  næsten  ulæselig  havde 
kradset  med  en  Blyant.  Kom  mig  til  Hjælp  ved 
Korsfjældet.   — 

Constance  fortalte  ham,  hvorledes  hendes  Moder 
og  hun  havde  ængstet  sig  for  ham,  hvorledes  hun 
forud  havde  set  det  hele  for  sig,  og  hvor  over- 
bevist hun  var  om,  at  Freja  vilde  føre  hende  til 
ham,  —  Sedlen  havde  ingen  af  dem  opdaget. 
Den  var  endnu  velbeholden  paa  samme  Sted. 

Med  Lommetørklæder  og  et  Shavl,  hun  havde 
over  Armen ,    forbandt  hun ,    saa   godt  det  lod  sig 

gjore,  den  syge  Arm,  og  saa  begyndte  de  den 
farlige  og  for  Krauses  Vedkommende  smertefulde 
Opstigning. 

Skulde  de  ned  og  uden  om  Fjældet,  var  Vejen 
mer  end  tre  Gange  saa  lang,  og  det  var  i  det 
mindste  lige  saa  svært,  paa  et  stort  Stykke,  at 
gaa  nedover,   som  op. 

Da  de  omsider  naaede  Toppen,  havde  de  et 
langt  mindre  farligt  Stykke  Vej  tilbage,  inden  de 
naaede  Sognevejen ;  men  de  vare  ogsaa  begge  saa 
udmattede,   at  de  maatte  gjore  et  længere  Hvil. 

Solen  steg  op,  eller  rettere,  den  spredte  Sky- 
dækket, som  havde  indhyllet  den,  lige  siden  den 
kom  frem  over  Jordens  Rand.  Regnen  var  ophort. 
Lidt  efter  lidt  forsvandt  Skyerne  og  Taagerne  fra 
Bjærgenes  Toppe,  svobte  sig  nogle  Øjeblikke  om 
Siderne  som  store  Gevandter,  inden  de  forsvandt, 
som  om  de  vare  trængte  ind  i  selve  Bjærgene. 
Elvene  og  Fjordene  glimrede  i  Morgensolens  Lys. 
Det  tegnede  til  en  sjælden  skjon  Dag. 

Constance,  som  saa  ofte  havde  været  til  Fjælds 
og  set  Solen  bryde  frem  i  al  den  Herlighed,  som 
maaske  kun  klipperige  Lande  kan  frembyde,  folte 
sig  slaaet  af  denne  Morgens  mægtige  Skjon- 
hed.  Sammen  hermed  havde  hun  en  Folelse,  saa 
vemodig,  som  om  hun  saa'  det  alt  for  sidste  Gang, 
en  Folelse,  hun  ikke  kunde  værge  sig  imod,  sam- 
tidig med,  at  hun  med  Bitterhed  tænkte  paa,  hvor 
umuligt  det  nu  var  at  komme  bort  herfra,  ned 
til  det  forjættede  Danmark ,  hvorhen  Længslen  * 
drog  dem. 

'Filsidst ,  da  Tankerne  ikke  vilde  slippe,  satte 
hun  dem  i  Forbindelse  med  Faderens  Uheld  — 
maaske  skulde  han  aldrig  komme  sig,  maaske  — 
hun  kunde  ikke  tænke  Tanken  til  Ende. 

Livet  var  dog  idel  Kamp  og  Sorg,  Strid  og 
Møje.  Hun  og  Glæden  —  alt  hvad  Ungdommen 
kalder  Glæde  —  havde  ikke  fjærneste  Bekjendtskab 
med  hinanden. 

Snart  afbrødes  Stilheden  af  den  brusende  Lyd 
nedenfor  i  Vandet,  som  et  stort  Dampskib  i  Forbi- 
farten fremkalder. 

Fader  og  Datter  rejste  sig  begge  for  at  se 
det  drage  forbi. 

Det  er  Kristianssund ,  der  gaar  tilbage  til 
Danmark, »  sagde  Krause  med  en  Stemme,  der  var 
fuld  af  Sorg  og  Vemod. 

«Kom  Fa'er!  lad  os  gaa  hjemover,  at  du  kan 
komme  til  Sengs,  og  at  vi  kunne  faa  Kalle  af 
Sted  efter  Lægen. » 

Men  flere  Gange  maatte  hun  vende  sig  om 
og  se  tilbage. 

Aldrig  glemte  hun  dette  Afskedsblik  ud  over 
Fjældene ;  skulde  hun  alligevel  virkelig  bort ! 

Ak  nej !  der  var  altsaa  ogsaa  Anelser  og 
Syner,  som  kun  vare  Bedrag! 


Da    de    endelig    op    ad    Formiddagen    naaede 
hjem,  fandt  de  Fru  Krause  mere  død  end  levende. 
Skrækkelige  Timer  havde  hun  tilbragt. 

Ogsaa  hun  havde  af  og  til  Visioner,  som  dog 
aldrig  sloge  til  saaledes  som  Constances. 

Hun  havde  levet  sig  saa  dybt  ind  i  sin  Angst, 
at  hun  forst  flere  Minutter  efter  sin  Mands  Hjem- 
komst kunde  faa  Øjnene  op  for,  at  det  ogsaa  vir- 
kelig var  ham. 

Saa  fulgte  en  Svagheds  Tilstand  saa  stor,  at 
Krause  glemte  sine  egne  Smerter  for  at  hjælpe 
Constance  med  at  finde  styrkende  og  oplivende 
Midler  for  hende. 

Forst  flere  Timer  efter  havde  Constance  faaet 
dem  begge  til  Ro  og  Kalle  af  Sted  efter  Lægen, 
som  boede  langt  derfra  og  vanskelig  at  faa  fat  i, 
da  Afstandene  vare  vidtløftige  og  hans  Praxis  stor. 

Ud  paa  Natten  kom  han  og  blev  ikke  synder- 
lig glad  over  Patienternes  Tilstand.  Han  fandt 
dem  begge  temmelig  elendige  og  gjentog,  at  kun 
den  nøjagtigste  Pleje  kunde  føre  til  et  godt  Re- 
sultat. 

Sygepleje ,  som  han  tilbød  at  skafte ,  afslog 
Constance.  Hun  havde  Kalle ,  hans  Kone  var 
svag  og  havde  altid  smaa  Børn;  men  med  Kalle 
og  deres  lille  10  Aars  Pige  skulde  hun  nok  klare  sig. 

Lægens  Modforestillinger  hjalp  ikke;  over  for 
saadan  en  Energi  og  Forstandighed,  som  hun  ud- 
foldede,  maatte  han  strække  Gevær. 

Da  han  et  Par  Dage  efter  kom  igjen,  var  han 
forbavset  over  den  Omtanke  og  Pleje,  hans  Pa- 
tienter vare  Gjenstand  før. 

Fru  Krause  var  i  saa  god  Bedring,  at  hun 
kunde    begynde     at     komme    lidt    op;     men    med 

Krause,  der  var  forkommen  og  vaad  til  Skindet, 
da  han  kom  hjem,   gik  det  mindre  vel. 

En  Forkølelsesfeber ,  som  let  kunde  gaa  over 
til  Lungebetændelse,  var  den  Fare,  som  i  Øjeblikket 
var  mest  truende. 

Med  Armen  gik  det  tilsyneladende,  som  det 
skulde.  Næste  Gang,  Lægen  kom,  skulde  den  i 
Gibs.     Det  vilde  tage  Tid.    — 

Otte  Dage  gik  hen  med  store  Kvaler  for  den 
stakkels  Constance.  Hun  tabte  sine  friske  Farver, 
mere  over  den  Uro  hun  led,  end  over  Dagenes 
og  Nætternes  Møje. 

Hun  maatte  bære  alt  alene  og  endog  overfor 
sin  Moder  være  den  frimodige  og  altid  frejdige 
for  ikke  at  ængste  hende,   saa  blev  hun  strax  syg. 

Den  første  Tid  med  den  stærke  Spænding  gik 
dog  forholdsvis  hurtig,  men  senere,  da  Forkølelses- 
feberen var  ophørt,  Armen  laa  i  Gibs,  og  Utaal- 
modigheden  over  den  lange  Uvirksomhed,  legemlig 
og  aandelig,  pinte  Krause,  var  det  især  Taal- 
modigheden  og  det  oplivende  Salt  hos  Constance, 
det  kom  an  paa. 

Da  fik  hun  at  vide,  hvad  al  aandelig  Tilførsel 
kræver  af  Kraft.  Hun  svandt  næsten  ind  til  en 
Skygge. 

Og  som  den  gjerrige  tæller  sin  Skat,  saaledes 
holdt  hun  Tal  over  hver  Dag,  der  gik,  altid  nær- 
mere mod  Vinteren.  Hun  udholdt  ikke  at  mødes 
med  den. 

Uden  at  gjøre  sig  nogen  klar  Forestilling  om, 
at    der  var    nogen    som    helst   Udsigt,    hverken    nu 

det  nærved  at  være  en  fix  Idé  hos  hende,  at 
Vinteren  vilde  lade  alt  Haab  ude. 

Uden  at  vide  det  plagierede  hun  saaledes  i 
sine  Drømme  Dantes  berømte  Motto. 

Alle  Ungdommens  Længsler  laa  paa  Spring 
og  vilde  ud,  som  Elven  af  sit  Isdække  —  strømme, 
fare,  løbe  ud  over  Jorden,  blot  af  Sted  og  —  ud, 
ud!   ud!   —  lige  meget,   hvor  det  bar  hen! 

Doktoren  begyndte  nu  at  tale  om  Forsigtighed 
med  Constance,  som  havde  haft  det  altfor  strængt 
og  indelukket,  dette  Friluftsbarn,  som  var  vant  til 
at  tumle  paa  Fjæld  og  paa  Strand. 

Men  den  simpleste  Hentydning  til  eget  Be- 
findende afviste  hun  haardnakket. 

Tilsidst  blev  Krause  saa  urolig  for  hende,  at 
det  indvirkede  paa  hans  Helbredelse. 

Det  hjalp ;  hun  gik  saa  lidt  ud  hver  Dag  for 
at  samle  Kræfter.  Men  oftest  kom  hun  til  at 
græde. 

Bladene  visnede,  om  meget  kort  Tid  faldt  de  af. 

Imorgen ,  ja,  i  Dag  kunde  Snestormene  fra 
Xord  komme  susende  ned  over  dem  og  lægge  al 
Ting  øde! 

Hun  følte  selv,  at  hun  maatte  tage  sig  sammen, 
i  det  daglige  Samliv  atter  faa  Interesse  og  Glæde 
sammen  med  de  kjære  Forældre,  som  Gud  havde 
holdt  sin  Haand  over. 

Frejdigere  end  i  lang  Tid  gik  hun  ud  ad 
Sognevejen   for    at    mode  Kalle,    som    havde    lovet 

at  hente  Posten  nede  ved  Dampskibsbroen,  hvor 
den  lille  Postdamper  lagde  til. 

Langt  borte  saa'  hun  ham  komme  imod  sig 
og    holde    noget  hvidt  op,    som  han  vinkede  med. 

Hun  gav  sig  til  at  lobe,  men  sagtnede  plud- 
selig af.  Hvad  i  Verden  kunde  der  ude  fra  komme 
til  hende  —  til  dem  —  med  Posten? 

Lassons  store  Brev  indeholdt  kun  den  bitreste 
Skuffelse  —  skulde  han  have  betænkt  sig  ?  Umuligt ! 

Endelig  naaede  hun  ganske  sindig  Kalle  og 
betragtede  det  store  Brev  opmærksomt. 

Det  var  fra  Danmark! 

Men  i  Stedet  for  Lassons  langørede  Gothikere 
var  Skriften  flydende  med  latinske  Bogstaver,  ret 
en  elegant  Haandskrift,    formelig  varm  syntes  hun. 

Hun  fik  Hjærtebanken  overfor  denne  for- 
bavsende Hemmelighed.  Hvad  stod  der  at  læse 
indenfor  ? 


Uden  at  sige  et  Ord  lagde  hun  det  aandelos 
paa  Faderens  Seng,  ved  Siden  af  hvilken  Fru 
Krause  sad. 

«Luk  det  op  Constance!«   bad  han. 

Hun  skar  Konvoluten  op  og  rakte  Brevet  til 
Faderen,  der  saa'  paa  det  i  nogle  Minutter,  som 
om  han  var  bange  for  at  gjøre  sig  bekjendt  med 
Indholdet. 

Constance    og    Fru    Krause    saa'    ham    rødme 

Skiftende  Tider.  7 

stærkt  —  begge  tænkte  de  det  samme,  at  det 
formodentlig  var  en  eller  anden  Skuffelse,  og  den 
sidste  tænkte  med  Skræk  paa,  om  hendes  Mand, 
den  Dag  han  forsvandt,  skulde  have  skrevet  et 
heftigt  Brev  til  Lasson ,  som  nu  —  nej !  det  var 
ikke  til  at  udholde. 

Krause  begyndte  at  læse  et  nyt  Blad  inden  i 
det  egentlige  Brev. 

Dette  Blad  var  ikke  i  Brevstil,   saa'   hun. 
Gud  i  Himlen !    skulde   det  være    en  Retssag ! 
—  én  Ulykke  kom  sjælden  alene. 

Begge  trak  de  Vejret  tungt  —  ingen  af  dem 
kunde  sporge. 

Endelig  —  alle  store  Ojeblikke  have  deres 
tavse  Andagt  —  gik  der  et  Smil,  som  et  helt 
Solskin  hen  over  hans  Ansigt,  da  han  gav  sin 
Kone  det  med  de  Ord: 

«Læs  det,  eller  du  Constance!  hojt!  at  vi 
kunne  glæde  os  i  Forening. » 

Constance  tog  Brevet  af  sin  Moders  skjælvende 
Haand  og  læste: 

Hr.   Krause! 
Det    er    mig    bekjendt,    at    De    for    en    Tid 
siden    hos    min   Fader    sogte    om   Forpagtningen 
af  Lynghoj  og  der  paa  fik  et  afslaaende  Svar. 

Da  jeg  nu  imidlertid  af  min  Fader  har  faaet 
Lynghoj  overdraget  og  tillige  af  ham  har  hort 
om  Deres  udmærkede  Kvalificationer ,  tilbyder 
jeg  Dem  denne  Forpagtning  paa  indlagte  Be- 
tingelser, som  De,  der  kjender  Ejendommen,  vil 
forstaa  ere  gode. 

Angaaende  alt  vort  Mellemværende  kan  De 
henvende  Dem  til  Herredsfuldmægtig  Svane  i 
Ringkjøbing;  han  er  min  Ven ;  ellers  ingen  andre 
Steder. 

Den  egentlige  Kontrakt  underskriver  De  i 
Danmark,  hvorhen  jeg  venter  Dem,  saa  snart 
De  og  Deres  Familie  kunne  bryde  op. 

Deres,  Dem  meget  venlig  sindede 
Kjeld  F.   Lasson. 
Næppe   var   det    sidste    Ord   udtalt,    for  Con- 
stance, højt  grædende,    laa  sin  Moder  om   Halsen. 
I  et  helt  Minut  var   der  ingen,    der    sagde    et 
Ord.     Glæden  var  for  stor. 

«Det  er  som  et  Æventyr,»  —  sagde  endelig 
Krause.  «Jeg  skjønner  ikke,  hvorledes  han  selv 
skal  leve  af  Resten,  saa  fordelagtigt  er  Tilbudet 
for  mig.» 

Sagen  var  den ,  at  Kjeld ,  paa  hver  eneste 
Post,  som  var  ham  opgivet,  uden  Faderens  Vidende 
havde  sløjfet  betydeligt.  Lynghøj  var  jo  hans,  og 
paa  Økonomiens  Omraade  blev  han  aldrig  sin 
Faders  Søn.   — 

Der  kom  en  Fart  og  Glæde  over  Livet  paa 
det  norske  Fjæld  som  aldrig  før,  og  Constance 
vandt  i  Timer,  hvad  hun  havde  tabt  i  Dage. 

Det  skjønnest  drømte  var  jo  kommen  til 
dem  alle. 

Saa  var  min  Foleise  paa  Fjældet  dog  sand, 
tænkte  Constance  —  hvorhen  jeg  saa' ,  følte  jeg 
det  som  en  Afsked. 

7* 

« Aldrig  glemmer  jeg  denne  skjonne  Morgen, » 
sagde  hun  til  sig  selv. 

Skulde  hun  nogen  Tid  længes  tilbage  dertil? 
Hvem   véd?  — 

Xu  gjaldt  det  kun  om  at  drage  bort ,  for 
Vinteren  brod  frem. 


Akkurat  otte  Dage  før  Juleaften  var  der  halv 
Oplob  udenfor  en  af  Stadens  Hovedkirker. 

Aviserne  havde  flere  Dage  forud  meldt: 

Fashionable  news.  Paa  Torsdag  holder  cand. 
juris.,  Løjtnant,  Godsejer  Kjeld  F.  Lasson  og  cand. 
med.  Frk.  Minona  Daa  Bryllup.  Samme  Aften 
rejser  det  unge  Par  Syd  paa  for  at  naa  Rom  til  Jule- 
aften. Det  er  deres  Hensigt  at  forblive  mindst  et 
halvt  Aar  i  Udlandet. 

Som  ved  alle  lignende  Lejligheder  gik  Sladren 
umaadelig  livlig,    baade  udenfor  og  inde  i  Kirken. 

Handlingen  var  for  de  alier  fleste  tilstede- 
værende et  Skuespil,  og  det  kan  ikke  nægtes,  at 
det  ved  denne  Lejlighed  var  Brudgommen,  der 
tog  de  fleste  Aa  !   og  Xæ — æ ! 

Han  saa'  storartet  ud  og  var,  som  en  ung 
Dame  bemærkede,  knusende  dejlig. 

Minona,  hvis  Hovedskjonhed  laa  i  hendes  Ud- 
tryk, seconderet  af  hendes  kloge  og  fromme  Øjne, 
dukkede  med  Hovedet  og  bevægede  sig  langt  fra 
med  den  Anstand,  som  et  langt  Slæb  og  et  ditto 
Slor  gjøre  ønskeligt. 

Da  hun  derimod  med  et  lykkestraalende  An- 
sigt ved  sin  Mands  Arm  vandrede  ned  ad  Gulvet, 
tvunget  ind  i  hans  taktfaste  Tempo,  gjorde  hun 
et  langt  bedre  og  mere  kvindeligt  Indtryk,  end  da 
hun  under  Orglets  Præludium  traadte  ind  ved  sin 
lille,  uanselige  Faders  Side. 

Forgjæves  søgte  Øjet  efter  Brudgommens  Fader. 
Lasson  havde  ikke  været  at  formaa  til  at  tage  over 
til  sin  eneste  Sons  Bryllup,  skjønt  Minona  og 
hendes  Familie  havde  gjort  alle  mulige  Forsøg. 

Endnu  da  Kjeld,  Dagen  forud  lige  ved  Af- 
rejsen trængte  ind  paa  ham  —  denne  Gang 
mødende  den  Undskyldning,  at  han  nu  ingen 
Klæder  havde  —  var  han  ubønhørlig. 

Forgjæves  forsikrede  Kjeld,  at  han  hos  sin 
Skræder  skulde  skaffe  ham  over  ti  Ekviperinger; 
han  vilde  ikke.  Alle  Raisonnements  imødegik 
Kjeld,  men  til  ingen  Nytte. 

Han  turde  ikke,  hvor  krænket  han  følte  sig, 
drive  Sagen  paa  Spidsen ,  da  han  havde  opnaaet 
at  faa  Skjøde  paa  Lynghøj  med  Krause  som  For- 
pagter, en  aarlig  Rente  af  en  klækkelig  Kapital 
og  selvfølgelig  fri  Station  paa  Søgaard  for  sig  og 
Kone  saa  ofte  og  saalænge,  han  ønskede. 

Hvad  den  gamle  mest  frygtede  af  Sønnen, 
var  Hentydninger  til  hint  Brev,  og  havde  Kjeld 
haft  Færten  heraf,  vilde  han  opnaaet  at  faa  den 
gamle  med  til  sit  Bryllup.  Men  netop  dette  gjorde 
kun  et  forbigaaende  Indtryk  paa  ham ,  og  han 
havde  ingen  Forestilling  om,  hvilken  ubenyttet 
Magt,  han  havde  ladet  ligge.    — 

Soupeen  var  yderst  pragtfuld. 

Etatsraadinden  overgik  sig  selv  ved  det  hele 
Arrangement  og  opnaaede  at  forbavse  og  imponere 
alle  Gjæsterne. 

Men  hun  havde  ogsaa  med  Hjælpere  og  med 
Hjælperes  Hjælpere  arbejdet  i  Dage  og  Xætter,  og 
hun  tog  imod  hver  en  Smiger,  som  rundhaandet 
faldt  af.  Hun  havde  gjærne  udstedt  Recepter  paa 
Retternes  Kvalitet,   om  nogen  ønskede  det. 

Det  eneste  Skaar  i  hendes  selverhvervede 
Glæde  var,  at  den  gamle  Lasson  ikke  var  med. 
Undertiden  blev  hun  bange  for,  at  der  var  en 
Kurre  paa  Traaden  mellem  Fader  og  Søn,  og  — 
i  den  Anledning  fik  Minona  den  ene  Formaning 
efter  den  anden  —  som  trolig  gik  ind  af  det  ene 
Øre  og  ud  af  det  andet  —  om  at  være  paa  sin 
Post  og  sørge  for,  at  der  blev  et  godt  Forhold  i 
hendes  Mands  Familie. 

Midt  under  den  sidste  Toast,  hvortil  Etats- 
raadinden satte  et  Supplement,  som  passende  kunde 
kaldes  en  Reklame  over  Ægtestanden  —  hun  be- 
tegnede nemlig  Situationen  som  den  lykkeligste 
Tilstand  i  Verden  og  beklagede  enhver,  som  for- 
blev fremmed  derfor  —  forsvandt  Bruden  for  at 
iføres  Rejsedragt. 

Lidt  senere  holdt  Vognen  for  Døren,  og  Minona, 
klædt  i  blaat  og  creme  tog  med  sin  Mand  Afsked 
fra  de  talrige  Gjæster. 

Den  første  Sne  dryssede  ned  udenfor  i  store, 
hvide    Fnokke.       Hele    Luften    syntes,     lige    op    i 


Himlen  at  være  fuld  af  levende,  kridhvide  Nat- 
sværmere, som  opforte  Bryllupsdanse  til  deres 
Ære. 

Under    de    heldigste    Auspicier     begyndte    de 
deres  Bryllupsrejse. 


ANDEN  DEL. 


Kom,  ålskade,  och  låt  mig  trycka 
dig  till  det  hjerta  du  år  kår. 
Min  sjals  begår,  min  lefnads  lycka, 
kom  i  min  famn  och  hvila  der. 

Så  smart  som  stjelken  af  en  lilja, 
så  fyllig  som  en  mognad  ros  ! 
Du  år  så  ren,  som. Gudars  vilja, 
och  dock  så  varm,  som  Freja  tros. 
Kyss  mig,  min  skona !     Låt  min  låga 
få  genomstromma  åfven  dig. 
Ack !  jordens  rund  och  himlens  båga 
fbrsvinna,  når  du  kysser  mig. 

Esaias  Tegner. 


Der  var  gaaet  baade  Vinter  og  Vaar  og  et 
Stykke  af  den  varme  Sommer,  da  Lasson  endelig 
fik  Brev  fra  sin  Søn  —  fra  Algier  —  om,  at  de 
i  Girgenti  vare  gaaede  om  Bord  i  et  af  det  for- 
enede Selskabs  Skibe  og  vilde  gjøre  Rejsen  hjemad 
til  Søs,  tilbringe  en  otte  Dages  Tid  i  Kjøbenhavn 
og  derfra  indtræffe  til  Søgaard. 

Ruten  var  en  ny.  Tidligere  havde  Kjeld  be- 
standig skrevet,  at  de  lagde  Hjemrejsen  fra  Italien 
over  Paris,  hvor  de  havde  ment  at  tilbringe  mindst 
en  Maanedstid. 

Om  den  forandrede  Rejseplan  var  der  ikke 
et  Ord,  og  Lasson,  som  i  Anledning  af  Sønnens 
Rejse  havde  sat  sig  i  den  forbavsende  Udgift  af 
et  Landkort  over  Frankrig  og  et  over  Italien,  var 
nu  højst  ærgerlig  over,  at  i  det  mindste  det  første 
kunde  være  sparet.  Det  blev  ogsaa  øjeblikkelig 
trillet  sammen  og  lagt  ind  i  Skabet  i  Skatkammeret, 
da  det  mulig  en  Gang  kunde  afhændes  uden  Tab. 

Han  undte  sig  knap  Nattesøvn  for  at  passe 
paa  Forvaltrene,  Karlene,  Daglejerne  o.  s.  v.,  at 
alle  gjorde  deres  Pligt  for  Lønnen,  de  fik,  den  han 
tingede  om  til  det  yderste. 

Han  turde  næppe  tænke  paa,  hvad  denne 
Rejse  kostede;  han  maatte  for  enhver  Pris,  ved 
allehaande  Besparelser  faa  Summen  ind,  extra,  for- 
inden de  unge  kom  tilbage,  for  saa  Godnat  Økonomi ! 
Han  kjendte  Kjeld  altfor  godt. 

Dunkle  Rygter  om  Forpagtningen  paa  Lyng- 
høj havde  naaet  ham.  Hans  trofaste  Kalvehoved, 
Lauritsen,  havde  opsnappet  lidt  hist  og  her,  naar 
han  var  sendt  paa  Tournée  for  at  se  Krause  paa 
Fingrene. 

Enorme  Indrømmelser  havde  Forpagteren  faaet 
af  Kjeld,  forsikrede  han,  men  tilføjede  forsigtig,  at 
Krause  selv  talte  saa  lidt,  Fruen  var  altid  syg,   og 

Datteren her  blev  den  lille  Fyr  saa  rød,  at 

det  kjendtes  helt  op  i  Toppen  under  det  sparsomme 
Haar  —  tavs  ligesom  Faderen. 

Hvad  der  krænkede  Lasson  mest,  var,  at 
Sønnen  havde  taget  sin  egen  Sagfører  til  at  sætte 
alting  op  i  Stedet  for  hans  mangeaarige  Konsulent 
Prokurator  Hansen  i  Varde. 

Paa  den  Maade  var  Papa  jo  rent  sat  ud  af 
Spillet.  Jo,  det  var  en  gyselig  Knægt,  den  Kjeld, 
selvraadig  som  en  Kariolhest. 

Vel  havde  Lasson  igjennem  sit  Sendebud  ex- 
pederet  nogle  mundtlige  Bomber  til  Krause;  men 
strængt  taget  behøvede  denne  ikke  at  bryde  sig 
derom.     Sønnen  alene  var  hans  Chef. 

Hver  Gang  Lasson  kom  hertil,  tabte  han  sig 
i  Betragtninger  over,  hvor  vidt  han  havde  behøvet 
at  være  saa  flot  imod  Kjeld.  Han  skulde  ogsaa 
en  Gang  mande  sig  op  og  byde  ham  Spidsen,   han 

var,  naar  alt  kom  til  alt,  dog  hans  Fader  —  men 
saa  tænkte  han  paa,  hvor  desperat  Knægten  kunde 
blive,  han  var  desværre  Karl  for  sin  Hat  og  kunde 
godt  i  lige  saa  mange  Aar,  som  hans  Fader  havde 
igjen,  leve  af  at  gjøre  Gjæld,  og  saa  endda  bag- 
efter tage  Sogaard  i  Besiddelse  og  leve  højt. 

Ja,  det  var  en  af  hans  Livs  Dumheder,  at 
han  havde  sat  den  Rebel  i  Latinskole  i  Stedet  for 
at  trænere  ham  hjemme  paa  Gaarden  med  Hjælp 
af  en  Seminarist  eller  maaske  en  Student,  som 
f.  Ex.  en  af  Præstens  Sønner,  der  jo  i  flere  Aar 
havde  været  Huslærer  hos  Baronens  paa  Hemmet. 

Hans  næste  Dumhed  var  den,  at  han  be- 
standig havde  betalt  Kjelds  aldeles  urimelige  For- 
nødenheder og  Extravagancer  —  —  det  var  et 
Offer  til  hans  egen  Ambition,  at  han  ikke  taalte 
Skandaler  af  sin  eneste  Søn,  som  Baronens  der- 
ovre bestandig  havde  af  deres  Udhalerflok! 

Endelig  var  der  dette  Brev !  den  mest  kapitale 
Dumhed  i  hans  Liv ! 

Det  kunde,  om  det  gik  højt,  komme  dertil, 
at  han  skulde  staa  Skrifte  for  Kjeld;  —  ja,  det 
manglede  kun! 

Imod  alle  disse  Rifter  existerede  der  kun  én 
Balsam,  ét  Plaster  —  Indholdet  af  Skabet  i  Skat- 
kammeret. 

Dette  Indhold  havde  Væxt  —  efter  en  Maale- 
stok,  som  ingen  paa  den  hele  Jord  vidste,  uden 
han  selv.  Hans  Prokurator  kunde  have  en  Mis- 
tanke   —    men    Mistanke    er    ikke    Vished   —  han 

alene  havde  absolut  Oversigt  over  den  samlede 
Situation,   han,   Ole  Johan  Lasson! 

Nu  var  der  imidlertid  et  uafvendeligt  Faktum 
der  rykkede  ham  ind  paa  Livet.  Om  tre  å  fire 
Uger  skulde  han  altsaa  modtage  sin  Svigerdatter, 
dette  mærkelige  Amfibium,  som  kun  opvakte  Ræd- 
sel, ja  næsten  Afsky  hos  ham. 

Ingen  Svigermoder  —  dette  over  hele  Verden 
udskregne  Folkefærd  —  kunde,  for  at  bruge  en 
mild  Form,  i  højere  Potens  end  han,  imødese  dette 
Møde  med  al  Mangel  paa  Sympathi. 

Han  havde  Følelser,  som  kunde  bringe  ham 
rent  legemlige  Kuldegysninger,  han,  der  aldrig, 
siden  han  som  Barn  gjennemgik  de  reglementerede 
Børnesygdomme,  nogensinde  havde  følt  noget  fysisk 
Ildebefindende. 

Fra  Dag  til  Dag  opsatte  han  at  tale  med 
Husjomfruen  om  de  nødvendige  Arrangements  i 
den  indre  Forvaltning. 

Kunde  han,  som  aldrig  ansøgte  om  noget, 
ved  denne  Lejlighed  have  indgivet  et  Andragende 
til  Autoriteten  «oven  til » ,  om,  at  Tiden  maatte 
staa  stille,  til  han  ret  kunde  faa  sig  samlet,  vilde 
han    have  gjort  det. 

Og  naar  han  ikke  ligefrem  ønskede,  at  et 
eller  andet  menneskeligt  skulde  tilstøde  hende,  saa 
var  Gjengjældelsesdommen,  som  han  fuldt  ud  troede 
paa,   ene  Grunden  hertil. 

Fra  Dag  til  Dag  bestemte  han,  at  nu  i  Morgen 
vilde  han  begynde  at  gjøre  Forberedelser,  men  da 
der  var  gaaet  nogle  Dage,  tænkte  han,  at  maaske 

blev  Rejsen  endnu  en  Gang  omarrangeret,  saa 
kunde  han  godt  vente,  og  endelig  var  det  jo  tidlig 
nok  at  begynde  med  alle  Tilberedelser,  naar  de 
unge  naaede  Kjobenhavn.  Der  var  saa  otte  Dage 
igjen,  og  i  otte  Dage  kunde  der  gjores  Underværker. 
Han  trak  Vejret  lettere.  Der  var  endnu  en 
lille  Frist. 


Paa  Lynghøj  var  der  Længsel  efter  at  gjore 
Bekjendtskab  med  den  unge  Ejer. 

Krause,  som  nu,  da  Varmen  var  kommen  i 
Luften,  først  rigtig  havde  forvunden  al  Uro  i  Ar- 
men og  faaet  sin  fulde  Førlighed  igjen,  arbejdede 
med  næsten  ungdommelig  Glæde  paa  Gaardens 
Opkomst. 

Den  forrige  Forpagters  svære  Udgifter  havde 
hæmmet  denne  i  alle  hans  Foretagender,  og  da 
hertil  kom  hans  sidste  Aars  Svaghed,  var  Gaarden 
ikke  bleven  dreven,  som  den  skulde. 

Nu  kom  den  i  en  anden  Gænge.  Hver  Gang 
Krause  henvendte  sig  —  i  Ejerens  Fraværelse  — 
til  den  ham  beskikkede  Sagfører,  blev  han  altid 
opmuntret  til  at  tage  fat  og  ikke  være  raadvild, 
for,  hvad  der  maatte  til,  det  skulde  til.  Gaarden 
skulde  drives  op.  Kjeld  vilde  netop  overfor  sin 
Fader  gjærne  have  en  Mønstergaard  ud  af  den. 
Over  Halvdelen  af  Jorderne,  der  strakte  sig  ind 
imod  Lemvig,  var  der  meget  at  stille  op  med, 
naar    de    bleve  tilstrækkelig  drainede  og  merglede. 

Krause  havde  kun  en  Bekymring,  som  han 
ikke  kunde  vise  fra  sig,  den,  at  han  endnu  ikke 
havde  talt  med  Ejeren.  Han  saa',  at  der  var 
meget,  som  kunde  gjores  paa  Lynghøj,  men  for- 
trykt som  han  gjennem  mange  Aar  havde  levet, 
savnede  han  dog  Mod  til  paa  egen  Haand  at  gribe 
energisk  ind.  Hertil  kom,  at  de  faa  Mennesker, 
han  havde  talt  med,  som  kjendte  Kjeld,  enstemmig 
erklærede,  at  denne  forstod  sig  ikke  selv  en  Smule 
paa  Landvæsenet. 

Krause  tænkte  da  med  Skræk  paa,  at  hele 
hans  mærkelige  Held  maaske  vilde  ende  med,  at 
han,  naar  de  gjennemgribende  Forbedringer  vare  i 
fuld  Gang,  pludselig  fik  med  gamle  Lasson  at  gjøre. 
Saa  vidste  han,   hvorledes  alt  vilde  gaa. 

Kalvehovedets  to  Sendelser  havde  ikke  for- 
ringet denne  hans  Frygt. 

Disse  Tanker  lammede  ham  i  hans  Virksom- 
hed og  gjorde,  at  der,  trods  alt,  hvilede  et  Tryk 
over  Livet,  som  de  havde  glædet  sig  saa  inderlig 
til  at  begynde  i  det  gamle  Fædreland. 

Constance  lod  sig  anfægte  mindst.  Hun  kunde 
ikke  faa  sig  til  at  tro,  at  den  unge  Ejer,  som  der 
bl.  a.  fortaltes  om,  havde  betalt  Enkens  Flytning  fra 
Gaarden  og  et  helt  Aars  Leje  forud  for  hende  i 
Lemvig  tilligemed  Børnenes  Skolegang,  skulde  have 
faaet  Krauses  herned  for  at  gjøre  dem  ulykkelige 
og  endnu  en  Gang  brødløse. 

Det  meste  af  deres  lille  Arv  var  gaaet  med 
til  Xedflytningen. 

Fru  Krauses  Helbred,   som  strax  havde  været 

elendigt,  bedredes  Dag  for  Dag,  da  det  forst  blev 
Sommer,  og  hun  nod  i  fulde  Drag  Glæden  over 
atter  at  være,   hvad  hun  kaldte  hjemme. 

Constance,  for  hvem  altsaa  Danmark  ikke  var 
Fodelandet,  folte  sig  strax  baade  tiltalt  og  skuffet. 
Tiltalt  af  Kjobenhavn  og  det  smilende  Sjælland, 
men  skuffet  over  Jylland,  som  netop  ved  forste 
Bekjendtskab  syntes  at  byde  hende  den  Ensomhed 
og  Sorgmodighed,  som  hun  var  opvoxet  i  og  helst 
vilde  ryste  af  sig. 

Men  den  store  Gjæstfrihed  og  de  lettere  Veje 
at  befærde,  fremfor  alt  de  langt  kortere  Afstande, 
rev  hende  snart  ud  af  disse  forste  Forestillinger 
og  lod  hende  fole  den  tidligere,  knugende  Ensom- 
hed som  noget  overstaaet. 

Og  da  et  tidligt  Foraar  meldte  sig,  og  hun 
Dag  for  Dag  levede  sig  sammen  med  Naturen,  fik 
hun  Øje  for  og  Kjærlighed  til  den. 

Især  kunde  hun  aldrig  blive  træt  af  at  vandre 
den  ikke  saa  ganske  korte  Vej  ned  til  Vesterhavet 
for  at  dvæle  der  i  Timevis. 

Hun  havde  for  kun  skuet  Havet  fjærnt  fra 
Fjældets  Top,  uden  at  faa  noget  Indtryk  deraf, 
eftersom  det  altid  tabte  sig  i  fjærne  Taager  og  i 
det  hele  var  saa  langt  borte.  Men  at  staa  her 
ved  Havets  Fod  og  hore  dets  Brusen,  selv  naar 
Bolgerne  giede  sagtelig  mod  Stranden,  medens 
Øjet  skuede  ud  over  den  uendelige  Flade,  det  var 
et  Syn  saa  storartet,  at  hun  gav  alt  andet  i  Bytte 
derfor. 

Livets   Virkelighed,    alt,    hvad    der    ellers    be- 

Skiftende  Tider.  S 

skjæftigede  eller  opfyldte  hende,  blev  ligesom  borte 
i  Nuet  og  i  Beskuelsen. 

Hun  ønskede,  at  hun  var  opvoxet  her,  havde 
været  Barn  ved  Stranden,  hvormange  sollyse  Bil- 
leder vilde  hun  da  have  ejet  sammen  med  disse 
levende,  letløbende  Bølger?  Hvor  dystert  var  ikke 
hendes  Barndom  og  første  Ungdom  gledet  hen? 
Nu  forstod  hun,  at  hendes  Moder  altid  kunde  tale 
om  Danmarks  smilende  Strande,  om  de  vide  Hori- 
zonter,  hvor  Himlen  og  Jorden  smeltede  sammen 
i  en  uhyre  Ring,  og  om  Solen,  der  ikke  forsvandt, 
for  den  tog  Daglyset  med  sig. 

Undertiden  gav  hun  sig  til  at  nynne  af  Glæde. 
Hun  havde  en  vakker  Stemme,  men  brugte  den 
ellers  aldrig,  forst  nu  fik  hun  Lyst  og  tog  den  i 
Brug.  En  Dag  i  Skjærsommermaanedens  sidste 
Dage  blev  hun  ved  at  gaa  og  gaa,  indtil  hun  kom 
til  Bovbjærg. 

Som  Fjæld  var  det  ikke  noget  for  hende, 
alligevel  imponerede  det  hende  som  intet,  hun 
nogensinde  havde  set.  Havet  laa  spejlblankt  foran 
hende,  men  Brændinger  sloge  ind  mod  Klinten  — 
aldrig  var  her  Hvile,  bestandig  sprøjtede  og  tørnede 
Bølgerne  imod  og  bestandig  lød  deres  halvvilde 
Sang. 

Hun  satte  sig  saa  langt  ned  paa  en  af  de  for- 
revne Spidser,  at  hun,  hver  Gang  Brændingen  tør- 
nede imod  hendes  Sæde,  fik  salte  Draaber  op  i  An- 
sigtet. 

Brokker  af  danske  Vers,  hendes  Moder  havde 
lært  hende,   faldt  hende  ind,   og  hun  fremsagde  dem 

højt,  som  de  fremstod  for  Erindringen.  Aldrig 
havde  hun  nydt  dem  som  nu. 

Langt,  langt  ude  saa'  hun  Rogen  af  et  Par 
Skibe,  der  modtes.  Det  ene  gik  mod  Xord,  det 
andet  mod  Syd. 

Hun  fulgte  med  Blikket  det  sidste,  indtil  hun 
hk  Vand  i  Øjnene   af  at  stirre  efter  det. 

De  lykkelige  Mennesker!  som  drage  ud,  ud- 
brod hun  og  blev  i  det  samme  greben  af  en  saadan 
Længsel  efter  at  flyve  af  Sted,  at  hun  med  sit  halvt 
synske,  halvt  overtroiske  Sind  et  Øjeblik  tænkte,  at 
ønskerne  maatte  blive  saa  stærke,  at  de  kunde 
bære  hende  bort. 

I  næste  Øjeblik  maatte  hun  smile  ad  sig  selv; 
men  ofte  havde  hun  tænkt  saaledes  og  ofte  — 
det  vidste  hun  —  vilde  hun  fremdeles  give  sig 
hen.  Hun  trøstede  sig  med,  at  ingen  vidste  sligt, 
at  ingen  saa'  det,  hun  var  jo  netop  saa  nøgtern, 
saa  snusfornuftig,   mente  hendes  kjære. 

Endelig  maatte  hun  løsrive  sig;  men  hun 
lovede  sig  selv ,  at  hun  snart  en  skjøn  og  stille 
Dag  skulde  komme  tilbage  hertil;  saaledes  havde 
hun  aldrig  i  sit  Liv  drømt;  det  var,  som  Glæden 
havde  Bolig  her! 

Med  Fingeren  kastede  hun  et  Kys  til  Vester- 
havets Kæmpe,  som  Havet  sled  fra  gamle  Dage, 
endnu  slider  og  vil  vedblive  at  slide  paa,  saa 
længe  der  er  en  Rest  tilbage. 

Men  vil  det  nogensinde  blive  opslidt?  Ingen 
kan  sige  det! 

Endelig  kom  det  store  Øjeblik,  en  Gang  i 
Høstens  Dage,  da  Kjeld  og  Minona  holdt  for  Do  ren 
paa  Søgaard. 

Den  gamle  Lasson  stod  som  en  Mur  ved 
Foden  af  Trappen.  Han  var  passende,  endog 
pyntelig  paaklædt;  men  om  han  havde  været  af 
Sten,  kunde  hans  Holdning  ikke  have  været  ufor- 
anderligere. 

Hans  smaa  Øjne  glødede  som  Ildkugler  under 
de  lange  Bryn,  og  uagtet  han  ikke  flyttede  dem, 
var  intet  forblevet  ubemærket  for  ham,  da  Vognen 
i  det  store  Sving  op  for  Indgangsdøren  gjorde 
sit  reglementerede  Holdt  lige  ved  det  nederste 
Trappetrin. 

Saa  tog  han  til  Hatten  og  indtog  en  afven- 
tende Stilling,  alvorlig,  som  det  kunde  været 
Kjelds  Ligfærd,   han  overværede. 

« Goddag  Fa'er!»  raabte  Kjeld  og  var  som  en 
Fjeder  af  Vognen  for  at  hjælpe  Minona,  der  be- 
vægede sig  ned  ad  Trinet  med  en  for  hende 
usædvanlig  Langsomhed.  Hun  saa  noget  be- 
nauet  ud. 

Xaa,  Goddag,  kære  Fa'er,»  sagde  Kjeld,  greb 
Faderens  Haand  og  førte  Minona  ved  den  anden 
hen  foran  ham. 

Saa  skete  det  mærkværdige,  at  hans  Sviger- 
datter tog  ham  om  Halsen  med  al  sin  varme 
Hjærtelighed,   kyssede  ham  og  sagde: 

« Goddag,  kjære  Svigerfader  —  jeg  har  længtes 
saa  inderlig  efter  at  se  Dem!  gid  De  nu  maa 
synes  lidt  om  mig. 

Det  gnistrede  for  den  gamles  Øjne  og  for 
første  Gang,  saa  længe  han  kunde  mindes,  tabte 
han   Mælet  og  var  lige  ved  at  faa  ondt. 

Kjeld  fik  dem  ind,  bort  fra  de  nysgjerrige 
I  lusfolks  Øjne. 

I  den  store  Entrée  maatte  den  gamle  sætte 
sig  paa  en  af  de  gammeldags,  højryggede  Ege- 
stole.     Han  kunde  endnu  ikke  tale. 

«Men  Fa'er  dog!  —  er  du  syg?  spurgte  Kjeld, 
som  ikke  forstod  Situationen  og  tilmed  saa'  den 
med  en  vis  Mistro. 

«Det  gaar  strax  over,  kjære  Kjeld.  Det  er 
kun  et  Ildebefindende.  Hent  et  Glas  Vand !»  sagde 
Minona,  gik  saa  hen  til  den  gamle  og  tog  ham 
kjærtegnende  om  Halsen. 

Før  Kjeld  var  ude  af  Døren,  mødte  den  be- 
styrtede Husjomfru  med  et  Glas  Vand,  som  hun 
rakte  den  unge  Frue. 

Folkene  troede  mindst,  at  han  havde  faaet  et 
Slag. 

«Tak!  drik  nu  en  lille  Smule  —  lidt  igjen — ; 
er  det  nu  godt.:;>  vedblev  hun  venlig  og  gav  med 
( Vjnene  Kjeld  et  Vink  om,   at  alle  helst  skulde  gaa. 

Hun  havde  med  sit  kyndige  Blik  strax  opfattet, 
hvor  pinlig  Lasson  følte  dette  Tegn  paa  en  forbi- 
gaaende  Svaghed,  der  kun  havde  sin  Grund  i 
Sindsbevægelse,   maaske  lidt  Overanstrængelse. 

Da  hun  blev  alene  med  ham,  vendte  han  sine 
smaa,  brændende  Øjne  imod  hende  og  sagde: 

«Nu  er  det  helt  godt  —  jeg  plejer  aldrig  —  — 
mange  Tak   —    at    fejle   noget,    og   det   er   meget 


kjedeligt,  at  saadant  skulde  ske!  —  velkommen  til 
Søgaard ! » 

Ham  rejste  sig,  det  hele  Ildebefindende  syntes 
ganske  forsvunden,  saa  tog  hun  uden  videre  hans 
Arm  i  sin,  og  saaledes  vandrede  den  gamle  Lasson 
ind  med  sin  frygtede  Svigerdatter  i  den  store, 
hyggelige,    gamle  Dagligstue. 

Aldrig  kunde  Kjeld  og  Minona  have  udtænkt 
noget  som  helst  Arrangement,  der  med  Hensyn 
til  videst  gaaende,  fremtidige  Tilnærmelser  kom 
dette  nær. 

Svigerfader  og  Svigerdatter  faldt  paa  den 
naturligste  Maade  af  Verden  bogstaveligt  hinanden 
i  Armene,  et  Tilfælde  en  udtænkt  Plan  aldrig 
vilde  hidført.   — 

De  store  historiske  Omvæltninger  finde  altid 
deres  mange  og  dygtige  Fortolkere  og  blive  under- 
tiden belyste  fra  saa  mange  Sider,  at  den  jævne 
Læser  bliver  raadvild  og  kan  hverken  finde  ud  eller 
ind  i  Stoffets  Mængde,  som  snart  synes  at  tale 
pro,  snart  contra  —  de  store  Tildragelser  inden 
Døre  spredes  ad  Rygtets  Vej  ud  mellem  Folk,  der, 
ligesom  hine  lærde  bearbejder  dem  i  Tale  og  i 
Gisninger,  snart  fra  et,  snart  fra  et  andet  Syns- 
punkt; men  i  Længden  faar  en  bestemt  Belysning 
Overtaget  og  ender  da  med  —  i  Egnen,  hvor 
vedkommende  levede  og  færdedes  —  at  blive  det 
Sagn,   der  staar  og  falder  med  Mindet. 

Hvad  der  denne  Formiddag  foregik  paa  Sø- 
gaard vil  en  Gang,  naar  flere  Slægter  ere  under 
Mulde  og  de  forskjellige  Ejeres  Historie  tages  frem, 

betragtes  som  en  Fantasi,  saafremt  ikke  Sagnet 
støttede  den. 

Iblandt  Almuen,  som  i  en  Henseende  staar 
mærkværdig  stille,  vil  det  maaske  nok  hedde  sig, 
at  Lasson,  som  var  saa  gjerrig,  pludselig  blev 
forgjort. 

Hvad  enten  nu  Lassons  fysiske  Overvældelse, 
der  kunde  forekomme  ham  som  et  memento  mori, 
eller  hans  store  Betagelse  over  Svigerdatterens  ind- 
tagende Væsen  i  Forening  med  hans  over  tyve- 
aarige  Isolerthed  og  Gjerrighed,  som  nu  maatte 
gjore  en  Kraftanstrængelse  ud  af  sit  Kredslob,  var 
Anledningen,  saa  stod  det  fast,  at  der  var  noget 
i  hans  inderste  Væsen,    der  var  forrykket. 

Hans  Hjærte,  som  havde  siddet  indefrosset, 
var  løbet  ud  af  Isskinnerne  og  begyndte  at  pulsere 
i  en  optøet  Form,  saa  det  formelig  bankede  i  hans 
gamle  Bryst.  Samtidig  faldt  et  Slør  fra  hans  Øjne, 
saa  han  pludselig  følte  sig  ligesom  vis  å  vis  med 
det  virkelige  Liv,  hvor  der  raader  andre  Følelser 
og  Tanker  end  dem,  som  udelukkende  fører  til 
Torvs  paa  Pengemarkedet. 

Hvorom  alt  er,  saa  er  det  sikkert,  at  han  selv 
følte  sig  saa  glad,  at  ingen,  maaske  allermindst 
hans  Søn,   begreb  ham. 

Med  en  Varme  og  Naturlighed,  som  om  han 
ikke  havde  været  anderledes  hele  sit  Liv,  lo  og 
spøgte  han  med  de  to  unge,  før  Bordet,  under  og 
efter  det  og  holdt  ikke  Fred,  før  han  havde  faaet 
Minona  bragt  lidt  til  Ro  ovenpaa  den  lange  Rejse. 

Kjeld,    som   var  ved   at   tabe  baade  Næse  og 

Mund.  kunde  ikke  tænke  sig  andet,  end  at  det 
var  et  forbigaaende  Fænomen  ellers  —  ja,  saa 
vilde  han  nærmest  med  de  af  Folkene,  som  havde 
set  den  gamles  Forvandling,  være  tilbøjelig  til  at 
tro,   at  det  bar  mod  Slutningen  med  ham. 

Kjeld  kunde  næppe  faa  Lov  til  at  følge  sin 
Hustru  til  deres  Værelse,  den  gamle  vilde  selv  vise 
hende  det,  for  at  hun  kunde  se,  om  hun  maaske 
hellere  ønskede  et  andet,  der  vendte  ud  mod 
Gaarden. 

«Men  kjære  Kjeld-  udbrod  Minona ,  da  hun 
var  alene  med  sin  Mand.  «Hvor  har  du  dog 
unødig  forskrækket  mig  med  Beskrivelser  af  din 
Fader.  Han  er  jo  mageløs  elskværdig,  ligefrem 
fortryllende  imod  os!  og  jeg,  som  næsten  ikke 
kunde  komme  af  Vognen  for  Skræk.  Jeg  forsikrer 
dig,  at  jeg  kunde  selv  have  faaet  ondt,  hvis  ikke 
han  havde  gjort  mig  det  overflødigt,  saa  stiv  han 
stod  dér!>,  og  al  hendes  glade,  lidt  drastiske 
Latter  brød  befriende  frem. 

jeg  kj ender  ham  ikke  og  har  aldrig  i  mit 
Liv  set  ham  saaledes , «  svarede  Kjeld  med  hele 
Overraskelsens  Forbavselse,  stærkt  afficeret  af 
hendes  Latter.  Tror  du  ikke,  at  han  er  syg? 
Han  er  ikke  normal, »  tilføjede  han,  under  alle 
Omstændigheder  vent  dog  ikke,  at  denne  Stem- 
ning kan  holde  sig.  Jeg  er  saa  forbavset,  at  jeg 
ved  Bordet  imellem  tænkte,  at  jeg  var  gal!  saa 
lidt  forstaar  jeg  mig  paa  ham  i  Dag!» 

Ja,   du  var  virkelig  slet  ikke  venlig,    Kjeld, » 

faldt  Minona  livlig  ind.  « Derfor  talte  jeg  hele 
Tiden  mere,   end  jeg  vilde  —  — .  —  — » 

«Det  var  jo  rart,  at  du  fik  Lejlighed  til  at 
udfolde  saa  megen  Elskværdighed,*  svarede  han 
med  en  Betoning,  som  var  Minona  altfor  bekjendt 
og  øjeblikkelig  standsede  hendes  Lattermildhed. 

Til  Forklaring  af  Kjeld  maa  siges,  at  han  i 
Maaneder  med  fuldkommen  Ret  havde  gruet  for 
dette  Møde,  og  han  havde  med  sønlig  Skjønsomhed 
varskoet  Minona  netop  af  Hensyn  til  hendes  frem- 
tidige Forstaaelse  af  den  gamle.  Ja,  selv  i  Kjøben- 
havn  havde  det  været  hans  Plan  forst  at  tage  hjem 
alene,  for  at  hun  dog  kunde  blive  ordentlig  mod- 
tagen paa  Søgaard.  —  Men  saa  kom  det  Hensyn, 
at  han  ikke  vilde  lade  hende  rejse  ene  over,  og 
tage  mod  Fru  Daa's  Tilbud  om  at  følge  hende, 
undgik  han  af  Skræk  for,  at  Modtagelsen  saa 
maaske  kunde  blive  endnu  koldere  og  ubehageligere. 

Hos  Daa's  havde  de  spøgt  over  alle  hans 
mange  Betænkeligheder  ved  en  saa  ringe  Sag,  som 
den  at  tage  hjem  til  sin  Fader  og  præsentere  sin 
Kone  for  ham. 

De  opfattede  simpelthen  Sagen,  som  om  Kjeld 
mente,  at  der  vilde  blive  gjort  for  lidt  Stads  af 
dem. 

Tilsidst  forekom  det  næsten  Kjeld,  at  han  fik 
et  halvt  latterligt  Præg  over  sig,  og  hvad  er 
svært  at  bære  som  det!  især  for  en  ung  ærekjær 
Mand. 

«Du  kan  da  ikke  have  noget  imod,   Kjeld,   at 

din  Fader  er  saa  venlig  og  god  imod  mig!»  sagde 
Minona  paa  en  Maade,  som  ikke  var  delikat  nok 
for  Situationen,  den  hun  virkelig  fuldt  ud  burde 
forstaa. 

Fortjente  han  maaske,  som  havde  gjennemtænkt 
alt  saa  noje  for  at  faa  det  bedste  ud  deraf,  virkelig 
et  saadant  Sporgsmaal. 

Han  folte  sig  saaret  og  garderede  sig  under 
en  foleslos  Maske,  som  Minona  altid  modte  med 
Ligegyldighed,   hvor  et  mildt  Ord  vilde  optøt  ham. 

Hun  var  saa  forunderlig  fri  for  alt  paataget 
Væsen,  at  hun  savnede  Opfattelse  af  det,  og  da 
hun  ikke  havde  den  almindelige  kvindelige  For- 
kjærlighed  for  Formen  og  for  <  Tonen »,  lagde  hun 
ikke  videre  Mærke  til  Kjelds  saarbare  Følelser, 
ikke  anderledes  end  at  de  kjedede,  højst  ærgrede 
hende  lidt.  At  mode  dem  med  Taarer  eller  smaa 
sode  Scener  faldt  hende  aldrig  ind ;  men  det 
havde  netop  været  noget  for  ham ! 

«Jeg  overlader  dig  nu  til  Hvilen,  som  du 
sikkert  trænger  til,-   sagde  han  og  forlod  Værelset. 

Da  han  kom  ned  for  at  ville  træffe  sin  Fader, 
fortalte  Jomfruen,  at  Hosbond  var  ude  for  at  se 
Kjoretøjerne  efter  for  det  Tilfælde,  at  den  unge 
Frue  senere  vilde  kjore  ned  til  Plantagen  eller  ud 
over  Engene. 

Kjeld  forlangte  sin  Ridehest. 

Som  han  vilde  til  at  tage  af  Sted,  kom  den 
gamle  glædesstraalende  imod  ham. 

«Skal  du  ud  —  alene  ?»   spurgte  han  forundret. 

Ikke    hvis    du    ønsker   at   tale  med  mig  eller 
har  noget  andet  for. 

Ja,  kom  nu  hellere  ind  til  mig  og  lad  os 
tale  lidt  sammen, »   vedblev  den  gamle  mildt. 

Han  var  absolut  ukjendelig.  Endog  de  lange, 
graa  Haar,  som  strittende  plejede  at  tilslore  de 
skarpe  Øjne  vare  ligesom  blødere  og  indtoge  en 
tilbageskudt  Stilling,  for  at  de  glade  Øjne  ret  kunde 
komme  til  Syne. 

Den  gamle  lorte  Kjeld  ind  i  sit  Kontor,  og 
da  Døren  næppe  var  lukket,  begyndte  han: 

<Det  har  været  mig  en  Glæde  at  tage  imod 
din  Kone,  saa  venlig  og  god  hun  er  —  det  havde 
jeg  Skam  ikke  tænkt,  opdragen  i  fine  Kredse  som 
hun  er  — ,  og  jeg  vil  strax  bede  dig  om  at  sige 
mig,  hvad  eders  hele  Rejse  har  kostet  fra  først 
til  sidst,  for  jeg  lægger  Pengene  paa  Bordet  med 
det  samme! 

Kom  dette  usædvanlige  Tilbud  for  at  bringe 
Kjeld  til  at  glemme,  hvorledes  han  tidligere  var 
bleven  saaret  i  Anledning  af  sin  Forlovelse,  var 
den  første  Tanke,  der  slog  ned  hos  ham,  da  han 
svarede : 

«Lad  det  vente,  Fader,  derom  kunne  vi  altid 
tale. 

«Snak  om  en  Ting!  kom  nu  bare  med  det! 
du  skal  dog  faa  at  se,  at  jeg  kan  skjonne  paa 
noget  godt,»   vedblev  den  gamle. 

I  samme  Minut  gik  den  næste  Tanke  som  en 
Sorg  igjennem  Kjeld,  at  for  ham  alene  havde  ingen 

Modtagelse  været  denne  lig,  og  han  mente  dog  at 
kunne  have  haft  Krav  derpaa. 

Var  det  udelukkende  en  Forfængelighedsfolelse 
hos  Kjeld,  saa  var  den  i  Slægt  med  andre  dybe 
Folelser  i  hans  Sind,  som  gjorde  hans  Karakter  Ære. 

«Jeg  har  endnu  ikke  noget  egentligt  Overslag 
over  alt,  kjære  Faer,  men  jeg  skal  nok  regne  efter. » 

Men  enten  nu  den  gamle  mente,  at  han  vir- 
kelig havde  noget  at  gjore  godt  igjen,  eller  han 
var  saa  glad.  at  han  maatte  vise  det  og  da  nød- 
vendigvis maatte  vælge  den  Retning,  der  for  ham 
havde  været  al  Glædens  Udbytte  her  paa  Jorden, 
saa  forsvandt  han  som  en  Pil  i  Skatkammeret. 

Kjeld  hørte  Xogler  rasle,  Laase  blive  lukkede 
op  og  Papirer  knirke,  medens  han  vendte  Ryggen 
til  og  stod  med  Ansigtet  mod  Ruden  og  saa'  ud 
over  den  store  Gaardsplads,  hvor  han  færdedes  om 
som  Dreng. 

Mange  Minder  ejede  han  ikke,  og  lyse  og  til- 
trækkende vare  de  egentlig  ikke,  eller  hojt  regnet 
kun  faa. 

Sin  Moder  erindrede  han  næppe.  Faderen 
havde  altid  været  kold  og  frastodende  og  knirket 
over  enhver  Skilling,   han  skulde  ud  med. 

Folkene  tilbad  Kjeld,  men  ofte  kunde  han 
ikke  undgaaa  at  hore  det  omvendte  Skudsmaal 
over  den  gamle. 

For  hver  Ferie  han  vendte  hjem,  hvor  godt 
han  end  havde  bestaaet  sine  Examener,  fik  han 
altid  kun  nødtvungen  det,  han  bad  om  ud  over 
det  rent  fornødne. 

Senere,  da  han  faktisk  brugte  mange  Penge, 
flere  end  han  behøvede  og  løsrey.  sig  mer  og  mer 
fra  den  faderlige  Myndighed,  som  strængt  taget 
ikke  havde  trykket  ham  haardt,  maatte  han  tilsidst 
trumfe  sine  Fordringer  igjennem  eller  leve  paa  be- 
standig Gjæld. 

Vistnok  saa'  han  Livet  i  alt  for  mørkt  et 
Skjær,  om  han  end  for  en  stor  Del  havde  Ret  i 
meget. 

Det  var  den  egentlige  Kjærlighed,  det  nøje 
Familiebaand,  der  længere  hen  i  Livet  drager,  selv 
naar  Baandene  senere  nødvendig  slappes,  som  han 
folte  Savnet  af. 

I  Samtale  med  Faderen  kom  dette  frem;  de 
havde  ingen  fælles  Minder,  eller  hvis  de  havde 
nogle,  saa  talte  de  ikke  om  dem,  og  i  saadanne 
Tilfælde  er  Samtalen  mere  end  selve  Sagen. 

Det  er  ikke  godt  at  vide,  hvor  dybt  Kjeld 
vilde  være  gaaet  ind  i  sine  mørke  Spekulationer, 
som  han  stod  og  læste  gjennem  Ruderne,  hvis 
ikke  Lasson  pludselig  havde  lagt  sin  Haand  paa 
hans  Skulder  og  stukket  ham  en  Bunke  veder- 
hæftige Aktier  i  Haanden  og  saaledes  drevet  ham 
bort  derfra,   om  ikke  ud  af  Grublerierne. 

«Der,  min  gode  Kjeld!  de  ere  alle  noterede 
paa  dit  Navn.     Gjør  nu  nyttig  Brug  af  dem.» 

«Tak,  kjære  Fa'er!»  svarede  han  med  et 
sorgmodigt  Smil.  «Jeg  er  bange,  at  du  ikke  altid 
vil  synes  om  den   Brug,  jeg  vil  gjøre  af  dem.» 

Kjeld  saa'   et  smerteligt  Træk  om  den  gamles 

Mund,    som    det   var  ham   umuligt  at  dølge,    trods 
den  ærlige  Umage  han  gjorde  sig. 

«Jeg  kan  ikke  forlange,  Kjeld,  at  du  skal  have 
det  samme  Syn  paa  alt,  som  jeg.  Du  har  lært 
saa  meget  andet  og  mere  end  jeg;  men  du  kan 
ogsaa  leve  paa  en  helt  anden  Fod  end  jeg,  naar 
du  kun  vil  passe  paa  ikke  at  øde  —  —  — » 

Han  stoppede  pludselig  op,  som  om  han  var 
bange  for  at  have  sagt  for  meget  —  om  han  nu 
fornærmede  Kjeld  —   —  — 

Men  hele  Tonen  i  den  gamles  Tale  var  en 
anden  end  den,  Kjeld  kjendte,  og  netop  nu  gjorde 
den  ham  godt,  tilsidesat  og  forurettet,  som  han 
følte  sig. 

<.  Jeg  skal  gjøre  mig  Umage  for  at  blive  saa 
fornuftig,   som  jeg  kan.» 

Ja,  ja  lille  Kjeld !»  svarede  den  gamle  for- 
nøjet over,  at  han  ikke  havde  opirret  ham,  «vi 
maa  begge  to  passe  paa,  saa  gaar  det  nok!» 

Saa  talte  de  om  Fremtiden,  men  det  var  ikke 
Kjeld  muligt  at  blive  klog  paa,  om  Lasson  nu 
helst  ønskede,  at  han  blev  ved  Gaarden  eller  brugte 
sine  Examener. 

Endog  da  Kjeld  antydede,  at  han  maaske 
atter  meldte  sig  som  Løjtnant  —  han  blev  savnet 
mellem  sine  Kammerater  —  havde  Lasson  til  hans 
store  Forbavselse  intet  andet  at  indvende,  end  at 
han  saa  sjælden  kunde  faa  Permission  og  komme 
hjem.  Den  gamle  rasede  ikke;  der  var  endog  ikke 
Spor  af  Mishag. 

Til  syvende  og  sidst  bleve  de  enige  om  fore- 
løbig at  lade  alt  bero  og-  hvile  ud.  Kjeld  be- 
bo vede  ikke  at  forhaste  sig. 


Der  var  kun  forlobet  faa  Dage,  da  Situationen 
var  den,  at  Lasson  og  Svigerdatteren  vare  næsten 
uadskillelige. 

Det  morede  hende  aldeles  ubeskrivelig  at 
færdes  paa  den  store  Gaard,  i  Køkken,  Mælke- 
kiælder,  ja  selv  til  Borgerstuen  fandt  hun  stundom 
ned,   saa  hun  blev  snart  populær  imellem  Folkene. 

Hun  var  henrykt  over  de  store  Enge  og  den 
uforlignelige  Besætning,  hvoraf  de  sjældneste  Exem- 
plarer  bleve  hende  særlig  præsenterede.  Hestene 
kjendte  hun  efter  faa  Dages  Forløb,  Smaakreaturerne 
fodrede  hun,   lukkede  op  for  Duerne  o.   s.   v. 

Hun  var  betagen  af  Vesterhavets  Storhed,  af 
Klitterne,  Marehalmen  og  Fyrretræerne,  og  laa  ofte 
ved  Bredden  og  ledte  efter  Rav. 

Xaar  hertil  lægges,  at  hun  forbandt  og  lagde 
Bandage  paa  en  Husmand,  som  var  kommen  til 
Skade  med  sin  højre  Haand  i  en  Tærskemaskine,  kan 
man  forstaa,   at  Minonas  Navn  var  paa  alles  Læber. 

Den  eneste,  der  følte  sig  trykket  af  denne 
Popularitet,   var  Kjeld. 

Ja,  der  gaves  Øjeblikke,  da  han  næsten  fra- 
stodtes  af  hendes  raske,  evig  glade  Væsen  over  at 
svælge  i  al  denne  Herlighed,   især  for  nærværende 


128 


Tid,  da  hendes  Bevægelser  afgjort  vare  mere 
uskjønne  end  ellers. 

Han  glemte,  hvor  fremmed  hun  var  for  hele 
dette  Liv,  at  alt  havde  for  hende  hele  Nyhedens 
Interesse 

Ikke  desto  mindre  følte  han  sig  ensom  og 
bestemte,  at  han  vilde  melde  sig  til  Tjeneste  til 
Xytaar,  naar  den  forventede  Begivenhed  var  over- 
staaet. 

At  rejse  tilbage  til  Kjøbenhavn  blev  strax  op- 
givet, og  Etatsraad  Daa's  maatte  finde  sig  i  at  er- 
fare, at  Minona  slog  sig  til  Ro  paa  Søgaard,  fore- 
løbig til  næste  Sommer. 


Da    der    var    craaet    en    otte    Dages    Tid,    to«" 


Kjeld  af  Sted  til  Lynghøj. 

Minona  vilde  have  været  med,  men  den  gamle 
turde  ikke  lade  hende  rejse,  saa  blev  hun,  hvor 
hun  var. 

Og  glade  vare  Folkene,  for  Lasson  havde  ikke 
Tid  mere  til  at  se  dem  paa  Fingrene,  de  havde 
aldrig  oplevet  slige  Tider  paa  Søgaard. 

Hele  Egnen  talte  ikke  om  andet  end  om 
Mirakelsvigerdatteren,  som  strax  ved  sin  Ankomst 
havde  omskabt  den  gamle  Gniepind. 

Alle  ventede,  at  Fortryllelsen  skulde  ophøre 
saa  pludselig,  som  den  var  begyndt.  Men  efter 
alle  Julemærker  lod  Fænomenet  til  at  blive  konstant. 

Kun  Lauritsen  fik  ingen  magelige  Dage.     Las- 


129 

son  havde  kun  Tid  til  at  give  ham  Instruxer,  dog 
ikke  mere  til  Lynghøj,  hvorhen  hans  Tanker  altid 
droge. 


Med  en  egen  Foleise  af  Glæde  red  Kjeld  ind 
paa  Lynghøj,  som  naar  undtages  Stuehuset,  der 
var  mer  end  tarveligt,  var  en  anseligere  Gaard, 
end  han  havde  tænkt  sig. 

At  han  blev  modtagen  som  en  Konge,  følger 
af  sig  selv. 

Til  Krauses  Forslag  om  Forbedringer  stillede 
han  sig  med  den  Flothed,  der  var  ham  egen  og 
forbeholdt  sig  kun  forst  at  ville  have  en  Samtale 
med  sin  Sagfører,  forinden  han  anviste  den  Sum, 
som  han  foreløbig  vilde  spendere. 

Fru  Krause  beklagede,  at  deres  Datter  den 
foregaaende  Dag  var  tagen  til  de  gamle  Præste- 
folk i  Vandborg  og  ikke  ventedes  hjem  forinden 
den  følgende  Aften.  Hun  var  om  muligt  endnu 
lykkeligere  end  Forældrene  over  Hjemmet  i  Dan- 
mark og"  over  deres  forandrede  Forhold,  vilde  saa 
gjærne  takke  ham  for  den  Glæde,  hun  ogsaa  havde 
følt  o.  s.   v.,  fortalte  hun  Gang  efter  Gang. 

Kjeld  følte  sig  formelig  lettet  ved,  at  ikke 
ogsaa  hun  var  til  Stede  for  endnu  mere  at  takke 
ham,  og  han  var  helt  glad,  da  han  om  Aftenen 
kunde  forsvinde  ind  i  sit  lille  Sovegemak,  der 
hverken  var  mer  eller  mindre  end  Frk.  Constances, 
da  der  var  Haandværksfolk  i  begge  Gjæstekamrene. 

Skiftende  Tider.  9 


130 

Det  havde  ikke  været  muligt  at  faa  fat  paa  dem 
tidligere  paa  Aaret,   undskyldte  Fruen. 

Kjeld,  som  ikke  huskede,  at  slige  Arrange- 
ments med  Natterum  i  andres  Værelser  er  saa  al- 
mindelig paa  Landet,  hvor  der  ikke  altid  er  fuldt 
op  af  monterede  Rum,  især  som  her,  hvor  Fa- 
milien kun  havde  boet  kort  og  ikke  været  altfor 
beslaaet  med  Indbo,  folte  sig  hel  underlig  over  sit 
Jomfrubur,  hvor  alt  talte  om  den  kvindelige  Her- 
skerinde. 

Han  gav  sig  i  Ro  til  at  undersøge,  hvad  der 
laa  fremme. 

Mange  Fornødenheder  syntes  den  unge  Dame 
ikke  at  have,  snarest  hvilede  der  en  spartansk 
Simpelhed  over  det  hele  —  eller  maaske  vare  alle 
disse  hundrede  Smaating  fjærnede,  som  pleje  at 
høre  til  et  Dameboudoir. 

Der  laa  et  Album  paa  en  fix,  udskaaren,  tre- 
kantet Hylde,  malet  med  disse  grelle  Farver,  der 
i  Norge  strax  betegne  en  bestemt  Landsdel. 

Det  lille  Album  —  hvorfor  ikke  lukke  det  op 
—  indeholdt  Billeder  fra  Norge.  Nøgne,  vilde 
Klipper  og  jagende  Fossefald,  og  i  Almindelighed 
et  Portræt  paa  det  ene  Blad  og  et  Landskab  paa 
det  andet. 

Kjeld  gav  sig  i  al  Ro  og  Mag  til  at  beskue 
dem.  Især  blev  han  fængslet  af  et  som  hed:  fra 
Vinjedalen.  Et  snævert  Bjærgpas  med  skovklædte 
Fjælde  paa  begge  Sider  og  en  munter  Fos,  som 
tvang  sig  igjennem  Bunden  med  en  smal  Kjørevej 
paa  venstre  Side,  højt  hævet  over  det  ilende  Vand. 

Vis  å  vis  dette  var  der  et  Portræt  af  en  ung 
Pige,  klædt  i  sort  med  en  Sølje  i  Halsen,  alvorlig 
som  et  Granfjæld  og  med  et  sorgmodigt  Udtryk 
i  de  store  Øjne. 

Hans  første  Tanke  var,  at  disse  to  Billeder 
sluttede  sig  nøje  til  hinanden,  hun  og  Landskabet; 
men  jo  mere  han  saa',  des  mere  fængslet  blev  han 
af  den  unge  Piges  Billede. 

Hvorledes  mon  hun  saa'  ud,  naar  hun  smileder 
Han  gad  vide  det ! 

Munden  var  stor,  men  tiltalende,  paa  én 
Gang  mild  og  meget  bestemt.  Og  disse  store, 
sørgmodige  Øjne,  hvorfor  drømte  de  ikke  liflige 
Drømme  og  vare  fulde  af  Smil  og  Solskin? 

Han  tog  en  Lupe  frem,  han  altid  bar  i  Veste- 
lommen og  betragtede  Billedet  længe. 

Endelig  gik  det  op  for  ham,  at  det  maatte 
være  Datteren,  Beboerinden  af  Værelset. 

Det  var  Øjnene,  han  kjendte  hende  paa.  Det 
samme  Udtryk  havde  han  set  i  Moderens,  da  hun 
fortalte  om  alle  deres  Sorger  i  de  forløbne  Aar. 

I  samme  Nu  randt  Brevet  ham  i  Hu,  hans 
Faders  Brev,  der  havde  givet  Anledning  til  hele 
Familiens  Nedflytning  og  —  hvor  mærkeligt  dog, 
at  han  ikke  for  havde  tænkt  derpaa !  —  Fru  Krause 
var  jo  hans  Faders  gamle  Flamme! 

I  Morgen  vilde  han  lægge  mere  Mærke  til 
hende,  saa  haabede  han  ikke  at  skulle  generes  af 
hendes  Taksigelser. 

Saa  tænkte  han  paa,  hvor  megen  Karakter 
eller  —  Kjærlighed  —  hun    maatte    have,    at   hun 

saadan  uden  videre  havde  givet  Afkald  paa  en 
slig  Frier  for  at  vandre  ad  Fattigdommens  møj- 
somme Stier. 

Denne  Tanke  hagede  sig  fast  hos  ham,  og 
han  følte  Beundring  for  hende,  saa  tog  han  atter 
det  lille  Portræt  frem  og  ud. 

Bag  paa  Billedet  stod  der  skrevet  med  en  fin, 
meget  fast  Haand: 

Som  Gud  mig  fører,  vil  jeg  gaa,  Jeg  ikke, 
han  skal  raade. 

Den  7  de  April   188 — 

Hun  er  altsaa  religiøs,  som  det  lader  og  efter 
hendes  Træk  at  dømme  er  det  sikkert  Alvor  med 
hende,  maaske  Pietist,  en  Proselyt  af  Lars  Ofte- 
dal.  —  Av! 

Alligevel  betragtede  han  Billedet  længe,  langt 
længere  end  en  nygift  Frue  vilde  have  været  glad 
ved,  selv  ikke  den  liberale  Minona! 


Først  ud  ad  Morgenstunden  faldt  han  i  Søvn 
og  vaagnede  op  paa  Formiddagen  med  stærk  Hoved- 
pine efter  at  have  drømt  noget  forvirret  Tøjeri  om 
Fjældture,  Flytning,  den  unge  Piges  Død  og  Taler 
af  Lars  Oftedal. 

Før  Middag  tog  han  Afsked.  Han  vilde  ride 
til  Lemvig,  om  hvis  smukke  Beliggenhed  hans 
Fader  havde  talt. 

Krause  og  Kone  vare  henrykte  over  ham, 
in^en  af  dem  kunde  begribe,   at  han  var  sin  Faders 

Son,  og  de  vare  overbeviste  om,  at  han  nu  tog  ind 
til  Lemvig  for  at  se  til  deres  Formands  Enke  og  Born. 

Forst  nu  folte  Krause  sig  i  tryg  Besiddelse  af 
Forpagtningen. 

Endelig  havde  de  sorglose  Dage,  fri  for  Nærings- 
sorger, at  se  ud  paa. 


Kjeld  vilde  virkelig  ride  ind  til  Byen,  men 
da  han  kom  omtrent  halvvejs ,  tænkte  han  paa, 
hvor  Takken  maaske  atter  vilde  stromme  ind  over 
ham,  og  han  undsaa'  sig  ved  atter  at  blive  Gjen- 
stand  derfor. 

Han  spurgte  da  en  vejfarende  Bonde  om  Vejen 
til  Bovbjærg,  som  han  vidste  maatte  ligge  i  en 
nogenlunde  Nærhed. 

Saa  gjorde  han  omkring. 

Hesten  vilde  han  sætte  ind  i  en  Kro  og  der- 
efter vandre  til  Bovbjærg.  Det  vilde  være  noget 
for  ham  —  maaske  et  Bad  aldeles  kunde  fordrive 
Resterne  af  hans  Hovedpine. 

Han  gav  Hesten  af  Sporerne  og  som  en  Pil 
fløj  det  ædle  Dyr  af  Sted  med  ham.  Den  raske 
Bevægelse  gjorde  ham  godt,  og  da  han  naaede 
en  ret  respektabel  Kro,  hvor  han,  efter  at  have 
undersogt  Forholdene  og  var  bleven  tilstrækkelig 
interviewet,  saaledes  som  det  er  Dagens  Skik  og 
Mode  —  og  for  Resten  fra  Arilds  Tid  har  været 
det    i   Jylland    —    og    havde    legitimeret    sig    som 

Løjtnant  Fabritius,  begav  han  sig  af  Sted  til 
Fods  for  at  hilse  paa  det  gamle  Bovbjærg. 

Da  han  naaede  derop,  var  al  hans  Hovedpine 
forsvunden  og  med  hele  sin  Naturs  udprægede 
Kjærlighed  til  Havet  nød  han  det  pragtfulde  Skue. 

Efter  først  at  have  moret  sig  med  at  klatre 
omkring  paa  de  spaltede  Klippeformer,  gik  han 
ned  ved  Bredden  og  var  saa  heldig  at  finde  et 
stort  Stykke  Rav,  som  han  strax  besluttede  at 
ville  lade  forarbejde  for  at  overraske  Minona 
dermed. 

Da  han  var  træt,  gik  han  op  ad  en  lille 
Skrænt  og  lagde  sig,  saa  lang  han  var,  for  at 
nyde  hele  Storhedens  Majestæt.  Klokken  var  tre. 
Han  vilde  i  Ro  se  Solen  glide  ned  ad  Himlens 
klare  Bue  og  forsvinde  i  det  blinkende  Hav,  der 
netop  havde  saa  megen  Bevægelse,  at  Bølgerne 
kunde  fange  alle  Solstraalerne  i  et  glimrende  Farve- 
spil, netop  saa  megen  Bevægelse,  at  den  evige 
Falden  og  Stigen  frembragte  dette  ubeskrivelige 
Kor,  der  kun  kan  lignes  ved  en  nys  udsprungen 
Bøgeskovs  Susen  i  den  forste,  unge  Vaar,  naar  de 
sprængte  Hylstre  sagtelig  —  som  stille  Snefnokke 
—  drysse  ned  og  brodere  Jorden. 

Han  nod  et  Velvære,  som  kun  den  kan  føle, 
der  kan  assimilere  sig  med  Naturen  —  halv  Drøm, 
halv  Virkelighed,  halv  Fryd,  halv  Vemod,  ingen 
Længsler,  intet  Savn. 

Som  hos  Constance  kom  et  Par  Strofer  ham 
paa  Læben,  kom  uden  at  være  kaldte  eller  sogte; 
som  Sky-er,   der  glide  forbi: 

Og  du  skal  sove  dybt,  mens  Baadens  Fjæl 
dig  forer  hen  ad  Evighedens  Strømme*),  saa 
dromte  han  videre  paa  disse  Strofer,  der  formerede 
sig  som  et  Tema  for  en  Række  varierende  Bil- 
leder med  Visionens  Skjønhed  og  Fred. 

Tilsidst  lukkede  han  Øjnene  for  yderligere 
at  styrke  dem  til  det  straalende  Farvespil,  der 
tiltog,  jo  mere  skraa  Solens  Stilling  blev. 

Egentlig  skulde  han  videre,  da  han  var  ube- 
kjendt  med  Vejene;  men  han  kunde  ikke  løsrive 
sig  og  besluttede  som  sidste  Termin  at  vente  til 
den  nederste  Bue  naaede  Havets  Rand. 

Da  han  havde  ligget  lidt,  horte  han  noget 
pusle,  men  brød  sig  ikke  derom. 

Kom  der  nogen,  fik  de  gaa  uden  om  ham. 
Den  Plet,   hvorpaa  han  laa,  var  hans. 

Han  gad  næppe  tænke  mere,  ønskede  kun  at 
blive  liggende. 

Drømmen  var  nu  skjønnere  end  Livet,  det 
var  hans  Mening,  hans  Erfaring.  Og  naar  han 
var  ude  paa  Ture,  holdt  han  lige  saa  meget  af  at 
drømme  som  nogen  ung  Pige. 

Paa  Grund  heraf  havde  Minona  og  han  paa 
Rejsen  haft  mer  end  én  Konflikt.  Hun  talte  og 
undersøgte  altid,  berigede  sin  Viden  og  var  uad- 
skillelig fra  sin  Noterbog.  Hun  forstod  absolut 
ikke  at  drømme. 

Pludselig  sang  en  klar  Røst  tæt  ved  ham. 


*)  F.  I.  Hansen. 

I  Danmark  er  jeg  fadt,  der  har  jeg  hjemme! 
—  saa  blev  det  bomstille. 

Han  lukkede  Øjnene  op. 

En  ung  Pige,  klædt  i  sort  med  en  Solje  i 
Halsen  og  med  en  bredskygget  Hat  med  gule 
Baand,  med  et  sort  Overkast  over  Armen,  stod 
paa  en  Skrænt  lige  over  for  ham ,  men  skilt  ved 
en  lodret  Kloft. 

Det  var  Constance. 

Han  kjendte  hende  paa  Øjeblikket  paa  Billedet, 
paa  Moderen,  paa  —  en  pludselig  Opvaagnen  — 
han  vidste  ikke  selv. 

Skulde  hun  have  sogt  hamr  tænkte  han  et 
Sekond  —  for  at  takke  ham ,  som  hendes  Moder 
talte  saa  meget  om  —  umuligt! 

Ingen  kunde  jo  ane,  at  han  var  her.  Han 
kom  paa  Benene,  saa  hilste  han,  som  det  er  Skik 
paa  Landet,  naar  man  modes.  Al  Drom  var 
sluttet ! 

Paa  den  naturligste  Maade  af  Verden  besvarede 
hun  hans  Hilsen,   saa  satte  hun  sig  ned. 

Kjeld  stod  saaledes,  at  han  kunde  tage  hende 
i  Ojesyn  fra  tre  Sider,  og  han  forsomte  ikke  Lej- 
ligheden,  der  interesserede  ham  i  hoj  Grad. 

Han  havde  en  Foleise  af  Betagethed,  men 
sagde  til  sig  selv,  at  det  var  selvfølgelig  paa 
Grund  af  Forholdene  og  trøstede  sig  med,  at  han 
ikke  havde  gjort  det  fjærneste  for  dette  Møde,  det 
var  tværtimod  et  mærkeligt  Sammentræf,  der  havde 
fremkaldt  det. 

Solen  besrvndte  at  glide  stærkt,    men   det  var 

ham    umuligt    nu    at    følge   den   manende  Røst  om 
at  drage  hjemad. 

Han  vilde  tale  til  hende. 

« Frøkenen  beundrer,  som  jeg,  dette  vidunder- 
lige Syn!»  sagde  han,  uden  at  behøve,  trods  den 
nære  Brænding,  at  hæve  Stemmen  over  det  almin- 
delige, saa  nær  vare  de  hinanden. 

«Ja,  jeg  er  saa  forfærdelig  glad  heri,  at  jeg 
brød  op  fra  et  Besøg  nogle  Timer,  før  jeg  be- 
hovede, blot  for  at  naa  lidt  herhen, »  lød  Svaret 
med  stærk,   norsk  Akcent. 

«Frøkenen  er  fra  Norge ?»   spurgte  han. 
Ja  da!   men  mine  Forældre  ere  danske. » 

«Og  de  bor  her  paa  Egnen  ?» 

Han  vilde  endnu  ikke  give  sig  til  Kjende. 

Hun  vendte  sig  helt  om  imod  ham  og  fortalte 
med  Flugt  og  Varme,  i  korte,  klare  Sætninger, 
hvad  Gaarden  héd,  og  om  den  storartede  Maade, 
Ejeren  havde  behandlet  dem  paa. 

Ja  saa!»  svarede  Kjeld  kort  og  undlod  trods 
alle  indvendige  Opfordringer ,  fremdeles  at  sige, 
hvem  han  var. 

«Jeg  vilde  ønske,  jeg  kjendte  ham,  saa  glad 
jeg  dog  er  i  at  tænke  paa  ham,»  udbrød  hun  med 
et  pludseligt  Smil,  der  med  et  forandrede  hele 
hendes  Ansigt  og  i  et  kort  Nu  gjorde  det  næsten 
skjønt. 

«Maaske  er  han  slet  ikke  rar,»  svarede  Kjeld, 
ikke  uden  Hjertebanken  over  saaledes  at  tale  i 
tredje  Person. 

«Kjender  De  ham?»  spurgte  hun  med  levende 
Interesse. 

«Lidt.» 

«Da  er  det  lige  meget, »  svarede  hun,  «De 
kan  saa  ikke  dømme.  Jeg  bryder  mig  kun  om 
Vished.  Han  har  nu  gjort  os  forfærdelig  lykkelige, 
og  han  har  været  lige  saa  god  imod  Enken,  der 
flyttede,  før  vi  kom  til  Lynghøj. » 

Kjeld  besluttede  nu  fast,  ikke  at  sige  hvem 
han  var  og  gik  paa  Accord  med  sig  selv  om,  at 
han  vilde  vinde  Venskab,  uden  at  det  skulde  være 
paa  Velgjerningens  Konto. 

Paa  dette  Felt  var  han  absolut  beskeden. 

Da  han  imidlertid  ikke  kunde  være  bekjendt 
at  tale  længere  med  hende,  uden  at  nævne  et 
Navn,  præsenterede  han  sig  som  Løjtnant  Fabritius 
og  trøstede  sig  med ,  for  det  første,  at  han  hed 
saaledes  og  for  det  andet,  at  det  alt  sammen 
skulde  ende  i  Spøg ,  naar  han  med  Minona  be- 
søgte Lynghøj. 

Han  blev  nu  fuldkommen  sig  selv,  elskværdig 
og  venlig. 

Han  flyttede  sig  med  given  Tilladelse  over 
og  satte  sig  ved  Siden  af  hende  paa  hendes 
Klippe. 

Han  fortalte  hende  om  det  blaa  Middelhav, 
og  det  evig  besjungne  Italien,  hendes  Længslers 
Land. 

Før  havde  det  været  Danmark,  sagde  hun 
med  dette  Smil,  som  borede  to  dybe  Huller  i 
hendes    runde  Kinder  og  gjorde   hende  i  øjeblikke 

saa  uimodstaaelig ;  men  nu  var  hun  allerede  saa 
fordringsfuld,  at  hun  tænkte  paa  intet  mindre  end 
Italien. 

«Excelsior!»   udbrod  han,    «naturligvis!» 

« Jeg  véd  ikke,  hvad  det  betyder, »   sagde  hun. 

Han  gjorde  Undskyldninger  og  oversatte. 

Herved  faldt  Talen  meget  naturligt  paa  Ud- 
dannelse, specielt  hendes,  som  hun  beklagede  ikke 
at  have  faaet,   som  hun  onskede. 

Kjeld  gav  hende  Anvisning  paa  adskilligt, 
men  tænkte,  at  her  var  et  Felt,  hvor  han  atter 
kunde  glæde  Familien. 

Solen  nærmede  sig  betænkelig  til  Havets 
Rand,  men  han  gjorde  sig  Umage  for  ikke  at  se 
det,  saa  fængslet  var  han  af  at  tale  med  denne 
kjærnesunde,   fordringsløse,  unge  Pige. 

Han  følte  et  Behag,  som  han  ikke  mindedes 
at  have  haft  i  højere  Grad  ved  nogen  Samtale  med 
en  Kvinde,  og  for  hver  Gang  hendes  Smil  gik 
som  Solskin  over  hendes  Ansigt,  blev  han  paa  ny 
overrasket  og  stærkere  engageret,  end  han  havde 
Anelse  om. 

Hun  sad  lidt  tavs  og  saa'  ud  over  Havet, 
saa  sagde  hun  synlig  rørt: 

« Intet  Sted  i  Verden  føler  man  sig  dog  nær- 
mere Gud  end  ved  Havet  og  paa  Fjældtoppene, 
derfor  elsker  jeg  begge  Dele.  Der  tales  for  Resten 
mindre  her  om  det  religiøse  end  hos  os  i  Norge, 
har  jeg  bemærket  ?» 

Det  var  et  Spørgsmaal. 

Kjeld  tænkte  paa  Verset  bag  paa  hendes 
Billede,  som  han  havde  læst  i  Nat. 

«At  tale  mindre, »  svarede  han,  « betyder  jo 
ikke  altid  at  tænke  mindre  —  men  jeg  tror  nok, 
at  det  religiøse  er  stærkt  spaltet  i  Danmark.  Horer 
De  maaske  til  Oftedals  Hær?» 

«Jeg  hører  ikke  til  nogen  særlig  Hær,  aldeles 
ikke;  men  jeg  haaber  i  høj  Grad  at  høre  til  Guds 
Hær;  ja,  jeg  kunde  ikke  existere  ellers, »  svarede 
hun  med  en  Alvor,  der  ikke  var  til  at  tage 
fejl  af. 

For  Kjeld  var  denne  Udtalelse  absolut  fremmed ; 
men  han  var  i  alt  Fald  ingen  Spotter,  havde  aldrig 
været  det  og  vilde  aldrig  blive  det. 

Hun  begyndte  at  sanke  sine  Sager,  Parasol, 
Overstykke,  Lommetørklæde,  som  alt  laa  og  flød 
omkring  dem,  sammen.  Solen  dyppede  sig  allerede 
luerød  i  Havet. 

Idet  hun  trak  sin  venstre  Handske  paa,  saa' 
hun  vist  paa  ham  og  sagde  brat,  saaledes  som 
Kvinder  stundom  komme  med  aldeles  uformodede 
Ting: 

«Jeg  havde  tænkt  mig,  at  vor  Velgjører,  den 
unge  Lasson  saa'  ud  som  De  —  akkurat  som 
De!» 

Hun  vedblev  at  stirre  paa  ham  med  sine  store, 
rolige  Øjne,  hvori  det  sørgmodige  Udtryk  en  lille 
Tid  var  veget  for  et  gladere,   mere  livfuldt. 

Kjeld  følte,  at  Blodet  for  ham  i  Kinderne, 
og  for  at  skjule  det,  rejste  han  sig  hastig  og 
rystede  Sand  og  Smaasten  af  sig. 

«Jeg  maa  vel  fole  mig  smigret, »  svarede  han 
let,  medens  han  med  sit  Lommetørklæde  —  halvt 
bortvendt  —  slog  Stovet  af  Støvlerne. 

«Det  maa  De,  for  jeg  kan  ingen  bedre  tænke 
mig.  Og  nu !  —  nej !  se  dog  Solen  og  Havet, 
hvor  det  luer  rødt  —  jeg  har  aldrig  set  Mage  i 
mit  Liv!  —  men  jeg  maa  hjem  i  en  Fart.  Farvel! 
og  mange  Tak  for  alt,  hvad  De  har  fortalt  og 
lært  mig;  det  var  et  dejligt  Mode!  De  vil  ikke 
folge  med  hjem  til  Fader  og  Moder  ?» 

«Nej  tusendTak!  min»  —  —  han  vilde  have 
sagt  Hest,  men  rettede  det  til:  « Befordring  staar 
i  Kroen;  jeg  maa  ogsaa  skynde  mig,  hvis  De  da 
tør  gaa  alene,  ellers  —  — » 

«Jeg!»  svarede  hun  med  sit  Solskinssmil,  «er 
vant  til  timevis  Ensomhed  paa  Fjældture,  hvor 
man  har  sine  egne  Tanker  til  Selskab  og  Gud  i 
Himlen  over  sig.     Farvel !» 

«Ses  vi  aldrig  mere?  Her?»  spurgte  han  og 
greb  hendes  Haand. 

«De  kommer  her  altsaa  imellem  ?» 

«Ja>  Jeg  kommer  her  imellem,  Lad  mig  se. 
I  Dag  er  det  Torsdag;  f.  Ex.  Torsdag  fjorten  Dage 
—  kommer  jeg  igjen,  saa  er  det  endnu  forhaabentlig 
mildt  Vejr.» 

«Jeg  kommer!  men  saa  maa  De  folge  med 
hjem!»  svarede  hun  og  lob  ned  ad  Klinten  og 
nikkede  til  ham. 

Han  stod  deroppe  og  saa'  hende  langsomt 
forsvinde  —  som  Skibet  derude,  der  tilsidst  viser 
sig  som  en  lille  Prik.  Solens  øverste  Rand  badede 
sig  i  det  rødgyldne  Hav.  Den  var  alt  hilset  God- 
morgen paa  den  modsatte  Klode.  Om  Minutter 
vilde  den  svindende  Dag  tage  det  sidste  Sollys 
med  sig,  og  der  var  en  Dag  til  levet  til  Ende  paa 
Jorden. 

Kjeld  kastede  sig  med  Ungdoms  Heftighed 
næsegrus  paa  Bjærget,  hvor  hun  havde  siddet. 

Han  vilde  tænke  lidt,  sagde  han  til  sig  selv, 
Dagens  Indtryk  havde  været  saa  mangeartede; 
men  hans  Læber  berørte  det  gamle  Bovbjærgs 
salte  Lermasse,  og  hans  Tanker  befandt  sig  i  et 
Kaos. 


Da  Kjeld,  efterat  have  besøgt  og  instrueret 
sin  Sagfører  i  Ringkjøbing,  red  ind  paa  Søgaard 
tidlig  paa  Eftermiddagen,  vare  hans  Fader  og 
Minona  ude  at  kjøre. 

De  vare  nylig  tagne  bort,  da  de  ikke  troede, 
at  Løjtnanten  —  saaledes  kaldtes  han  almindeligst 
—  kom  hjem  før  sent  om  Aftenen  efter  det  Tele- 
gram, de  havde  modtaget. 

Medens  Husjomfruen  gik  ud  og  ind  med 
Middagsretterne,  som  hurtig  bleve  serverede  for 
Kjeld,  hørte  han  om  alt,  hvad  der  var  passeret  i 
de  tre  Dage,  han  var  borte. 

Huset    var,    med    andre    Ord,    omtrent    vendt 

paa  den  anden  Ende.  Det  var  Fruen  forst  og 
Fruen  sidst. 

Det  var  hende,  Husjomfruen  nu  daglig  havde 
at  konferere  med  og  modtage  Ordre  fra,  det  var 
hende,  der  blev  raadspurgt  i  alle  mulige  og  umu- 
lige Tilfælde,  og  det  var  hende,  som  kunde  faa 
den  gamle  til,  hvad  det  skulde  være. 

Kjeld  glædede  sig  oprigtig  over,  at  Tilstandene 
vare  saaledes  og  haabede  kun,  at  det  maatte  være 
af  Varighed.  Fænomener  pleje  at  være  uberegne- 
lige som  Kometer,  der  ofte  give  Anledning  til 
gale  Beregninger  med  Hensyn  til  deres  Kommen 
og  Gaaen. 

Og  han  haabede  især,  at  denne  store  Virke- 
kreds skulde  tilfredsstille  Minona  og  give  hende 
Brug  for  alle  de  Kræfter,  hun  var  i  Besiddelse  af 
og  idelig  folte  Trang  til  at  gjøre  Brug  af. 

Det  lille  Kalvehoved  meldte  sig  pludselig  for 
at  spørge,  om  Løjtnanten  ikke  til  Hest  eller  til 
Vogns  vilde  støde  til  Husbond  og  Fruen  nede  i 
Klitplantagen. 

Kjeld  undskyldte  sig  med,  at  han  var  lidt 
træt  efter  den  lange  Ridetur  og  derfor  blev  hjemme. 

Just  som  den  lille  røde  ydmygst  skulde  til  at 
forsvinde,  faldt  det  Kjeld  ind  at  spørge,  om  det 
ikke  var  ham,  der  en  Gang  havde  været  sendt  ned 
til  Lynghøj  af  hans  Fader. 

Der  udspandt  sig  nu  en  meget  levende  Under- 
holdning mellem  de  to.  Kjeld  blev  —  da  han 
havde  forsikret  Lauritsen  om,  at  han  intet  havde 
at  frygte    —    sat    ind    i    mange   Enkeltheder,    dels 

angaaende  de  mærkelige  Sendelser,  han  havde  be- 
sørget, dels  om  selve  Familien  Krause  i  Fortid  og 
Nutid. 

Da  Samtalen  faldt  paa  Constance,  mærkede 
Kjeld,  at  hans  Tone  blev  en  anden,  saa  skarpt 
var  allerede  Kjelds  Øre  i  dette  Tilfælde. 

Den  intet  anende  fortalte  fort.  Han  var  vant 
til  at  aflægge  Rapporter,  og  da  han  ret  kom  i 
Fart,  dristede  han  sig  til  at  spørge  om  Løjtnantens 
Mening  angaaende  den  unge  Dame  ikke  ogsaa 
var  den  samme  som  andre  Folks. 

Kjeld  svarede  koldt,  at  han  aldeles  ikke  havde 
set  hende.  Hun  var  ikke  hjemme ,  da  han  var 
der;  saa  spurgte  han. 

Lauritsen  var  utrættelig  i  at  rose  hende  og 
bemærkede,  at  hun  især  var  saa  nydelig,  naar  hun 
lo;  men  det  var  sjældent;  som  om  han  ikke  selv 
vidste  det! 

«Ja,  det  er  godt!»  sagde  Kjeld;  «hvis  jeg 
en  Gang  trænger  til  et  paalideligt  Bud  derned,  saa 
skal  jeg  bede  Fader  om  at  laane  Dem.» 

Lauritsen  udtalte  sig  i  gryntende  Glæde  og 
forsvandt  med   sit  slikkede  Hoved  gjennem  Døren. 


«Jeg  kan  saamænd  godt  taale  at  rejse  en  Tur 
ned  til  Lynghøj  i  dette  prægtige  Vejr,:,  sagde 
Minona  den  følgende  Dag  Gang  efter  Gang  til 
Kjeld. 

«Det  er  altfor  langt  for  dig.  Du  har  mer  end 
nok  at  stille  med  her,   synes  jeg.» 

«Du  kan  da  begribe,  at  jeg  ikke  er  saa  ufor- 
nuftig at  ville  rejse,  hvis  det  skadede  mig,»  ind- 
vendte hun,  «og  du  kan  forstaa,  at  det  morer  mig 
uhyre  at  se  vor  egen  Gaard.» 

«Denne  er  jo  ogsaa  vor, »  var  Svaret  —  «det 
er  kun  et  Tidsspørgsmaal.» 

«Ja — a — men  jeg  vil  haabe,  det  maa  vare 
længe.  Din  Fader  er  magelos.  Tænk  Kjeld! 
—  nu  har  han  fundet  paa  —  har  han  selv  talt 
med  dig?» 

«Nej!» 

«Naa,  du  maa  ikke  sige,  at  jeg  har  robet 
noget,  hører  du,  Kjeld?  —  Ja,  du  maa  virkelig 
love  mig  det.» 

«Ja  vist!  nu?» 

«Han  har  —  jeg  tror,  det  er  i  Aarhus  — 
bestilt  en  magelig  Landauer,  fordi  han  ikke  finder 
Vognene  gode  nok  til  mig.  Og,  det  er  ikke  alt! 
han  vil  kjøbe  et  Flygel,  for  at  jeg  kan  faa  Lejlig- 
hed til  at  høre  Musik  og  ikke  i  Vinter  glemme 
den  Smule,  jeg  kan.» 

Uvilkaarlig  maatte  Kjeld  til  en  Sammenligning 
tænke  paa  Broschen,  hans  Fader  sendte  hende, 
gjennem  ham. 

«Sig  dog  noget,  Kjeld,  ellers  tror  jeg,  at  du 
er  skinsyg  paa  mig,»  sagde  hun  og  opslog  denne 
store  Latter,  som  Kjeld  nu  ofte  med  Forundring 
tænkte  paa,  at  han  én  Gang  havde  fundet  frisk 
og  smitsom. 

Skiftende  Tider. 

Især  en  Gang  i  Syden  inde  paa  en  Kafé  i 
Neapel ,  hvor  der  var  fuldt  op  af  fremmede  fra 
alle  Lande,  havde  den  skurret  ham  forfærdeligt  i 
Ørene. 

En  sentimental  Tysker  havde  endog  holdt 
begge  Hænder  op  for  Ørene,  saa  Kjeld  kun  med 
den  yderste  Møje  kunde  styre  sig  og  lade  være 
at  varme  disse  sensible  Øren. 

Da  han  gjorde  Minona  opmærksom  derpaa, 
lo  hun  endnu  mere  og  fandt  det  komisk;  alt  sligt 
anfægtede  hende  aldeles  ikke. 

Paa  sin  lange  Ridetur  hjem  fra  Ringkjøbing 
havde  han  tænkt  paa  dette  og  mange  lignende 
Optrin,  og  han  maatte  mindes  en  Vens  Ord  til 
ham  i  de  Dage,  han  var  begyndt  at  gjore  Kur  til 
Minona: 

Hun  er  brillant,  ja  undertiden  genial  i  sin 
Maade  at  være  paa.  Ti  Gange  morsommere  end 
de  fleste  Mænd!  men  hun  er  et  Fænomen  for 
Ægteskabet.  Der  maa  en  ganske  egen  Slags 
Mænd  til  Ægteskab  med  Fænomener.  Genier 
kunne  være  hampre  nok;  men  de  ere  ofte  i  Be- 
siddelse —  trods  alt  —  af  det  tusendaarige  ewig 
weibliche;  men  Fænomener,  især  Banebrydere,  tag 
dig  i  Agt! 

Kjeld  fandt  det  borneret.  og  de  disputerede 
længe,  uden  at  den  anden  vilde  give  sig.  Ja,  det 
kom  til,  at  de  omtrent  brøde  med  hinanden,  efterat 
Vennen  i  Stridens  Hede  var  kommen  med  den 
frivole  Paastand: 

Enhver    i    mit    Bekjendtskab    —    maaske    med 

Undtagelse  af  Holm  —  vil  blive  Jordmodermand 
ved  Siden  af  Minona  Daa,  hun  vil  alle  Tider  og 
Steder  tage  Teten ,  og  der  maa  flere  Slægtled  til, 
inden  saadanne  Forhold  blive,  som  jeg  siger,  nor- 
male,  for  min  S'æl  kan  de  blive  normale! 

Han  var  en  ivrig  Kæmper  for  Emancipationen ; 
men  da  han  ikke  selv  turde  være  selvanden  i 
Partiet ,  giftede  han  sig  med  en  lille  Modehandler- 
inde,  som  med  langt  mindre  Aand  alligevel  var 
en  fodt  General,  der  fuldstændig  beherskede  ham. 
Saaledes  er  ofte  Mændenes  Logik!  —  maaske  en 
Grund  til,  at  de  have  et  saa  vaagent  Øje  for 
Damernes  Mangel  paa  Logik ! 

Skjønt  Kjeld  folte  Latteren  ud  igjennem 
Ryggen  og,  mod  sin  Vilje,  sammenlignede  den 
med  Solskinssmilet  og  den  sagte  Leen,  som  havde 
fortryllet  ham  paa  Bovbjærg,  lod  han  sig  ikke 
mærke  med  noget  Mishag. 

Tværtimod. 

I  hans  Sjæl  var  der  begyndt  en  Kamp,  som 
han  selv  mente,  at  han  kæmpede  ærlig  imod ;  men 
er  man  ikke  vagtsom  til  det  yderste,  er  man  ofte 
længe  om  at  forstaa  i  hvilken  Lidenskabs  Sold, 
Tankerne  ere,  og  det  er  de  færreste  givet  hensyns- 
løst at  analysere  sig  selv  og  give  Stemninger 
deres  rette  Navne,  inden  de  ere  blevne  til  Følelser 
og  Følelserne  til  Lidenskaber. 

Kjeld  havde  ikke  Hjærte  til  denne  Haardhed 
imod  sig  selv,  det  var  saa  fristende  at  lege  lidt 
med  Ilden. 

Hans   Forstand    tilraadede    ham    at    tage    med 

sin  Hustru  op  til  Lynghøj,  vise  hende  Gaarden, 
præsentere  sig  for  Constance  og  lade  det  hele 
ende  med  denne  lille,  lystige  Mystification  paa 
Bovbjærg. 

Men  han  kunde  ikke  bringe  det  Offer,  ikke  at 
mødes  med  hende  endnu  en  Gang,  leve  disse  hen- 
rivende Timer  om,  tale  med  hende,  se  hende  smile 
—  kun  en  eneste  Gang  endnu. 

Ikke  han,  men  Tilfældet,  dette  mageløse  Væsen, 
som  opfylder  Verden  og  faar  Skyld  for  alt,  hvad 
Mennesker  kan  tage  og  slæbe  af  Sted  med  og 
ingen  andre  Steder  kunne  faa  anbragt!  Tilfældet 
altsaa  havde  ført  ham  sammen  med  den  unge  Pige. 
Tilfældet,  der  saa  venlig  havde  opfyldt  ham  med 
Tanker  om  hende ,  medens  han  boede  i  hendes 
Værelse,  undersøgte  hendes  Gjemmer,  drømte  i 
hendes  Seng  og  ubevidst  den  følgende  Dag  droges 
i  en  modsat  Vejretning,  alene  for  at  mødes  med 
hende. 

En  Ytring  af  hendes  Moder,  om  Aftenen  i 
Samtalens  Løb  om ,  at  Constance  var  betagen  af 
Bovbjærg;  den  skulde  aldeles  ikke  have  indvirket 
paa  hans  Trang  til  at  vende  sin  Hest  omkring, 
spurgte  den  ræsonnerende,  kolde  Forstand?  Ikke 
det  mindste! 

Som  han  saa'  paa  Kortet,  laa  Bovbjærg  i  en 
Vinkel  mellem  Vandborg  og  Lynghøj,  en  ret 
Vinkel. 

Godt,   Tilfældet  ene  og  alene  være  takket! 

Det    kjære    Tilfælde,    som    tager    alt    paa    sin 

Kappe,   ja,   om  det  behoves  under  den  og  skjuler 
Synderes  Mangfoldighed. 

«Er  du  saa  virkelig  skinsyg,  Kjeld?  Fy  skam 
dig!»  spurgte  Minona,  da  hendes  Mand  fremdeles 
intet  sagde.  « Det  er  Skade,  det  klæder  dig  smukt 
at  være  lidt  muggen, »  fojede  hun  lidt  efter  til,  som 
da  for  Resten  alt  klæder  dig.» 

Det  sidste  blev  sagt  med  et  undertrykt  Suk. 
Minona  havde  ogsaa  paa  Rejsen  gjort  sine  Er- 
faringer om,  hvilken  henrivende  og  bedaarende 
Fare,  der  er  ved  mandig  Skjonhed,  sammen  med 
at  hun  for  sit  eget  Vedkommende  havde  folt 
Manglen  deraf. 

Ordene    var  ikke  skikkede  til  at  forsone  ham. 

Desværre  undlod  han  at  se  paa  sin  Kones 
smukke  Øjne,  som  havde  et  for  hende  usædvanlig 
bedrovet  Udtryk. 

Da  han  fremdeles  intet  sagde,   vedblev  hun: 
Nu    maa    du    ikke    give    din    stumme    Rolle, 
Kjeld,   som  saa  tit  paa  Rejsen,  det  slaar  tilsidst  al 
vor  Lykke  ihjel. » 

Ogsaa  denne  Vending  var  uheldig.  Paa  Rejsen, 
som  alle  Steder  sluttede  Minona  hurtig  Bekjendt- 
skaber  og  oplevede  det  ene  lille  morsomme  Inter- 
mezzo efter  det  andet,  fordi  hun,  langt  lettere  end 
sin  Mand  lærte  Sprogene  og  havde  den  lykkeligste 
Evne  til  at  udnytte  flygtige  Bekjendtskaber  og 
Situationer. 

Han  var  skinsyg,  altid  skinsyg  og  fordærvede 
derved  mange  lykkelige  Timer. 

Da  denne  Folelse   var    hende    ubegribelig,    til 

Dels  naragtig,  drillede  hun  ham  for  saa  vidt,  som 
hun  ikke  tog  fjærneste  Hensyn  til  den  —  maaske 
tænkte  hun  ogsaa  paa  denne  Maade  at  ville 
kurere  ham. 

Han  folte  sig  da  saaret  og  trak  sig  mer  og 
mer  ind  i  sig  selv  og  kunde  være  næsten  stum  i 
halve  Dage. 

Jo  mere  Revanche  hun  tog  overfor  andre, 
des  mere  forbitret  blev  han. 

Da  hun  en  Dag  paa  en  Jærnbanetur  paa  Sici- 
lien, paa  Vejen  til  det  uforlignelige  Taormini,  blev 
syg,  dels  af  Varmen  og  dels  af  disse  hyppige  Dis- 
sonanser, kjendte  hans  Ømhed  for  hende  ingen 
Grænser. 

Han  fastholdt,  trods  hendes  Forsikringer  om 
det  modsatte,  paa  det  bestemteste,  at  hun  ikke 
taalte  at  kjore  og  satte  igjennem,  at  de  gjorde 
Rejsen  hjemover  til  Sos. 

Rejsen  til  Paris  blev  saaledes  sløjfet.  Hun 
kunde  netop  saa  ypperlig  fransk  og  havde  glædet 
sig  saa  umaadeligt  til  at  komme  til  dette  Eldorado, 
ogsaa  paa  Medicinens  Vegne. 

Kjeld  lovede  hende ,  at  hun  skulde  komme 
der,  saa  snart  og  saa  længe  hun  vilde,  naar  hun 
blev  rigtig  rask,  og  —  han  slap  saaledes  for  at 
blive  aldeles  overfløjet  af  hende  i  Paris!  og  hans 
næste  Studium  skulde,  besluttede  han,  være  fransk. 

Hans  Jalousie  havde  saaledes  flere  Former, 
først  den  rent  —  om  man  vil  —  erotiske  Jalousie, 
og  dernæst  den  aandelig-personlige. 

I  gode  Øjeblikke  folte  han  selv  denne  Pjaltethed ; 

men  han  havde  ikke  dette  Staal  i  sin  Karakter, 
at  han  kunde  gjøre  Skridtet  fuldt  ud,  flænge  los  i 
sit  eget  Kjod,  brænde  Saaret  ud  og  trylle  frem  af 
Asken  en  ny  og  bedre  Form. 

For  nærværende  Tid,  da  hans  Hustru  netop 
trængte  til  hans  Omhu  og  Stotte,  tog  den  per- 
sonlig-aandelige  Jalousie  Overtaget  over  Kjærlig- 
hedens og  opnaaede  en  bestandig  frodigere  Til- 
værelse ud  af  alt,  hvad  han  behagede  at  opfatte 
som  Tilsidesættelse,  Mangel  paa  Anerkjendelse  o.  s.  v. 

Den  stærke,  frejdige  Minona  opbod  hele  sin 
Kraft  for  at  holde  Ondet  imellem  dem  selv  saa- 
ledes,  at  hverken  hendes  Slægt  og  især  ikke  den 
gamle  Lasson  fik  Færten  deraf. 

Hun  saa*  saaledes  ikke,  at  hvert  lille,  helte- 
modigt Træk  af  hende  i  Kjelds  Øjne  fik  en  Skygge 
mere  af  Anklage,  saaledes,  at  han  tilsidst  fandt, 
at  han  var  aldeles  overflødig,  de  havde  det  endog 
bedre  uden  ham. 

Det  gik  tilsidst  saa  vidt,  at  han  i  Tankerne 
udlagde  Minonas  tilsyneladende,  store  Velbefindende 
dertil,  at  hun  i  Nydelsen  af  Rigdommens  Overflødig- 
hed, som  han  havde  bragt  hende,  glemte  alle  Hen- 
syn —  over  for  ham ! 

Skulde  da  ikke  han  følge  hende  efter  og 
soge  Trøst,  hvor  det  kjære  Tilfælde  viste  ham  en 
saadan ! 

Minona,  der  var  bleven  sparsom  med  sine 
Kjærtegn  gik  med  Overvindelse  hen  og  lagde 
Armen  om  Halsen  paa  Kjeld  og  sagde: 

«Jeg  vil  langt  hellere,   at  du  kommer  med  en 

Række  af  Beskyldninger  imod  mig,  at  jeg  kan 
forsvare  mig,  hvis  der  er  noget  hos  mig,  som 
enten  frastøder  dig  eller  du  ønsker  anderledes,  naar 
blot  ingen,  især  ikke  din  Fader,  skal  opdage  nogen 
—  —  nogen  —  Kløft  imellem  os.» 

Saa  lo  Minona  atter,  nervøst,  fordi  hun  ikke 
vilde  græde. 

Der  var  mange  Forsyndelser  i  disse  simple, 
rørende  Ord. 

Først  denne  Appel  til  hans  Fader.  Var  han 
selv  ikke  ligesaa  nær  som  Minona  maaske  og,  saa 
talte  hun  om  en  Kløft,  altsaa  var  der  en  Kloft 
imellem  dem.  Det  var  ingen  Indbildning  af  hans 
Fantasi.     Der  var  en  Kløft,  hun  følte  det  selv. 

Alen  hvem  andre  end  hun  dannede  denne 
Kløft,  ved  altid  at  lade  ham  ude  og  selv  indtage 
baade  sin  egen  og  tillige  hans  Plads. 

Endelig,  —  og  det  var  ikke  den  mindste  For- 
syndelse! —  det  kan  ikke  nægtes,  saa'  Minona 
ikke  godt  ud  i  sin  nuværende  Tilstand.  Hun  var 
som  Læge  altfor  fornuftig  til  ikke  at  indrette  sin 
Klædedragt  efter  Forholdene,  og  hun  havde  ab- 
solut ikke  dette  Kvindetalent,  der  med  smaa  Finesser 
kan  forstaa  at  arrangere  sig  for  alle  Tilfælde,  og 
ingen  af  hendes  nuværende  Omgivelser  kunde  give 
hende  det  mindste  Vink. 

«Gud  bevares!  jeg  har  det  vist  saa  fortræffeligt, 
som  jeg  kan  ønske  mig!»  svarede  han  med  kold 
Ro,  uden  at  se  paa  hende,  «og  har  ganske  sikkert 
intet  at  beklage  mig  over.» 

«Jeg   kan   ikke  taale  denne  Tone,  —  det  véd 

du!   —  allermindst  nu,»   svarede  Minona,   idet  hun 
tog-  sin  Arm  til  sig  og  traadte  tilbage  i  Stuen. 

Skuffelse  og  Smerte  stod  at  læse  i  hendes 
aabne,  frimodige  Træk. 

«Saa  lad  mig  ikke  genere  dig, »  svarede  han 
forstenet  som  for  og  forlod  Stuen. 

Minona  stod  et  Øjeblik  uden  at  rore  sig,  saa 
brast  hun  i  Graad  —  det  var  ellers  hendes  Spe- 
cialitet aldrig  at  græde. 

Men  hun  vilde  ikke  give  efter,  hun  vidste,  at 
det  gik  ud  over  mere  end  hende  selv,  og  med 
Opbyden  af  hele  sin  Energi  lykkedes  det  hende 
en  lille  Tid  efter  at  beherske  sig,  dog  kun  med 
stærkt  rodkantedc  Øjne. 

Det  bankede  paa  hendes  Dor,  den  lille  Stue- 
pige kom  ind  og  skulde  sporge,  om  Fruen  ikke 
vilde  kjore  ned  paa  Engene  med  Husbond  inden 
Middag. 

En  af  de  rode  Præmiekoer  var  bleven  heftig  syg. 

Egentlig  vilde  Minona  saa  gjærne  være  bleven 
hjemme,  men  hun  vidste  godt,  at  det  tjente  hendes 
Sundhed  langt  bedre  at  komme  ud  i  Luften  og 
adsprede  sig,  og  desuden  nænnede  hun  ikke  at 
skuffe  den  gamle,  som  ikke  mere  kunde  undvære 
hende. 

«Det  skal  saa  være  strax,  kan  jeg  tænke, » 
svarede  hun.  «Ja,  hils  og  sig  Tak!  jeg  skal 
komme. » 

Allerede  i  Afstand  saa'  den  gamle,  at  hans 
Yndling  havde  grædt.  Der  fandtes  jo  kun  en  i 
Huset,   som  kunde  være  Skyld  heri,  tænkte  han. 

Han  sagde  ikke  et  eneste  Ord,  saa  Minona 
folte  sig  lettet  over,  at  han  intet  havde  bemærket, 
og  længe  inden  de  naaede  Engene,  havde  hun 
fuldstændig  Herredømme  over  sig  selv. 

De  saa'  begge  i  Afstand  Kjeld  fare  af  Sted 
ned  mod  Havet  paa  sin  Ridehest,  den  han  gjærne 
benyttede  hver  Dag,  og  Minona  sagde  endog  en 
Spøg  om  hans  hurtige  Ridt;  men  gamle  Folks 
Kjærlighed  har  Erfaringens  prøvede  Skarpsyn,  de 
have  lært  at  tie,   men  føres  vanskelig  bag  Lyset.  — 

Lasson  mærkede  Uraad  og  besluttede  til  det 
yderste  at  være  aarvaagen ! 


I  en  lykkelig  Stemning  arriverede  Constance 
hjem  til  Lynghøj.  For  hvert  et  Trin  maatte  hun 
tænke  paa  den  smukke,  unge  Officer,  hun  havde 
truffet  og  igjenkalde  sig  hvert  et  Ord,  de  havde 
talt.  Hvorledes  han  hilste,  talte,  lo,  alt  til  de 
mindste  Enkeltheder,  var  saa  fuldkomment,  som 
hun  aldrig  havde  set  det  hos  noget  Menneske. 

Jo  nærmere  hun  kom  Gaarden,  des  mere  lang- 
som blev  hendes  Gang. 

Det  var,  som  hendes  smukke  Drøm  maatte 
forsvinde  under  det  gamle  Tag,  ja  selv  tale  derom 
var  maaske  ikke  værdt.  Det  kunde  jo  vente  fjorten 
Dage  —  i  fjorten  Dage  og  Nætter  —  i  hvilke  hun 
kunde  drømme,  uden  at  et  eneste  Menneske  havde 
Forestilling  derom.  Drømme  om  hvor  smuk  han 
var,   hvor  fin  og  god. 

Naar  han  saa  kom  igjen  —  det  var  til  at 
blive  tosset  over !  —  vilde  hun  føre  ham  med 
sig  hjem. 

Maaske  vilde  han  synes  om  hende  —  fri  til 
hende!  —  ja,  da  vidste  hun  nok,  hvad  hun  vilde 
svare. 

Intet  Under,  at  hun  havde  længtes  ned  til 
Danmark.  — 

Nu  var  det  kun  at  faa  disse  fjorten  Dage  til 
at  gaa! 

Saaledes  omtrent  traadte  hun  ind  under  det 
hjemlige  Tag,  hvor  hun  strax  blev  modtagen  med 
begejstrede  Beskrivelser  af  Kjeld,  om  hans  Besøg, 
hans  Godhed  o.  s.   v. 

Halv  ligeglad  hørte  hun  paa  dette. 

Det  var  jo  mageløst  af  den  rige,  unge  Herre 
at  være  saa  god  imod  hendes  Forældre.  Men  Herre 
Gud,  han  havde  jo  dog  selv  faaet  dem  ned  til 
Gaarden,  og  saa  meget  vidste  da  hun,  at  den  unge 
Ejer  udmærket  kunde  være  tjent  med  hendes  Fader, 
der  var  berømt  for  at  være  en  Slider,  og  som  var 
saa  ærlig,   at  han  kunde  være  et  Ordsprog  derfor. 

Forældrenes  Beretninger  gik  derfor  ind  ad 
hendes  ene  Øre  og  ud  af  det  andet. 

Nej,  de  skulde  blot  vide,  hvad  der  var  hændet 
hende.  Hun  havde  mødt  en  Æventyrprins,  som 
steget  frem  af  Havet! 

For  første  Gang  i  hele  sin  Levetid  vidste  hun, 
hvad  det  var  at  være  ung  —  drømme  som  det 
var  naturligt  for  hendes  Aar. 

Hendes  Forældre,    især   hendes  Moder,    lagde 

Mærke  til  det  muntre  Udtryk  og  det  gladere  Sind; 
men  for  dem  var  det  kommet  successivt  som  en 
nodvendig  Folge  af  deres  forandrede  Liv  og  Forhold. 

En  halv  Snes  Dage  efter  Modet  paa  Bovbjærg 
overraskedes  Familien  pludselig  af  Lauritsen. 

Han  kom  fra  Lemvig,  hvortil  han  var  kjørt 
med  Jærnbane,  sendt  af  den  gamle  Lasson  for  at 
melde  Herskabet  fra  Søgaard  til  den  folgende  Dag. 

Der  blev  stor  Travlhed  og  Constance  maatte 
idelig  være  Sendebud  imellem  Moderen  og  Laurit- 
sen med  Spørgsmaal  om  mulige  og  umulige  Ting 
Herskabets  Sædvaner  og  Smag  betræffende. 

Han  fik  herved  Lejlighed  til  at  tale  saa  meget 
alene  med  hende  som  aldrig  for  og  blev  for  hver 
Gang  mere  forelsket  i  hende,  noget  Constance  var 
altfor  optaget  til  at  bemærke. 


Den  folgende  Dag  rullede  en  flunkende  ny 
Landauer,  trukken  af  to  prægtige,  i  Jylland  be- 
rømte Graaskimler  ind  paa  Lynghøj. 

I  Vognen  befandt  sig  den  unge  Frue  og  — 
gamle  Lasson.  Den  unge  Ejer  vilde  støde  til  ud 
paa  Aftenen,  hed  det. 

Fru  Krause  blev  saaledes  nødt  til  at  modtage 
sin  gamle  Frier,  der  dog  ikke  med  en  Mine  robede, 
at  han  havde  Spor  af  Erindring  om  fordums  Dage. 

For  Minona  var  det  selvfølgelig  atter  en 
Skuffelse,  at  ikke  hendes  Mand,  men  gamle  Sviger- 
fader skulde  vise  hende  omkring  paa  Ejendommen. 

Tanken  om,  at  han  dog  kom,  trøstede  hende 
imidlertid,  og  hun  havde  fundet  stor  Glæde  i  den 
dejlige  Kjoretur,  som  de  i  to  Dage  havde  været 
ude  paa. 

Kjeld  havde  fulgt  dem  til  Hest  til  Ringkjobing, 
hvor  de  havde  opholdt  sig  nogle  Timer,  men  hvor 
han  ikke  var  bleven  færdig  med  nogle  Forretninger 
med  sin  Sagfører. 

Hele  denne  Vestkyst,  Danmarks  mest  roman- 
tiske og  interessanteste  Strækning,  var  for  Minona 
noget  saa  aparte  og  tiltrækkende,  at  hun  ikke  et 
Ojeblik  havde  folt  sig  træt,  og  da  Lasson  her  var 
en  udmærket  Cicerone,  der  kjendte  Egnen  som 
meget  faa  og  vidste  at  fortælle  utallige  Sagn,  samt 
Masser  af  Havets  Tragedier,  dem  han  flere  Gange 
personlig  havde  iagttaget,  var  hun  saa  oplivet,  at 
den  gamle  inderlig  glædede  sig  over,  at  han  havde 
givet  efter  for  hendes  Bønner  om  at  foretage  den 
lange  Kjoretur.   — 

I  Førstningen  gik  Moder  og  Datter  og  hviskede 
med  hinanden  om,  at  det  var  Synd  at  sige,  den 
unge  Ejer  just  havde  set  for  meget  paa  Skjonhed; 
men  Minonas  Forstand  og  Hjærtensgodhed  bragte 
snart  disse  Udtalelser  til  Tavshed. 

Især  paa  Krause  virkede  hun  som  et  beroligende 
Pulver,  og  han  forstod  snart,  at  aldrig  vilde  hun 
gjøre  noget  for  at  skade  dem,  selv  gamle  Lasson 
syntes,  under  hendes  Indflydelse  aldeles  at  have 
tabt  sin  Braad.  Han  gjorde  formelig  Indtryk  af 
at  være  en  skikkelig  gammel  Menneskeven. 

Til  hans  Udseende  havde  Forandringen  strakt 

sig.  I  hans  smaa,  skarpe  Øjne  var  der  kommen 
et  mildere  Blik,  hans  Haar  og  Skjæg  var  om- 
hyggelig studset,  selv  de  store  Øjenbryn  strittede 
mindre,  kanske  han  klippede  dem! 

Han  var  soigneret.  Stoffet,  han  bar,  af  bedste 
Kvalitet.  Hans  Skjortebryst  af  fineste  Lærred, 
nystrøget,  men  uden  Stivelse.  Han  var  ikke 
at  bevæge  til  at  gaa  med  et  saadant  Bræt,  som 
skrattede,  blot  man  rorte  ved  det,  og  som  han 
aldrig  vilde  kunne  faa  knappet  uden  at  rive  det  itu. 

Minona,  som  han  appellerede  til,  gav  ham 
naturligvis  Medhold  og  sagde,  at  som  han  bar  det, 
klædte  det  ham  netop,  og  saa  existerede  der  ikke 
nogen  hojere  Autoritet  for  ham  i  Verden. 

Alt  paa  Gaarden  interesserede  Minona,  saa  det 
var  morsomt  og  taknemligt  at  vise  hende  omkring. 

Ja,  en  Gang  slugte  den  gamle  en  rort  Taare, 
da  hun  med  Armen  om  hans  Hals  sagde  til  ham : 

«Det  er  vidunderligt  alt,  hvad  vi  skylde  dig, 
kjære  Svigerfader !  —  at  vi  dog  rigtig  maa  skjonne 
paa  det!» 

Det  blev  hurtig  Aften.     Kjeld  kom  ikke. 

Sent  paa  Aftenen  kom  der  saa  Telegram  om, 
at  de  ikke  maatte  vente  ham.  Han  havde  truffet 
en  Yen  og  kom  forst  hjem  til  Søgaard  om  fire  a 
fem  Dage. 

Lasson  blev  umaadelig  forstemt,  men  som 
altid  paatog  Minona,  som  var  den  mest  skuffede, 
sig  at  tale  Mandens  Sag. 

Inderst  inde  folte  hun  sin  Lykke  i  Skaar,  og 
med  varsom  Haand  fjærnede  hun  Stykke  for  Stykke 

—  var    det    for    at   se,    om  de  kunde  passe  i  hin- 
anden og  maaske  en  Gang  brændes  sammen  — ? 

Der  maatte  jo  gjøres  noget,  men  forelobig 
maatte  alt  bero !  fremfor  alt  maatte  hun  ikke  tabe 
sin  Sindsro,  hun,  den  misundte,  som  havde  fuldt 
op  af  alle  Jordens  Herligheder. 


Constances  lille,  hyggelige  Værelse  fik  sin  anden 
Gjæst,  Minona,  som  hellere  vilde  være  her  end  i 
det  store  Gjæste værelse. 

«Bliv  lidt  hos  mig!»  sagde  hun  til  Constance. 
<Jeg  kan  saa  godt  lide  baade  Dem  og  Deres 
Værelse. » 

«Det  glæder  mig.  Maa  jeg  hjælpe  Dem?» 
svarede  Constance. 

«Tak!  hvor  det  klæder  Dem  nydeligt  at 
smile,  jeg  har  flere  Gange  lagt  Mærke  til  Deres 
store  Smilehuller.  Man  længes  formelig  efter  at 
se  dem.» 

Det  hændte  af  og  til  Minona,  at  hun  blev  hel 
vemodig  ved  at  se  andres  Skjonhed,  fattig  som 
hun  selv  folte  sig  derpaa. 

Alle  saadanne  Tanker  havde  hun  aldrig  kjendt 
under  sin  Studie-  eller  Forlovelsestid,  og  hun  var 
vis  paa  heller  aldrig  at  have  kjendt  dem,  hvis 
hendes  Liv  var  bleven,  som  hun  ønskede,  fuldt  af 
Arbejde. 

«Jeg  har  aldrig  lét,  før  jeg  kom  herned.  Vi 
havde    det    saa    trangt   og  smaat  i  Norge.     Moder 

var  altid  syg  og  Fader  nedtrykt, »  svarede  Con- 
stance med  den  Aabenhed,  som  kan  gjore  Ung- 
dommen saa  fortryllende. 

«Hvor  jeg  er  lykkelig  over,  at  Deres  Kaar  nu 
ere  blevne  gode  —  ikke  sandt,  de  ere  goder  — 
Min  Åland  glæder  sig  ikke  mindre  derover. » 

«Jo,  alt  er  godt.  De  ere  begge  mageløse 
imod  os,»  udbrod  Constance,  «og  jeg  beder  hver 
eneste  Dag  for  dem  —  begge ! » 

Minona  saa'   paa  hende. 

«Er  De  meget  religiøs?*  spurgte  hun  med  et 
Stænk  af  Forundring. 

«Hvis  De  mener,  om  min  Kristendom  er  mig 
kjærest  af  alt,  saa  siger  jeg  ja.  Det  er  da  den, 
som  har  holdt  os  oppe  gjennem  de  sørgeligste 
Tider.  Paa  Kirkegaarden  inde  i  Vigen  paa  Stord- 
øen  'ligger  alene  fem  Søskende  begravne.  De  kan 
forstaa,  hvad  Sorg  det  betyder  for  mine  Forældre 
og  —  for  mig.» 

Medens  hun  talte,  gik  hun  hen  til  den  lille, 
udskaarne  Hylde  og  tog  sit  Album  ned.  Det 
sidste  Blad  var  et  Billede  af  denne  Kirkegaard. 

Constance  pegede  paa  et  Hjorne,  hvor  disse 
Grave  vare. 

Minonas  Øjne  stode  fulde  af  Taarer. 

«Det  maa  have  været  meget  svære  Tider, » 
sagde  hun.  «Godt,  at  Deres  Forældre  beholdt 
Dem.  De  er  jo  et  sundt  Menneske,  en  Del  hærdet, 
kan  jeg  se!   og  det  har  været  Deres  Lykke. » 

(Xaar  jeg  kun  havde  lært  noget  mere, »   sagde 

Constance,    «men    hist    oppe  var  der  saa  lidt  Lej- 
lighed.)) 

«Hvad  vilde  De  saa  især  lære?»  spurgte  Minona. 

« Mange  Ting,   f.   Ex.   ogsaa  Sygepleje  —  Dr. 
Tang,  som  behandlede  Fader,  da  han  havde  brækket 
sin  Arm,   sagde,  at  jeg  egnede  mig  dertil. » 
Ja  saa!   det  var  jo  ikke  umuligt !» 

Minona  tog  det  lille  Album,  bladede  deri  og 
stoppede  ligesom  Kjeld  op  ved  Constances  Billede 
og  Vinjedalen,   som  hun  betragtede  længe. 

«Har  De  flere  Exemplarer  af  dette  Billede  ?* 
spurgte  hun. 

«Ja,  mine  Forældre  have  et  —  vil  Fruen 
maaske  have  det?»   —  Hun  tog  det  ud. 

«Ja,  hvis  De  havde  haft  flere,  vilde  jeg 
gjærne  — » 

«Det  kan  kun  være  mig  en  Glæde,  om  De 
vil  modtage  det.» 

«Tak!  jeg  er  meget  glad  derover.  Det  ligner 
Dem  ypperlig.  Billedet  mangler  kun  Smilehullerne, 
men  dem  faar  man  saa  i  Tilgift,  naar  man  træfter 
Originalen.)) 

Minona  vendte  Bladet  om  og  læste  de  to 
Salmestrofer. 

«Kan  De  gjennemfcre  dette  Program  —  er 
Deres  Tro  saa  stærk  ? »  spurgte  Minona  og  fæstede 
et  fast  Blik  paa  hende,  fordi  hun  interesserede 
hende  meget. 

Minonas  Kristendom    var  nærmest  Humanitet. 

-Jeg  haaber  ikke,  at  noget  skal  bringe  mig 
bort  fra  Guds  Veje, »  sagde  Constance  fast  og  dæmpet. 

Skiftende  Tider.  II 

For  Minona  var  hun  en  næsten  rorende  Frem- 
toning, fængslende  og  virkelig  naturlig,  hvad  der 
forbavsede  hende  mest,  fremmed  som  hun  folte 
sig  for  den  unge  Piges  Anskuelser. 

Lidt  efter  sagde  hun  Godnat,  og  Minona  be- 
gav sig  til  Ro. 


I  det  store  Gjæstekammer  hos  Lasson  fandt 
samtidig  et  andet  Mode  Sted. 

Da  den  gamle  var  arriveret  ind  og,  som  han 
plejede,  havde  opgjort  Dagens  Regnestykke,  ban- 
kede det  ydmygt  paa  Doren  og  ind  traadte  den 
lille  Lauritsen,  mere  smilende  og  glat  end  sæd- 
vanlig. 

Den  gamle  gav  et  umærkeligt  Nik  med  Ho- 
vedet og  sad  lidt  og  grundede. 

Han  tog  saa  sin  fedtede  Tegnebog  frem  og 
fandt  efter  en  Del  Sogen  en  Lap  Papir,  en  Regning. 

Han  gav  sig  omhyggelig  til  at  kradse  det 
skrevne  ud,   og  saa  skrev  han  paa  Bladet: 

Det  var  ikke  efter  mit  Sind,  min  gode  Kjeld, 
at  du  ikke  modte  din  Kone  og  mig  paa  Lyng- 
høj, og  det  forekommer  mig,  at  din  Ven  og 
alle  Venner  ved  denne  Lejlighed  burde  trukket 
det  korteste  Straa. 

Din  Kone  er  meget  for  god  til  at  ytre  en 
eneste  Klage,  men  jeg  har  mærket,  det  gjorde 
hende  ondt  og  mig  med,  kan  jeg  tro. 

Jeg  haaber,  at  du  stoder  til  os  paa  Vejen, 
og  stoppe  vi  da  op  nogle  Timer  i  Ringkjobing 
for  at  vente  paa  dig. 

Din  Fader. 

Da  han  havde  skrevet  disse  Linjer,  begyndte 
han  betænksomt  og  langsomt  at  lægge  Papiret 
sammen;  derefter  tog  han  en  lang,  rod  Silkepung 
op  af  Lommen  og  efter  megen  Sogen  fandt  han  i 
det  ene  Hjørne  en  beskeden  Stump  Lak. 

Han  varmede  et  Blad  af  sin  Lommekniv  i 
Lyset,  stak  Lakket  derpaa  og  dryppede  lidt  ned 
paa  Brevet.  Saa  tog  han  en  25  Øre  og  trykkede 
i  Lakket,  dermed  var  det  hele  forseglet. 

«Kom  her!» 

Kalvehovedet  traadte  nærmere. 

«Hvis  min  Son  ikke  er  kommen,  til  vi  rejse  i 
Morgen  Formiddag  Kl.  10,  afventer  De  ham  her 
og  giver  dette  Brev  i  hans  egne  Hænder,  strax 
De  ser  ham!» 

«Jeg  skal  vel  blive  paa  Gaarden,»  spurgte 
Lauritsen  med  Hjærtet  i  Halsen. 

Nej !  ingen  Opsigt,  forstaar  De.  Sporger 
min  Son,  siger  De,  at  De  har  et  Tilbud  til  Heste- 
handler Helt  i  Lemvig  og  følges  tilbage  til  Søgaard 
med  ham.     Han  rejser  i  Overmorgen. » 

«Hvis  nu  Løjtnanten  kommer  før?»  spurgte 
Lauritsen. 

«Saa  bliver  De  alligevel;  men  ikke  her!  De 
indlogerer  Dem  paa  Kroen  mellem  Lemvig  og 
Lynghøj    og    maa    ikke    ses   her   efter  min  Sviger- 

datters    og    min   Afrejse.     Det    kunde    se    ud    som 
Spioneri.     Har  De  forstaaet? 

Det  lille,  slikkede  Hoved  bojede  sig  til  Tegn 
paa  Lydighed;  men  Skuffelse  stod  at  læse  i  alle 
Miner. 

Pas  paa  Brevet!   Godnat! 


Dagen  efter  Lassons  og  Minonas  Afrejse  var 
det,  at  Constance  skulde  træffe  sin  Ven  paa  Bov- 
bjærg. 

Lige  fra  Morgenstunden,  da  hun  var  oppe 
med  Sanglærken,  havde  hun  denne  glade,  spæn- 
dende L'ro  over  sig,  som  gaar  forud  for  et  saa- 
dant  Mode. 

Der  var  mod  Sædvane  mange  forskjellige  Sten 
at  rydde  bort. 

Der  var  Optælling  til  Storvask,  et  Ildebefin- 
dende hos  Fru  Krause  og  flere  Smaating,  som 
hun  skulde  hjælpe  sin  Fader  med. 

Men  alle  Hindringer  fik  hun  til  Side  for  at 
komme  ud  en  lang  Tur,  som  hun  forsikrede,  at 
hun  trængte  til. 

Hendes  Fader  foreslog  hende  at  spasere  til 
Lemvig,  hvorhen  han  netop  havde  en  Del  Ærender, 
og  maaske  for  forste  Gang  imodekom  hun  ikke  hans 
Ønsker,  men  holdt  paa,  at  hun,  medens  Vejret 
endnu  var  smukt,   vilde  til  Vesterhavet. 

Krause,   som  havde  en  sand  Rædsel  for  Kvæg- 

sand,  var  nu  aldrig  ret  glad  ved  disse  Ture,  og 
hun  fik  Tilhold  om    ikke  at  blive  for  længe  borte. 

Endelig  kom  hun  da  af  Sted,  dobbelt  ivrig, 
fordi  der  havde  været  saa  mange  Forhindringer. 

Som  om  hun  havde  Vinger,  fløj  hun  af  Sted. 
Hun  vendte  sig  aldrig  om,  blot  fremad,  fremad 
—  mon  han  alt  var  kommen,  eller  skulde  hun 
vente  paa  ham?  Mon  han  i  det  hele  kom?  Vilde 
han  skuffe  hende? 

O  nej ,  langt  ifra ,  tænkte  hun ,  hvad  Grund 
skulde  han  have  dertil? 

Han  saa'  aldeles  ikke  ud  til  at  ville  skuffe 
nogen. 

Tilsidst  næsten  lob  hun. 

Og  da  hun  endelig  kom  til  Bovbjærg,  gik  det 
i  susende  Galop  op  ad  Klinten,  ud  paa  Pynten, 
hvor  hun  sidst  sad  sammen  med  —  ham,  hendes 
Hjærte  slog  i  Møde. 

Men  langt  tilbage,  stadig  i  hendes  Spor,  fulgte 
en  Skikkelse,  snart  hurtigere,  snart  langsommere, 
altid  vedligeholdende  samme  Afstand. 

Hun  saa'  sig  aldrig  tilbage  og  anede  intet. 
Hvad  havde  hun  desuden  at  frygte? 


Kjeld  havde  ladet  sin  Ridehest  blive  staaende 
hos  sin  Ven  i  Ringkjøbing  og  tog  med  Jærnbanen. 

Han  steg  af  paa  den  nærmeste  Station  ved 
Bovbjærg  og  begav  sig  af  Sted  til  Fods. 

Først   tog  han  Vejen   i  lange  elastiske   Skridt 

for  hurtigst  muligt  at  naa  til  Maalet ;  men  Stilheden 
og  Dagens  vemodige  Efteraars  Skjønhed  indvirkede 
efterhaanden  paa  ham. 

Hans  Skridt  blev  langsommere,  og  alt  imellem 
stod  han  stille  for  at  lytte  efter  Havets  dæmpede 
Brusen,  medens  Øjet  fulgte  en  lille,  kvidrende 
Lærke,  hvis  Sang  kun  aandede  Længsel  efter, 
hvad  der  var  forbi  — ;  nogle  prægtige  Maager  fløj 
paa  deres  brede  Vinger  frem  og  tilbage  paa  Land ; 
fjærnt  hørte  han  Jærnbanens  Fløjten,  ellers  var  der 
stille;  han  var  alene  med  sine  mangeartede  Tanker. 

Endnu  en  Gang  brød  en  mægtig  indvendig 
Røst  frem  og  talte  sine  manende  Ord,  men  strax 
vare  over  ti  Argumenter  rede  til  at  imødegaa  dem, 
desuden  —  det  var  jo  hans  faste  Bestemmelse,  at 
denne  Gang  skulde  være  den  sidste.  Maaske  vilde 
han  navngive  sig  og  følge  med  hende  hjem  til 
Lynghøj  endnu  i  Dag. 

Med  et  grænseløst  Filisteri  indbildte  han  sig 
selv,  at  saaledes  skulde  det  gaa  til,  og  han  tog 
atter  Fart. 

Han  var  der  om  højst  et  Kvarter  —  det  hele 
var  jo  ikke  alle  de  Skrupler  værd  —  —  Narre- 
streger,  hvad  skulde  det  gjøre! 


I  korte  Spring  naaede  han  op  i  Kløften,  hvor 
de  mødtes. 

Hun  var  der  ikke. 

I  et  Par  Sekunder   følte   han  en   saadan  Skuf- 

felse,  at  han  blev  bleg  af  Sindsbevægelse  og  næsten 
ikke  kunde  trække  Vejret. 

Alle  Skrupler  vare  blæste  bort,  han  vilde  kun 
se  hende,  kun  mode  hende,  kun  vente  paa  hende, 
ihvad  det  skulde  koste! 

En  lille  Latter  lod  tæt  ved  ham. 

Gjemt  inde  i  Kloften  sad  hun. 

I  et  Spring  var  han  nede  hos  hende,  hvor 
han  blev  modtaget  af  et  Velkomstsmil,  der  dannede 
dybe  Huller  i  de  rødmende  Kinder. 

Hans  Glæde  var  saa  fuldkommen,  at  den  ude- 
lukkede enhver  anden  Tanke  i  Verden  end  den, 
der  drejede  sig  om  hende. 

«]eg  blev  saa  bange,  at  De  havde  glemt  mig, » 
var  alt,  hvad  han  kunde  faa  frem.  Saa  greb  han 
hendes  Haand  og  beholdt  den  længe  fast  i  sin, 
og  de  hastige  Pulsslag  meddelte  sig  til  hende. 

« Hvorfor  skulde  jeg  dog  have  glemt  Dem?» 
spurgte  hun  med  hele  sin  Naturs  Troskyldighed. 
«De  sagde  jo,  at  De  denne  Gang  vilde  folge  med 
mig  hjem.» 

Saa  gav  hun  sig  til  at  fortælle  ham  om  alle  de 
mange  Forhindringer,  hun  havde  overvundet,  men 
at  hun  kun  turde  blive  lidt,  ganske  lidt,  for  de 
begave  sig  paa  Hjemvejen. 

Hvis  flere  Sagkyndiges  Beretninger  om ,  at 
Forbryderen  maa  følge  sine  særegne  Instinkter, 
som  sluttelig  fører  ind  paa  Forbryderbanen,  for- 
holde sig  rigtige,  maa  denne  Theori  ogsaa  gjælde 
paa  andre  Omraader;  Individets  Ansvar  kan  altsaa 
ikke  ubarmhjærtig  drages  frem. 

Den  frie  Kjærlighed  f.  Ex.  vil  saaledes  have 
alt  for  sig,  undtagen  alene  de  skuffedes  Beklagelser. 
En  saare  nem  Moral! 

Kjelds  Ansvarsfølelse  indslumrede  blidelig, 
medens  hun  talte,  i  en  sikker  og  rolig  Søvn  faldt 
den,  hvorfra  endog  alle  Drømme  om  Bebrejdelser, 
Uret  o.  s.  v.  vare  fjærnede. 

Han  levede  Øjeblikkets  sorgløse  Liv  og  nød 
i  fulde  Drag  Fortsættelsen  af  det  yndefulde  Til- 
fælde,  der  var  mødt  ham. 

«De  har  altsaa  virkelig  længtes  efter  mig, 
talt  Timerne  som  jeg  med  ømme,  med  hede 
Savn!»  spurgte  han  med  et  Blik  saa  varmt,  at 
hun  slog  Øjnene  ned. 

Et  næppe  hørligt  ja  var  Svaret. 

Han  lagde  Armen  om  Livet  paa  hende,  drog 
hende  ind  til  sig  og  kyssede  hende. 

«Kom,  lad  os  saa  gaa  hjem  til  mine  For- 
ældre^  sagde  hun  rødmende. 

Hun  brændte  efter  at  vise  denne  Guddom 
frem  og  følte  sig  trykket  af  Ensomheden  eller  det 
mærkværdige  —  denne  første  store  Beruselse. 

«Ikke  nu,  ikke  nub  hviskede  han.  «Det  er 
allermest  fortryllende,  naar  ingen  aner  noget,  uden 
vi  to  alene  i  den  vide  Verden,   du  og  jeg.» 

«Saa  fortæl  mig  da  lidt  eller  —  meget  —  om 
Dem  selv,»   sagde  hun. 

«Dem !  sig  du!  —  naa!  —  lad  mig  dog  høre, 
hvorledes  det  lyder  —  i  din  nydelige  Mund.» 

-Nu  ja,  om  —  dig  selv!  —  fremstammede 
hun   bly.      Men    jeg    er    ikke    lykkelig,    ikke    helt, 

før  Moder  og  Fader  vide  det  —  de  to  ere  jo  som 
slet  ingen !»  fojede  hun  indsmigrende  til  —  eja 
som  slet  ingen !» 

Der  gik  en  Taage  for  hans  Øjne  ved  disse 
Ord,  og  han  folte  en  Gysen  gjennem  sine  Nerver, 
helt  ind  til  Marv  og  Ben  som  en  Berøring  af 
koldt  Staal  —  saa  af  glødende  Ild. 

«Kom,  lad  os  gaa  ned  til  Vandet, »  sagde  han 
og  rejste  hende  op,    «vi  ville  spasere  lidt. » 

Med  Armen  om  Livet  paa  hende,  trykkende 
hende  fast  ind  til  sig,  gik  han  frem  og  tilbage 
med  hende  langs  Stranden  og  fyldte  hendes  Øren 
med  de  ommeste  Elskovsord.  Han  var  beruset  af 
Kjærlighed  til  hende  og  var  aldrig  før  naaet  op 
til  denne  Højde  af  Opgiven  og  Selvforglemmelse. 

Men  bag  om  Klinten  sneg  sig  en  Skikkelse, 
som  ingen  af  de  to  bemærkede. 

Naar  de  vendte  Ryggen  til,  da  var  den  fremme, 
men  aldeles  forsvunden,  hver  Gang  deres  Ansigter 
vendte  mod  Bovbjærg. 

« Lever  dine  Forældre  ikke?»  spurgte  Con- 
stance. 

«Min  Moder  kan  jeg  ikke  mindes,  og  min 
Fader  er  mig  en  Del  —  fremmed !»  var  Svaret, 
det  kom  halv  nødtvungent. 

Constance  tænkte,  at  han  maatte  være  ulykke- 
lig over  saadanne  Forhold  og  svarede  med  Varme : 

«Jeg  har  baade  Fader  og  Moder,  som  ville 
elske  dig.» 

I  samme  Nu  randt  det  ham  i  Hu  under  deres 
Samværen,    at  hans  Fader  havde  været  forelsket  i 

hendes  floder,  nu  kom  han  og  indtog  samme  Plads 
hos  Datteren  —  men  han  blev  da  heldigvis  ikke 
afvist. 

Hele  Foleisen  af  hans  skrækkelige  Stilling  stod 
i  et  Øjeblik  klart  for  hans  Øjne.  Det  kom,  som 
naar  der  pludselig  bliver  en  Rift  i  en  aldeles  over- 
trukken Himmel. 

Han  følte  den  kolde  Sved  pible  frem  paa 
Panden ;  men  med  hele  den  heftig  opstaaede  Kjær- 
ligheds Energi  drev  han  Synet  bort.  De  tunge 
Skyer  lukkede  sig  atter. 

Han  vilde  have  Fred  i  disse  ubetalelige  Øje- 
blikke, bag  efter  maatte  der  findes  paa  Raad. 

Constance,  der  med  Kjærlighedens  fine  In- 
stinkt opdagede  disse  smertelige  Overgange  og 
strax  satte  dem  i  Forbindelse  med  de  trykkende 
Familieforhold,  han  havde  antydet,  besluttede  ikke 
at  ville  plage  ham ,  men  lade  ham  selv ,  naar  det 
faldt  ham  lettere,  komme  tilbage  hertil. 

Hun  gav  sig  til  at  fortælle  ham  om  Besøget, 
de  havde  haft,  og  dvælede  især  ved  den  Kjed- 
sommelighed,  de  alle  havde  følt  ved,  at  den  unge 
Ejer  ikke  selv  var  med. 

«Som  det  lader,  er  det  mig,  der  ikke  kan 
faa  ham  at  se,»  vedblev  hun.  «Hvis  jeg  ikke 
havde  haft  helt  andre  Ting  at  tænke  paa,  vilde 
jeg  have  været  lige  saa  kjed  deraf  som  mine  For- 
ældre. » 

Han  nikkede  af  og  til  og  opmuntrede  hende 
med  Smil  til  at  blive  ved.  Han  var  ikke  sikker 
paa  sin  Stemme. 

«Strax  syntes  Moder  og  jeg,  at  Fru  Lasson 
var  temmelig  grim  og  heller  ikke  videre  tiltalende; 
men  vi  forandrede  aldeles  Smag,  ja,  vi  forelskede 
os  i  hende,  begge  to,  Fader  maaske  allermest.  Hun 
er  saa  forstandig,  venlig  og  elskværdig,  som  jeg 
aldrig  har  set  nogen,  tillige  morsom  og  aldeles 
ikke  stolt,  noget  den  gamle  Lasson  derimod  er, 
af  alle  sine  Masser  af  Penge  naturligvis!  Jeg  var 
længe  inde  hos  Fruen,  da  hun  gik  til  Sengs.  Hun 
sov  i  mit  Værelse,  da  hun  langt  bedre  kunde  lide 
det  end  Gjæsteværelset ,  som  da  ogsaa  endnu  er 
lidt  fugtigt,  hvorfor  den  gamle  Herre  var  bange 
for,  at  hun  skulde  være  der.» 

Disse  Skildringer  bragte  Kjeld  paa  Pinebænken, 
alligevel  maatte  han  hore  dem. 

Han  var  paa  en  Gang  et  Bytte  for  Smerte  og 
fortærende  Skinsyge. 

Saaledes  blev  alting  Stykke  for  Stykke  taget 
fra  ham. 

Hvad  han  selv  forbrod,  derom  slumrede  hans 
Bevidsthed  endnu  i  uforstyrret  Sovn ,  kun  hans 
Egenkjærlighed  vaagnede  op  og  pustede  til  Skin- 
sygen. 

Altsaa  selv  ikke  Constances  Værelse  med  alle 
de  Enkeltheder,  han  havde  set,  haft  i  sine  Hænder 
og  elskede,   var  alene  hans. 

Trin  for  Trin  blev  han  fulgt  i  Hælene  for  at 
plyndres. 

Med  et  saa  voldsomt  Sæt,  at  det  var  brutalt, 
stod  han  stille  og  vendte  hende  om  mod  Havet. 

«Se,»    sagde  han   —    «var  det  ikke  dejligt  at 

favne  hinanden  tæt,  begive  sig  derud  og  —  aldrig 
komme  tilbage  ?» 

Hans  Lidenskab  forfærdede  hende.  Hun  saa' 
et  Ojeblik  sky  paa  ham;  dette  Barn  opvoxet  saa 
normalt,  at  hun  ikke  kjendte  til  Frygt,  saa  sagde 
hun  paa  sin  stille  Maade,  men  med  Taarer  i 
Øjnene: 

«Sig  ikke  sligt!  hvor  kan  det  falde  dig  ind? 
Det  er  jo  en  Synd  blot  at  spøge  dermed,  ja 
sandelig. » 

«Det  er  sandt,  du  er  jo  et  troende  [Menneske, » 
sagde  han,  «men  saa  maa  du  netop  ikke  være 
bange  for  Døden ,  vel  ?  Side  om  Side ,  jeg  følger 
jo  med!» 

«Hvad  Gud  sender,  er  jeg  ikke  bange  for,» 
udbrød  hun,  ude  af  Stand  til  at  holde  en  Strøm 
af  Taarer  tilbage. 

« Constance!  kjære,  dyrebare  Constance!  lille 
yndige  Skovdue! 

Han  greb  hende  i  sine  Arme  og  bar  hende 
hen  paa  Klinten  og  kaldte  hende  med  de  ømmeste 
Navne. 

Endelig  fik  han  hendes  Hulken  stillet,  fik  atter 
det  solvarme  Smil  lokket  frem  og  hørte  hendes 
Forsikringer  om,  at  hun  ikke  mere  var  bedrøvet, 
ikke  vilde  tænke  noget  ondt,  tilgive  ham,  elske  ham. 

Og  hun  elskede  ham  af  hele  sin  Sjæl  og 
troede  paa  ham. 

Timerne  fløj  som  Minutter  —  hun  maatte 
skynde  sig  tilbage;  men  han  kunde  ikke  følge 
hende,   som  hun  havde  tænkt. 

Han  satte  det  klart  ud  for  hende,  at  han,  saa 
snart  han  fik  sine  vanskelige  Forhold  ordnede, 
skulde  komme;  men  indtil  da  maatte  deres  For- 
hold være  hemmeligt. 

De  kunde  skrive  til  hinanden  poste  restante, 
Ringkjøbing  og  Lemvig,  og  de  maatte  ses  endnu 
en  Gang  for  denne  Sinde,   den  folgende  Dag. 

Hun  turde  ikke  love  at  komme  igjen  i  Morgen 
til  Bovbjærg,  saa  snarere  Lemvig.  De  kunde  maaske 
modes  i  Anlæget  ved  Søen.  Var  hun  ikke  kommen 
senest  til  Kl.  tre,  kunde  hun  ikke,  men  hun  vilde 
saa  skrive. 

Gang  efter  Gang  fløj  hun  tilbage  i  hans  Arme, 
for  de  endelig  skiltes  fra  hinanden. 


Kjeld  blev  staaende  og  se  efter  hende,  som 
sidst,  indtil  hans  Øjne  ikke  kunde  opdage  den 
mindste  Flig  af  hende,  saa  gik  han  ned  til  Stran- 
den, frem  og  tilbage,  dér,  hvor  han  havde  vandret 
med  hende  i  Armene ;  beruset  var  han  af  Kjærlig- 
hed til  hende. 

Da  han,  efter  at  have  vendt  om  adskillige 
Gange,  vilde  sætte  sig  i  Kløften  for  at  drømme 
videre  —  det  samme  —  altid  om  og  om  igjen, 
dukkede  pludselig  en  Skikkelse  frem  og  hilste 
paa  ham. 

Det  var  Lauritsen,  som  overrakte  ham  Fade- 
rens Brev. 

I  den  Tid  Kjeld  stod  og  saa'   efter  Constance 

var  han  vis  paa,  at  Lauritsen  ikke  var  kommen, 
altsaa  havde  han  ligget  skjult  et  eller  andet  Sted, 
et  ufrivilligt  Vidne  maaske  til  hele  hans  Sammen- 
komst med  Constance. 

Blodet  bankede  i  hans  Tindinger,  susede  for 
Ørene,   og  han  saa  farvede  Funker  for  Øjnene. 

Hans  og  en  uskyldig,  ung  Piges  Velfærd  laa 
saaledes  rimeligvis  i  dette  Menneskes  Lomme  eller 
paa  hans  Tunge. 

Kjeld  vidste  ikke  noget  ondt  om  ham,  kun 
at  han  var  som  en  Sporhund  for  hans  Fader,  der- 
for temmelig  afskyet  af  Folkene.  Han  vidste  ikke, 
hvad  han  indeholdt,  om  dette  slikkede  Hoved 
havde  Organer  for  Troskab  eller  Had  og  Ondskab. 

Her  vare  gode  Raad  dyre. 

Da  Kjeld  vedblev  at  betragte  ham  stift  uden 
at  sige  noget,  begyndte  Lauritsen  at  hilse  for  at 
gjøre  omkring. 

«Hvor  kommer  De  fra  og  hvor  skal  De  hen?» 
tordnede  Kjeld  med  en  Rost  som  den,  der  bruges 
til  Rekruter. 

«Jeg  kommer  fra  Lemvig  og  skal  tilbage  til 
Søgaard  i  Morgen. » 

«  Hvorfra  ?» 

«Fra  Lemvig. » 

« Overnatter  'De  der?» 

«Ja. » 

«Hvad  Tid  rejser  De?» 

«K1.  7  i  Morgen  tidlig  med  Hestehandler  Helt.» 

«Med  Jærnbanenr» 

«Ja.»    " 


175 

«Godt,  De  hilser  paa  Søgaard  og  siger,  at 
jeg  kommer  tilbage  i  Overmorgen.  Jeg  har  fulgt 
en  Ven  herop. » 

Den  lille  vilde  gaa;  men  Kjeld  traadte  ind 
paa  Livet  af  ham  og  sagde  med  kort  og  sluttet 
Rost,  idet  han  tog  ham  i  Skuldrene  og  rystede  ham : 

«Hvis  De  fortæller  noget  som  helst  ellers  om 
mig  eller  Deres  Mode  med  mig,  om  hvad  De 
mulig  har  set  eller  luret  Dem  til,  saa  skal  De 
komme  til  at  fortryde  det,  saa  længe  De  lever. 
I  modsat  Fald  vil  jeg  tage  mig  af  Dem,  horer  De, 
til  det  alleryderste,  sætte  Dem  i  Vej,  naar  der 
findes  noget  passende  for  Dem.  Om  De  kan  narre 
min  Fader,  véd  jeg  ikke,  men  stol  paa,  at  De 
skal   ikke  komme  til  at  narre  mig.» 

Den  lille  Fyr  var  aldeles  forbløffet. 

Kjeld  følte  sig  nogenlunde  beroliget  ved  hans 
Blik,  som  nok  havde  en  Tilsætning  af  List  i  det 
forskræmte.  Men  Listen  var  maaske  kun  klog 
Beregning. 

Han  lod  ham  gaa  og  gav  sig  til  at  læse  den 
gamles  Brev,  som  dog  ikke  gjorde  videre  Indtryk 
paa  ham  midt  i  den  Uro,  den  sidste  Episode 
havde  vakt  hos  ham. 


Da  de  to  Graaskirnler  rullede  hen  foran  Doren 
paa  Søgaard,  som  det  syntes,  aldeles  uberørte  af 
den  lange  Tur,  ventede  der  Mirtona  to  Overraskelser. 

Den    første  var  et  flunkende  nyt  Flygel,    som 

stod  opstillet  i  et  Hjørne  af  den  gamle  Dagligstue, 
og  den  anden  var  et  Jubelbrev  fra  Fru  Daa,  der 
meddelte,  at  Ida  var  bleven  forlovet  med  Vinter 
og  skulde  have  Bryllup  om  nogle  Maaneder,  hvor- 
til de  ventede  hele  Familien  paa  Sogaard.   — 

Der  gik  mange,  mange  Minder  gjennem  Minona 
ved  denne  Efterretning,  og  det  hændte  hende  for 
anden  Gang  i  kort  Tid,  at  hun  fik  Taarer  i  Øjnene, 
skjont  hun  glædede  sig  oprigtig  over  Søsterens 
Lykke. 

Hun  havde  i  det  forløbne  Aar  lært  at  se 
anderledes  paa  Vinter  end  fordum  og  greb  sig 
imellem  i  at  tænke,  hvilket  rigt  og  arbejdsomt  Liv, 
hun  kunde  have  levet  sammen  med  ham. 

Og  hvor  meget  hun  end  skød  det  fra  sig, 
maatte  hun  tit  tænke  paa  Vinters  Ord  om  hendes 
Mand. 

Det  var  imidlertid  ikke  hendes  Sag  at  fortabe 
sig  i  Griller.  Hun  saa'  dertil  altfor  nøgternt  og 
forstandigt  paa  Livet,  og  forlængst  havde  hun  be- 
sluttet, at  naar  hun  havde  født  sit  Barn,  vilde  hun 
i  første  Række  føre  et  arbejdsomt  og  et  nyttigt  Liv. 

Den  spredte  Befolkning  trængte  til  flere  Skoler, 
især  for  Sløjd,  til  Asyler,  Sygehus  og  Hjem  for 
gamle  Folk. 

Hun  maatte  se  at  faa  den  gamles  Øjne  opladt 
for  alt  sligt,  maaske  lod  noget  sig  gjøre  lidt  efter  lidt. 

Hun  havde  forlængst  bemærket,  at  til  hende 
og  hendes  Velvære  kunde  han  øse  ud,  hvad  det 
skulde    være,    men    naar    det  gjaldt  andre  var  han 

ikke  med.    Hjalp  ikke  andet,  maatte  hun  saa  tigge 
til  sig  selv  og  lægge  op. 

Hensigten  helliger  Midlet,   sagde  hun  smilende 
til  sig  selv. 


Som  en  opskræmmet  Fugl  modtes  Constance 
den  følgende  Dag  med  Kjeld  i  det  nydelige  Anlæg 
ved  Soen  ved  det  smukke,   venlige  Lemvig. 

Hun  var  fortvivlet  over  flere  Spørgsmaal, 
Forældrene  havde  gjort  hende,  som  hun  ikke  havde 
kunnet  besvare  med  den  Sanddruhed,  der  var  hen- 
des Væsen,  og  trods  hendes  dybe  Kjærlighed  hvi- 
lede der  en  Skygge  over  hendes  Ansigt,  endnu 
da  hun  saa'   ham. 

Han  var  nærmest  forrykt  over  hende. 

«Var  du  ikke  kommen,  véd  jeg  ikke,  hvad 
jeg  havde  fundet  paa  —  jeg  kunde  være  gaaet 
paa  Hovedet  i  Soen  —  — » 

«Nævn  det  ikke!  hvis  du  bryder  dig  det 
mindste  om  mig, »  udbrød  hun  med  en  Røst,  hvori 
der  baade  var  Indignation  og  Angst.  «Det  er 
anden  Gang,   hvor  kan  du  nænne  det?» 

Han  trak  hende  hen  paa  en  Bænk  med  ned- 
hængende Grene,  favnede  og  kyssede  hende  og 
lovede,  at  han  aldrig  mere  skulde  sige  det. 

«Ikke  sige  det  er  kun  lidt.  Du  maa  aldrig 
en  Gang  tænke  det,  noget  saa  skrækkeligt,  saa  — 
ukristeligt!«   sagde  hun  med  undertrykt  Graad. 

«Det  var  jo  kun  Spøg,  du  maa  ikke  tage  alt 
saa  højtideligt,))  bad  han. 

Skiftende  Tider.  12 

« Slig  Spøg  kan  jeg  nu  en  Gang  ikke  taale, » 
svarede  hun  med  nedslagne  Øjne,  «og  jeg  har  tit 
tænkt  paa,  at  der  er  mindre  Alvor  med  meget  i 
Danmark  end  hjemme  hos  os.» 

<  Lille,  vilde  Skovdue !»  svarede  han  og  kyssede 
hendes  Øjne  og  hendes  Mund.  «Jeg  skal  nok 
rette  mig  efter  din  Befaling,  vær  saa  snild!  — det 
er  mine  første  Skjænd !  —  aa !  —  jeg  er  saa  anger- 
given. Er  det  saa  gpdtr  Forlang  hvad  du  vil, 
og  du  skal  se,  hvor  jeg  vil  lyde  dig!» 

«Ja,  ja  da !  men  du  maa  lade  mig  sidde  pænt 
ved  Siden  af  dig  —  lidt  imellem  os  —  saadan  — 
der  kommer  nogen,  og  jeg  er  ikke  aldeles  ukjendt 
herinde  i  Byen.» 

Han  rettede  sig  sparsomt  derefter. 

:Nu  skal  du  hore,  hvad  jeg  har  udfundet.  I 
Morgen  er  det  den  6te  Oktober.  Jeg  rejser  om 
nogle  Dage  til  Kjobenhavn  for  at  indgive  Ansøg- 
ning til  Krigsministeriet  og  melde  mig  til  Tjeneste 
og  faar  da  fast  Ophold  i  Kjobenhavn.  Hvad  synes 
du  saa  om  at  gaa  et  eller  andet  Kursus  igjennem 
derovre,  f.  Ex.  fra  Nytaar?  Saa  kunde  vi  ses  hver 
Dag,  og  jeg  skal  da  forklare  dig  alle  Vanskelig- 
hederne, som  i  Øjeblikket  ere  uoverstigelige  — * 

«Det  synes  jeg  udmærket  om,  hvis  mine  For- 
ældre ville  undvære  mig.»   — 

For  første  Gang  overfor  hende  folte  han  sig 
skinsyg,   altid  kom  disse  Forældre. 

Forældre  maa  vænne  sig  til  at  afse  Børnene, » 
sagde  han  kort. 

«Ja  —    —    men    Børnene    maa    virkelig    ikke 

glemme  Hensynet  til  Forældrene,  og  naar  jeg  ikke 
kan  tale  til  dem  om  vort  Forhold,  hvad  skal  jeg 
da  motivere  en  saadan  Rejse  med?»  spurgte  hun 
bedrovet. 

<;Det  maa  vi  udfinde,)  var  Svaret,  efor  nu 
er  du  min,  min!  —  Constance!  jeg  vil  ikke  dele 
med  nogen  paa  den  hele  Jord!» 

«Jeg  er  næsten  syg  over,  at  jeg  i  disse  Dage 
gaar  og  skjuler  vor  Lykke  for  dem ;  —  —  du  kan 
tro,  at  jeg  elsker  dig  hojt,  siden  jeg  kan  gjore 
det!  —  alligevel  er  det  forste  Gang  i  mit  Liv,  at 
jeg  ikke  kjendes  ved  mig  selv.* 

Der  kom  ved  disse  bevægede  Ord  en  Rift, 
som  forleden,  paa  hans  indre  Livs  skyfulde  Himmel, 
hvor  han,  i  Lynets  Klarhed  saa'  Situationen,  som 
den  var ,  med  en  saadan  Styrke  ,  at  han  folte  et 
fysisk  Ildebefindende,  som  farvede  hans  Kinder 
graa. 

De  kjærlige  Øjne  ved  hans  Side  opfangede 
ojeblikkelig  hans  Udseende. 

Hun  kunde  kun  tyde  det  paa  den  ene  Maade, 
at  det  var  hendes  Ord,  der  bedrøvede  og  saarede 
.ham,  og  hun  tænkte,  hvor  lidt  overbærende  hendes 
Kjærlighed  maatte  være,  at  hun  nu  allerede  kunde 
nænne  at  krænke  ham,  der  i  Forvejen  havde  andre 
store  Sorger  og  Vanskeligheder  at  bekæmpe  og 
rede  sig  ud  af. 

« Tilgiv  mig,  at  jeg  kun  tænker  paa  mig  selv 
—  og  mine  forholdsvis  smaa  Sorger  — ,  de  ere  jo 
aldeles  forbi ,    saasnart    du    faar    dine    ryddede    af 

Vejen  —  jeg  skal  ikke  mere  være  saa  egen- 
kjærlig  — » 

« Constance !» 

Han  kunde  kun  nævne  hendes  Navn  og  gjen- 
tog  det  sagte  — ;  men  der  var  en  saadan  Ømhed 
i  hans  Stemme,  at  hun  folte  det  som  Kjærtegn. 

Riften  lukkede  sig  paa  hans  Sjæls  Horizont. 

Nej,  han  kunde  ikke  tage  hende  fra  sig  selv, 
han  kunde  ikke.  Og  han  var  aldeles  overbevist 
om,  at  der  paa  Jorden  ikke  fandtes  det  Offer,  han 
ikke  kunde  bringe  hende.  Det  var,  som  om  alt 
andet  var  sat  ud  af  hans  Tankegang  og  var  ham 
saa  fjærnt,  som  om  det  slumrede  i  Døden. 

Han  tog  hende  i  Favn,  lagde  sin  Kind  ind 
til  hendes  og  saa'  ud  over  Søens  blanke  Flade, 
hvor  de  mange  farvede  Blade  spejlede  sig  og  af 
og  til  dryssede  ned  og  dannede  smaa  Billeder  paa 
Overfladen. 

«Og  du  skal  sove  dybt,  mens  Baadens  Fjæl 
dig  fører  hen  ad  Evighedens  Strømme »  lød  det 
dæmpet  til  ham  —  dette  Stykke  af  en  Gravsang, 
der  en  Gang  havde  henrevet  ham,  da  han  første 
Gang  læste  det  — ,  altid  siden  kom  det  ham  for 
Tanken,  naar  han,  saaledes  som  i  Øjeblikket  fandt 
Nuet  at  være  Tilværelsens  eneste  Maal. 

«Om  Tiden  kunde  staa  stille  paa  denne  Plet 
med  os,»  hviskede  han,  «jeg  skulde  ikke  ønske 
at  komme  herfra.  Vi  ere  alene  paa  Jorden!  du 
og  jeg!» 

Og  der  hørtes  næsten  ikke  en  Lyd.     Der  var 

saa  stille,    at    de    mærkede,    naar    et    vissent  Blad 
faldt  paa  det  spejlklare  Vand. 

Intet  uden  om  existerede  for  dem;  de  saa' 
paa  hinanden,  smilede  til  hinanden  og  elskede 
hinanden  hojere  for  hvert  Minut.  Endelig  sagde 
hun  med  et  Suk: 

Xaar  skal  jeg  hore  fra  dig?» 

«I  Overmorgen.  Skal  du,  lille  Stakkel!  saa 
selv  vandre  ind  efter  Brev?  Men  det  kan  jo  ikke 
ordnes  anderledes. » 

«Det  er  godt  —  jeg  skal  nok  faa  det;  men 
skriv  saa  hver  Gang,  naar  det  næste  kommer. 
Jeg  kan  jo  ikke  —  vistnok  ikke  —  mere  end  en 
Gang  om  Ugen  gaa  til  Byen.» 

Det  gav  et  pludseligt  Sæt  i  ham,  og  han 
hviskede  hastig: 

«Kom!  rejs  dig!  vi  maa  gaa!  jeg  kjender  den 
Herre,  som  kommer  derhenne.  Kom!  han  maa 
ikke  se  os!» 

Han  var  atter  bleven  dodbleg. 

De  gik  hurtig  til. 

Ind  i  den  lille  By  ilede  de,  hen  til  Hotellet. 

«Du  maa  gaa  med  op  her,  at  vi  kunne  tage 
Afsked, »  sagde  han  med  hastig  Aandedræt. 

«Jeg  tør  ikke ,  nej ,  lad  mig  gaa ! »  bad  hun 
opskræmmet. 

Hun  folte  sig  pludselig  til  Mode,  som  om  en 
Ulykke  vilde  komme  over  dem. 

«Saaledes  kan  jeg  ikke  skilles  fra  dig,»  bad 
han  ilfærdig.  «Blot  et  Øjeblik  —  et  Øjeblik, 
Constance ! » 

Tung  om  Hjærtet  fulgte  hun  efter  ham.  De 
mødte  et  Par  [Mennesker  paa  Trappen,  som  hilste. 
Hun  kunde  ikke  se  paa  nogen  og  havde  ikke 
Anelse  om ,  hvem  det  var ,  om  hun  eller  han 
kj endte  dem. 

Han  lukkede  en  Dør  op  til  et  stort  Værelse 
og  lod  hende  gaa  foran  ind. 

«Vi  ere  første  Gang  med  hinanden  under  Tag. 
Hidtil  have  vi  kun  haft  Himlen  over  os.  Con- 
stance, kjære,  elskede  Constance!  hvor  det  er 
tungt  at  skilles  fra  dig,   og  hvor  jeg  elsker  dig!» 

Han  holdt  hende  i  sine  Arme. 

«Farvel!»  hviskede  hun,  —  Luften  trykkede 
hende,  hun  maatte  ud  —  <  Farvel !»  Hulken  kvalte 
hendes  Røst. 

«Gaa  ikke  —  ikke  endnu  —  det  varer  længe, 
inden  vi  atter  ses!»  hviskede  han.  «Du  maa  ikke 
gaa  fra  mig,  hører  du!» 

«Jeg  maa,  jeg  maai»  —  hun  rev  sig  løs  fra 
ham  og  løb  til  Døren. 

«Gaa  dog  ikke!»  hviskede  han,  —  «ikke  endnu, 
Constance  —  Constance!   —  hvor  kan  du?» 

«Jeg  maa,  og  jeg  —  vil  —  jeg  foler,  at  jeg 
bor  —  og  —  du  maa  ikke  folge  mig  eller  holde 
mig  tilbage. » 

Hele  den  Fasthed  og  ubetingede  Renhed, 
hvormed  hun  var  fostret  op  mellem  Fjældene,  stod 
som  noli  me  tangere  om  hendes  Person. 

Kjeld  bøjede  sig  ubevidst,  kyssede  hendes 
Haand  og  bad: 

«Jeg  skal  ikke,  naar  du  kun  vil  elske  mig  — 
—  altid  —  evigt. »  — Jeg  tor  ikke  følge  dig,  ikke 
for  min,   men  for  din  egen  Skyld !» 

Uden  at  se  til  højre  eller  venstre  ilede  hun 
ud  af  hans  Favn,  ikke  i  Stand  til  at  holde  Graaden 
tilbage,  ned  ad  Trapperne  og  af  Sted.  Som  om 
hun  blev  forfulgt,  fløj  hun  over  Stok  og  Sten,  og 
forst,  da  hun  var  kommen  saa  langt  fra  Byen,  at 
hun  ikke  mere  ojnede  den ,  trak  hun  Vejret  og 
begyndte  at  tænke  efter  og  at   —  græde  paany. 

Hun  var  nu  skilt  fra  ham,  hun  elskede  højst 
paa  Jorden.  Det  var  for  hende,  som  om  der  var 
gaaet  en  Sky  over  hendes  lysende  Lykke. 

Ak!  det  er  Adskillelsens  Smerte,  tænkte  hun; 
hvor  og  naar  skulle  vi  atter  mødes!  jeg  elsker 
ham  og  glemmer  ham  aldrig,  aldrig! 


Gamle  Lassons  Omhu  for  Svigerdatteren  nær- 
mede sig  til  Genialitet. 

Fra  Morgen  til  Aften  spekulerede  han  paa, 
hvad  han  nu  skulde  adsprede  og  fornoje  hende 
med.  Arbejdet  var  taknemligt  nok  og  lod  sig 
meget  variere,  eftersom  Minonas  Interesser  gik  i 
alle  de  Retninger,  som  den  gamle  kunde  opfinde. 
Selv  Driften  af  den  store  Ejendom  interesserede 
hende.  Hun,  der  fra  sit  Studium  var  vant  til  at 
have  med  Materien  at  gjøre,  morede  sig  over  at 
drøfte  Landbrugets,  Mejeriets,  Besætningens  Om- 
sætningernes Tarv  o.  s.  v.  med  ham,  og  han  paa  sin 
Side    var    nærved    at    tabe    baade   Næse   og  Mund 

over  hendes  Kundskabers  Mangfoldighed  og  hendes 
Hjærtensgodhed. 

Han  spurgte  hende  til  Raads  om  de  utroligste 
Ting,  og  Folkene  paa  Gaarden  havde  forlængst 
opfundet  den  Vittighed,  at  hvis  Sonnen  dode,  blev 
hun  gift  med  Faderen;  men  alle  holdt  de  af  hende 
og  tyede  til  hende,  naar  der  var  noget  at  bringe 
i  Orden. 

Minona  havde  al  tænkelig  Udsigt  til  at  blive 
som  en  af  de  beromte  engelske  Lady's,  der  have 
Monstergaarde,  hver  Morgen  inspicere  deres  Stalde, 
kjende  ved  første  Øjesyn  Manglerne  eller  For- 
trinene samt  Prisen  paa  en  Raceko  osv.   osv. 

Efter  en  meget  indgaaende  Revue  over  Hestene, 
som  Hestehandler  Helt  fra  Lemvig  havde  holdt, 
fik  han  det  Hverv  at  kjobe  en  fejlfri  sort  eller 
kridhvid  Ridehest  til  Minona,  og  da  Lasson  endelig 
var  bleven  færdig  med  ham,  mødte  Lauritsen  til 
en  privat  Konference  i  Skatkammeret. 

Lasson  var,  som  altid  naar  han  havde  gjort 
gode  AfTairer,  i  Perlehumør,  og  gav  endog  Lau- 
ritsen en  uventet  Ducor,  idet  han  befalede  ham 
at  aflægge  Rapport. 

Først  var  der  Brevet. 

Han  stod  saa  løjerlig  og  hakkede  i  det,  at 
den  gamle  tog  ham  skarpt  i  Øjesyn. 

«Hvad  Fanden  gaar  der  ad  Dem  ?  Er  De  syg?» 
spurgte  han. 

«Næ — æ — » 

«Naa  fortæl  saa!  lad  det  gaa  lidt  gelaufig.» 

Men  det  vilde  ikke  gaa. 

«Har  De  drukket,  Menneske?*  spurgte  den 
gamle  skarpt. 

Næ — æ — næ!» 

«Det  er  vist  ogsaa  bedst,  at  De  holder  Dem 
fra  alle  Vidtløftigheder.  De  véd,  hvad  De  har  at 
holde  Dem  til  og  véd,  hvad  der  venter  Dem,  om 
De  gaar  galt  i  Byen.  Jeg  lægger  ikke  Fingrene 
imellem,  som  De  tit  nok  har  set.* 

Den  stakkels  Fyr  blev  baade  rod  og  hvid. 

Skinsygen  pinte  ham ;  men  naar  han  tænkte 
paa  de  Advarsler,  han  havde  faaet  af  Kjeld,  som 
han  før  havde  holdt  af,  vidste  han  aldrig,  hvad 
han  turde  gjøre. 

Sagde  min  Søn  slet  ikke  noget  ?»  spurgte  den 
gamle,  «og  hvordan  gik  det  til,  at  De  traf  ham 
paa  Bovbjærg?» 

Jo,  jeg  gik  —  efter  —  én 1   han  rystede 

formelig. 

<Hvad  var  det  for  én?  Jeg  raader  Dem  til  at 
komme  ud  med  Sproget  —  strax.» 

«Det  var  —  det  var  —  Frk.  Krause. 

Da  det  var  sagt,  var  han  ved  at  dratte  om; 
den  gamle  begyndte  for  Alvor  at  tro,  at  han  havde 
en  Skrue  los,  og  saa  blev  han  pludselig  helt  blid 
—  ogsaa  det  vilde  Minona  jo  kunne  afgjøre.  Det 
var  maaske  bedst  strax  at  hidkalde  hende,  men 
en  indre  Røst  —  og  han  fulgte  altid  sine  indre 
Roster  —  holdt  ham  tilbage. 

«Xaa,  saa  De  gik  efter  Frk.  Krause,  lille 
Lauritsen !  —  det  er  ogsaa  en  pæn  Pige,  men  hun 
vil  maaske  ikke  have  Dem,  har  De  tænkt  paa  det?» 

I  samme  Nu  han  sagde  dette,  faldt  det  ham 
ind,  at  Datteren  maaske  var  stærk  som  Moderen 
i  at  folge  sin  Vilje,  og  han  saa  sig  i  Aanden,  da 
han  kunde  være  gaaet  fra  Koncepterne  ligesom 
Fyren  nu.  Han  folte  Medlidenhed  —  en  flygtig 
[Medlidenhed,  som  han  kunde  huse  den  for  uden- 
for staaende  —  med  Lauritsen,  da  han  samtidig 
var  overbevist  om,  at  den  smukke  Pige,  som  Mi- 
nona  havde  rost  saa  meget  ikke  vilde  have  det 
solle  Fjols. 

Men  Lauritsen  udtydede  ikke  den  gamles  Tavs- 
hed som  noget  godt,  og  i  dette  Tilfælde  stod  det 
klart  for  ham  alle  de  Krænkelser  han,  for  en  Ung- 
domsforvildelse, havde  lidt  af  denne  gamle  Gnie- 
pind,  som  han  altid  maatte  tjene  for  en  surt  er- 
hvervet, lille  Løn.  Og  Tanken  om,  at  han  nu  én 
Gang  kunde  ramme  ham  paa  et  saarbart  Sted, 
satte  alle  andre  Hensyn  til  Side. 

Han  saa'   op  paa  ham  og  sagde: 

:Frk.  Krause  gik  til  Stævnemode  paa  Bov- 
bjærg  med  Løjtnanten,  som  kyssede  og  favnede 
hende,  ventede  paa  hende  og  blev  sammen  med 
hende  deroppe  i  mange  Timer. » 

Der  blev  en  saadan  Tavshed,  at  man  havde 
kunnet  høre  en  Naal  falde. 

Lauritsen  følte  sin  Strube  snøres  sammen. 

Kunde  Ordene  været  usagte,  vilde  han  have 
givet,   hvad  han  ejede,   dertil. 

Den  gamle  saa'   frygtelig  ud. 

Var  det  muligt,  han  kunde  faa  et  Slag,  falde 
om  og  dør 

En  unævnelig  Angst  greb  den  rode. 

aerg  ved  Gud  i  Himlen,  at  du  taler  Sand- 
hed,*  lod  endelig  en  sagte  Rost  fra  den  gamle. 
Ved  Gud  i  Himlen: 

Da  saa'  Lauritsen  et  Par  brændende  Øjne 
stirre  lige  ind  i  sine  og  folte  to  Hænder  paa  sine 
Skuldre,   der  tyngede  som  Bly. 

Hvis  du  nævner  til  en  Sjæl  paa  Jorden,  hvad 
du  har  set  — ,  og  jeg  skal  passe  paa  dig  som 
aldrig  for  — ,  skal  det  fore  dig  i  Fængsel,  og  al 
den  Kval,  jeg  en  Gang  har  reddet  dig  fra,  skal 
komme  over  dig  og  din  fattige  Moder. » 

Aa!  vær  mig  naadig  —  —  jeg  skal  ikke, 
aldrig, »  hulkede  den  stakkels  Fyr  og  sank  i  Knæ. 
Fra  i  Dag  fortæller  du  mig,  her,  paa  dette 
Sted,  hvad  du  erfarer  mere  i  denne  Sag;  men 
endnu  en  Gang:  Gud  troste  dig,  i  Fald  du  sladrer 
til  nogen  anden.  Og  vogt  dig  for  at  lade  dig 
mærke  med  noget  for  min  Son.     Gaa!»   — 

Da  Lauritsen  havde  lukket  Doren,  sank  den 
gamle  i  Knæ  paa  samme  Sted,  han  stod. 

Han  tænkte  ikke  paa  sine  Skatte;  han  bad 
til  Ham  deroppe«,  den  eneste  han  havde  lært  at 
respektere. 

Paa  hans  Forhaabningers  rige  Krans  var  der 
gaaet  et  Brist,  store,  stolte  Perler  trillede  af,  den 
ene  efter  den  anden,  05  den  fra  først  af  ua^tede 
Perle,  hans  Svigerdatter,  gav  nu  den  hele  Glans, 
den  kosteligste  af  dem  alle. 

Stille  og  ubemærket  red  Kjeld  ind  paa  Sø- 
gaard, kun  hans  Hustru  opdagede  ham  og  kom 
ham  i  Mode. 

Ikke  en  eneste  Bebrejdelse  havde  hun  til  ham. 

«Har  du  været  paa  Lynghøj  ?» 

«Nej.» 

«Det  var  mærkeligt. » 

« Hvorfor  det:» 

«Xaar  du  var  saa  nær.» 

«Jeg  var  ikke  saa  nær?» 

«Var  du  ikke  i  Ringkjobingr» 

«Jo,   men  det  er  jo  langt  derfra. » 

Han  modte  Faderen  ved  Indgangen. 

Skjont  Kjelds  Tanker  vare  som  et  vildt  Hav 
i  Opror,  slog  det  ham,  at  hans  Faders  Goddag 
var  anderledes,  end  det  plejede  at  være,  ander- 
ledes end  nogen  Sinde. 

Skulde  den  Rodpels  have  sladret  af  Skoler 

Xej,  Minona  var  den  samme,  tænkte  han; 
men  han  var  opfyldt  af  nagende  Uro. 

Da  de  sad  i  Morkningen  i  den  store  Daglig- 
stue, hvor  der  brændte  en  lystig,  flakkende  Ild  i 
den  store,  gamle  Ovn,   sagde  Kjeld: 

«Jeg  har  betænkt  at  rejse  til  Kjobenhavn  i 
denne  Uge  for  at  indgive  Ansøgning  til  Krigs- 
ministeriet og  eventuelt  melde  mig  til  Tjeneste. 
Jeg  kan  nu  ikke  længer  leve  orkeslos.» 

»Tidspunktet  er  noget  uheldigt  valgt,  fore- 
kommer det  mig,;  lod  den  gamles  Svar,  saa  is- 
nende koldt,  at  det  gjorde  Minona  ondt,  og  hun 
skyndte  sig  at  svare : 

«Det  er  jo  netop  rart,  lille  Svigerfader,  at 
Kjeld  endelig  tager  en  Beslutning.  Tidspunktet 
gjor  dog  mindre  til  Sagen. » 

Den  gamle  havde  ikke  mere  at  skulle  have  sagt. 

Der  blev  en  Pavse,  hvor  hver  var  beskjæftiget 
med  sine  egne,   mørke  Tanker. 

Minonas  vare  afgjort  de  lyseste. 

Hun  mente,  hvad  hun  sagde,  at  det  var  godt, 
han  fik  Lyst  til  noget,  selv  om  det  nok  gjorde 
lidt  ondt,  at  han  ikke  tænkte  paa  at  afvente  den 
forestaaende  Begivenhed.  Dog  maaske  netop  denne 
Uro  at  gaa  i  var  ham  besværlig. 

Minona  gav  sig  til  at  fortælle  sin  Mand  om 
deres  Gaard,  om  Opholdet  der  og  om  Krauses. 
Han  takkede  Himlen,  at  Stuen  var  mørk;  han  sad 
dybt  inde  i  en  Krog,  hvor  ingen  Straale  fandt  hen. 

«Constance  er  en  sød  Pige, »  sagde  hun,  «som 
jeg  glæder  mig  til  at  bede  Svigerfader  om  at  faa 
herned.  Jeg  har  tænkt  at  læse  Sprog  og  forskjellig 
andet  med  hende. » 

Der  var  ingen,  som  svarede. 

Den  gamle  vilde  ikke  og  Kjeld  kunde  ikke. 

Saa  brast  Minona  i  Latter,  spurgte  om  de 
sov,  siden  hun  var  henvist  til  Monologen. 

«Min  Søn  kjender  hende  vel  ikke,  og  jeg  — 
ynder  hende  ikke,»   sagde  endelig  Lasson. 

«Men  kjære  Svigerfader!  hvad  er  nu  det  for 
noget  ?  Naar  har  du  fundet  paa  det  ?  Jeg  mærkede 
intet  dertil,  da  vi  vare  paa  Lynghøj.  Kjeld  kan 
for  Resten,  naar  vi  faar  Lys,  selv  dømme.  Jeg 
har  hendes  Billede,  som  hun  tog  ud  af  et  Album, 

men  hun  er  selv  langt  smukkere,  især  naar  hun 
ler,   for  hun  har  bedaarende  Smilehuller. 

Kjeld  sad  og  vred  sig  —  det  var  ikke  til  at 
udholde.  Han  maatte  rejse  i  Morgen,  tænkte  han. 
Selv  Constances  Billede  —  som  han  ikke  engang: 
havde   —  skulde  en  anden,   hans  Hustru,   eje! 

Længslen  og  Samvittigheden  pinte  ham.  Ikke 
Samvittigheden  over,  at  han  elskede  en  anden  — 
det  blev  nu  i  al  Evighed  aldrig  anderledes  —  men 
Samvittigheden  over,  at  han  ikke  havde  taget 
Skridtet  fuldt  ud,  var  for  stedse  bleven  borte  her- 
fra og  havde  til  Constance  talt  den  rene,  fulde 
Sandhed. 

Hvad  kunde  der  ikke  ske,  hvert  Minut  kunde 
hidføre  en  Katastrofe.  Han  forlod  Stuen,  han 
maatte  ud,  han  kunde  ikke  aande  derinde.  Hans 
Hustrus  Nærværelse  tyngede  ham.  Hvorledes  vilde 
hendes  Ord  være  faldne  om  Constance,  hvis  hun 
blot  vidste !  —  —  og  dog !  —  nej !  ikke  om  Con- 
stance,  men  om  —  ham. 

To  Dage  slæbte  sig  hen,  tunge  som  Bly,  selv 
Minonas  ligelige  Sind  kunde  ikke  holde  Balance  i 
Vægtskaalen.  Hun  gav  sig  selv  og  sin  Tilstand 
Skyld,  ikke  de  andre,  skjont  hun  begreb  ikke,  hvad 
der  gik  af  den  gamle.  Hun  maatte  mer  end  en 
Gang  tage  sin  Mands  Parti  imod  ham.  Maatte 
hun  kun  lære  rigtig  at  forstaa  Kjeld.  Han  saa' 
bedrøvet,  ja  undertiden  sorgfuld  ud,  det  pinte  hende. 

Minonas  pragtfulde  Ekvipage,  som  den  officielt 
hed,  holdt  for  Døren,  den  skulde  bringe  Kjeld  til 
Stationen. 

Medens  Hestene  stampede  af  Utaalmodighed 
efter  at  komme  af  Sted,  var  Fader  og  Son  alene 
i  Skatkammeret. 

-Din  Opførsel  imod  din  Hustru  nærmer  sig 
til  Raahed.  Er  det  en  Tid  at  forlade  hende  paa:» 
spurgte  den  gamle  ude  af  Stand  til  at  beherske 
sin  Harme. 

Hun  har  langt  mere  end  jeg,  naar  jeg  er 
ude  af  denne  Gaard,»   svarede  Kjeld  med  lav  Rost. 

«Hvis  du  mener  Højagtelse  og  Kjærlighed, 
saa  har  du  Ret.  Den  har  hun  i  en  sjælden  Grad 
og  fortjener  at  have  den,  men  din  Opforsel  imod 
hende  er  uforsvarlig,  som  den  er  ufortjent.  Hvad 
gaar  der  af  dig?» 

«Ja  — ,  hvad  gaar  der  af  mig  —  jeg  soger, 
som  alle,   efter  Lykken,   Fa'er.» 

«Du  maa  være  gal!  gal!  gal!»  skreg  den 
gamle,    « bindegal ! » 

Han  kunde  ikke  længere  beherske  sig  og  var 
ikke  i  Stand  til  at  faa  andet  frem. 

«Ja>  Jeo  er  niaaske  gal!  nu,  saa  lad  mig 
blive  borte  med  det  samme.     Farvel  Fa'er!» 

Han  gik. 

Lasson  flyttede  ikke  en  Fod. 

Han  var  forstenet. 

Minona  vilde  været  med,  men  befandt  sig 
ikke  vel. 

Hun  stod  i  Sovekammeret,  da  Kjeld  rejseklædt 
traadte  ind. 

Han  var  dødbleg. 

Med  en  for  hende  usædvanlig  Ømhed  om- 
favnede hun  ham. 

«Kom  snart  tilbage,  min  egen  kjære  Kjeld! 
jeg  kan  mindre  og  mindre  undvære  dig.  Vi  maa 
se,  vi  to,  at  faa  rigtig  Klarhed  imellem  os,  vi 
burde  dog  være  saa  lykkelige. »  Der  faldt  en 
Taare  paa  hans  Kind,  der  brændte  ham  og  med 
en  sælsom  bevæget  Røst  sagde  han: 

«Jeg  er  dig  ikke  værd,   Minona!» 

« Passiar!  —  hvem  er  videre  værd!» 

«Det  er  du!»  sagde  han  med  samme  tilslørede 
Røst,   som  greb  hende  forunderligt. 

Et  Øjeblik  lagde  han  sit  Hoved  paa  hendes 
Skulder,   bedrøvet  indtil  Døden. 

Aldrig  havde  Minona  følt  en  større  Ømhed 
for  ham.  Hun  vilde  have  sagt  ham  tusende  Ting, 
men  ak !  der  var  ikke  mere  Tid,  saa  tog  hun  ham 
om  Halsen  og  kyssede  ham. 

«Lev  vel!»   sagde  han  og  gik  bort. 

Hun  ilede  til  Vinduet  og  hilste  Farvel  til  sin 
smukke,  kjære  Mand,  som  blev  ved  at  se  efter 
hende,  men  som  intet  Ord  havde  haft  at  sige  hende 
om,  at  han  var  bange  for  at  forlade  hende  —  ikke 
et  eneste  Ord,  ikke  ét! 

Det  pinte  Vand  i  hendes  Øjne,  men  hun  skar 
Ansigt  for  at  holde  Graaden  tilbage.  Hun  vilde 
ikke  give  efter,  ikke  give  sig  til  at  græde,  hun  vilde 
være  stærk! 

Da  Vognen  var  ude  af  Gaarden,   for  Lasson  op. 

Ubevidst  havde  han  staaet  og  ventet  paa,  at 
Sonnen  skulde  komme  tilbage  —  nej !  —  han  havde 
oplevet  sit  Livs  storste  Skuffelse. 

Saa  ringede  han  og  befalede,  at  Lauritsen  skulde 
komme. 

Da    denne    strax  efter  traadte  ind  sagde  han: 

De  tager  med  det  forste  Tog  til  Lemvig,  ind- 
logerer Dem  i  Kroen  mellem  Byen  og  Lynghøj. 
Sér  og  horer  alt,  uden  selv  at  ses  mer  end  nød- 
vendigt, forstaar  De !  —  opdager  De  det  mindste 
Glimt  af  min  Son,  sender  De  mig  øjeblikkeligt 
Telegram,  to  Ord:  er  her.  Intet  mere.  De  bliver, 
indtil  jeg  kalder  Dem  tilbage.     Afsted. 


Dagen  paa  hvilken  Constance  ilede  hjem  fra 
sit  Møde,  var  ikke  til  Ende  før  Rygterne  begyndte 
at  sive  omkring  i  den  lille  By.  Det  gik  fra  Dør 
til  Dør,  fra  Hus  til  Hus,  fra  Gade  til  Gade,  og 
den  næste  Dag  var  det  Byen  over,  at  den  unge 
Herre  paa  Lynghøj  var  en  munter  Fyr.  Medens 
hans  Hustru  tilbragte  en  stille  Tid  hjemme  paa 
hans  Faders  Herresæde,  besøgte  han  Lynghøj, 
havde  Stævnemoder  med  Forpagterens  unge  Datter, 
kort  og  godt,  en  legitim  Familie  hist  og  en  illegi- 
tim her. 

En  Betler  havde  set  dem  paa  Spaserestien  gaa 
og  omfavne  hinanden,  en  Gaardskarl  havde  gjennem 
en    afbladet  Hæk    set    dem   kysse   hinanden.     Op- 

Skiftende  Tider.  1 3 

vartningspigen  paa  Hotellet  havde  lukket  hende 
ind  paa  hans  Værelse,  hvor  hun  var  forbleven  en 
hel  Dag  og  kommen  grædende  og  alene  ud  fra  og 
endelig  havde  en  nøje  bekjendt  af  Lasson  set  hende 
flyve  hjemad  paa  Landevejen,  som  om  hun  blev 
forfulgt  af  onde  Aander. 

Historien  serveredes  allevegne  og  alle  Menne- 
sker vilde  have  hende  at  se.  Nogle  Dage  efter 
kom  hun  til  Byen  med  sin  Fader,  og  da  hun 
spurgte  om  et  poste  restante  Brev  paa  Posthuset, 
vidste  Byen  en  Time  efter,  at  hun  havde  faaet  et, 
direkte  fra  Hovedstaden.  Krause  selv  blev  spurgt 
saaledes  ud  om  den  unge  Ejer,  at  det  forbavsede 
ham,  men  allermest  forundrede  det  ham  at  hore, 
at  den  unge  Lasson  havde  været  i  Lemvig,  uden 
at  komme  til  Lynghøj .  Constance  horte  sin  Fader 
tale  derom,  men  brod  sig  ikke  om  det.  Hun 
kjendte  ham  jo  ikke  og  havde  sit  første  Kjærlig- 
hedsbrev  hos  sig,  som  hun  vilde  læse,  naar  hun 
kom  hjem  i  sin  lille,  hyggelige  Stue,  hvor  ingen 
eller  intet  vilde  forstyrre  hende. 

Hun  havde  været  saa  febrilsk  og  forunderlig 
i  de  forløbne  Dage,  at  begge  hendes  Forældre 
ængstede  sig  for  hende.  De  vare  bange  for,  at 
hun  havde  forkølet  sig  paa  de  lange  Spasereture, 
og  at  en  eller  anden  Sygdom  var  i  Opsejling. 
Turene  vare  for  Fremtiden  indstillede. 

Endelig  kom  hun  hjem!  endelig  fik  hun  alt 
til  Side  og  endelig  var  hun  i  sin  lille  Havn,  det 
dystre,  lille  Værelse.  Med  stille  Andagt  tog  hun 
Brevet  frem,   dette  første,   dyrebare  Brev! 

Haandskriften  var  fast  og  smuk  og  lignede 
paafaldende  den  i  Brevet  fra  den  unge  Lasson, 
det  Brev,  der,  som  et  Oljeblad  kom  til  Familien  i 
Norge  —  men  hun  var  ikke  i  Stemning  til  at  reflek- 
tere, hverken  over  dette  eller  noget  som  helst  andet  i 
Verden.  Lige  ud  i  Fingerspidserne,  som  aabnede 
Konvoluten,  dirrede  alt  hos  hende  i  Forventning 
og  i  Længsel. 

—  Hun  foldede  Brevet  ud  og  læste: 

Constance ! 

Jeg  elsker  dig!  min  første,  sidste  og  eneste 
Hilsen,  den,  der  frembærer  alle  andre,  den,  der 
undskylder,  der  tilgiver,  der  oplyser  alt  i  min 
Sjæl,  uden  den  er  alt  uklart,  uforstaaeligt  og 
falskt. 

Jeg  tør  ikke  længere  holde  den  fulde  Sand- 
hed tilbage.  Jeg  er  gift,  Constance!  —  vil  du 
vente  paa  mig?  Jeg  maa  have  Baandet  løst; 
aldrig  kan  jeg  glemme  dig  —  —  — 

uvilkaarligt  vendte  hun  Bladet  om,   der  stod: 

Evig  din 

Kjeld  F.   Lasson. 

Et  Skrig  af  Smerte  trængte  sig  op  i  hendes 
Bryst  og  lød  ud  i  den  stille  Aften,  saa  faldt  hun 
tilbage,  ned  af  Stolen,  besvimet  om  paa  Gulvet. 

Den  hele  Nat  tumlede  de  fortvivlede  Forældre 
med  hende,  endelig  ud  ad  Morgenstunden  faldt 
hun  til  Ro,  hvis  en  Søvn  med  vilde  Drømme, 
Skrig  og  Taarer  kan  kaldes  Ro. 

13* 

Tyve  Gange  blev  det  besluttet  at  hente  Doktor, 
men  lige  saa  mange  Gange  opgivet.  De  vare 
fremmede  paa  Egnen,  havde  ingen  at  stole  paa  og 
vilde  undgaa,  om  det  var  muligt,  al  Skandale. 
Rygterne,  der  susede  om  dem,  kjendte  alle,  kun 
ikke  de  selv. 

Omsider,  efter  nogle  Dages  Forlob,  blev  hun 
stille  og  kunde  fra  forst  til  sidst  fortælle  sin 
Moder  alt. 

Hun  vilde  selv  skrive  til  ham,  men  aldrig  se 
ham  mere. 

Under  uafbrudt  Graad  skrev  hun  saaledes 
til  ham: 

Ikke  har  jeg  Hjærte  til  at  bebrejde  Dem 
Deres  Handlemaade  imod  mig,  fordi  jeg  er  vis 
paa,  at  Deres  Følelse  for  mig  var  sand ;  men  at 
De  har  kunnet  fore  Deres  Hustru  bag  Lyset  og 
altsaa  ogsaa  ladet  mig  bidrage  mit  dertil,  kan 
jeg  ikke  tilgive  Dem,  ikke  nu.  Den  Oprejsning, 
som  De  skylder  hende,  er  den  eneste,  der 
tillige  kan  lindre  mig  i  min  grænseløse  Sorg, 
og  før  hun  har  faaet  den,  faar  mit  Hjærte  ikke 
Fred. 

Aldrig  i  Evighed,  det  sværger  jeg  Dem  til, 
vilde  jeg  være  en  fraskilt  Mands  Hustru,  langt 
hellere  Doden.  Min  Religion  vilde  ikke  tillade 
mig  det,   saa  tænk  ikke  paa  det  umulige. 

Min  Moder  afslog  i  sin  Tid  rige  Kaar  for 
at    leve    trangt    og    fattigt.      Jeg    er,    i    Tro    og 

Fasthed,   min  Moders  Datter  og  forandrer  hverken 
Sind  eller  Tænkemaade. 

Sorg  ikke  for  mig.  Jeg  véd,  at  Gud  vil 
troste  mig,  for  jeg  vil  finde  Freden,  hvor  den 
er  at  finde,  og  jeg  vil  heller  aldrig  slippe  Dem 
af  mine  Bonner! 

Farvel  for  alle  Dage. 

Constance. 

Hermed  var  hendes  Ungdomssaga  sluttet.  Alle 
hendes  rige,  varme  Folelser  strømmede  hen  til 
andre  Spor;  for  hende  var  én  Kjærlighed  nok. 
Hun  vilde  leve  for  andre. 


Efter  flere  Dages  Forlob  kom  der  Brev  fra 
Kjeld,  at  han  ikke  kom  hjem  for  det  første.  Han 
var  strax  kommen  i  Tjeneste. 

Da  Brevet  kom,  var  Minona  syg  og  hele  det 
store  Hus  i  Opror,  hvorfor  den  gamle  aabnede 
det,  skjønt  det  bar  Udskrift  til  Minona. 

Han  skjælvede  for  det  mulige  Indhold  som 
dog  var  holdt  i  Forretningsstil  og  sluttede  med  en 
Hilsen  til  alle. 

Den  gamle  aandede  atter.  Tonen  havde  han 
ikke  under  disse  Forhold  Tid  til  at  spekulere  over. 
Minona  var  saa  angreben,  at  Lægen  truede  med  at 
forbyde  ham  enhver  Forbindelse  med  Sygeværelsets 
Personale,  da  hans  Spørgsmaal  og  Ængstelser  i  høj 
Grad  generede  dem  og  bragte  Virvar. 


Efter  en  halv  Snes  Timers  ulidelig  Spænding, 
hvori  han  blandt  andet  et  Par  Gange  havde  inde- 
lukket sig  i  Skatkammeret,  fattig  og  alene  med 
sin  Gud,  naaede  Budskabet  ham,  at  han  havde 
faaet  en  stor  Sønnesøn  og  at  Moderen  befandt 
sig  vel. 


Kjeld  var  saa  atter  installeret  i  Hovedstaden; 
standsmæssigt,  som  det  sømmede  sig  en  Kapitalist, 
der  havde  en  uhyre  Formue  i  Vente. 

At  han  under  disse  Omstændigheder  strax 
blev  en  søgt  Mand  forstaar  sig.  Men  alle  første 
Besøg  hos  ham  bragte  kun  Skuffelse,  og  den  almin- 
delige Mening  var,  at  Penge  havde  fordærvet  ham. 
For  Tiden  i  alt  Fald  var  han  reserveret  og  aldeles 
ulig  den  muntre,   flotte  Fyr,   han  en  Gang  var. 

Selv  tænkte  og  drømte  han  kun  om  Con- 
stance. Den  Sorg  med  Samvittighedsnag  han 
havde  følt  ved  Afskeden  fra  Minona,  var  bort- 
dunstet. 

Han  maatte  da  bekvemme  sig  til  at  handle. 

Begyndelsen  var  Brevet  til  Constance,  senere 
naar  Minona  blev  rask,  maatte  han  affinde  sig  med 
hende. 

Han  vilde  være  rejst  over  selv  og  talt  sin 
Sag,  men  kunde  ikke  opnaa  Permission.  I  aandeløs 
Spænding  ventede  han  Svar.     Det  kom. 

Hans  eget  Brev  tilbage  i  et  Omslag  fra  hans 
Forpagter,  som  skrev: 

Min  Datter  har  været  Døden  nær,  men 
Vorherre  som  vi  stoler  paa,  har  styrket  hende, 
og  jeg  haaber  ikke,  at  min  svage  Hustru  og  jeg 
skal  miste  vort  eneste  Barn.  Dog  vilde  vi  hellere 
have  set  hende  død  end  vanæret,  og  i  det  For- 
hold, hvori  De  havde  ført  hende,  var  kun  Vanære 
mulig,    om  det  ikke  i  Tide  var  bleven  opdaget. 

Min  Datter  vil  selv  skrive  til  Dem  for  sidste 
Gang,  og,  jeg  maa  bede  Dem  om  at  være  be- 
tænkt paa,  saa  snart  ske  kan,  at  finde  en  anden 
Forpagter;  hér  kan  jeg  ikke  mere  arbejde,  jeg 
gaar  endog  hellere  tilbage  til  mine  fordums  Kaar. 

Ærbødigst 

Krause. 

Efter  Læsningen  af  dette  var  Kjeld  en  slagen 
Mand. 

Ufølsom  for  alt,  undtagen  sin  Smerte,  den, 
at  have  mistet  Constance  og  forskyldt  hendes 
Sygdom  og  Nød,  sad  han  i  Timer  uden  at  røre  sig. 

Det  faldt  ham  end  ikke  ind  at  skrive  en 
Linje  til  Trøst  eller  —  Forsvar.  Han  ventede 
kun  ét,   hendes  Brev. 

Efter  en  lang  Dag  og  endeløs  Nat  kom  ogsaa 
dette. 

Men  heri  var  dog  nogen  Trøst  — 

Min  grænseløse  Sorg,  skrev  hun  — ,  hvor  han 
takkede  hend«  for  disse  Ord.  Saa  mødtes  de  da 
i  Sorgen,  siden  Glæden  var  dem  nægtet. 

Hans  Øjne    svømmede   over   og   midt   i  al   sin 

Pine  følte  han  en  saa  smerteblandet  Glæde,  at 
den  næsten  var  Lindring  for  hans  syge  Sjæl. 

—  —  Og  du  skal  sove  dybt ,  mens  Baadens 
Fjæl  dig  fører  hen  ad  Evighedens  Strømme,  lød 
den  kjendte  Røst  —  sidste  Gang  kom  den  til  ham, 
da  han  sad  med  hende  i  Armene  og  saa  ud  over 
det  klare  Vandspejl ,  som  var  smykket  med  de 
farvede  Blade,  bag  hvilke  Fuglenes  Elskovssange 
én  Gang  havde  lydt. 

Nu  var  det  forbi  med  Vaaren,  Elskovssangene 
og  hans  dejlige  Lykkedrøm. 

Saa  sikker  var  hans  Opfattelse  af  hende,  at 
han  forstod,  det  var  umuligt  at  vinde  hende  til- 
bage. Men,  det  var  paa  Grund  af  Forholdene, 
dem  ingen  af  dem  havde  Magt  over.  Og  hun 
troede  paa  hans  Kjærlighed,  at  den  var  sand.  Hun 
vilde  altid  bede  for  ham  —  det  var  at  tænke  paa 
ham  —  altid. 

Hans  Sjæl  berusede  sig  i  disse  bittert  søde  Ord. 

Og  du  skal  sove  dybt,  mens  Baadens  Fjæl 
dig  fører  hen  ad  Evighedens  Strømme,  klang  det 
bestandig  i  hans  Øre. 

Ja,  hvis  man  kunde  sove  dybt  —  o,  hvis 
man  kunde  sove  dybt! 

Bestandig  stærkere  tog  denne  Tanke  Over- 
taget. 

Hvad  havde  han  vel  mer  at  vente?  Livets 
Blomst  var  for  ham  Dødens  Blomst,  og  den,  der 
er  borte,  bliver  der  kun  tænkt  skaansomt  —  eller 
—  kjærligt  paa. 

Hele  Natten  gled  for  ham  i  disse  sværmeriske 
Drømme,  altid  paa  Randen  af  Selvopgivelsens 
farlige  Skrænt. 

Morgenstunden  kom  —  bestandig  tumlede  han 
med  de  samme  Tanker. 

Mekanisk  havde  han  taget  ned  fra  Væggen, 
snart  det  ene,  snart  det  andet  af  sine  kostbare 
Skydevaaben  og  til  det  yderste  udregnet  de  sidste 
Sekonders  hurtige  Gang  —  bestandig  kom  da  hun 
igjen,  men  i  en  anden  Skikkelse. 

Han  saa'  hende  i  Skræk  og  Vrede,  som  hin 
Gang  ude  ved  Stranden  og  horte  hendes  Hulken. 

Hun  havde  fortalt  ham  om  sine  Visioner  — 
han  var  ikke  sikker  paa,  han  ikke  havde  set  hende 
denne  Nat  i  sin  Stue.  Horte  han  hende  ikke 
hulke?  —   —  Hvis  der  nu  var  en  Opvaagnen,   ingen 

stille,  evig  Søvn. Ingen  paa  Jorden  kunde 

sige  det.  Fortid,  Nutid,  Fremtid,  stadig  overfor 
den  samme,  ufattelige  Gaade.  —  —  Hvis  han 
altid  skulde  hore  hendes  Graad!  —  —  — 

Nej,  han  kunde  ikke  tage  Skridtet  fuldt  ud, 
som  det  lyder  i  Nutidssproget  med  Livsopgjor 
osv.  —  Hvis  det  er  Heltemod  at  liste  bort  fra 
Sorgen  og  overlade  de  efterlevende  endnu  en  dræ- 
bende Smerte  mere,  da  var  han  ingen  Helt. 
Dunkelt,  ligesom  langt  borte  tonede  for  ham  fjærne 
Syner  om  at  tage  Kampen  op  og  slide  sig  igjennem 
som  den  eneste  fuldt  ud  værdige  Maade  at  leve 
Livet  paa  —  ogsaa  dette  var  maaske  en  Hilsen 
fra  —  hende! 

Højt   op   paa   Formiddagen    vaagnede    han    af 
en  Søvn  saa  tung,  som  kun  den  dødtrætte  kjender  den. 
Et  stort  Brev  faldt  ham  strax  i  Øjnene.    Han 
tog  det. 

Det  var  et  Telegram  fra  hans  Fader,  som 
meldte  ham  hans  Søns  Fødsel. 

Var  det  kommet  igaar  midt  i  den  susende, 
kvælende,  dræbende  Smerte,  vilde  hans  Tanker 
næppe  rummet  det  —  nu  kom  det  som  den  forste 
Hilsen  efter  en  kvægende  Søvn,  endnu  forinden 
alle  Gaarsdagens  Erindringer  havde  begyndt  at 
virke  og  dannede  den  Rift  i  hans  Tankers  mørke 
Himmel,  hvor  han  i  et  Perspektiv  saa'  sin  Ungdoms 
Hustru,  bleg,  vemodig  og  ensom  med  sit  lille 
Barn  sammen  med  en  gammel,  forgræmmet  Mand, 
som  aldrig  havde  gjort  ham  andet  end  godt  — 
—  —  han  kunde  ikke  bære  det  —  —  — ;  men 
saa  kom  Egenkjærligheden  og  Skinsygen  ham  til 
Hjælp  og  taarnede  al  den  Uret  og  Tilsidesættelse 
op,  han  mente  at  have  lidt,  og  al  Xoden  og  For- 
tvivlelsen fra  i  Gaar  begyndte  forfra,  kun  med  den 
Forskjel,  at  han  nu  havde  saa  megen  Foretagelses- 
aand,  at  han  svarede  paa  Telegrammet  og  skrev 
som  følger  til  Krause: 

En  Gang  senere  —  ikke  nu  —  skal  jeg 
forklare  Dem ,  hvorledes  alt  fra  min  Side  be- 
gyndte. Om  De  da  ikke  kan  undskylde,  vil  De 
dog  forstaa  mig  og  —  beklage  mig,  som  for- 
uden Smerten  tillige  har  al  Uretten  at  bære 
paa.  Hvis  sand  Kjærlighed  kan  vente  Til- 
givelse, saa  er  jeg  sikker  paa  at  vinde  den  engang! 

De  maa  ikke  tage  bort  fra  min  Gaard,  jeg 
skal  sørge  for,  at  De  kan  forhandle  om  alt 
muligt  med  min  Sagfører  i  Ringkjøbing;  aldrig 
med  mig. 

Skulde  De  alligevel  fastholde  at  ville  gaa, 
sælger  jeg  Lynghøj  lige  meget  til  hvem  og  for 
hvad.  Jeg  véd  saa,  at  jeg  ingen  Tilgivelse  kan 
finde  der,  hvor  jeg  alene  søger  den. 

Deres 

K.  F.   Lasson. 
Og    saa,    med   al   den  Kraft  jeg  ejer,    til  Ar- 
bejde, at  i  det  mindste  Tiden  kan  gaa!   sagde  han 
til  sig  selv. 


Det  var  Minonas  Bryllupsdag. 

Den  lille  Dreng  trivedes  udmærket  og  var 
det  lægende  Plaster,  der  holdt  Moderen  og  den 
gamle  oppe. 

Med  Uro  ventede  hun  denne  Dag  at  høre  fra 
sin  Mand. 

Alle  hendes  Breve  til  ham  vare  blevne  be- 
svarede saa  lakonisk,  at  hendes  egne  sidste  derved 
havde  faaet  Lighed  med  hans.  Endnu  holdt  hun 
Skinnet  vedlige.  Stærkt  afficeret  var  hun  af  de 
idelige  Forespørgsler  fra  Forældrene  om,  hvad  der 
gik  af  hendes  Mand,  at  de  aldrig  saa'  ham  og 
hidtil  ikke  havde  kunnet  træffe  ham. 

Men  allermest  pinte  det  hende,  at  den  gamle 
øjensynlig  skjulte  noget  for  hende,  hvad  — ? 

Der  var  en   saa   undertrykt  Bitterhed   og  tavs 

Indesluttethed  over  ham  hendes  Mand  betræffende, 
at  hun  endnu  ikke  havde  haft  Mod  til  at  trænge 
ind  paa  ham. 

Et  var  hun  overbevist  om,  at  det  var  mere 
end  Penge,  det  drejede  sig  om;  —  —  —  —  — 
hvad  var  da  det  næste  —  en  Kvinde? 

Hun  havde  aldrig  faaet  Rede  paa  deres  aller- 
første Samtale  ude  paa  Langelinje,  altid  havde  en 
begyndende  Indledning  sammensnøret  hendes  Hals, 
hver  eneste  Gang  hun  vilde  vove  den.  Var  det 
muligt,  at  han  atter  var  kommen  under  hin  Ind- 
flydelse ? 

I  saa  Fald  havde  deres  Liv  fra  forst  til  sidst 
været  et  Bedrag. 

Hun  saa'  hen  til  sin  lille  Sons  Vugge  og  den 
Strid,  der  sønderriver  en  Kvinde  mer  end  nogen 
anden,  og  som  ingen  Kundskab  kan  beskytte  imod, 
begyndte  hos  hende. 

Hun  havde  selv  ammet  sin  Søn;  men  nu  blev 
en  Præmieko  opstaldet  til  at  ernære  den  lille  Ar- 
ving. Hun  fortalte  den  gamle,  at  hun  var  bange 
for  sin  Ryg  og  turde  ikke  mere  selv. 

Der  kom  virkelig  Brev  fra  Kjeld  paa  Bryllups- 
dagen, det  lød: 

Kjære  Minona! 
Nu  da  jeg  horer,  at  du  er  rask,  vil  jeg  ikke 
længere  opsætte  at  foreslaa  dig,  at  vi  skilles.  Det 
er  min  Overbevisning,  at  du  for  Fremtiden  vil 
være  lykkeligere  borte  fra  mig.  Jeg  er  dig  ikke 
mere  værd,   opfyldt  som  min  Sjæl  har  været  — 

maaske    altid    vil    blive    —    af    en    anden,    som 
jeg  aldrig  kan  faa. 

Men  lad  os  leve  hver  for  sig,  at  jeg  ikke 
ogsaa  skal  faa  den  Syndebyrde  at  bære  paa  at 
have  ødelagt  hele  dit  Liv,  som  er  til  Velsignelse 
for  saa  mange,  allermest  for  min  gamle  Fader, 
som  jeg  bønfalder  dig  om  ikke  at  forlade. 

Et  øjeblikkeligt  Krak  er  langt  at  foretrække 
for  et  Liv  i  Forstillelse  og  Løgn.   — 

Penge  have  vi  jo  nok  af,  saa  vi  alle  kunne 
leve  vort  Liv  uden  økonomiske  Sorger,  og  jeg 
underskriver  paa  Forhaand  alt  muligt,  hvad  Fader 
og  du  bestemme  —  ubeset. 

Jeg  kommer  ikke  over,  som  du  skriver, 
og  ser  vor  lille  Dreng,  det  vilde  til  ingen  Nytte 
give  en  Smerte  mere. 

Tilgiv   mig,    Minona,    og    glem    mig    og    al 
den  Uret,  jeg  har  bragt  over  dig  —  —  — 
Denne  Sorg  kunde  Minona  ikke  staa  for. 
Lasson,    som  med  Hjærteangst  ventede  hende 
til   den    daglige   Kjoretur,    traf  hende    aldeles    for- 
tvivlet. 

Da  han  havde  læst  Brevet,  som  hun  med  et 
Tørklæde  for  Øjnene  rakte  ham,  var  det,  som  om 
han  stod  nøgen  og  forladt.  Som  om  en  Undseelse 
lig  den,  Adam  maa  have  følt  i  Paradisets  Have, 
da  Englen  viste  ham  ud,  kom  over  ham. 

Han  vilde  græde,  men  kunde  ikke  faa  en 
Taare  frem. 

Minona  saa'   da  strax,  at  der  var  Fare,  knuste 

sin  egen  Sorg,  tog  koldt  Vand  og  Medikamenter 
frem  og  forte  ham  hen  til  en  Sofa. 

Efter  en  passende  Behandling  trængte  der  sig 
en  Hulken  frem  af  hans  Bryst ,  og  han  fik  Mælet 
tilbage. 

Hans  Jærnnatur  havde  modstaaet  endnu  dette 
Stod. 

Han  vilde  gjore  Sonnen  arvelos,  dersom  Minona 
gik  ind  paa  at  skilles. 

Minona  kunde  intet  samle ,  for  hun  blev  klar 
over  hele  Situationen,   som  den  var. 

Da  rykkede  den  gamle  ud  med  alt,  hvad  han 
vidste. 

Hvad  der  nu  skulde  ske,  saa  maatte  han  holde 
paa  Sonnesonnen  og  hans  Moder,  Sonnen  var 
forlængst  traadt  i  Baggrunden  for  ham,  og  han 
havde  fuldtud  lært,  at  paa  Jorden  gives  der  noget, 
hvorfor  Pencre  ikke  er  Lægedom.     Hans  Maal  vare 

o  o 

forrykkede,  men  hans  Hjærte  slog  varmere  og 
fik  storre  Plads  i  hans  Bryst. 

For  Minona  var  det  Balsam  at  hore  om,  at 
Kjelds  Frafald  skyldtes  Constance.  Saa  havde 
han  dog  været  tro  imod  hende  deres  korte  Lykke- 
tid, og  hvor  godt  havde  hun  ikke  selv  syntes  om 
denne  unge  Pige. 

Kun  fattede  hun  ikke,  hvad  Kjeld  mente  med, 
at  han  aldrig  kunde  faa  hende. 

Det  blev  saaledes  hendes  Pligt,  kun  hendes 
Pligt  at  skilles. 

Da  græd  Minona  af  hele  Kvindehjærtets  Væld, 

som  hun  aldrig  i  sit  Liv  havde  grædt,  stærk  og 
selvstændig,  som  hun  altid  var  for. 

Det  blev  hende  klart,  hvor  hun  hang  ved 
denne  Mand,  hvor  hun  elskede  ham  med  alle  hans 
Fejl  og  Urimeligheder.  Hendes  dejlige,  lille  Drengs 
smukke  Fader!  —  O,  at  miste  ham!  —  at  miste 
ham !   — 

Derefter  begyndte  hun  Forhør  over  sit  eget 
Væsen,  og  som  alle  virkelig  ædle  Naturer  gik  hun 
med  yderlig  Strenghed  frem  imod  sig  selv. 

Hun  havde  ingen  Skjønhed  —  og  han  var 
som  de  fleste  Mænd  saa  skjønhedskjær  — ,  maaske 
heller  ingen  Ynde,  var  for  fremfusende,  for  paa- 
staaelig,   for  selvsikker,   for  lidet  bøjelig,  havde  ikke 

taget  nok  Hensyn  til  hans  Ejendommeligheder 

ud  af  alle  disse  Anklager  fødte  hun  en  stor  Be- 
stemmelse. Hun  vilde  selv  tale  med  Constance, 
Klarhed  maatte  de  alle  have. 

Hun  tog  hendes  Billede  frem  og  med  en 
aldeles  smeltende  Ydmyghed  sammenlignede  hun 
sig  med  hende,  indtil  hun  tilsidst  kom  til  det  Re- 
sultat, at  Kjeld  kun  kunde  elske  Constance. 

Hun  læste  Salmeverset  bag  paa  Constances 
Billede  og  noget  nyt,  aldrig  følt  dæmrede  frem  i 
hendes  Sjæl,  noget,  .hun  kun  fandt  beslægtet  med 
den  vidunderlige  Følelse,  da  hun  første  Gang  holdt 
sit  lille  Barn  i  Armene,  en  underlig  Følelse,  blandet 
med  Rørelse,  Tak  og  stille  Andagt,  en  Følelse  der 
ligesom  vilde  sprænge  Brystet  og  var  for  stor  for 
Jorden. 

Hun  maatte  se  Constance. 

Det  hjalp  ikke  alt,  hvad  den  gamle  indvendte 
—  og  han  bønfaldt  hende  — ,  nej ,  denne  Gang 
var  hun  ubønhørlig,  hun  maatte  se  og  tale  med 
hende.  Maale  sig  med  hende,  hore  hende  og  saa 
vilde  hun  —  tage  den  sidste,  uigjenkaldelige  Be- 
slutning-. 


Faa  Dage  efter  hentede  Lauritsen  Constance 
ved  Stationen. 

Hun  var  strax  villig  til  at  komme. 

Minona  sad  i  Barnekammeret ,  hvor  hun  ikke 
vilde  modtage  hende,  men  gik  ind  i  et  Kabinet, 
der  med  overdaadig  Luxus  var  indrettet  til  hende, 
til  hun  kom  op  efter  Drengens  Fodsel. 

Minona  stod  hoj  og  stærk  midt  i  Stuen.  Hun 
folte  endog  Ro,  den  Visheds  Ro,  som  rummes  i 
Øjeblikke,  hvor  enten — eller  skal  være  det  af- 
gj  ør  en  de. 

Hun  hørte  Trin  nærme  sig,  Laasen  sagte 
drejes  om,  og  —  hun  stod  Ansigt  til  Ansigt  med 
den  unge  Pige,  som  havde  frataget  hende  det 
bedste  paa  Jorden. 


Taget!  —  ét  Øjekast  var  nok  til  at  sige 
Minona,  at  denne  unge  Pige  intet  havde  taget. 

Om  hendes  Pande  rundt  om  Tindingen  var 
der  ligesom  en  Sky,  der  lagde  et  Udtryk  af  den 
dybeste   Sorg   over    hendes  unge  Ansigt,    en   Sky, 

der  gjemte  over  hendes  første  Ungdoms  straalende 
Forhaabninger,  en  Sky,  som  aldrig  mere  vilde  lade 
sig  udviske,   hverken  i  Nutid  eller  Fremtid. 

For  Minona  kunde  sige  et  eneste  Ord ,  laa 
Constance  for  hendes  Fødder,  omfavnede  hendes 
Knæ  og  bad,   med  Ansigtet  vendt  imod  hende: 

« Tilgiv  mig!  —  jeg  vidste  det  jo  ikke!» 

I  Menneskeværd  og  Højsind  vare  de  hinanden 
lige.  Den  fine,  elegant  opdragne,  belæste  Minona 
og  den  fattige,  lille  Constance,  opfostret  under 
Sol  og  Vind  paa  Norges  Vestkyst. 

Den  ene  befæstet  i  alle  Humanitetens  fuld- 
komneste Love,  den  anden  oplyst  af  en  brændende 
Tros  hele,  lutrende  Ild. 

De  kæmpede  en  Tid  lang  med  lige  Vaaben; 
tilsidst  udbrød  Minona: 

«Nej ,  jeg  maa  træde  tilbage  —  jeg  har  saa 
mit  Barn  og  min  Videnskab  at  leve  for  og  vil 
finde  Trøst  deri,  og  De  skal  og  vil  blive  lykkelig 
med  ham.» 

«Prøv  ikke  paa  at  udviske  Ret  og  Uret  for 
mig.  Gjør  ikke  den  Synd  imod  mig!  aldrig  blev 
det  til  Lykke  for  nogen  af  os.  Desuden,  Gud  har 
hort  min  Bøn  og  gjort  mine  Følelser  for  ham 
søsterlige,  og  jeg  har  helt  andre  Planer  for  mit 
fremtidige  Liv,»  svarede  Constance  med  Klarhed 
og  den  forunderlige  sluttede  Bestemthed,  som  aldrig 
forlod  hende  og  aldrig  undlod  at  overbevise. 

Hun  vilde  uddannes  for  Sygeplejen. 

Skiftende   Tider.  1 4 

Den  Læge,  der  havde  behandlet  hendes  Fader, 
fandt  hende  godt  skikket  derfor. 

«0g  saa,»  tilføjede  hun  med  et  vemodigt  Smil, 
«gaar  jeg  med  mine  Forældres  Tilladelse  tilbage 
til  mine  Fjælde,  hvorhen  jeg  nu  længes,  og  hvor 
jeg  véd,  at  Lægerne  ude  i  de  store,  ensomme  Di- 
strikter ville  modtage  mig  med  aabne  Arme.» 

« Hvorfor  dog  bort?»   spurgte  Minona  bevæget. 

«Der  er  Trang  dér,  og,  det  er  sandt,  Fjældene 
dra^e  mier.  Det  er,  som  om  Gud  selv  viser  migr 
Vejen.: 

Og  hun  saa'  for  sig  den  skjonne  Morgen  paa 
Fjældet,  da  hun  sidste  Gang  stod  alene  med  sin 
Fader  deroppe. 

Da  blev  hun  dragen  af  sin  higende  Længsel 
—  Ungdommens  Længsel  —  nu  havde  hun  smagt 
dens  bittersøde  Frugt  og  længtes  atter  tilbage; 
maaske  for  altid  at  ruge  over  sit  dyrebare  Minde 
i  den  dystre  storslaaede  Xatur,  hvor  hun  nu  følte, 
at  hun  og  Sorgen  havde  hjemme. 

« Lille  aandsstærke  Barn  —  De  forbavser  mig! 
sagde  Minona. 

«Det  er,  fordi  De  er  fremmed  for  —  ja,  und- 
skyld mig !  —  hvad  det  er  for  en  Magt,  der  giver 
mig  Styrke.  Intet  kan  modstaa  denne  Magt,  naar 
man  først  som  jeg  har  givet  sig  hen.» 

Der  var  fanatisk  Ild  i  hendes  ellers  saa  rolige 
Blik. 

«Det  er  min  eneste  Trost,  at  De  finder  noget 
at  leve  paa,>,    sagde  Minona  og  kunde  ikke  skjule 

for  sig  selv,  at  denne  bittert  skuflede  unge  Pige 
havde  vidunderlige  Hjælpekilder. 

«Glem  mig  ikke!»  bad  hun  næsten  ydmygt, 
« betragt  mig  som  en  ældre  Søster,  der  saa  gjærne 
vil  staa  Dem  bi  med  Raad  og  Daad.» 

Af  hendes  Mund  hørte  Minona  for  første 
Gang  om  den  gamle  Lassons  Frieri  til  hendes 
Moder  og  troede  derigjennem  endnu  bestemtere 
paa  Constances  Fasthed. 

Minona  vilde  skaffe  hende  et  Hjem  hos  For- 
ældrene i  Kjobenhavn,  medens  hun  gik  og  lærte 
Sygeplejen;  men  Constance  vilde  kun  til  Stock- 
holm eller  Kristiania.  Hun  skyede  anden  Gang 
at  komme  i  hans  Nærhed. 

Kun  med  Vanskelighed  opnaaede  Minona  at 
faa  Lov  til  at  betale  for  hendes  Ophold.  Den 
unge  Pige  havde  saa  faa  Fornødenheder. 

Minona  medgav  hende  Anbefalingsbreve. 

Det  blev  Kristiania. 


Kan  han  nogensinde  glemme  hende,  tænkte 
Minona,  da  hun  med  en  frigjort  Kjærlighed  tog- 
Afsked  med  Constance,  som  hun  fandt  var  det 
sandeste  og  elskeligste  Menneske,   hun  havde  truffet. 

Constance  vilde  rejse  til  Xytaar. 

At  hendes  Forældre  bleve,  hvor  de  vare, 
skyldtes  ene  hende,  ligesom  endnu  en  Opfordring 
til  Kjeld  om  fuld  Sandhed  og  Oprejsning  for  hans 

Hustru. 

Hun  tænkte  et  Øjeblik  paa  at  skrive  en  tredje 
Gang  til  ham  efter  at  have  besøgt  Minona,  men 
opgav  det  af  Frygt  for  paany  at  bringe  sig  i  hans 
Erindring.  De  to  havde  intet  andet  at  gjøre  end 
at  stræbe  hen  mod  Glemsel,  som  Elven  der  skynder 
sig  bort  fra  det  brusende  Vandfald. 

Samme  Aften,  Constance  rejste,  skrev  Minona 
til  Kjeld,  at  hun  for  sin  Drengs  Skyld  ikke  kunde 
indvilge  i  Skilsmisse,  at  de  kunde  prøve  Adskillelsen 
—  f.  Ex.  i  tre  Aar  —  om  ikke  den  kunde  formaa 
at  føre  dem  sammen.  Hun,  for  sin  Del  vilde  ikke 
ophøre  at  længes  efter  ham. 


Da  Brevet  naaede  Kjeld,  var  den  første, 
stormende  Smerte  stilnet  af,  den,  der  endnu  ikke 
kan  tro,  at  det  er  Sandhed,  men  raser  imod  den 
hele  Verden  og  sig  selv. 

Mange  Traade  omspændte  ham,  fra  forskjellige 
Elementer  der  søgte  at  drage  ham  til  sig;  men 
han  kjendte  Livet  i  mange  Afskygninger,  de  fleste 
Tillokkelser  havde  ikke  for  ham,  der  var  rig,  den 
Charme,  som  ofte  kun  ligger  deri,  at  de  ikke  kunde 
opnaas. 

Han  kunde  sætte  alt  til  Side  for  en  stor 
Lidenskab,  men  sælge  sig  til  Samfundets  dagligdags 
Smaalaster  var  ikke  for  ham. 

Der  blev  da  efterhaanden  en  Ring  om  ham, 
det  hed  sig,  baade  i  den  ene  og  den  anden  Kreds, 
at  han  var  umulig,  at  han  havde  Storhedsvanvid  osv. 

Men  han  tænkte  kun  paa  hende,  paa  hendes 
Stemme,  hendes  Smil,  hendes  Blik,  paa  hendes 
Væsens  Renhed,  snart  med  Henrykkelse,  snart 
med  den  sorteste  Fortvivlelse.  Selv  hans  inkar- 
nerede Forfængelighed  formaaede  intet,  selv  den 
hengav  sig  ganske,  idetmindste  til  Tider. 

Men  dybt  inde  lod  stærkt  og  ofte  Constances 
Bøn  til  ham  om  Oprejsning  for  Minona,  hvor  ofte 
han  end  stodte  den  tilbage  og  forsøgte  at  trampe 
den  til  Døde. 

Kort  efter  at  han  var  bleven  Premierløjtnant, 
gik  han  for  stedse  ud  af  Hæren. 

Nu  studerede  han  Fransk  og  Landøkonomi,  og 
han  gik  grundig  til  Værks,  fordi  det  dulmede 
hans  Sorg. 

Hver  eneste  Maaned  kom  der  Brev  fra  Minona. 
Hans  Svar  var  nærmest  som  en  Kvittering  for 
Modtagelsen.  Hendes  Breve  bleve  da  kortere  og 
kortere  og  tilsidst  kun  en  Bulletin  om  Sønnens 
Væxt  og  Befindende. 

Saaledes  forløb  to  Aar. 

Da  begyndte  Bladene  at  bringe  Beretninger 
om  alle  de  store  Foretagender,  Minona  begyndte 
at  sætte  i  Værk.  Paa  hendes  Foranstaltning  blev 
der  bygget  en  Sløjdskole  og  et  Hospital  for  syge, 
gamle  og  fattige  og  flere  Arbejder  paatænktes  i 
Fremtiden. 

Da  saa'  Kjeld,  at  han  var  som  sat  ud  af 
Spillet  og  en  anden  Fortvivlelse,  sund  og  sand, 
greb  ham.     Fortvivlelsen  over  sip;  selv. 


Han   gjorde   op    med   sig   selv.      Fik  han  end 

ikke  al  Ting  fat,  det  meste  kom  dog  med.  Da 
begyndte  han  først  egentlig  at  voxe. 

Havde  det  været  i  gamle  Dage,  var  han 
maaske  gaaet  en  Pønitensegang  til  det  hellige 
Land,  eller  havde  han  været  en  Muselmand  — 
der  endnu  i  vore  Dage  har  en  Gud  og  en  Profet 
at  tro  paa  — ,  var  han  draget  til  Mekka. 

Kjeld  gjorde  noget  andet,  han  tog  til  det  ny, 
moderne  Afrika,  og  en  Tid  efter  læste  man  i 
Bladene  om  vor  Landsmand,  den  unge  Gods- 
ejer Lasson,  der  sammen  med  et  Par  unge  Eng- 
lændere drev  den  farlige  Sport  at  gaa  paa  Løve- 
jagt i  Afrikas  vidtstrakte  Egne. 

For  Minona  var  det  som  den  sidste,  bitre, 
endelige  Afsked. 


Den  Dag  da  gamle  Lassons  Sønnesøn  —  der 
var  opkaldt  efter  ham  —  fyldte  tre  Aar,  forærede 
den  gamle  ham  en  Rulle  Papir,  som  hans  Moder 
aabnede. 

Det  var  et  lovformeligt  Gavebrev  til  Fødsels- 
dagsbarnet paa  Søgaard  med  alle  Herligheder. 
Administrationen  var  foreløbig  hos  Moderen. 

Minona  demonstrerede  paa  det  ivrigste  der- 
imod. Det  maatte  ikke  ske  —  hvilken  Krænkelse 
for  Kjeld  —  hun  kunde  alligevel  ikke  opgive 
Haabet  om  en  Gang  at  se  ham  vende  tilbage  og 
tage  Gaarden  i  Besiddelse. 

Men  den  gamle  var  fast.      Han   maatte,    paa- 

stod  han,  ordne  sine  Sager,  hvis  han  pludselig 
skulde  do  bort. 

Hendes  store  Gjerning  som  Husmoder,  som 
Læge  —  hun  blev  mer  og  mer  søgt,  men  indlod 
sig,  udenfor  sine  egne  Enemærker,  kun  paa  Kon- 
sultation — ,  samt  som  Moder,  baade  for  den 
unge  og  for  den  gamle,  to  uadskillelige  Poler  optog 
hele  hendes  Dag.  Men  den  mest  tillokkende  Fryd 
fandt  hun  i  Brevene,  hun  modtog  fra  Norges  Ind- 
fjorde,  hvor  Constance  utrættelig  virkede,  altid 
vedligeholdende  Haabet  om,  at  Kjeld  vilde  vende 
tilbage  til  sit  Hjem. 

Hun  saa'  det  i  sine  Visioner,  som  aldrig  havde 
bedraget  hende,  skrev  hun. 

Og  dog,  selv  om  han  nu  kom,  hvorledes  vilde 
han  være? 

Tre  Aar  ere  altid  meget  i  et  Menneskeliv, 
men  i  Ungdommens  Dage  er  det  som  et  Aar- 
hundrede,  om  man  tager  Følelserne  og  den  urolige 
Higen  til  Maalestok. 

Hvorledes  især  vilde  han  finde  hende? 

Paa  en  Vis  saa  Minona  bedre  ud  end  for,  paa 
en  anden  ikke. 

Hendes  Væsen  var  blevet  roligere,  blidere, 
mere  kvindeligt,  men  hendes  Skikkelse  havde  tabt 
Ungdommens  Slankhed,  hun  var  bleven  fyldigere. 
Og  da  hun  var  høj,  var  der  ved  første  Ojesyn 
noget  robust  over  hende.  Talte  man  med  hende, 
forvandt  man  dette  Indtryk  over  den  Lethed  og 
Finhed,  hvormed  hun  talte  og  kom  enhver  i  Mode. 

I  hendes  Øjne,  der  for  vare  muntre,  var  der 
nu  oftest  et  sorgmodigt  Udtryk,  som  mere  levende 
end  alle  Ord  talte  om ,  hvor  meget  hun  havde 
sorget  og  lidt. 

Og  hun  sagde  altid  til  sig  selv,  at  hvis  nye 
Sorger  skulde  betegne  hendes  Mands  Hjemkomst, 
da  var  det  bedre,  at  alt  blev,  som  det  var,  nu  da 
dette  store  Stykke  af  Adskillelsen  var  stridt  til  Ende. 

Dog  anderledes  bleve  hendes  Tanker,  naar 
hun  betragtede  sin  Son,  da  var  det,  som  om  hun 
frygtede  den  Opgave  at  skulle  opdrage  ham  alene. 

En  prægtig,  lille  Fyr,  som  havde  sin  Faders 
Skjonhed  og  slanke  Lemmer  —  skulde  han  altid 
blive  fremmed  for  ham? 

Efterhaanden  sløvedes  hun  af  bestandig  at 
skulle  svare  paa  Barnets  evig  tilbagevendende 
Sporgsmaal  om,  naar  dog  denne  —  fremmede  — 
Papa  kom.  Om  han  kom  i  Dag?  I  Morgen?  Paa 
Søndag?  Andre  Dage? 

Nu  begyndte  han  at  sporge  videre  og  fortalte 
af  og  til  Minona,  hvorledes  Per  og  Povl  havde 
svaret,  at  det  var  Snak,  den  Papa  kom  aldrig! 

Alle  disse  mærkelige  Forhold  vare  selvfølgelig 
drøftede  saa  meget  og  saa  ofte,  at  der  i  mang- 
foldige Miles  Omkreds  ikke  fandtes  et  Menneske, 
som  ikke  mere  eller  mindre  havde  Rede  derpaa. 
Og  der  fandtes  næppe  den  Bagtalelse,  som  Minona 
ikke  havde  været  Gjenstand  for.  De  døde  og  de 
fraværende  gaa  lettest  Ram  forbi;  men  saa  tages 
der  fat  paa  de,   som  ere  nærværende  —  bag  deres 

Ryg  — ,  især  hvis  Verden  finder,  at  de  i  alle  ydre 
Henseender  have  det  altfor  godt. 

Den  gamle  Lasson  havde  Tiden  forandret  mest. 

Han  var  endnu  en  sjælden  rask  og  rorig  Mand, 
men  han  var  bleven  hvid  og  en  helt  god  Mand  paa 
sine  gamle  Dage. 

Kun  det  ene  saarbare  Punkt,  Sonnen,  kunde 
han  ikke  lære  at  se  paa  med  mildere  Øjne,  hvor- 
ved han  ofte  uden  at  ville  det,  beredte  Minona 
bitre  Skuffelser.  Al  Samtale  imellem  dem  om  ham 
var  derfor  efterhaanden  ophort.  Han  var  som  et 
dodt  Punkt,  og  derfor  havde  den  gamles  sidste 
Træk  med  Gavebrevet  saaret  Minona  dybt. 

Hendes  Son  skulde  tage  Arv  efter  sin  egen 
Fader,  og  gik  det  højt,  kunde  hun  selv  med  Let- 
hed ernære  ham  —  ingen  af  dem  behovede  da 
dette  Gavebrev. 

Lauritsen  havde  nu  meget  gode  Dage. 

Han  var  oftest  engageret  af  Minona  til  at  se 
efter  hendes  Byggeforetagender  og  blev  rigelig 
lonnet. 

Af  og  til  tog  han  sig  en  Privattur  til  Lynghøj 
for  at  hore  noget  om  Constance. 

Hun  havde  det  godt  og  var  glad  ved  sin  Gjer- 
ning,  andet  eller  mere  hørte  han  aldrig. 


De  tre  Aar  vare  mer  end  omme  og  alt  Haab 
syntes  saaledes  ude. 

Da    fik  Minona    i    Begyndelsen   af  Aaret  Brev 

fra  Fru  Daa,  der  meddelte,  at  Kjeld  var  kommen 
tilbage,  og  faa  Dage  efter  paraderede  Bladene  atter 
med  en  Artikel  om  vor  Landsmand  o.  s.  v.  De 
smaa  naa  aldrig  —  om  de  ere  nok  saa  langt  borte 
—  at  blive  vor  Landsmand  eller  Landsmand- 
inde! 

Minonas  første  Tanke  var  at  ville  skrive  til 
ham,   men  —  hun  kunde  ikke. 

Følte  han  ikke  selv  nogen  Trang  til  at  se 
dem,  han  forlod,  saa  vare  al  Verdens  Breve  til 
ingen  Nytte. 

Med  Fortvivlse  saa'  den  gamle  hende  atter 
ruge  over  denne  evige  Smerte,  som  igjen  var 
bleven  ny. 

Det  havde  været  bedre,  om  han  aldrig  var 
kommen  tilbage. 


Ja,  Kjeld  var  atter  i  Danmark  —  en  helstøbt 
Mand,  stærkt  brunet  af  Afrikas  varme  Sol. 

Han  var  mere  mager,  end  da  han  rejste  ud, 
lidt  mindre  soigneret  i  Enkelthederne,  havde  Fuld- 
skjæg,  og  det  venlige  Blik  i  hans  Øjne  var  sjæld- 
nere. Hans  Ansigt  bar  kjendelige  Spor  af  Lidelser 
og  den  Slags  Anstrængelser,  som  legemlig  Møje 
og  Farer  tegner  i  Trækkene,  men  som  styrker 
Aanden  og  der  igjennem  Karakteren. 

Han  kom  hjem  som  en  berejst  Mand,  der 
havde  indhøstet  Erfaringer  gjennem  mangeartede 
Kundskaber    og    var    voxet    gjennem    et   Selvstyr, 

det  han  havde  ovet  i  lange,  ensomme  Dage  i  en 
storslaaet  Natur,   fuld  af  Farer. 

Hver  Dag  efter  sin  Ankomst  til  Danmark 
tænkte  han  paa  at  ville  skrive  til  Minona  —  de 
maatte  have  Slut  paa  deres  Mellemværende  — 
men  det  gik  ham  som  hende,  han  kunde  ikke. 

Var  hun  nu  ikke  helst  fri  for  at  høre  mere 
om  ham? 

Hvad  skulde  han  foreslaa  hende? 

Vare  de  ikke  begge  saa  forandrede,  at  de 
ikke  vidste,  hvad  de  vilde? 

Og  selv  om  en  Tilnærmelse  var  mulig  — 
kunde  hun  tilgive? 

Kunde  hun  i  det  hele  have  Tro  til,  at  han 
—  igjennem  Strid,  Slid  og  Aar  —  havde  tiltvunget 
sig  at  tænke  paa  Constance  som  andet  end  en  af- 
død, højst  en  Søster? 

Kunde  han  selv  være  overbevist  derom? 

Som  Drømmen  om  hende  én  Gang  var,  vilde 
den  sikkert  aldrig  vende  tilbage;  det  turde  han  vel 
love;   men  —   —   —   —   —   —    —   —  —  —  — 

Endnu  for  han  rejste  var  han,  gjennem  sin 
Sagfører  og  fortrolige  i  Ringkjøbing,  bekjendt  med 
Constances  Livsplaner,  som  noget  dulmede  hans 
Lidenskab.  Det  vilde  faldet  ham  langt  sværere, 
om  hun  skulde  tilhørt  en  anden  Mand  —  paa  én 
Vis  —  nu  var  det  dog,  som  om  deres  Tanker, 
selv  afdæmpede,  vedbleve  at  følge  hinanden. 

Hørte  hun  om,  at  han  handlede  efter  hendes 
Bøn,  vilde  det  glæde  hende. 

Saaledes  tænkte  han. 

Paa  den  anden  Side  var  der  —  som  altid  hos 
ham  —  et  inderste,  hemmeligt  Rum,  hvor  der  sad 
en  lille  jublende  Tanke,  der  til  Tider  gjentog  den 
lokkende  Sang :   hun  er  fri !  hun  er  fri ! 

Han  kom  kun  stykkevis  til  det  Punkt  med 
sig  selv:  at  gjøre  op,  helt  op!  — men  ogsaa  dette 
er  en  Gave,   som  kun  er  faa  givet! 

Skulde  han  nu  med  Haanden  paa  Hjærtet 
have  sværget,  at  hun  var  dod  for  ham,  kunde  han 
ikke  —  Sandheden  tro  —  have  gjort  det. 

Men  Fraværelsen  har  ved  sig  noget  af  Døden. 
Han  saa'  hende  ikke  og  vilde  ikke  —  saa  meget 
stod  fast  —  gjøre  noget  for  at  mødes  med  hende. 

Hvor  meget  Constances  absolute  Uangribelig- 
hed —  Kjeld  havde  aldrig  af  Profession  været  en 
ret  og  slet  Forfører  —  lagde  Lod  i  Vægtskaalen 
for,  at  han  ikke  tænkte  paa  at  fremkalde  noget 
Møde  med  hende,  turde  mulig  ogsaa  være  Kjeld 
et  Spørgsmaal,   ikke  let  at  besvare. 

Imidlertid  kom  det  kjære  Tilfælde  ikke 
uformodet  til  ham,  var  han  uangribelig.  Og  sikkert 
er  det,  at  han  folte  Længsel  efter  sit  Barndoms- 
hjem, efter  det  aabne  Hav,  der  ogsaa  uden  Bov- 
bjærg  havde  sine  Minder,  efter  de  vildsomme 
Klitter  med  de  skarpe  Skygger  paa  det  hvide 
Sand;  alt  Minder  fra  det  fjærne  Hjem,  som  han 
havde  ført  med  sig,  endog  da  han,  en  fremmed 
Fugl  flagrede  omkring  i  Afrikas  uendelige  Skove 
og  Ørkensletter. 

Han    længtes    dernæst    efter  sin  gamle  Fader, 

som  han  fol  te,  at  han  oftest  kun  havde  givet  Stene 
for  Brod.  Paa  den  anden  Side  havde  Kjeld  ganske 
sikkert  ogsaa  faaet  kold  Mønt,  uvilligt,  saa  mangen 
en  Gang  i  Stedet  for  varm  Kjærlighed. 

Endelig  længtes  han  efter  de  smaa  Arme  om 
sin  Hals  —  skjont  han  kunde  ikke  vide,  hvad  man 
havde  lært  den  lille  Fyr.  Xaar  Kjeld  tænkte  paa 
den  sidste  Afsked  med  den  gamle,  folte  han  det 
koldt  ned  ad  Ryggen.  Bedstefaderen  var  her  traadt 
i  hans  Sted,  og  hojt  regnet  var  han  nu  ret  egentlig 
overflødig.  —  Overflødig!  var  det  ikke  hans  Livs 
Mare !  Begyndelsen  og  Enden  paa  alle  de  Lidelser, 
der  mørknede  hans  Liv! 

Men  alle  disse  brogede  Tanker  fastholdt  hans 
Interesse.  Det  pirrede  som  alt,  hvad  der  har  et 
uvist  eller  mystisk  Skjær. 

Først  og  sidst  blev  dog  imidlertid  hans  Op- 
gjor  med  Minona  den  Sten,  hvorpaa  det  hele 
hvilede  eller  sank  i  Grus. 

Med  Lethed  kunde  han  forestille  sig,  hvorledes 
hun  nu  maatte  beherske  alt  og  alle  med  sin  Over- 
legenhed, sine  alsidige  Kundskaber  og  sin  — 
Godhed. 

Jo  mer  han  grundede,  des  mere  betænkelig 
blev  en  Tilnærmelse  for  ham,  og  Dag  fulgte  paa 
Dag. 

Alligevel,  sin  gamle  Fader  maatte  han  se. 

Skulde  han  skrive? 

Skulde  han  hellere  komme  uventet? 

Hver  Dag  lagde  kun  nye  Skrupler  til  de  gamle. 

Og  nu  begyndte  disse  moderne  Besøg  af  Jour- 

nalister  at  vælte  ind  over  ham,  og  han  erholdt 
Opfordringer  fra  hojre  og  venstre  om  at  holde 
Foredrag,   skrive  Skizzer  o.   s.   v. 

Alt  dette  kjedede  og  irriterede  ham. 

Han  begyndte  at  længes  tilbage  til  Rejser. 
Maaske  passede  det  regelrette  Liv  ikke  mere  for  ham. 

Det  var  hans  store  Skade,  at  han  var  rig. 
Alt  paa  Bryllupsrejsen  havde  Minona  beklaget  det. 

Omsider,  træt  af  Skrupler  tog  han  det  over- 
tvært og  rejste,  men  telegraferede  undervejs  til  sin 
Fader,  at  han  kom. 

Han  tænkte  uden  Sorg,  at  hvis  Minona  ikke 
onskede  at  se  ham,   kunde  hun  indrette  sig  derefter. 


Den  prægtige  Ekvipage  var  paa  Stationen, 
men  den  var  —  tom. 

Med  de  mest  modstridende  Folelser  kjorte 
Kjeld  ind  paa  det  gamle  Herresæde.  Et  Øjeblik 
var  han  varm,   et  andet  kold. 

Situationen  var  frygtelig,  og  han  onskede  sig 
Hundreder  Mile  bort. 

Forst  inde  i  den  lange  Forstue  kom  hans 
Fader  langsomt  imod  ham,  vejende  hvert  et  Skridt 
som  en,  der  har  alt  andet  end  Hast;  bleg,  gammel 
og  streng  stod  han  endelig  for  ham. 

« Goddag,  Fa' er!  hvorledes  har  du  det?»  spurgte 
han  og  lagde  sin  hojre  Arm  om  hans  Skulder; 
uden  at  ville  det  folte  han  sig  trods  Skuffelsen 
over  Modtagelsen  rort. 

Hvor  vilde  et  kjærligt  Ord  af  den  gamle  have 
gjort  ham  godt. 

Men  der  kom  intet  af  det,  han  ønskede,  kun 
det  afmaalte  Svar: 

«Jeg  er,  som  du  ser,  bleven  gammel. » 

Ikke  en  Gang  et  velkommen  havde  han  til  ham. 

«Jeg  vilde  saa  gjærne  se  dig  igjen  en  Gang, » 
vedblev  Kjeld,   givende  efter  for  en  indre  Trang. 

«Ja,  du  ønsker  vel  ogsaa  at  se  andre  end 
mig?*   spurgte  den  gamle  bittert. 

Stod  han  her,  hans  gamle  Fader,  som  et 
vaagende  Politi?  —  Saaledes  kom  han  altsaa  til 
sit  Hjem,  første  Gang,  efter  næsten  halvfjerde  Aars 
Forlob  —  Aar  saa  fulde  af  Kamp  og  Smerte,  som 
han  aldrig  havde  levet. 

Kjeld  var  ude  af  Stand  til  at  svare  noget. 

Saa  førte  hans  Fader  ham  tavs  ind  i  Kontoret. 

«Ja,  Kjeld, »  begyndte  den  gamle  med  en 
underlig  lav  Røst,  «jeg  maa  forst  tale  med  dig 
alene  og  høre  noget  om  dine  Hensigter. » 

«Om  mine  Hensigter,  Fa'er?  Det  er  vel  ikke 
nogen    forunderlig  Hensigt    at    ville    hilse    paa    sin 

gamle  Fa'er  og  at  ville  se  sin sin  —  Søn  — ?» 

svarede  Kjeld  og  traadte  flere  Skridt  tilbage.  Han 
begyndte  at  køles  af. 

«Og  sin  Hustru, »  supplerede  den  gamle,  «for 
det  er,   hvad  jeg  vil  vide.» 

«Ja — a  — ,  hvis  Minona  ellers  vil  se  mig,  saa 
—  —  naturligvis  vil  jeg  hilse  paa  hende !» 

Hvad  den  gamle  tænkte,  er  ikke  let  at  sige, 
han  var  bleg  som  Døden. 

Med  synlig  Overvindelse  gik  han  nærmere 
hen  til  Sønnen  og,  det  saa'  ud,  som  om  han  vilde 
have  loftet  Armen,  maaske  for  at  lægge  den  om 
Sønnens  Hals,  men,  enten  kunde  han  ikke,  ellei 
han  betænkte  sig  —  den  faldt  atter  ned. 

Xaar  jeg  tænker  paa,  saaledes  som  du  drog 
bort  sidste  Gang,  er  jeg  nærved  at  fortvivle,  og 
—  det  er  vel  ikke  din  Mening  at  drage  bort  igjen:» 

Havde  han  fulgt  sin  dybeste  Trang,  da  vare 
hans  Ord  faldne  som  Hammerslag,  om  han  aldrig 
skulde  have  set  Sønnen  mere.  Det  stod  fast  for 
ham,  at  han  i  Fremtiden  kunde  undvære  denne 
Søn.  Han  havde  nu  fundet  Trøst  i  Samlivet  med 
Minona  —  der  var  en  forgudet  Datter  for  ham  — 
og  han  havde  overført  sit  Fremtidshaab  paa  sit 
Barnebarn;  men  den  Omstændighed,  at  Minona, 
som  han  troede  bestandig  elskede  og  længtes  efter 
Kjeld,  fik  ham  til  at  beherske  sin  Harme  og  at 
fare  frem  med  Lempe  imod  ham. 

«Det  skal  jeg  sige  dig,  naar  jeg  faar  talt  med 
Minona, »   svarede  Kjeld  koldt. 

«Godt!  det  er  ikke  hendes  Skyld,  at  jeg  har 
gjort  dig  disse  Spørgsmaal.  Hun  vilde  endog  med 
sin  Son»  —  han  sagde  ikke  din  Son,  uh!  det 
skurrede  i  Kjelds  Øren  —  «have  taget  imod  dig. 
Men  hun  har  sørget  saa  meget  over,  hvad  der  er 
sket,   at  jeg  satte  mig  derimod  —  — .» 

Som  sædvanlig,  tænkte  Kjeld,  er  jeg  overflødig, 
og  nogle  bitre  Rester  af  det  gamle  dukkede  op 
i  ham. 

«Hun  er  derinde  —  alene !»   sagde  den  gamle 

og  pegede  paa  en  Dør,  som  var  ny.     Han  udholdt 
ikke  længere  denne  Samtale. 

Kjeld  bankede  paa,  lukkede  Døren  op  og 
traadte  ind  i  et  ham  ubekjendt  Rum,  Minonas 
elegante  Kabinet. 

Et  Øjeblik  overtydede  Kjeld  om,  at  Barnet 
ikke  var  der;  og  det  slog  ham,  hvor  han  higede 
efter  at  se  dette  Barn,  som  nu  syntes  ham  det 
eneste,  han  kunde  træde  nær  og  knuge  i  sine 
Arme. 

Minona,  som  sad  paa  en  lav  Stol  i  et  Hjørne, 
rejste  sig,   men  blev  staaende  midt  i  Stuen. 

Det  første  Indtryk  var  en  skarp,  gjensidig 
Iagttagelse,  begge  fandt  de  hinanden  meget  for- 
andrede. 

Minona  fandt  Kjeld  mørkere  og  koldere  af 
Udseende  end  før,  og  han  hende  mindre  elastisk, 
men  egentlig  kjønnere  end  tilforn. 

Hun  fattede  sig  først,  gik  hen  og  rakte  ham 
Haanden. 

« Velkommen  tilbage  —  efter  —  flere  Aar!» 
hun  havde  altsaa  et  velkommen  for  ham. 

«Ja — a,  der  gik  virkelig  Aar  —  du  tænkte 
maaske,  det  var  for  bestandigt?« 

«Jeg  haabede  det  ikke,»  svarede  hun  langt 
doucere  end  før  og  næppe  Herre  over  Røsten. 

«Jeg  nægter  ikke,  at  selv  nu  faldt  det  mig 
svært  at  bestemme  mig.  De  tre  Aar  er  godt  paa 
Vej  til  at  blive  fire,  og  jeg  har  ingen  Forestilling 
om,  hvorledes  du  ser  paa  det  alt?»   spurgte  Kjeld, 

«du  har  meget  at  tilgive,  om  der  i  det  hele  kan 
blive  Tale  herom  ?» 

«Jeg  har  da  haft  Tid  nok  at  tænke  efter.  Det 
var  jo  desuden  mig,  som  ikke  vilde  skilles. » 

«Ja — a,  for  Drengens  Skyld  naturligvis,  det 
forstaar  jeg  nok,»  svarede  han,  «for  nogen  anden 
menneskelig  Grund  kunde  du  da  ikke  have.» 

Erindringen  om  Constance  væltede  mægtig 
ind  over  ham;  men  her,  Ansigt  til  Ansigt  med 
sin  Hustru,  folte  han  sin  Brøde  imod  hende  og 
gjorde  hende  i  sin  Sjæl  den  største  Afbigt,  han 
formaaede. 

« Kunde  dette  Brud  føre  til  en  anden  og  bedre 
Forstaaelse  imellem  os,  Kjeld,  vilde  jeg  glemme 
disse  skrækkelige  Aar  —  gjøre  mig  oprigtig  Umage 
dermed. » 

For  første  Gang  kaldte  hun  ham  ved  For- 
navn. Hendes  smukke  Røst  og  langt  blidere  Væsen 
overraskede  ham  højlig  og  indvirkede  behagelig 
paa  ham. 

«Du  vil  altsaa  ikke  støde  mig  tilbage  — 
skilles  fra  mig?»  spurgte  han  med  noget  varmere 
Røst. 

«Ikke,  hvis  vort  Liv  kan  blive  anderledes  og 
bedre  end  det  nogen  Sinde  har  været.  Du  maa 
ikke  pine  mig  som  før  med  Skinsyge  over  de  mest 
urimelige  Ting  eller  være  saa  pirrelig  og  tavs  imod 

mig  som — »   hendes  Styrke  var  forbi,   hun 

brast  i  Graad. 

Det  var  aldeles  nyt  for  Kjeld  at  se  hende 
saaledes,    og    det    slog    ham,    at    hun  havde  aflagt 

sine  raske,  kraftige  Manerer,  hun  var  bleven  stil- 
færdigere, netop  som  han  tidligere  havde  onsket. 
Eller  saa'  han  hende  i  disse  forste  Øjeblikke  med 
andre  Øjne? 

Var  han  selv  normal? 

Var  det  maaske  kun  disse  forste  Øjeblikkes 
Exaltation  ? 

Han  kjendte  sig  selv  ældre  paa  disse  mange 
Reflexioner. 

Med  Minona  var  det  saa,  at  hun  havde  tabt 
sin  forste  Ungdoms  Selvsikkerhed,  sit  overstrøm- 
mende Livsmod,  men  Naturen,  som  ikke  er  saa 
karrig,  som  man  ofte  tror,  med  at  give,  hvor  den 
tager,  havde  netop  til  Gjengjæld  gjennem  Prøvelsen 
og  hendes  Moderforhold  udstyret  hende  med  nye 
Evner,  hvorved  flere  af  de  gamle  traadte  i  Skygge. 
Til  Evidens  havde  hun  erfaret,  at  skulde  hun  have 
naaet,  hvad  hun  i  Studieaarene  havde  tænkt  sig, 
da  maatte  hun  have  valgt  den  ensomme  Stand  og 
vilde  ikke  være  bleven  skuffet.  Hendes  Evner 
vare  rige  nok  til  at  bære  hende  frem  paa, 
hvad  der  kaldes  Mandens  Vej,  og  vilde  sikkert  i 
Længden  have  tilfredsstillet  hende  fuldt  saa  godt, 
som  det  hun  frivillig  valgte  —  en  dyrekjøbt,  men 
altfor  sen  Erfaring  for  saa  mange.  —  Men,  hun 
havde  valgt  og  erfarede,  at  ingen  store  Maal 
naaes  uden  en  Koncentration,  der  kræver  sine 
Livsofre. 

Hvis  Alternativet  fra  først  igjen  blev  stillet 
hende,  da  havde  hun  maaske  valgt  anderledes; 
men    denne    Tanke    var    hendes    Achilleshæl,    som 

hun  gjemte  paa  Bunden  af  sin  Sjæl,  som  Kjeld 
maaske  havde  hengjemt  sin. 

«Vi  maa  lære  at  bære  over  med  hinanden, 
det  er  mit  oprigtige  Forsæt  at  ville  —  stræbe  efter 
at  vinde  det  tabte  tilbage, »  sagde  Kjeld,  tog  hendes 
Haand  og  drog  hende  ind  til  sig. 

Minona  rødmede  som  en  ung  Pige.  Hun  følte 
sig  fremmed  i  hans  Nærværelse  og  oversaa'  nu  ret 
egentlig,  hvad  hun  havde  lidt  ved  den  lange  Til- 
sidesættelse, som  hendes  travle  Liv  skaansomt 
havde  tilhyllet.  Hun  kunde  ikke,  sund  og  sand, 
som  hun  var  komme  over  det  —  ikke  nu ;  Kløften 
var  for  stor,  og  Livet  havde  andre  Vidder  for 
hende,  hvori  der  nu  var  Hvile  og  Fred  end 
Kjærlighedens. 

«Jeg  maa  ind  og  trøste  din  Fader  —  han 
længes  saa  meget  og  bliver  urolig, »  hviskede  hun, 
snoede  sig  fra  ham,  og  han  blev  —  alene. 

«Hun  forsvandt  —  forsvandt  virkelig  —  og 
netop  nu,»  sagde  han  bedrøvet  til  sig  selv,  «i  et 
Øjeblik,  hvor  jeg  endelig  havde  saa  meget  at  sige 
hende.     Ja  endelig !»   — 

Da  gik  det  op  for  ham,  at  han  havde  et  Ar- 
bejde for  sig,  at  vinde  hende  tilbage. 

Og  i  Tankeperspektivet  i  sin  Sjæl  havde  han 
det  yderst  sjældne  Syn  af  sin  Ungdoms  Hustru, 
altid  lys  og  mild,  aldrig  uden  ufrivillig  krænkende 
ham  i  hans  Pirrelighed  imod  hende. 

Og  pludselig,  som  Lynet  og  alt  det  store 
kommer,  steg  Tanken  frem  for  ham,  hvad  det  ny 
var   ved  Minona,    det  splinterny.     Han  saa'   hende 

første  Gang-  som  Moder,  sin  Sons  Moder  —  Tan- 
ken besatte  ligesom  alle  hans  Sjæls  Indgange  og 
fik  hans  Hjærte  til  at  udvide  sig  og  banke  i  uro- 
lige Slag. 

Alt  det  gode  i  hans  Sjæl  brod  ud  og  tog 
Kampen  op,  den  han  —  med  Afbrydelser,  snart 
bevidst,   oftere  maaske  ubevidst,  havde  begyndt. 

Og  som  en  tilfældig  Prove  for  hans  x-\lvor 
hermed,  faldt  hans  Blik  —  idet  det  gled  omkring 
i  det  saa  nydelige  Rum,  hvor  alt  var  ordnet,  som 
det  netop  tiltalte  ham,  paa  et  lille  Fotografi  imellem 
mange. 

«Du  her!  —  Constance !» 

At  tænke  sig,  at  Minona  havde  Plads  til  dette 
Billede  —  det  var  endnu  det  største,  han  havde 
set  af  hende. 

Han  lukkede  Øjnene  og  følte  sig  svimmel, 
men  kun  et  Øjeblik! 

Saa  tog  han  Billedet  i  sin  Haand  —  hans 
Lidelser  havde  lagt  mange  Aar  imellem  dem. 
Langt  borte  fra  sin  egen  Ungdom  forekom  han  sig. 

Han  vendte  Portrætet  om  og  læste  Stroferne 
af  det  troskyldige  Salmevers,  der  i  videste  Forstand 
var  bleven  hendes  Program. 

Aldeles  ufrivilligt  kom  de  to  Ord :  min  Søster ! 
over  hans  Læber,  som  en  Blomst  der  skyder  op  i 
Vandets  Overflade. 

Han  satte  Billedet  vemodig  hen.  Han  havde 
betalt  den  Pris,  som  ikke  er  ualmindelig  imellem 
Mænd    at    tage    Afstand    fra    deres    Ungdom,    den 

Hustruerne    ofte  møjsommeligt  maa  vinde  dem  til- 
bage —  som  Efterslæt! 

Men  Kjeld    var   reddet  for  det  sociale  Liv  og 
for  —  Familien ! 


Længe  —  en  Evighed  forekom  det  ham  — 
gik  han  op  og  ned,  da  horte  han  —  inde  fra  de 
stille,  store  Rum,  hvor  ingen  spæde  Roster  siden 
hans  Barndom  havde  lydt  —  en  Barnestemme, 
som  betog  ham  ubeskriveligt. 

Med  bevingede  Skridt  forsvandt  han  gjennem 
Doren.  De  sidste  Skranker  faldt  for  det  tillukkede 
i  hans  Sjæl. 

Han  gik  ind  for  at  soge  Forsoning  med  sin  gamle 
Fader,  greb  sin  dejlige  Son  i  Armene  og  begyndte 
en  tillidsfuld  Belejring  af  Minona. 


Constances    Vision    syntes    saaledes    at    blive 
Sandhed ! 

